
iata internațională a intrat, în acest început de secol şi 
Waien într-o perioadă extrem de complexă şi contradictorie 
ca urmare a mutațiilor intervenite în lume, în ultimele decenii. 
Lumea bipolară apărută în Europa după 1945 a dispărut, dar nu 
urmând calea clasică, prin război sau revoluție, ci prin uzură şi 
implozia unui sistem hipercentralizat şi de factură colectivistă. 
Schimbările produse după 11 septembrie 2001 s-au accelerat şi în 
acest context a sporit preocuparea pentru a controla "agenții" care 
pot provoca, la nivel regional sau global, mari crize în plan politic, 
economic sau social-spiritual. Manifestarea lor asimetrică în 
planul relațiilor internaționale a condus la creşterea gradului de 
dificultate în ceea ce privește întelegerea actualului mediu de securitate. 

Tradițional, problemele de insecuritate — crize, conflicte, 
dar şi de securitate — cooperare şi stabilitate, erau indisolubil 
legate de actorul clasic — statul şi de puterea/capacitatea sa de a 
le gestiona. 

Astăzi, puterea actorilor nu mai este exprimată în termeni 
clasici-militari decât parțial, pentru că la dimensiunea militară a 
potențialului de putere se adaugă cel puţin alte două dimensiuni: 
economică şi tehnico-informaţională. Interdependenţa crescândă va 
impune actorilor mari sau mici din sistemul relațiilor internaţionale 
căutarea de soluţii nonclasice, în vederea găsirii unei formule 
optime pentru securitate şi stabilitate în lume. 

O evaluare a evoluţiilor de până acum ale protagoniştilor, 
în planul relaţiilor internaţionale, a împlinirilor şi mai ales a 

neîmplinirilor, cunoaşterea exactă a surselor generatoare de 
crize politice, economice sau militare, a cauzelor care determină 
participanţii să adopte un comportament bazat pe forță în relatiile bi 
sau multilaterale — sunt doar câteva din subiectele de mare interes 
nu numai pentru analişti, dar şi pentru omul obişnuit, preocupat 
de "mersul" politicii în lume. Răspunsurile la aceste întrebări/probleme 
pot fi aflate investigând realitatea cu instrumente ştiinţifice şi 
metode de analiză performante. Volumul pe care profesorul 
Constantin Hhhor îl oferă cititorilor, se integrează eforturilor de 
căutare pe care specialiştii le fac pentru a perfecționa instrumentele şi 
metodele de analiză în domeniul relațiilor internaționale. 

În esență, autorul ne propune o nouă viziune asupra geopoliticii, 
care prin paradigme şi metodă de analiză se încadrează în ceea ce 
reputați specialişti ai relațiilor internaționale numesc Critical Geopolitics. 
Ca realitate obiectivă în câmpul relațiilor internaționale, geopolitica, 
afirmă dl. Constantin Hlhor, s-a manifestat în evoluția umanității 
cel puţin de când un stat/actor a avut forţa şi capacitatea de a-şi 
impune suveranitatea sau controlul în alte spaţii decât cel pe 
care s-a constituit ca entitate politică de sine stătătoare. Ca teorie, 
ea apare în câmpul disciplinelor ştiinţifice din momentul în care 
analiştii şi cei interesați de cunoaşterea sistemului relațiilor 
internaționale au început să observe şi să studieze comportamentul 
şi interesele actorilor pe anumite spaţii geografice. Atunci când un 
stat/actor a "mobilizat" geopolitica, alături de alte discipline, 
pentru a-şi justifica acţiunea politică şi interesul într-un anume 
spațiu, ea devine un instrument de propagandă/cartografie de propagandă 
care n-are nimic comun cu teoria şi analiza ştiinţifică. 

Convins de eficiența instrumentelor şi metodelor de analiză 
geopolitică, autorul propune o metodologie de analiză care, folosită 
alături de metodele proprii altor discipline socio-umane — istoria, 
sociologia, psihologia, politologia etc., să conducă la o mai bună 
cunoaştere şi înțelegere a fenomenului politic contemporan. 

Conştient de temeritatea investigației şi asumându-și riscul 
ca propunerile avansate să nu întrunească asentimentul tuturor 
cititorilor, autorul ne avertizează că scopul cărții este "să îndemne 
la reflecţie şi căutări şi nu să aducă justificări; să urmărească 
tendințele şi să atragă atenţia asupra mutaţiilor din viaţa 
internațională, să ofere cititorului indicatori şi metode de 
analiză cu care acesta să poată pătrunde cât mai mult în 
esența realităţii relaţiilor internaţionale şi nu scenarii/modele 
optime de a fi aplicate oriunde şi oricum". 

Parcurgând lucrarea, se naşte întrebarea: este mult sau 
este prea puţin ceea ce şi-a propus autorul? Răspunsul, evident, 
va fi la îndemâna fiecăruia dintre dumneavoastră după ce veti fi 
citit lucrarea de față. Este o încercare meritorie de conceptualizare 
într-o disciplină ştiinţifică pe cale de a se cristaliza şi de a-şi 
găsi locul în rândul ştiinţelor socio-umane, o invitaţie adresată 
tuturor celor preocupaţi de relațiile internaționale de a reflecta 
asupra posibilelor evoluții ale acestora în viitorul apropiat sau 
mai îndepărtat. 


Noiembrie, 2005 
CONSTANTIN BUSE 
Directorul Centrului de Studii Euro-Atlantice 
al Universităţii din Bucureşti 


GEOPOLITICA, INSTRUMENT DE CUNOAŞTERE 
A RELAȚIILOR INTERNAȚIONALE SAU PARTE 
A FENOMENULUI POLITIC INTERNAȚIONAL CONTEMPORAN > 


ltimii ani au adus schimbări şi mutații în modul de 

gândire şi tehnicile de analiză a fenomenului politic 
contemporan, indiferent dacă ne referim la ceea ce se petrece în 
interiorul unei colectivități umane/stat sau la relațiile dintre acestea. 
Astăzi sunt la fel de actuale cele observate de Marc Bloch, cu 
aproape o jumătate de veac în urmă, care constata că, pentru a 
înțelege complexitatea societăţii contemporane şi relațiile dintre 
acestea, "nu există alt remediu decât să substituim multiplicitatea 
competenţelor unui singur om cu o alianță de tehnici practicate 
în Studiile unor erudiți diferiți care să tindă spre elucidarea 
aceleiaşi teme". 

Prezenta lucrare se doreşte a se integra eforturilor de 
studiere a fenomenului politic contemporan din perspectivă inter 
şi transdisciplinară. Ea îşi propune să dea răspuns la o serie de 
întrebări care s-au pus încă de la apariția geopoliticii în 
dezbaterile ştiinţifice pe marginea politicii statelor în relațiile 
internaționale. Argumentele pe care se sprijină autorul în 
încercarea sa de a defini obiectul geopoliticii şi de a fundamenta 
paradigmele proprii acestei discipline sunt consistente şi coerente. 
Distincția care apare, în lucrarea de față, între teoria/analiza 
geopolitică şi propaganda pe suport geopolitic, pe de o parte, şi 
între studiile clasice de geopolitică apropiate de determinismul 
geografic şi cele nonclasice încadrate în teoria relațiilor internaționale, 
pe de altă parte, este benefică şi necesară. Necesară pentru că 

doar înţelegerea contextului în care discursul şi analiza geopolitică 
se transformă în vector de propagandă pentru promovarea 
intereselor unui actor face posibilă înlăturarea confuziei şi suspiciunilor 
ce planează uneori asupra teoriei şi studiilor de geopolitică. 
Benefică pentru că în acest mod se pot urmări evoluţiile care au 
avut loc în cadrul acestei discipline ştiinţifice. Geopolitica nu 
este un caz particular în domeniul ştiinţelor socio-umane atunci 
când se iau în calcul schimbările produse în obiectul de studiu 
sau în metodologie şi tehnici de analiză. 

Volumul Geopolitica şi geostrategia în analiza relaţiilor 
internaționale contemporane este totodată conceput nu numai 
ca un demers teoretic, ci şi ca un instrument de lucru deoarece 
propune cititorului o metodologie de analiză care se fundamentează 
pe explicarea paradigmelor de bază ale teoriei geopolitice: 
actorii, raportul de putere, interesul şi percepția. Deşi, în general, 
paradigmele sunt rar acceptate de toată lumea chiar în interiorul 
unei specialități anume, s-a considerat că este necesară definirea 
termenilor, conceptelor şi descriptorilor cu care se realizează 
analiza geopolitică. Cu o paradigmă foarte bună se pot evita 
anomaliile şi erorile în aprecierea fenomenelor şi faptelor ce se 
produc în sistemul relațiilor internaționale. 

Geopolitica fund o disciplină/ştiință socială relativ nouă, 
paradigmele cu care se operează în acest volum sunt împrumutate 
din sfera disciplinelor de graniță, dar transced nu numai 
conținutul, ci şi semnificația pe care acestea le au în istorie, 
politologie, sociologie, psihologie etc. Cred că Matei Dogan şi 
Robert Pahre au mare dreptate considerând că acest proces este 
nu numai posibil, dar şi benefic. "Când cercetătorii nu mai sunt 
satisfăcuţi de paradigmele în curs — afirmă reputaţii teoreticieni 
menţionaţi anterior — alte ştiinţe sociale pot furniza idei noi cu 
care se vor construi soluţii alternative. Aceste subdiscipline 
constituie zăcământul teoriilor, dintre care multe au fost testate şi 

a căror utilitate a fost probată. Noile perspective, noile abordări 
vor veni probabil de dincolo de frontierele disciplinare"! 

Analiza istorică şi analiza de situație sunt şi ele împrumutate 
din alte discipline, dar, aşa cum cititorul se va putea convinge, 
parcurgând paginile prezentei lucrări, acestea sunt adaptabile 
observării şi cercetării câmpului geopolitic contemporan. 

Fără a se avea pretenţia că doar aceste două metode de 
analiză sunt adecvate analizei geopolitice şi că doar parcurgerea 
etapelor, aşa cum ele sunt prezentate în finalul acestui volum, 
va permite elaborarea unui scenariu geopolitic util şi eficient 
pentru descifrarea sensurilor în evoluția raporturilor dintre actorii 
sistemului relațiilor internaționale, autorul oferă cititorului o 
posibilă cale pentru cunoaşterea fenomenului geopolitic actual. 


Noiembrie, 2005 
Gl.prof.univ.dr. MIRCEA MUREȘAN 
Rectorul Universităţii Naţionale de Apărare “Carol I” 


Matei Dogan, Robert Pahre, Noile ştiinţe sociale. Interpenetrarea disciplinelor. 
Traducere din lb. franceză de N. Lotreanu, Ediţia a II-a, Bucureşti, 1997, p. 192. 

PREFAŢĂ 


Neo: unei reflecții teoretice şi metodologice asupra 
geopoliticii şi geostrategiei se impune astăzi cu tot mai 
mare acuitate din mai multe motive. În primul rând, creşterea 
în complexitate şi dinamism a vieții internaționale contemporane a 
determinat şi multiplicarea perspectivelor de analiză. Nu de 
puţine ori s-a apelat la paradigmele geopolitice pentru a se mări 
plaja de explicaţii a cauzelor care au condus la apariţia unor 
fenomene şi procese care au complicat mediul internațional. 
Nu mai surprinde astăzi faptul că numărul de studii, analize, 
lucrări şi alte”produse “ specifice geopoliticii şi geostrategiei a 
ajuns la cifre de ordinul milioanelor. O simplă operaţie de 
căutare pe “Google ” a cuvântului geopolitică ne arată că pentru 
limba engleză sunt 2.900.000 de referințe, 2.050.000 pentru 
limba franceză, 124.000 pentru limba rusă şi peste 35.000 pentru 
limba română. 

În al doilea rând, aceste două discipline, cu toate sincopele şi 
poticnelile inerente unei dezvoltări teoretice şi practic-aplicative, au 
cunoscut o permanentă acumulare atât la nivel conceptual, cât 
şi al paradigmelor. Dacă în deceniile şapte şi opt geopolitica şi 
geostrategia erau văzute, cu puţine nuanțări, la fel ca în 
perioada lor de maximă afirmare, ca discipline care studiază 
impactul mediului fizico-geografic asupra politicii statelor, 

astăzi, o abordare atât de simplă şi determinist mecanicistă nu 
mai este posibilă. Anii '80 şi '90 ai veacului trecut au marcat o 
perioadă de autoreflecţie a acestor discipline şi geopolitica a 
făcut saltul către neoclasic (Critical geopolitics), devenind, 
prin noile sale paradigme, una dintre disciplinele care studiază şi 
analizează relațiile internaţionale contemporane. 

Analiza studiilor şi lucrărilor de geopolitică şi geostrategie 
care au apărut în ultimii ani arată că perspectiva clasică n-a dispărut. 
Explicaţiile determinist geografice ale mutaţiilor care au apărut 
în mediul internaţional sau în politica marilor puteri după încheierea 
războiului rece n-au fost abandonate şi chiar au făcut carieră, 
dacă ne-am referi doar la lucrările semnate de Zbigniew Brzezinski 
şi Alexandr Dugin. Din acest motiv am păstrat dimensiunea 
istorică a primelor două ediții ale prezentei lucrări. 

În primele capitole am arătat că geopolitica a avut o 
evoluţie care, în mare măsură, a fost determinată de nivelul 
dezvoltării cunoaşterii în domeniul disciplinelor socio-umane, 
cât şi de concepțiile filozofice şi politice care au dominat la un 
moment dat lumea ştiinţifică, academică, politică, diplomatică şi, 
nu în ultimul rând, opinia publică. Am încercat să fac o 
deosebire netă şi clară între realitatea geopolitică, parte a 
fenomenului şi proceselor din interiorul politicii internaționale 
ŞI o urmare a unui anume tip de comportament al statelor sau al 
altor actori în mediul internațional, şi feoria/analiza geopolitică ca 
produs al reflectării critice a realităţii geopolitice. Geopolitica este 
mai întâi o realitate, un tip aparte de comportament al actorilor în 
mediul internațional şi apoi o reprezentare a acelei realități care prin 
operaționalizare poate să devină şi metodă/instrument de analiză 
a relațiilor internaționale. 

Confuzia dintre realitatea geopolitică şi produsul reflectării 
acesteia de către specialiştii şi analiştii fenomenului politic 
contemporan s-a menținut datorită atractivităţii şi succesului de 
care s-au bucurat unele scheme-mecaniciste de explicare a relaţiilor 

de putere şi interes dintre state (“Heartland”; “Rimland”; 
“World Island” etc.), dar şi din interes politic. Diplomaţia unor 
mari puteri, şi nu numai, a făcut din teoriile determinist-geografice 
ale geopoliticii clasice vector de transport al propagandei puse în 
slujba justificări politicii lor externe. Acest fapt a generat după 
cel de-al doilea război mondial un curent, nejustificat, de 
respingere în bloc a geopoliticii şi etichetarea nedreaptă a 
tuturor cercetărilor şi analizelor geopolitice ca fiind propagandă 
şi manipulare prin reprezentări cartografice. 

Perspectivele din care este abordată geopolitica în această 
lucrare îşi propun să depăşească şi acest cadru. Ideea de la care 
am pornit a fost aceea că astăzi viaţa internațională a devenit atât 
de complexă şi de diversificată încât a o înţelege doar din perspectiva 
unei singure discipline este insuficient. Prin urmare, la analiza 
făcută din perspectivă istorică, sociologică, economică, antropologică 
trebuie adăugată şi dimensiunea geopolitică. De pe această 
poziţie trebuie redefinită geopolitica în corpusul de discipline 
academice care studiază relațiile internaţionale şi clarificate 
paradigmele cu care ea operează. 

Scopul fundamental al cercetării care stă la baza acestei 
lucrări a fost de a arăta că geopolitica, deşi nu este o ştiinţă, are 
propriile paradigme care pot furniza instrumente valide pentru 
a cunoaşte evoluțiile de putere şi interes din lumea contemporană. 
Cred că oricât de ademenitoare sunt “formulele” şablon folosite 
de adepţii geopoliticii clasice, acestea nu pot să ajute la 
descifrarea posibilelor evoluții dintr-un câmp geopolitic, ci cel 
mult să convingă opinia publică în legătură cu un comportament 
sau altul al actorilor angajaţi în acel spaţiu. Eroarea fundamentală a 
tuturor acestor geopoliticieni care au îmbrăţişat determinismul 
geografic în explicarea evoluţiilor din relaţiile internaționale, 
de la Mackinder la Dugin şi de la Spykman la Brzezinski, a 
constat în faptul că nu au luat în calcul faptul că spațiul-țintă în 
formula propusă de ei este locuit! Toţi vorbesc de necesitatea 

ca un anume spațiu să fie controlat/dominat fără să ia în calcul 
voința şi interesul populaţiei care fiinţează pe acel spaţiu. 

Această lucrare propune şi o altă viziune asupra geostrategiei 
precum şi a raporturilor în care această disciplină se găseşte cu geopolitica. 
Geopolitica prin metodele sale de analiză poate să dea răspuns 
la întrebarea de ce un actor intră în raporturi de rivalitate într-un 
spațiu geografic/virtual şi de ce îşi manifestă dezinteresul pentru un altul. 
Geostrategia va răspunde întotdeauna la întrebarea prin ce mijloace 
(strategii) actorul îşi poate realiza interesul în acel spațiu. 

Astăzi, confruntările de interese dintre actorii clasici 
(statele) nu se mai manifestă, în principal, prin violența armată 
ca în a doua jumătate a secolului trecut. Strategiile militare sunt tot 
mai des înlocuite de strategii diplomatice, financiare, politice, 
imagologice şi de PR. Prin urmare, un actor pentru a-şi impune 
interesul într-un spațiu poate desfăşura o acțiune geostrategică 
de mare amploare, în care dimensiunea militară este foarte 
redusă sau lipseşte în totalitate. Dacă geopolitica are un caracter 
interdisciplinar, geostrategia are un caracter integrat. 

Prezentul studiu mai urmăreşte realizarea a încă două 
obiective: mai întâi să ofere un punct de sprijin unei introduceri 
mai generale în dezbaterile teoretice din cadrul confruntărilor 
de idei pe probleme ale geopoliticii contemporane; în al doilea 
rând îşi propune să atragă atenția asupra faptului că studiile 
teoretice şi metodologice sunt mai mult decât necesare în 
condițiile în care majoritatea disciplinelor din domeniul relațiilor 
internaționale îşi modernizează atât aparatul conceptual şi 
categorial, cât şi tehnicile de analiză pentru a putea face față 
provocărilor din mediul internațional. 

Majoritatea specialiştilor în geopolitică sunt atraşi de analiza 
operațională a câmpului geopolitic. Este provocatoare şi spectaculoasă 
ca exercițiu intelectual şi, mai ales, cu mare priză în opinia 
publică, astăzi, când oamenii doresc explicaţii cât mai concrete 
şi plauzibile pentru ceea ce se întâmplă în mediul internațional. 

Trebuie însă să nu uităm faptul că datele şi evenimentele 
dintr-un câmp geopolitic nu vorbesc prin ele însele. Avem nevoie 
de concepte, categorii şi scheme perceptive pentru a da sens 
lumii în care trăim. În fluxul neîntrerupt de date şi evenimente, 
teoriile furnizează scheme selective pentru a distinge esențialul 
de banal, particularul de general şi a putea astfel să ne facem o 
reprezentare cât mai adecvată asupra realităților geopoliticii 
începutului de secol XXI. Aşa cum sublima Stefano Guzzini 
înțelegând teoriile chiar în logica lor internă, putem vedea 
modul în care ele dau formă percepţiilor empirice, prin urmare 
şi explicațiilor. 

Un alt scop al cărții este de a atrage atenția asupra 
faptului că şi geopolitica şi geostrategia trebuie să-şi contureze 
propriile instrumente şi tehnici de analiză în sistemul disciplinelor 
care studiază relațiile internaționale. Teoriile au valoare instrumentală. 
Prin operaționalizare ele ne oferă instrumente de analiză care 
fac posibile explicațiile cu privire la rivalități şi disputa de 
interese geopolitice într-un spațiu. Teoriile geostrategice furnizează, 
la rândul lor, instrumentele necesare pentru ca respectivul actor 
să descopere calea cea mai potrivită de realizare a interesului. 
Din acest punct de vedere studiul propune celor interesaţi de 
cunoaşterea mediului internaţional prin intermediul geopoliticii 
şi al geostrategiei o metodă specifică de analiză şi o variantă de 
elaborare a scenariilor geostrategice şi geopolitice. În fine, cartea 
nu se constituie decât într-o invitație la dialog pentru modernizarea 
şi dezvoltarea unei discipline care poate să conducă la o mai bună 
înţelegere a relațiilor internaționale contemporane. 


Bucureşti, octombrie 2005 
CONSTANTIN HLIHOR 

MANIFESTĂRI GEOPOLITICE ŞI GEOSTRATEGICE 
IN MEDIUL INTERNAȚIONAL 
DIN ANTICHITATE PANA IN PREZENT 


tudiile şi preocupările teoretice privind influența mediului 

So asupra politicii statelor sunt de dată recentă. 
Însăşi termenul ca atare nu este folosit până în anul 1890. 
Geopolitica a apărut ca teorie în câmpul disciplinelor care studiază 
raporturile dintre state sub toate formele şi aspectele la sfârşitul 
secolului al XIX-lea şi începutul celui următor”. 

Ca fenomen obiectiv în câmpul relațiilor internaţionale, 
geopolitica s-a manifestat cel puţin de când un stat (un actor al 
relaţiilor internaționale), în evoluția umanității, a avut forța şi capacitatea 
de a-şi impune suveranitatea sau controlul şi în alt spațiu decât 
cel pe care s-a constituit ca entitate politică de sine stătătoare. 


Vezi, pe larg, Gerard Dussouy, Quelle geopolitigue au XXIe siecle?, 
Editions Complexe, Paris, 2001; Paul Dobrescu, Alina Bârgăoanu, Geopolitica, 
Editura Comunicare.ro, Bucureşti,2001; Sergiu Tămaş, Geopolitica, Noua Alternativă, 
1995; E.I. Emandi, Gh. Buzatu, V.S. Cucu, Geopolitica, Institutul European 
Iaşi, 1994; Karl Haushofer, De la géopolitique, Ed. Fayard, 1986; N. Anghel, 
Geopolitica de la ideologie la strategie politico-militară, Editura Politică, 
Bucureşti, 1985; Contraamiral Pierre Celsrier, Géopolitique et geostrategie, 
P.U.F, Paris, 1961; Ilie Bădescu, Dan Dungaciu, Sociologia şi geopolitica frontierei, 
Editura "Floare Albastră", Bucureşti, 1995; Claude Raffestin, Géopolitique et histoire, 
Ed. Payot, Laussanne, 1995 etc. 


19 


1.1. ATITUDINI ŞI ACȚIUNI GEOPOLITICE ŞI GEOSTRATEGICE ÎN 
ANTICHITATEA GRECO-ROMANA 


Studiul istoriei, a raporturilor dintre state şi a modului 
cum şi-au rezolvat interesele în diferite regiuni bogate în surse 
de hrană sau metale preţioase ne oferă suficiente exemple care 
pot fi încadrate în ceea ce numim astăzi fenomen geopolitic. 
Sheldone Wolin subliniază că o relație directă dintre spațiu şi 
politică a existat încă de la apariția civilizaţiei statului, din 
momentul în care grupurile umane organizate capătă conştiinţa 
propriei identități şi fac distincție dintre „No1” şi „Ceilalţi”». 

Coborând pe cursul ei, nu ne vom opri la îndepărtatul şi 
frământatul timp al războaielor hitito-egiptene pentru stăpânirea 
câmpurilor mănoase şi a unor oraşe înfloritoare” sau la disputa 
pentru supremaţia în Mediterana orientală dintre greci şi fenicieni, 
deşi încă din aceste vremuri întâlnim fenomene şi realități 
politice foarte comune astăzi. 

Edificator este faptul că orașul-stat Ugarit, aşezat pe malul 
Mării Mediterane, care întreținea prospere legături comerciale cu 
Creta, Egiptul şi o serie de oraşe de pe coasta mediterană, a 
rămas definitiv în sfera de influenţă a hitiţilor după bătălia de la 
Qadeş dintre faraonul Egiptului, Ramses al II-lea, şi regele hitit 
Muwattal“ (aprox.1293). Tratatul de pace cu Egiptul îi asigura 
statului hitit liniştea nu numai la granița de sud, ci şi la cea de răsărit. 
Acest lucru era poate cel mai important pentru statul hitit. 


“Sheldon Wolin, Politics and Vision. Continuity and Inovation in Western 
Political Thought, Boston, Toronto, Little Brown and Company, 1960, pp. 16-17. 

Vojtech Zamarovsky, Din tainele imperiului hitit, în româneşte de Gabriel Istrate, 
Editura Junimea, laşi, 1980, pp. 204-208; J.F.C. Fuller, Les batailles decisives du 
monde Occidental 1, De la Grece antique à la chute de Constantinopole. 
Traduit de l'anglais par Michelle Herpe-Voslinsky, Biblioteque Berger-Levrault, 
1980, Paris, p. 21. 

“Constantin Daniel. Civilizaţia feniciană, Editura Sport-Turism, 1979, pp. 27-41; 
J.F.C. Fuller, op. cit., pp. 19-20. 

“Ibidem, pp. 34-35. 

La limita secolelor al XIV-lea şi al XIII-lea î.Chr. puterea 
Asiriei a crescut foarte mult, rupând echilibrul de forțe care 
asigurase pacea în zonă. Regele asirian Adad Mari I a distrus 
regatul Mitanni, cu care hitiţii întrețineau legături de prietenie, 
a ocupat Babilonul, apoi a unit sub un singur sceptru întreaga 
Mesopotamie. Avea deci destule forţe pentru a-i ataca pe hitiți 
şi chiar intenţiona să o facă”, dar, după încheierea tratatului de 
ajutor reciproc dintre Hattusili şi Ramses al II-lea, a trebuit să 
renunţe la această intenție. 

Istoria antică oferă spre reflecţie, dar şi pentru analiză 
geopolitică, două realități politice: una efemeră, Imperiul lui 
Alexandru cel Mare (356-323 î.Chr.) şi alta mult mai durabilă, 
Imperiul Roman. Istoricii, mai vechi sau mai noi, au prezentat 
numeroase explicații în legătură cu evenimentele care au condus 
la apariţia, ascensiunea şi decăderea acestor imperii, mai puţin 
cele de ordin geopolitic. 

În cazul ascensiunii imperiului elenistic, evoluţia geopolitică 
este mai mult decât relevantă. Posesiunilor moştenite de la tatăl său, 
Filip al II-lea, regatul Macedoniei şi hegemonia ligii elenice, 
Alexandru le-a adăugat un teritoriu tot atât sau poate chiar mai 
mare decât imperiul ahmenid din epoca maximei sale expansiuni, 
sub Darius I. Nici un cuceritor n-a reunit sub sceptrul său atâtea 
Provincii şi nici nu şi-a purtat armatele, în antichitate, atât de 
departe de patrie:. 

Nu e suficient, pentru a explica asemenea succese, să 
invocăm doar forța militară a tânărului stat macedonian şi 
bravura soldaţilor greci. Contingentele pe care le-a avut Alexandru 
la dispoziția sa, pentru cuceriri, au fost modice. Chiar şi în acea 
vreme, pentru o astfel de întreprindere, 38.000 sau 40.000 de 


Vojtech Zamarovsky, op.cit., p. 208. 

“Vezi, pe larg, François Chamous, Civilizația greacă, traducere şi cuvinte 
înainte de Mihai Gramatopol, Editura Meridiane, Bucureşti, 1985, pp. 129-142; 
Pierre Lévéque, Aventura greacă, vol.Il, traducere de Constanţa Tănăsescu, 
Editura Meridiane, Bucureşti, 1987, pp. 35-46. 

oameni la începutul expeditiei? şi aproximativ 80.000 de soldaţi 
în momentul dispariției lui n-au fost cifre ieşite din comun. 
Indiscutabil, Alexandru cel Mare a fost un strălucit strateg, 
poate cel mai mare al întregii antichităţi, însă a fost şi un foarte 
bun cunoscător al realităților politice din spaţiile pentru care şi-a 
manifestat interesul şi pe care apoi le-a cucerit. A înţeles că 
raportul de putere îi este favorabil şi a exploatat acest lucru 
fulgerător, cu ajutorul instrumentului militar. De remarcat faptul că, 
în teritoriile cucerite, Alexandru nu s-a prezentat numai în 
calitate de învingător, ci şi de aducător al păcii. N-a fost adeptul 
idealului pan elenic. El n-a dorit "supunerea şi umilirea 
barbarului, ci contopirea acestuia cu grecul într-un ansamblu 
armonios în care fiecare şi-ar avea partea lui m 

Alexandru şi-a dat seama că armonizarea intereselor 
economice dintre diferite entități statale intrate sub autoritatea 
sa şi schimburile comerciale sunt cei mai siguri garanți ai dăinuirii 
imperiului său. O genială intuiție l-a făcut să impună imperiului 
o monedă unică. Se poate afirma că Alexandru cel Mare a 
întrupat perfect cele două personaje — diplomatul şi soldatul — 
care în concepția geopolitică a lui Raymond Aron simbolizau 
raporturile dintre state, care pot fi aşadar reduse la negocieri şi 
la război!!. 

Aşadar, în spatele cuceririlor fulminante ale lui 
Alexandru cel Mare, putem identifica un clar proiect geopolitic 
realizat prin mijloace geostrategice, şi anume de a reuni sub o singură 
autoritate toate popoarele care, făcând parte dintr-o civilizație 
deja avansată, sunt destul de mature, din acest punct de vedere, 
pentru a crea un stat şi pentru a fi cuprinse, conform unei logici 


”Marenches, Atlas géopolitique. Stock, f.a., p.48; Pierre Lévéque, op. cit., p. 42; 
J.F.C. Fuller, op. cit., pp. 67-83. 

Pierre Lévéque, op.cit., p. 43. 

"Raymond Aron, Paix et guerre entre les nations, Paris, Calman-Levy, 
1962, p. 14. 

federale, în jurul Orientului Apropiat”. Moartea fulgerătoare a 
pus capăt nu numai vieţii unui mare strateg şi comandant de 
oşti, dar şi unui altfel de imperiu în lumea antică. 

Roma şi-a datorat ascensiunea şi "mărirea" de la oraş-stat 
la imperiu universal înţelegerii perfecte a rolului pe care îl avea 
armata în ecuația de putere şi în disputa cu rivalii săi pentru 
supremaţia pe uscat şi mare. Pentru a-şi impune supremaţia în 
întreaga Peninsulă Italică timp de aproape două secole şi 
Jumătate (509-269 î.Chr.), Roma n-a încetat să se afle sub arme. 
Amenințarea intereselor vitale ale Romei — securitatea căilor 
comerciale care asigurau aprovizionările!” — venea din partea 
celui mai puternic imperiu maritim, Cartagina!?. Aşezată în 
golful Tunis, aceasta stăpânea trecerea dintre cele două bazine 
ale Mediteranei şi controla întregul comerţ din zonă. Dominația 
Cartaginei în spațiul mediteranean a fost înlăturată numai după ce 
Roma şi-a construit o flotă şi a devenit şi ea o putere maritimă”. 

Confruntarea dintre romani şi cartaginezi a fost una 
decisivă, deoarece Mediterana însemna pentru puterile care-şi 
disputau acest spațiu ceea ce avea să însemne Heartland-ul pentru 
Mackinder în teoria geopolitică!€. Interesant de remarcat faptul 
că acest lucru a fost conştientizat de protagonişti. Titus-Livius, 
referindu-se la importanţa bătăliei de la Zama (01 î.Chr.), scria: 
"Pentru cartaginezi este vorba de o luptă pentru propria lor 
viață şi suveranitate în Libia; pentru romani ceea ce era în joc 
era supremația universală”. Într-adevăr, în antichitate, cine a 
stăpânit Mediterana, a stăpânit lumea. Imperiul ce avea să fie 


'*Paul Claval, Geopolitică şi geostrategie. Gândirea politică, spațiul şi teritoriul 
în secolul al XX-lea, Editura Corint, Bucureşti, 2001, p. 12. 

'SRaymond Bloch, Jean Cusin, Roma şi destinul ei, traducere şi note de 
Barbu şi Dan Sluşanschi, Editura Meridiane, Bucureşti, 1985, p. 84. 

14) F.C. Fuller, op. cit., p. 89. 

'SHoria C. Matei, O istorie a Romei antice, Editura Albatros, Bucureşti, 1979. 
'*Apud E.A. Pozdneakov, Geopolitica, Grupul Editorial Progres, Moscova, 
1995, p. 24. 

U Apud J.F.C. Fuller, op. cit., p. 111. 

întemeiat de Octavianus şi care a atins apogeul sub Traian, se 
întindea de la Atlantic la Eufrat şi de la Marea Nordului la 
deşertul Sahara. 

Una dintre cauzele prăbuşirii Imperiului Roman a fost şi 
scăderea eficacităţii instrumentului militar. Roma n-a mai putut 
să țină raportul de putere în favoarea sa nici pe uscat şi nici pe 
mare. Pe continentul european, valurile de Völkerwanderung“ 
au împins treptat /imes-ul vastului imperiu către interior până s-a 
prăbuşit însăşi Roma (476 î.Chr.), iar Marea Mediterană avea 
să devină în următoarele secole un spaţiu de dispută dintre 
creştini ŞI musulmani’. 

Înțelegerea faptului că viaţa statelor şi a popoarelor în 
toată diversitatea ei este în mare măsură condiționată de mediul 
geografic şi climă, de capacitatea lor de a stăpâni sau controla 
anumite spaţii nu reprezintă, după cum s-a putut observa, o 
descoperire a zilelor noastre. 

Grecii antici au fost primii care au avut şi preocupări 
teoretice asupra influenţei mediului geografic în viaţa socială a 
omenirii'?. Aceste abordări izolate şi nesistematizate erau 
dictate de un interes practic.Teritoriul pe care locuiau grecii nu 
era atât de fertil încât să le asigure cantitatea de hrană în condiţiile 
unei creşteri demografice accelerate. Odată cu evoluţia civilizației, 
cu creşterea numărului de oraşe-state şi a populaţiei acestora au 
apărut şi problemele pur geopolitice — necesitatea extinderii 
spaţiului de suveranitate sau aprovizionare, pe care grecii să-l 
poată controla în vederea colonizării surplusului de populaţie. 

Pentru a putea cuceri sau lua în stăpânire teritoriile care erau 
necesare, trebuia să cunoşti caracteristicile geografice, economice şi 
chiar politice ale acestora. Milesienii sunt cei care realizează 
primele hărți ale spaţiilor populate, iar Clistene este primul 


"Valuri migratoare. 
Vezi, pe larg, Horia C. Matei, op. cit., J.F.C.Fuller, op. cit., pp. 132-155. 
E. A. Pozdneakov, op. cit., pp. 9-13. 

care, în Atena, a gândit spaţiul în termeni politici”. Ulterior apar 
preocupări asemănătoare şi la alți oameni politici sau filozofi. 

Herodot (n.cca. 485 — m.cca. 420 î.Chr.), supranumit şi 
"părintele istoriei”, a lăsat posterității nu numai însemnări 
despre istoria popoarelor din epoca sa, ci şi referiri la raporturile 
mediului geografic cu activitatea politică a comunităților umane. 
A considerat că centrul lumii este Marea Mediterană şi a consemnat, 
uneori cu lux de amănunte, evenimentele politico-militare, 
economice şi cultural-religioase din statele ce se manifestau în 
această zonă”. Călătoriile pe care a fost nevoit să le facă în 
Egipt, Siria, Babilon, nordul Mării Negre şi ulterior Atena i-au 
permis să cunoască bine regiunile prin care a trecut şi să 
intuiască anumite intercondiționări între spațiu şi populaţiile 
care trăiau în acel spaţiu. 

Contemporanul lui Herodot, Hipocrate (n. cca. 460-m. 
cca. 377 î.Chr.), a încercat să dea o explicaţie diversităţii indivizilor 
din punct de vedere fizic şi psihic, apelând la influența mediului 
asupra omului. În lucrarea Despre aer, apă şi locuri, el a afirmat 
că "înfăţişarea şi felul de gândire al oamenilor corespund în 
cele mai multe cazuri naturii ținutului” 2 

Filosoful grec Aristotel (384-322 î.Chr.) a dezvoltat ideea 
lui Platon (428 — 348 î.Chr.), teoretizând legăturile dintre 
organizarea politico-statală şi mediul geografic. În opera sa 
Politica, el considera că există o mărime determinată a cetății 
sau statului, în funcție de întinderea spaţiului, bunurile şi 
numărul locuitorilor”. Observa, în mod concret, că geografia 
trebuie să fie favorabilă apărării unei aşezări. Relieful trebuie 


Gerard Dussouy, op. cit., p. 19. 

"Vasile Cristian, Istoriografie generală, Editura Didactică şi Pedagogică, 
Bucureşti, 1979, p. 33 şi urm; Herodot, Istorii, vol.I-II, Studiu introductiv 
de A. Piatkowski, Editura Științifică, Bucureşti, 1961, 1964. 

? Apud Günter Hayden, Critica geopoliticii germane, Editura Politică, 
Bucureşti, 1960, pp. 16-17. 

“Ibidem. 

să fie obstacol pentru invadatori şi favorabil celor care se apără. 
Teoreticienii şi analiştii geopolitici consideră că Aristotel ar 
putea fi aşezat la originea analizelor geopolitice, în sensul 
admis astăzi. "Insula Creta — afirma Aristotel — pare că este 
predestinată de la natură să domine Grecia, iar poziția sa 
geografică este minunată: se învecinează cu marea, în jurul 
căreia îşi au aşezările aproape toți grecii; pe de-o parte se află 
la mică distanță de Peloponezia, pe de alta — de Asia, chiar de 
regiunea Triupia şi de Rhodos. lată de ce Minos şi-a consolidat 
puterea, şi-a întărit stăpânirea asupra mării, unele insule le-a 
supus, altele le-a populat" * 

Importanţa condițiilor geografice, ca şi a stăpânirii sau a 
controlului unor spaţii de interes stategic şi comercial pentru a 
obține supremaţia în ecuația de putere a fost remarcată de Titus Livius, 
Cicero şi Strabon. Acesta din urmă face o judecată pe care fără 
mari dificultăți am putea să o considerăm geopolitică în sensul 
actual al acestei discipline”. Ca geograf, el a împărțit spațiul 
planetar în dreptunghiuri şi a menţionat care dintre ele pot fi locuite, 
arătând că numai acestea prezentau interes pentru geograf. 

"Nu serveşte nici un scop politic — considera Strabon — o 
bună cunoaştere a tărâmurilor îndepărtate şi a oamenilor ce le 
populează îndeosebi dacă acestea sunt insule ale căror locuitori 
nu ne pot nici încurca, nici folosi prin comerțul lor” 

Întâlnim, prin urmare, la Strabon, două elemente fundamentale 
pentru analiza actuală geopolitică: evaluarea spațiului geografic 
vizat şi aprecierea interesului care să determine implicarea unei 
cetăți în acel spațiu. Se poate lesne observa că modul de gândire 
la Strabon este consonant, de exemplu, cu opiniile unor reputați 
reprezentanți de azi ai şcolii franceze de geografie politică. Jean Gottman 


* Apud E. A. Pozdneakov, op. cit., p. 12. 
“Ibidem, p. 13. 
% Apud E. A. Pozdneakov, op. cit., p. 13. 

afirmă că “spațiul geografic este spaţiul accesibil omului, cel 
utilizat de umanitate pentru existența sa” şi că "locurile în 
care omul nu are acces nu prezintă nici o însemnătate politică 
şi nu constituie o problemă. Suveranitatea asupra Lunii nu 
prezintă astăzi nici un fel de importanță politică deoarece 
oamenii nici nu o pot atinge, nu pot ajunge până la ea şi nici 
nu pot lua ceva de acolo. Antarctica nu a avut nici o însemnătate 
politică până nu a început să fie cucerită, în schimb, de când a 
devenit accesibilă, Antarctica, continentul de gheaţă, a fost 
împărţit în felii ca o plăcintă cu mere, iar toate aceste porții 
reprezintă azi celule politice perfect determinate, care au 


i iii 20008 
generat deja o serie de incidente politice”. 


12. GEOPOLITICĂ ŞI GEOSTRATEGIE ÎN EVUL MEDIU ŞI EPOCA MODERNĂ 


După căderea Imperiului Roman de Apus şi până la 
Renaştere, societatea europeană a stat sub semnul fărâmițării 
politico-statale”. Locul Imperiului Roman în lupta pentru 
supremaţia şi controlul căilor comerciale din Marea Mediterană 
este luat în evul mediu de Imperiul Arab, care atinge apogeul 
extinderii teritoriale la jumătatea secolului al VIII-lea. 

Omul politic de pe continentul european, trăind într-o 
economie autarhică, a avut o experiență politică limitată, pe 
care războaiele, în marea lor majoritate locale, nu o puteau spori 
decât în măsură redusă. Interesul pentru controlul sau ocuparea 
de noi spații era redus. Consecințele unei asemenea situații 
pentru înţelegerea relațiilor sociale şi politice în raport cu influenţa 
mediului asupra societății au fost cât se poate de grave pentru 


7 Apud Oliver Dollfus, L'espace géographique, deuxième édition, Presses 
Universitaires de France, Paris, 1973, p. 5. 

% Apud E.A.Pozdneakov, op. cit., p. 13. 

2J, F, C. Fuller, op. cit., pp. 133-154. 

spațiul european”’. Nu numai că statele europene erau excluse 
din ecuația de putere pentru controlul căilor comerciale, dar 
însăşi spaţiul european a fost ţintă şi teritoriu de dispută pentru 
marile puteri militare ale Orientului Extrem şi Mijlociu. 
Perioada de tranziție către civilizaţia industrială în Europa s-a 
caracterizat prin puternice înnoiri petrecute în societate”!. 
Esenţa a constituit-o apariția negustorului şi a cămătarului care 
a subminat modelul feudal şi a creat economia de schimb”. 
Are loc, pentru omul politic european, cea mai spectaculoasă 
redescoperire a valorii spațiilor din punct de vedere economic 
sau strategic, atât pe uscat cât şi pe mare, sub impactul nevoii 
de schimb dintre oraş şi sat sau dintre diferite comunități umane. 
Pe acest fond s-a desfăşurat mişcarea de centralizare politică, 
care a dus la formarea statelor naționale moderne. A crescut 
interdependenta dintre state, iar conflictele pentru controlul 
spațiilor strategice şi al rutelor comerciale s-a amplificat. 
Statele italiene Genova şi Veneția devin în secolele XI-XV nu 
numai mari puteri comerciale, ci şi maritime’. Din anul 1204, 
Veneţia dispune de un imperiu colonial şi intră în lupta pentru 
supremația Mării Mediterane şi a Mării Negre cu lumea islamică, 
deoarece folosirea rutelor sale comerciale tradiționale devine incertă. 
Mult timp cruciadele au fost considerate conflicte de ordin 
religios”. Indiscutabil, ele au avut şi cauze de ordin religios, 


“Sergiu Tămaş, op. cit., p. 15. 

SA se vedea, pe larg, Joseph Calmette, L'élaboration du monde moderne, 
Presses Universitaires de France, Paris, 1940; Radu Manolescu, Societatea 
feudală în Europa apuseană, Editura Ştunţifică, Bucureşti, 1974; Regine Permond, 
Pour en finir avec la Moyen Åge, Ed.du Seuil, Paris, 1977. 

“lie Bădescu, Timp şi cultură, Editura Ştiinţifică şi Enciclopedică, Bucureşti, 
1988, p. 129. 

“Fernand Braudel, T: impul lumii, |, trad. şi postfață de Adrian Rizea, 
Editura Meridian, Bucureşti, 1989, pp. 31-32; 159-166. 

“Vezi, pe larg, R. Manolescu, V. Costăchel, St. Brezeanu, FI. Cazan, M. Maxim, 
Istoria medie universală, Editura Didactică şi Pedagogică, Bucureşti, 1980; 

economic, dar în special ele au fost de ordin geopolitic. În primul 
rând lumea europeană mercantilă avea imperioasă nevoie de a 
menține deschise căile de comunicaţie cu Orientul Mijlociu şi 
Asia. În al doilea rând, sub aspect spiritual, prin creştinism, 
Imperiul Roman nu dispăruse din conştiinţa europenilor. 
"Imperiul latin", cum numeşte Iosif Constantin Drăgan Europa 
secolelor X-XV, era ameninţat de un alt imperiu, musulman”. 
Din punct de vedere geopolitic, cele două "imperii" afirmau 
aspirații de dominație universală, fiecare din ele având drept scop 
suprem şi final cucerirea sau controlul întregului spațiu advers. 

Deşi din punct de vedere militar cruciadele s-au încheiat cu 
un eşec pentru creştini, din punct de vedere geopolitic ele pot fi 
considerate un succes pentru europeni, în special pentru puterile 
maritime: Mediterana va rămâne un "lac creştin" impunând dominația 
oraşelor italiene“€. Europa lua astfel sub control alte căi comerciale, 
pe lângă cele cunoscute — Sicilia — Spania spre Orientul Apropiat, 
Marea Nordului şi Marea Neagră spre Orientul Extrem. 

Apariţia în zona de interes a "Imperiului latin" a unui alt 
imperiu, cel al otomanilor, care până în secolul al XV-lea substituise 
deja două imperii: bizantin şi arab, au obligat pe europeni să se 
gândească la găsirea altor rute comerciale. Începea, la sfârşitul 
secolului al XV-lea, marea aventură atlantică şi pacifică a 
curopeanului şi expansiunea geografică a Europei. Rolul de 
deschizător a revenit pentru început Portugaliei. Este descoperită 
aşa-zisa Lume Nouă şi economia tinde către globalizare? i 
Mediterana îşi va pierde poziția de centru al continentului şi de 
epicentru al activităților economice. Centrul de greutate al economiei 
se va deplasa treptat spre Atlantic. 


Cecile Morrisson, Les croisades, Presses Universitaires de France, Paris, 1977; 
Régine Pernoud, Les croisades, Juilliard, Paris, 1960. 

*Slosif Constantin Drăgan, Idealuri şi destine. Eseu asupra evoluției conştiinţei 
europene, Editura Cartea Românească, Bucureşti, 1977, p. 133. 

“Fernand Braudel, op. cit., p. 133. 

“Sergiu Tămaş, op. cit., p.18; Fernand Braudel, op. cit., p. 175. 

Descoperirile geografice şi luarea în stăpânire sau sub control 
a lumii noi de către unele state europene — Spania şi Portugalia, 
la care se vor adăuga ulterior Ţările de Jos şi Anglia — au creat 
şi terenul pentru declanşarea confruntării la nivel planetar. 

Eforturile pentru reglementarea divergenţelor au condus la 
prima împărțire politico-economică a lumii între Spania şi 
Portugalia“, sub directa mediere a papalității. După negocieri 
repetate şi dificile se semnează Tratatul de la Tordesillas (1494), 
prin care harta politică a lumii a fost împărțită în sfere de influenţă 
între cele două puteri maritime ale timpului, trasându-se o linie 
de despărțire prin mujlocul Oceanului Atlantic, la 370 mile vest 
de Capul Verde. S-a stabilit, cu acest prilej, ca toate țările descoperite 
la vest de linia de demarcaţie să aparțină Spaniei, iar cele de la est, 
Portugaliei. Prin Tratatul de la Zaragoza, Spania şi Portugalia 
îşi delimitează sferele de interese din Oceanul Pacific. 

Ulterior, alte două mari puteri, Anglia şi Franţa, nu vor recunoaşte 
acest tratat şi vor trimite misiuni militare în expediție pentru 
descoperirea şi cucerirea de noi teritorii. În 1607 englezii s-au 
instalat în Virginia, iar francezii, în 1688, în Canada (Noua Franţă). 
În anul 1682 francezii au ocupat o parte din teritoriul actual al 
Statelor Unite, denumindu-l Louisiana”. 

În est, ruşii avansează rapid, pătrund în Siberia şi ajung 
treptat în bazinele fluviilor Ienisei, Lena şi Baikal, pentru ca în 1661 să 
atingă Irkuțk. Kamciatka va fi ocupată între 1695 şi 1700. 
Începând de prin 1740, ajung dincolo de strâmtoarea Behring. În 
Alaska, descoperită în 1728, au fost înfiintate primele aşezări ruseşti”. 


“Ibidem. 

“Istoria lumii în date, coordonator academician prof. Andrei Oțetea, Editura 
Enciclopedică Română, Bucureşti, 1969, pp. 66-167; Fernand Braudel, op. cit., 
vol. II, p. 11; pp. 108-109. 

“Ibidem. 

Navigatorul James Cook debarcă, în anul 1770, pe coasta de est a 
continentului australian, declarând-o posesiune a Coroanei Angliei”. 

Aceste evoluţii vor conduce la apariția conceptului modern 
de suveranitate, dar şi la înflorirea aserțiunilor teoretice care să 
fundamenteze ştiinţific mijloacele de întărire a puterii statului 
pentru a-şi apăra teritoriul sau, de ce nu, pentru a-l spori în 
detrimentul altor state. Prezenţa specialiştilor este necesară pentru 
ca statul să câştige războiul şi pentru a administra teritoriile cucerite, 
însă nu putem decela totuşi o gândire sau o reflecţie geopolitică pentru 
acest moment. Oamenii au, în continuare, încredere în lecțiile istoriei“? 

Dezvoltarea flotelor ca şi perfecţionarea rapidă a armelor 
de foc” au făcut posibilă globalizarea confruntărilor dintre 
marile puteri maritime şi terestre din Europa. Fenomenul geopolitic 
se manifestă cu intensitate în aşa-zisa Spanie Nouă, care devine 
un aprig spaţiu de concurență comercială şi de confruntări 
politico-militare pentru supremație într-o zonă sau alta. 

Schimbările în raportul de forțe pe continentul european au 
repercusiuni imediate în zonele pe care marile puteri europene — 
Franţa, Anglia, Olanda, Spania — le controlau. Tratatul de la 
Utrecht (11 aprilie 1713) a pus capăt hegemoniei franceze în Europa, 
care dura de mai bine de o jumătate de secol“, Franţa fiind 
obligată să cedeze unele stăpâniri în America de Nord — Acadia, 
Terra Nova şi St.Kitts. Anglia a preluat şi monopolul comerțului cu 
sclavi din stăpânirile spaniole”. 

Războiul de 7 ani dintre principalele puteri europene 
(1752-1763) s-a desfăşurat cu aceeaşi intensitate şi în colonii. 
În urma mai multor înfruntări anglo-franceze, în posesiunile din 


“Ibidem. 

“Paul Claval, op. cit., p. 14. 

“Fernand Braudel, Structurile cotidianului: posibilul şi imposibilul, vol. II, 
Traducere şi postfață de Adrian Rizea, Editura Meridian, 1984, pp. 147-154; 
165-178. 

“Istoria lumii în date, pp. 178-179. 

Ibidem. 

India, Compania franceză a Indiilor este nevoită să se dizolve“. 
În luptele dintre protagoniștii războiului de 7 ani — în special Anglia 
şi Franţa — este cuprins şi vastul teritoriu american şi canadian. 
În urma Tratatului de Pace de la Paris, din 10 februarie 1763, 
Acadia, Canada, insula Cap Breton şi partea din Louisiana situată 
la est de Mississippi, cu excepţia insulei Orleans, au intrat în 
stăpânirea Angliei. Franţa, la rândul ei, a primit de la englezi 
insulele Guadelupa, Martinica, Maria Golante şi Santa Lucia. 
Spania a căpătat de la Anglia Havana în schimbul Floridei”. 
Hegemonia Angliei în ecuația de putere maritimă a 
devenit din acest moment o realitate şi se va manifesta mult timp. 
Încercările Franţei napoleoniene de a pune capăt supremaţiei 
engleze pe mare vor eşua“, deoarece blocada continentală instituită 
împotriva Angliei, la 21 noiembrie 1806, nu-şi va atinge ținta. 
Naţiunile continentale nu admit supremația Franţei în Europa. 
Disputa dintre aceste două mari puteri navale va continua şi în 
secolele următoare cu un puternic accent geopolitic şi geostrategic, 
deşi nimănui nu 1-a dat prin minte să o califice în acest mod. 
Pactul de la Chaumont, încheiat între Anglia, Rusia, Austria 
şi Prusia, evidențiază nu numai schimbările petrecute în raportul 
de putere de pe continent, ci şi noua arhitectură a Europei 
postnapoleoniene. De remarcat este apariția Rusiei în ecuaţia 
de putere. Indiferent de scăderile şi crizele interne prin care 
acest imens stat va trece, nimic nu se va mai întâmpla, de acum 
încolo, în Europa sau în lume fără ca Moscova să nu fie prezentă. 
Geopolitica depăşeşte disputa pentru controlul unor spații de 
interes de nivel continental. Interesele politice şi comerciale se 
gândesc, în cancelariile marilor puteri, în termeni globali. 


“Ibidem, p. 201. 

“Ibidem, p. 206. 

“A se vedea, pe larg, colonel Caron, La guerre napoleonienne. Les batailles, 
Librarie militaire R. Chapelot, Paris, 1910, pp. 528-560. 

Expresie a raportului de putere de la începutul secolului 
al XIX-lea, dar şi a recunoaşterii reciproce a sferelor de interese, 
la 18 iunie 1815 se constituie Sfânta Alianţă, din care făceau 
parte inițial Rusia, Austria, Prusia şi ulterior Franţa. Liniştea şi 
securitatea pe continent şi în lume vor fi strict determinate de 
evoluţiile din raportul de putere şi interesele pe care marile naţiuni 
le-au avut într-un moment sau altul, într-o zonă sau alta a lumii. 

Disputa pentru controlul sau suveranitatea unor spaţii de 
interes economic ori geostrategic va conduce, la sfârşitul secolului 
al XIX-lea şi începutul secolului al XX-lea, la apariția unor noi 
realităţi în sfera relaţiilor internaţionale: blocurile politico-militare”. 

În acest context, cunoştinţele de geografie au trecut din 
aula universităților în cabinetele miniştrilor şi au acaparat interesul 
oamenilor de stat. Consecința imediată a fost declanşarea cursei 
pentru constituirea imperiilor coloniale, iar ulterior geopolitica 
a devenit un fenomen care se va manifesta la scară planetară. 

Toate aceste schimbări în relațiile internaționale au avut 
un impact deosebit asupra teoriilor şi a cunoştinţelor care doreau a 
explica lumea şi istoria. Determinismul geografic cucereşte lumea 
ştiinţifică cu toate consecințele sale. Titani ai Renaşterii, dacă 
ar fi să ne referim doar la Jean Bodin (1530-1596) şi Las Casas 
(1470-1566), au studiat mediul geografic şi influenţa acestuia 
în activitatea politică, mai ales asupra formelor statului şi 
guvernării societăţii.“ Jean Bodin susţinea că mediul geografic 
exercită o dictatură de la care omenirea nu se poate sustrage. 
Natura impune fiziologia, starea de spirit şi organizarea socială a 
diferitelor populaţii, determinând instituţiile cele mai convenabile”!. 


“A se vedea, pe larg, Gheorghe Nicolae Cazan, Şerban Rădulescu-Zoner, 
România şi Tripla Alianţă, Bucureşti, 1979; Ema Nastovici, România şi 
Puterile Centrale în anii 1914-1916, Bucureşti, 1981. 

“Vasile Cristian, op.cit., pp. 133-134; E. A. Pozdneakov, op. cit., p. 1. 

`l Apud Sergiu Tămaş, op. cit., p. 20. 

O contribuție majoră la impunerea determinismului 
geografic în ştiinţele societăţii a avut-o, în Franţa, Charles Louis 
de Secondat, baron de la Brede et de Montesquieu (1689-1755) 
şi Anne Robert Jaques Turgot (1727-1781). Moravurile, instituțiile 
şi trăsăturile specifice ale popoarelor au fost explicate de ilustrul 
Montesquieu prin factorii geografici, dintre care clima era considerată 
hotărâtoare”. Astfel, după filosoful francez, căldura excesivă 
din zonele tropicale determină în mod necesar un regim despotic, 
în timp ce formele de organizare politică mai avansate din 
Europa erau explicate prin clima temperată. Teoria cuprinde o 
doză de naivitate asupra căreia nu insistăm, însă trebuie arătat 
că aceasta s-a vrut să devină un suport al istoriei politice”. 
Turgot l-a continuat pe Montesquieu în schiţa de lucrare 
Geografia politică, în care dorea să teoretizeze principiile de 
guvernare a societăţii prin prisma influenţei factorilor geografici. 

Determinismul geografic a avut adepți de marcă în Anglia şi 
Germania. În lucrarea Istoria civilizaţiei engleze, Henry Th. 
Buckle (1821-1862) a susţinut că înfăţişarea generală a naturii 
explică evoluția inegală a civilizaţiilor”. Germanul Friedrich 
Ratzel a pus bazele geografiei politice, în care a încercat să 
demonstreze că "spațiul" ocupat de un popor este determinant 
pentru evoluţia sa politică şi culturală”. 

Acesta era convins că spațiul nu este numai teritoriul pe 
care îl ocupă un stat, ci este însăşi puterea acestuia. Fiecare stat 
şi fiecare popor, afirma F.Ratzel, îşi au propria concepție a spațiului. 

Concepţiile şi ideile lui F.Ratzel din principala sa lucrare 
Geografia Politică au fost puternic influențate de teoria evoluționistă 


A se vedea, pe larg, Montesquieu, Despre spiritul legilor, vol. I-III, 
Editura Ştiinţifică, Bucureşti, 1964-1973. 

“Franz Mehering, Despre materialismul istoric, Bucureşti, 1957, p. 81. 
“Vasile Cristian, op. cit., p. 24. 

5A se vedea, pe larg: Claude Raffestin, op.cit., pp. 29-75; E.A. Pozdneakov, 
op. cit, pp. 18-19; F. Ratzel, La geographie politique, Choix de textes, Fayard, 
Paris, 1987. 

a lui Ch.Darwin*€. Ratzel considera statul un "organism viu”, 
identificând şi o serie de legi ale creşterii spaţiului unui stat”, 
cum ar fi: 

+4 spațiul unui stat creşte odată cu dezvoltarea culturii acestuia; 

+ creşterea statului este însoţită de alte simptome: 
dezvoltarea ideilor, a comerțului etc.; 

Æ creşterea unui stat se realizează prin alipirea şi 
înghițirea statelor mai mici; 

+ frontiera constituie organul periferic al statului şi în 
această calitate serveşte drept martor al creşterii tăriei 
sau slăbiciunii sale şi al schimbărilor survenite în 
organismul acestuia; 

+ în creşterea sa, statul trebuie să înglobeze elementele cele 
mai valoroase ale mediului fizic înconjurător: linii de 
coastă, albii ale fluviilor şi râurilor, raioane bogate în 
diverse resurse; 

+ primul impuls de creştere teritorială este primit de statele 
subdezvoltate din exterior, de la civilizațiile mai avansate; 

+ tendința generală de contopire, ramificându-se în cursul 
dezvoltării, trece de la un stat la altul şi pe măsura 
acestui transfer se intensifică. 

O evoluţie aparte a avut determinismul geografic în 
Germania începând cu sfârşitul secolului al XVIII-lea şi pe 
parcursul secolului al XIX-lea. Germania trăia drama unei fărâmițări 
teritoriale excesive, situație percepută negativ de oamenii de 
cultură din spaţiul german. În sprijinul ideii creerii unui stat 
național modern german au fost aduşi, nu o dată, şi factorii de 
ordin geografic. Michel Korinman apreciază că "in cei 40 de ani 
care au precedat Primul război mondial, geografii germani s-au 


“Claude Raffestin, op. cit., pp. 37-38. 
` Apud Claude Raffestin, op. cit., pp. 63-75. 

arătat dornici de a apăra cauza patriei lor, însă contribuţia lor 
a fost dezamăgitoare” 

Treptat, personalitățile politice şi culturale din spaţiul german 
se vor racorda la teoriile care Justificau imperiile coloniale, fund 
elaborată doctrina pangermanismului. Considerând "întinderea" 
drept fundamentul unui stat, Friedrich List (1789-1846) solicita, 
în scrierile sale pentru Germania, "dreptul la dimensiune". El vedea 
expansiunea Germaniei în toate direcţiile. În acest tablou de 
geografie politică, graniţele statelor balcanice erau considerate 
obstacole artificiale care urmau a fi depăşite succesiv”. În ceea 
ce priveşte raporturile dintre marile puteri, el propunea o 
înţelegere germano-britanică pentru a ţine în echilibru Rusia şi 
SUA“ F. List a avut o înțelegere corectă asupra fenomenului 
geopolitic, deoarece, în următoarea sută de ani, tocmai aceste 
două mari puteri au controlat lumea. Acest lucru l-a observat şi 
F. Rotzel: "Idealul pentru o mare politică, ce revendică puterea 
mondială, constă în combinarea factorilor continentali şi maritimi"S!. 
Acesta era convins că numai un spațiu imens menţine viaţa. 
Din această perspectivă, a acordat o importanţă deosebită 
controlului oceanelor. Pacificul era considerat de Ratzel "ocean 
al viitorului", locul unde se vor ciocni interesele marilor puteri 
ale lumii. Pentru că a folosit datele geografice în fundamentarea 
politicii externe a statului german şi pentru înţelegerea realităților 
internaționale din secolul al XI-lea, Ratzel a fost considerat, pe 
bună dreptate, un precursor al geopoliticii”. Pe aceeaşi linie s-au 
înscris în lucrările lor şi americanii Ellen C. Semple, E. G. Dexter 
şi Ellsworth Huntigton. 


“Michel Korinman, Quand l’Allemagne pensait le monde. Grandeur et decandence 
d'une geopolitique, Edition Fayard, Paris, 1990, p. 413. 

“Sergiu Tămaş., p. 28. 

“pierre Gallois, , op. cit., 1990, p. 35. 

“Paul Buckholtz, Political geography, New York, 1966, p. 135. 

Son Conea, Geopolitica o ştiinţă nouă, în "Sociologia Românească", nr. 9-10/1937, 
pp. 3-36. 

Determinismul geografic a cunoscut o amplă dezvoltare 
la sfârşitul secolului al XIX-lea şi începutul celui următor prin lucrările 
lui K. Ber şi L.I. Mecinikov®. Aceştia au arătat locul şi rolul 
fluviilor mari în răspândirea civilizației, Mecinikov fund şi autorul 
lucrării Civilizaţia şi marile fluvii ale istoriei. Teoria geografică 
a dezvoltării societăților moderne. 

La începutul secolului al XX-lea, istoricii B. N. Cicerin, 
S. M. Soloviev, V. O. Klincevskui, A. P. Sceapov etc. au analizat 
influenţa factorilor naturali asupra evoluţiei statului rus". 
Cicerin, de exemplu, considera că pentru ruşi o autoritate 
centrală foarte puternică a fost necesară din cauza imensității 
spațiului rus, a unei populări scăzute a acestui teritoriu şi 
amenințării permanente a unor năvăliri externe. 

Foarte interesante sunt ideile determinismului geografic 
prezente în opera lui V. O. Klincevskii şi I. L. Solonevici. "Când începem 
să studiem istoria unui popor, - afirma V. O. Klincevski - întâlnim o 
forță care susține leagănul fiecărui popor, natura ţării sale'®. 
I. L. Solonevici considera că libertățile individuale sunt dependente 
de factorul geografic. Comparând libertăţile cetățeanului din 
Anglia, SUA şi Rusia, acesta ajunge la concluzia că poporul 
rus nu va beneficia niciodată de libertăţile existente în Anglia şi 
Statele Unite, deoarece securitatea acestora din urmă este 
garantată de oceane şi strâmtori, iar a celor din Rusia doar de 
serviciul militar obligatoriu. Serviciul militar obligatoriu este 
considerat de Solonevici una dintre principalele nonlbertăţi. 

Supremaţia determinismului geografic în teoriile despre 
societate şi istorie a fost treptat eliminată de progresele înregistrate 
în domeniul ştiinţelor pozitive. Dictatura naturii asupra omului 
a fost pusă sub semnul întrebări de Johan Gottfried Herder 
(1744-1803), care în lucrarea Idei asupra filosofiei istoriei 
umanităţii constată că "istoria este geografie în mişcare şi 


SE, A. Pozdneakov, op. cit., p. 15. 
“Ibidem. 
SApud E. A. Pozdneakov, op. cit., p. 17. 

climatul nu ne sileşte, ci ne îndeamnă”. În fapt, întreaga 
Renaştere a demolat tabloul static al societăţii şi l-a înlocuit cu 
unul mobil, dinamic, în evoluţie, rezultat dintr-o înţelegere 
echilibrată a raporturilor dintre societate şi natură. 

Edificatoare în acest sens este concepţia lui Alexis de 
Tocqueville (1805-1859), care afirma că "Providența a creat 
genul uman nici în întregime independent, nici cu totul în sclavie”. 
Democraţia americană, în forma în care i se înfățişa în urma 
călătoriei întreprinse în Statele Unite, nu era rezultatul exclusiv 
al factorilor geografici, ci o împletire a mai multor cauze de 
ordin istoric, social şi spiritual-religios€. 

Istoricul francez Jules Michelet (1789-1874), deşi insista 
asupra rolului mediului geografic în viața popoarelor şi afirma 
că "în ultimă instanță, istoria este înainte de toate geografie", 
a considerat că societatea are un rol activ în raport cu acesta. 
Mediul geografic, prin el însuşi, n-a determinat în mod absolut 
cursul evenimentelor în istorie. 

Şcoala franceză de geografie politică şi ulterior de geopolitică 
s-a afirmat ca o expresie a rivalităților de mare putere care s-au 
manifestat între Franţa şi Germania începând cu a doua jumătate a 
secolului al XIX-lea. Geografia capătă din acest moment un rol 
important în înţelegerea politicii în Franţa, ca o reacție la 
teoriile germane. Adversitatea față de justificarea politicii de mare 
putere prin termenii geografici i-a determinat pe teoreticienii 
francezi să evite utilizarea termenului de geopolitică”. 

Geografia politică franceză, prin Andre Cheradame şi 
Paul Vidal de la Blanche (1843-1916), a dat o ripostă teoriei 


SS Apud Sergiu Tămaş, op. cit., p. 23. 

ST Alexis de Tocqueville, De la democratie en Amerique, Paris, 1874, p. 140. 
SSibidem, p. 141. 

Sergiu Tămaş, op. cit., pp. 36-37. 

"Ibidem. 

"spațiului vital" şi concepției biologice a statului, opunând 
principiul naționalităților, propriu revoluției franceze. 

În lucrarea sa Tableau géographique de la France, Vidal 
de la Blanche remarca faptul că specificitatea unui spațiu nu 
rezultă din considerente geografice sau climaterice, ci depinde 
de oamenii care îl populează". 

Creşterea interdependenţelor din viaţa internațională, 
frecventele răsturnări în raportul de putere la scară planetară, ca 
şi eforturile oamenilor politici de a găsi soluţii la problemele 
extrem de complexe care s-au manifestat în Europa şi în lume la 
începutul secolului al XX-lea, au impus definitiv geopolitica în 
societatea contemporană ca un fenomen permanent. Studiul acestui 
fenomen s-a impus de la sine, din raţiuni practice. 

Oamenii de cultură care s-au aplecat asupra studiului 
societăților în interconexiune şi intercondiţionare nu aveau cum 
să nu observe că un fenomen se impune în viaţa internațională, 
iar pentru cunoaşterea şi studierea lui, instrumentele şi metoda 
cu care operau geografia politică, strategia militară, istoria, 
filosofia sau politologia nu mai erau suficiente. Pornind de la 
aceste considerente, Rudolf Kjellen a completat sectorul său de 
analiză politică şi a introdus un element nou — geopolitica.— pe 
care l-a definit în raport de apropierile, dar şi de distanțările 
necesare faţă de geografia politică, politologie sau diplomaţie. 

Noutatea ca şi valoarea incontestabilă a descoperirilor 
făcute de Rudolf Kyellen au creat în mod inevitabil un cerc de 
susținători şi, ulterior, continuatori ai domeniului, dar şi unul 
de adversari. Disputa nu s-a încheiat nici astăzi, însă acest lucru 
n-a împiedicat apariția şcolilor naţionale de geopolitică. 


"Paul Vidal de la Blanche, Tableau géographique de la France, Paris, 
1903, p. 67. 

__ GEOPOLITICA ŞI GEOSTRATEGIA 
IN PRIMA JUMATATE A SECOLULUI KX 


2.1 DEZBATERI TEORETICE ŞI SCHEME GEOPOLITICE DE 
INTERPRETARE A EVOLUȚIILOR IN RELAȚIILE INTERNAȚIONALE 


Ga Rudolf Kjellen a fost primul care a folosit 
termenul de geopolitică într-o conferință publică, în 
aprilie 1890. Ulterior, el a dezvoltat conceptul în lucrările sale 
Introducere la geografia Suediei şi Marile Puteri. Consacrarea 
termenului de geopolitică în analiza relaţiilor politice internaționale 
a fost determinată de studiul pe care R. Kjellen l-a întreprins 
pentru a descifra cauzele şi a analiza forțele care s-au confruntat 
în primul război mondial”. În literatura ştiinţifică germană, 
termenul pătrunde în anul 1903, dar numai după 1917 se produce 
o adevărată dezbatere privind utilizarea noului concept (geopolitica) 
când lucrarea lui Rudolf Kjellen, Statul ca formă de viață, este 
tradusă în germană de J. Sandmeier'î. După semnarea armistițiului 
care a urmat încheierii primului război mondial, în Germania 


"A se vedea, pe larg, Gerard Dussouy, op. cit., pp. 14-19; Sergiu Tămaş, 
op. cit., pp. 41-92; Claude Raffestin, op. cit., pp.77-108; L. A. Pozdneakov, 
op. cit., pp. 23-25; Herve Coutau-Begarie, Geostrategie: le mot et la chose 
în "La Geostrategie", II, nr. 58, 1995, pp. 7-11; Paul Dobrescu, Alina Bârgăoanu, 
op. cit., p. 17 şi urm; Alexandr Dugin, Osnovy Geopolitiki: Geopoliticheskoe 
Budushchee Rossii, Arktogeia, Moskva, 1997, pp. 16-19; Ilie Bădescu, 
Tratat de geopolitică, Editura Mica Valahie, Bucureşti, 2004, pp. 26-29 etc. 
“Claude Raffestin, op. cit., nota 1, p. 77; Yves Lacoste, Preambule, în 
"Dictionnaire geopolitique", Flammarion, 1993, p. 11. 

au loc ample dezbateri în legătură cu unele clauze ale viitorului 
tratat de pace, mai ales cele referitoare la teritoriu şi frontiere. 
Se poate afirma că spațiul german s-a dovedit a fi nu numai 
prielnic aparitiei şi proliferării ideilor geopoliticii, ci şi un 
mediu care a favorizat disputa geopolitică asupra unor realități 
din sistemul relaţiilor internaționale de după război. 

Reluând ideile lui Fr. Ratzel despre stat ca ființă vie, R. Kyellen 
afirma că "Statul nu este un conglomerat întâmplător sau artificial 
al laturilor diverse ale vieții umane, menținute în acelaşi trunchi 
doar de formulele legiuitoare, el este înrădăcinat în realitățile 
istorice şi aspectele concrete. Statului îi este proprie o creştere 
organică, el este expresia aceluiaşi tip fundamental ca şi omul. 
Într-un cuvânt, el constituie o formaţiune biologică sau un 
organism viu". Statele, ca şi organismele vii, duc o "luptă 
pentru existenţă" în care înving cei mari, care au forță. "Statele 
care dispun de vitalitate, dar al căror spațiu este restrâns — 
afirma Kyellen — sunt subordonate imperativului politic categoric 
de a-şi lărgi spațiul prin colonizare, unire cu alte state sau prin 
diferite cuceriri. În această situaţie s-a aflat cândva Anglia, iar 
acum Germania şi Japonia". De remarcat faptul că teoria lui 
R. Kyellen despre stat n-a stat doar sub semnul descoperirilor 
din biologie. El şi-a dezvoltat sistemul sub  înrâurirea 
gânditorilor Leopold von Ranke, G. W. Friederich Hegel şi 
Carl Ritter, dar şi ca urmare a propriilor observaţii pe care i 
le-a prilejuit desfăşurarea primei conflagrații mondiale. 

La doi ani după încheierea primului război mondial 
apărea sub semnătura lui R. Kjellen lucrarea Probleme politice 
ale războiului mondial. Autorul a încercat să depăşească 
limitele geografiei politice în analiza statelor antrenate în conflict, 
deoarece această disciplină nu putea să răspundă, în concepția 


 Apud E. A. Pozdneakov, op. cit., p. 22. 

Apud Günter Hayden, Critica geopoliticii germane, Editura Politică, 
Bucureşti, 1960, p. 108. 

"Claude Raffestin, op. cit., pp. 85-89. 

lui Kjellen, la întrebări legate de condiţiile în care apar sau 
dispar marile puteri, şi nu putea să explice determinările politicii 
externe, mai ales cele legate de latura subiectivă a acesteia”. 
Geopolitica trebuia, prin urmare, în opinia lui Kjellen, să ofere 
oamenilor putinţa "de a judeca împrejurările şi de a folosi 
prilejurile prielnice" în conformitate cu propriile interese. 
Rudolf Kjellen n-a considerat geopolitica o nouă disciplină 
sau ştiinţă care să se adauge geografiei, istoriei sau diplomaţiei, 
ci doar o latură din “ştiinţa care studia statul "79. Această ştiinţă 
era formată, prin urmare, din: geopolitică, ecopolitică, demopolitică, 
sociopolitică şi cratopolitică. Geopolitica studia statul ca teritoriu 
(aşezare, formă), ecopolitica îl analiza ca gospodărie, demopolitica îl 
privea ca neam, sociopolitica ca societate, iar din punct de 
vedere al guvernământului trebuia să se ocupe cratopolitica. 
Din perspectivă geopolitică, prin aşezarea unui stat, 
Kjellen nu înţelegea doar aşezarea cartografică, determinată de 
coordonatele geografice, şi nici aşezarea lângă mare sau în 
inima unui continent, ci aşezarea sa în arhitectura relațiilor 
internaționale. Prin studiul geopolitic, afirma autorul, "se oferă 
aici observaţiei şi reflecţiei toate problemele fundamentale pentru 
situarea în lume a unei țări, care decurg: dintr-o varietate 
simplă sau complicată, din vecinătatea cu statele mari sau 
mici, din distanțele mai mari sau mai mici ce le despart de centrele 
de forţă şi de cultură ale timpului, din situația punctelor de 
fricțiune sensibile ale marii politici, din aşezarea la centru, 
intermediară sau la margini şi multe altele de felul acesta” 
În Marea Britanie, dar şi peste Atlantic, în perioada în 
care geopolitica îşi căuta locul în cadrul disciplinelor socio- 


"Ibidem, pp. 93-97. 

78 Apud Ion Conea, Geopolitica - o știință nouă, în vol. E. I. Emandi, Gh. Buzatu, 
V. S. Cucu, "Geopolitica", laşi, 1994, p. 37. 

PIbidem, p. 29; Ilie Bădescu, op. cit. p. 28. 

“Ibidem, p. 31. 

umane, nu se poate vorbi de o dezbatere teoretică, ci mai 
curând de analize şi studii care, deşi autorii lor nu le definesc 
ca atare, sunt geopolitice. Este cazul lucrărilor semnate de 
Halford J. Mackinder’! şi Alfred T. Mahan’, care au fost 
preocupaţi în scrierile lor de găsirea fundamentelor teoretice 
care să justifice menţinerea şi consolidarea poziției de mare 
putere pentru ţările lor. 

Momentul care l-a lansat pe Halford J. Mackinder ca figură 
centrală a gândirii geopolitice s-a produs în ianuarie 1904, când 
a prezentat la Societatea Geografică expunerea Pivotul geografic 
al istoriei”. 

Convins că istoria umanităţii a cunoscut, în evoluția sa, 
trei faze, Halford J. Mackinder a analizat în comunicarea prezentată 
deosebirile esenţiale dintre marile puteri maritime şi cele continentale, 
ajungând la concluzia că rolul de regiune pivot în politica şi 
istoria universală îl constituie centralitatea. Un stat trebuie să 
fie capabil să ocupe un loc central pentru a putea domina în 
ecuaţia de putere. În opinia sa, la începutul secolului XX, acest 
rol l-a deţinut imensul spaţiu din interiorul Eurasiei“. Cine 
domină acest spațiu se poate considera stăpânul întregii lumi. 

"Aruncând o scurtă privire asupra sensului larg al apelor 
istoriei — afirma Halford J.Mackinder — nu putem înlătura gândul 
despre o anumită presiune a realităților geografice asupra acesteia. 
Spațiile vaste ale Eurasiei, inaccesibile navelor maritime, dar 
deschise în vechime călăreţilor nomazi, acoperite astăzi de o 
rețea de căi ferate, nu constituie oare tocmai astăzi regiunea 
pivot a politicii mondiale? Aici au existat şi continuă să existe 
condiţii pentru crearea unei puteri militare şi economice mobile... 


‘Halford John Mackinder, The Geographical Pivot of History, Ed. The Royal 
Geographical Society, London, 1969. 

5 Alfred Tayer Mahon, Influence of Sea Power upon French Revolution and Empire, 
1793-1812, Boston, 1895; Ibidem, The Interest of America in Sea Power, present 
and future, Boston, 1897. 

SSergiu Tămaş, op. cit., p. 112. 

“Halford J. Mackinder, op. cit., p. 31. 

Rusia a luat locul Imperiului Mongol. Raidurile centrifugale ale 
călăreților stepei au fost substituite de presiunile acesteia asupra 
Finlandei, Scandinaviei, Poloniei, Turciei, Persiei şi Chinei. La 
scară globală ea ocupă o poziție strategică centrală, 
comparabilă cu poziția Germaniei în Europa. Poate executa 
lovituri în toate direcţiile." 

Dincolo de această zonă axială se găsesc dispuse în două 
arcuri de cerc: Germania, Austro-Ungaria, Imperiul Otoman, 
India şi China, pe de o parte, şi Marea Britanie, Japonia, Canada, 
Statele Unite, Africa de Sud şi Australia, pe de altă parte*€. 

Mackinder considera că orice mare putere continentală 
care ar cuceri o poziție dominantă în zona "pivotului geografic", 
poate învălui de la flancuri lumea maritimă. În acest sens, el 
avertiza împotriva unei apropieri ruso-germane sau chiar a 
uneia chino-japoneze care să înlocuiască Rusia şi zona pivot, 
deoarece s-ar "produce o ruptură a echilibrului de putere în 
favoarea statului pivot." 

Pentru a contracara această posibilitate se impunea — în 
opinia lui Halford J. Mackinder — încheierea unei alianţe între 
Anglia, Franţa şi SUA. Considera că întretăierea spaţiului 
maritim cu cel terestru este factorul-cheie al istoriei popoarelor 
şi statelor. Însuşi mersul istoriei a fost influenţat de confruntarea 
centru-periferie. Din centrul Hearthland-ului s-a exercitat în 
permanenţă o presiune asupra periferiei sau ceea ce el numea 
centura insulară. 

Teoria "pivotului geografic al istoriei" a fost dezvoltată şi 
completată cu o nouă idee, "Insula mondială" (World Island) în studiul 
Idealurile democratice şi realitatea”. Insula mondială este o 
masă continentală compactă, înconjurată de Oceanul planetar — 


“Ibidem, pp. 42-43. 

“Ibidem. 

“Ibidem, p. 44. 

“Ibidem. 

“Claude Raffestin, op. cit., pp. 112-113. 


44 


zona Europa — Asia — Africa”. Înconjurată de Oceanul mondial, 
această insulă trebuia să devină, în mod inevitabil, datorită 
poziţiei geografice şi strategice, locul principal de dispunere a 
omenirii pe planeta noastră. Foarte important era, în concepția 
lui Halford J. Mackinder, cine stăpânea inima ("Hertland-ul") 
Insulei mondiale. Numai acel stat are o bază suficient de solidă 
pentru a concentra forțele care să amenințe libertatea lumii din 
interiorul citadelei continentale a Eurasiei. 
Concluzia demersului său a fost expusă sintetic în formula: 
"Cine stăpâneşte Europa de Est domină <<Heartland-ul> >. 
Cine stăpâneşte <<Heartland-ul> > domină <<Insula Lumii> > 
(World Island). Cine stăpâneşte Insula mondială domină 
întreaga lume”!. Evoluţia Europei în secolul al XX-lea 
demonstrează clar că formula lui Mackinder n-a făcut o 
excelentă carieră teoretică, însă faptele arată că oamenii politici 
care au conceput arhitectura relațiilor internaționale şi a 
granițelor după cele două războaie mondiale, după cum vom 
vedea în partea a doua a prezentei lucrări, au fost puternic 
influenţaţi de concepția sa. 
Contemporan cu Halford J. Mackinder, amiralul Alfred 
T. Mahan şi-a construit modelul său de analiză geopolitică pe 
baza unor postulate care nici ele nu pot fi demonstrate. Pentru 
A. T. Mahan instrumentul politicii este comerţul. Acţiunea 
militară trebuia să ofere condiții prielnice pentru dezvoltarea 
unei civilizaţii comerciale la scară planetară. Ideile sale au fost 
preluate, în general, din teoria darwinismului social”, cu o 
oarecare influenţă şi circulație în epocă: lumea este o luptă, 
lupta este esența vieții şi a relațiilor dintre popoarele lumii; 
civilizația europeană şi sora sa americană sunt superioare 


Halford J. Mackinder, op. cit., p. 62. 
“Ibidem, p. 150. 
“Claude Raffestin, op. cit., pp. 103-107. 

altora, ceea ce le dă dreptul la expansiune şi au datoria de a 
converti popoarele inferioare etc.” 

În lucrările sale, Alfred T. Mahan a analizat istoria Europei 
şi a SUA în funcţie de anumiţi factori geografici. Pe această 
bază a avansat o serie de teze care să explice condițiile obținerii 
supremației pe mare, în raport cu puterile continentale. El a 
subliniat faptul că un stat poate să exercite o influenţă politică 
pe arii întinse dacă are baze navale cu care să poată exercita un 
control eficace asupra principalelor căi maritime. Din această 
perspectivă, el considera ca principal criteriu al ierarhizării 
statelor în ecuația de putere, gradul în care este stăpânită marea. 
Noţiunea de putere maritimă se baza pe libertatea comerțului 
maritim, iar flota militară maritimă este doar un garant de 
asigurare al acestui comerţ. 

Alfred T. Mahan a luat ca ipoteză de lucru ideea potrivit căreia 
emisfera nordică a globului în raport cu cea sudică este cheia în politica 
mondială şi în lupta pentru supremație. Din această perspectivă, el a 
considerat că Rusia are o poziţie privilegiată în ceea ce studiile de 
geopolitică defineau ca fiind Eurasia”. O eventuală alianță 
între Rusia şi Germania, la care s-ar fi adăugat şi Japonia, era 
considerată de A. T. Mahan o mare primejdie pentru puterile 
maritime ale SUA şi Marii Britanii. De altfel, el era convins că 
zona continentului asiatic, cuprinsă între paralelele 30° şi 40°, 
era o zonă de dispută între puterea terestră a Rusiei şi cea 
maritimă întruchipate de SUA şi Marea Britanie. 

Pentru a asigura supremația puterilor maritime, Mahan a 
conceput un scenariu geopolitic cunoscut sub numele de 
"politica Anaconda". Era vorba de o politică de încercuire a 
masei continentale eurasiatice printr-un "lanţ" de baze maritime. 
Prin urmare, o flotă capabilă de acţiuni ofensive, aprecia el, va 
asigura Statelor Unite o superioritate incontestabilă în bazinul 
Caraibilor şi în Oceanul Pacific. În lucrarea sa Interesul Americii 


“Ibidem, p. 104. 
“B. A. Pozdneakov, op. cit., p. 33. 

pentru Forța Maritimă, Mahan considera că SUA pot deveni o 
putere mondială dacă: va colabora activ cu puterea maritimă 
britanică; se va împotrivi pretențiilor de putere maritimă ale 
germanilor, va urmări cu atenție expansiunea Japoniei în Pacific şi 
1 se va opune; va coordona acțiunile europenilor de împotrivire 
la acţiunile statelor asiatice”. 

Ca şi în cazul lui Halford J. Mackinder, ideile şi scenariile 
geopolitice ale amiralului n-au rămas fără ecou în acţiunea 
politică. Relevantă, în acest sens, este afirmaţia secretarului de 
stat al SUA, H. L. Stimson: "Neptun este Dumnezeul, Mahan 
profetul său, iar marina SUA singura biserică adevărată..."*, 
ca şi cererea adresată de F. D. Roosevelt americanilor de a privi 
harta lumii întregi şi nu numai pe cea care reprezintă teritoriul american. 

În timpul celui de-al doilea război mondial, în raport cu 
amenințările ce se profilau, SUA s-au văzut nevoite să 
intensifice studiile de geopolitică. Geopolitica devine disciplină 
de studiu în Academia West Point, la universitățile din 
Georgetown şi Washington. 

Textele şi scenariile geopolitice de referință în SUA, în 
perioada celei de-a doua conflagrații mondiale, au fost cele 
elaborate de Edmond Walsh, Nicolas Spykman şi Robert 
Strausz-Hupe, acesta din urmă obţinând, în anul 1941, şi un 
doctorat în probleme de geopolitică, cu teza The balance of 
Tomorrow. A reappraise of basic trends in world politics. 

În opinia unor specialişti, Nicholas Spykman a continuat 
cercetările şi a dezvoltat scenariile geopolitice elaborate de H. 
J. Mackinder” şi amiralul A. T. Mahan. În lucrările sale se 
conturează ideea că masa continentală curasiatică şi coastele 


; ER i d £ A . 99 
nordice ale Africii şi Australiei formează trei zone concentrice”: 


% Apud Alexandr Dugin, op. cit. p. 22. 
% Apud Sergiu Tămaş, op. cit., p. 72. 

Heartland-ul continentului eurasiatic în nord, zona-tampon 
care-l înconjoară şi mările marginale, precum şi continentele 
african şi australian. În jurul acestei mase continentale, din 
Anglia şi până în Japonia, între continentul din nord şi cele 
două din sud trece Marea Cale Maritimă a lumii!%. 

Această fâşie ce se întinde de la limita vestică a continentului 
curasiatic până la cea estică a fost denumită de N. Spykman 
"Rimland", introducând astfel un nou concept în teoria geopolitică. 
El a împărțit lumea în două: Heartland-ul şi Rimland-ul, şi a 
propus o nouă formulă geopolitică: "Cine stăpâneşte Rimland-ul, 
domină în Eurasia; cine stăpâneşte Eurasia, controlează soarta 
lumii"! Din această schemă geopolitică putem observa că de 
fapt N. Spykman nu aduce nimic nou, nu modifică esențial 
grila de interpretare a politicii modiale propuse de Mackinder 
ci o nuanţează prin înlocuirea Heartland-ului cu Rimland-ul. 

După părerea lui N. Spykman, Statele Unite au o poziţie 
centrală, avantajoasă atât în raport cu Heartland-ul, cât şi în 
raport cu Rimland-ul. Coasta Atlanticului şi cea a Pacificului 
sunt orientate către cele două laturi ale Rimland-ului eurasiatic, 
iar partea dinspre Polul Nord, către Heartland. Specialistul 
american considera că Statele Unite trebuie să mențină baze 
transatlantice şi transpacifice la distanţa optimă de lovire faţă 
de Eurasia, pentru a controla echilibrul de forțe de-a lungul 
întregului Rimland. "Obiectivul principal al Statelor Unite în 
timp de pace ca şi pe timp de război — menţiona N. Spykman —, 
trebuia să fie prevenirea unirii centrelor de putere din Lumea 
Veche într-o coaliţie ostilă intereselor ei"!”. Evoluţiile politice 
globale din timpul războiului rece par să fi validat o parte din 
proiecţiile geopolitice lansate de acest analist. O altă idee interesantă 
a rezultat din analiza locului şi a rolului pe care Marea Mediterană 


'%bidem, p. 34. 

'INicholas J. Spykman, America 5 Strategy in World Politics, Archon Books, 
Harcourt Brace, New York, 1942, p. 12. 

'%Ibidem, The Geography of the Peace, Harcourt Brace, New York, 1945, p. 45. 


48 


l-a avut în catalizarea energiilor pentru creşterea şi dezvoltarea 
Imperiului Roman, cu aspirație universală. Paradigma de bază în 
analiză s-a centrat pe conceptul de Midland Ocean. Ajunge 
astfel la concluzia că, după cel de-al doilea război modial, 
Oceanul Atlantic nu desparte ci uneşte Occidentul!%. 

Cu Robert Strausz-Hupe, scriitura geopolitică în SUA îşi 
mută centrul de greutate de pe analiza spaţiului în lupta pentru 
supremație mondială, pe interpretarea locului şi rolului pe care 
un stat îl ocupă în ecuaţia de putere. Conceptul de "balanţă a puterii" 
este cheia analizei geopolitice în lucrările lui R. Strausz-Hupe. 

În concepţia sa, balanţa puterii înseamnă: un echilibru între 
marile puteri navale şi continentale; un echilibru între diverşi 
poli regionali de putere din Europa şi Asia, şi între cele două continente în 
general; un echilibru între politica de forță de intervenţie militară 
şi o politică a compromisului diplomatic, un echilibru global 
între cele două superputeri — SUA şi Uniunea Sovietică!%. 

Ca şi predecesorii săi, Robert Strausz-Hupe este sedus de 
ideea construirii unui scenariu geopolitic propriu, având în 
centru realizarea unei federaţii la nivel regional sau global, în 
fruntea căreia să se găsească, evident, SUA. Acesta credea că 
"este în interesul întregii omeniri să existe un centru unic, din 
care să se exercite un control de echilibrare şi stabilizare, o 
forță-arbitru, şi acest control de echilibrare şi stabilizare să se 
afle în mâinile Statelor Unite." 

În primele decenii de după încheierea primului război 
mondial, în Germania geopolitica s-a bucurat de un interes cu 
totul special. Condiţiile interne, dar mai ales afirmarea statului 
german în relațiile internaționale, ca o mare putere, au determinat 
pe unii specialişti să vadă în geopolitică o disciplină capabilă să 


103 Apud Alexandr Dugin, op. cit., pp. 27-27. 

Robert Strausz-Hupe, The balance of tomorrow. A reappraisal of basic 
trends in world politics, University of Pennsylvania, Philadelphia, 1945, pp. 7; 
17-18; 35-37; apud Claude Raffestin, op. cit., pp. 282-283. 

105 Apud E. A. Pozdneakov, op. cit., p. 36. 

pună la îndemâna oamenilor de stat "indicații politice de ordin 
practic pornind de la teoriile geografiei şi ale istoriei. "1% 

În foarte scurt timp apare în Germania o şcoală geopolitică 
grupată în jurul periodicului "Zeiterschrift für Geopolitik", din 
rândurile căreia se va desprinde şi se va afirma o extrem de 
contestată şi complexă personalitate, generalul Karl Haushofer.” 
Specialiştii germani au dezvoltat şi au dat o proprie interpretare 
conceptului de geopolitică. 

În viziunea acestora, "geopolitica este teoria dependenței 
evenimentelor politice de teritoriu. Ea îşi are temelia sigură în 
geografie, îndeosebi în geografia politică, care este teoria fiinţelor 
politice de pe glob şi a structurii lor. Geopolitica urmăreşte să 
furnizeze indicaţii pentru acțiunea politică şi să fie îndreptar în 
viața politică. Ca atare, ea devine o tehnologie capabilă să 
conducă politica practică până la punctul la care se produce 
avântul novator al acțiunii. Şi numai cu ajutorul ei, acest avânt 
va putea avea drept punct de plecare pentru realizări ştiinţa şi 
nu neştiința. Geopolitica vrea şi trebuie să devină conştiinţa 
geografică a statului." 

Generalul Karl Haushofer deşi nu s-a angajat în disputele 
teoretice privind definirea termenului şi a ştiinţei geopolitice!%, 
aprecierile sale cu privire la rolul şi importanța geopoliticii în analiza 
fenomenului politic internaţional îşi păstrează şi astăzi prospeţimea. 
În primul rând, el considera geopolitica o combinaţie "dintre geografie, 


'%*Henning-Korholz, Einführung in die Geopolitik, Teubner Berlin — Leipzig, 


1937, p. 7; Apud Ion Conea, op. cit., în loc. cit., p. 33. 

107A se vedea, pe larg, Claude Raffestin, op. cit, pp. 113-156; Sergiu Tămaş, 
op. cit., pp. 78-85; Michel Korinman, Quand l'Allemagne pansait le monde. 
Grandeur et décadence d'une Geopolitique, Fayard, Paris, p. 268 şi urm.; 
Henning Heske, Kar/ Haushofer: his rule in german geopolitics and nazi politics, 
în "Political Quarterly", avril, 1987, p. 136 şi urm. 

'% A pud Ion Conea, op. cit., în loc. cit., p. 34. 

Henning Heske, op. cit., în loc. cit., p. 136. 

; y a A : atit e iai A 110 
istorie, ştiinţă politică, economie politică şi sociologie" `, care 


poate să capete în evoluţia sa statutul de ştiinţă. 

Convins că geopolitica trebuie să studieze problematica 
relațiilor dintre state în dinamica lor, prin prisma geografiilor 
lor etnice, politice, sociale, economice, Haushofer a definit-o 
ca fiind “ştiinţa despre formele de viaţă politică în spaţiile de 
viață naturale, ce se străduieşte să înţeleagă dependenţa lor de 
pământ şi condiționarea lor de-a lungul mişcării istorice"! 
Interesant este faptul că generalul Karl Haushofer a văzut în 
geopolitică un instrument esenţial pentru "a pune în ordine 
lumea"!!?, deoarece era convins că această ştiinţă este capabilă să 
descifreze această ordine şi poate să transmită oamenilor 
"imaginea adevărată a lumii". 

În ciuda unei permanente pendulări între explicaţia 
geopolitică şi nevoia de justificare a politicii externe germane, 
Karl Haushofer a avut o înţelegere corectă a rolului pe care 
trebuie să-l aibă geopolitica în acţiunea politică a unui stat, în 
relațiile internaționale. "Politica — în accepțiunea sa — trebuie 
să învețe să mânuiască toate mijloacele susceptibile ştiinţifice 
ce-i stau la îndemână într-o acerbă luptă pentru existență" ""*. 
Prin urmare, geopolitica trebuie "să furnizeze argumente 
pentru acţiunile politice şi să fie călăuză în viaţa politică”!*. 
În acest fel, ea devine "o învățătură eficientă în stare să 
conducă politica practică... Numai astfel se va putea face saltul 
de la ştiinţă la putinţă. "!!S 


'"19Karl Haushofer, De la géopolitique, Paris, Fayard, 1986, p. 101. 


HKarl Haushoffer, Erich Obst, Herman Lautensach, Otto Haul, Bausteine 
zur Geopolitik, Berlin, Grünwald, 1928, pp. 52-53; apud Ionel Nicu Sava, Geopolitica. 
Teorii şi paradigme clasice. Şcoala geopolitică germană. Bucureşti, 1997, p. 111. 
112Claude Raffestin, op. cit., p. 128. 

"STbidem. 

''4Karl Haushofer, Erich Obst, Herman Lautensach, Otto Haul, op. cit., p. 60. 
S Thidem, p. 27. 

l Thidem. 


51 


Prin geopolitică, Karl Haushofer spera să fie eliminat arbitrariul 
din acțiunea umană, în planul relațiilor internaționale. Concepţie 
utopică deoarece din observarea şi analiza raporturilor dintre 
state au fost eliminaţi unii factori care transced voinţa politică, 
cum ar fi, de exemplu, întâmplarea. Generalul analist credea cu 
tărie că geopolitica poate să conducă la cunoaşterea şi 
aprecierea modului de repartiție a puterilor în spațiu şi se poate 
depista cauza care afectează sistemul relaţiilor internaţionale!!”. 
Ca şi alte discipline care prognozează şi indică tendințele de 
evoluţie a unui fenomen sau proces social, geopolitica nu poate 
să ofere soluții exacte la întrebările pe care îşi propune să le 
rezolve la un moment dat. Din această perspectivă, Karl Haushofer 
aprecia că geopolitica are un merit că reuşeşte să depăşească 
arbitrariul uman din analiza relațiilor umane, însă ea "nu poate 
face declaraţii foarte precise la mai mult de 25 la sută din 
cazuri. 

Direcţiile principale de orientare a cercetărilor de 
geopolitică au fost stabilite de generalul Karl Haushofer în 
lucrarea Bausteine für Geopolitik şi unele studii publicate în 
revista Zeiterschrift fiir Geopolitik. Considerând că există o 
legătură directă între spațiul (Raum) pe care un popor îl ocupă, 
sau o națiune şi dezvoltarea optimă a acesteia, Haushofer a 
crezut că a descoperit "legea creşterii indefinite a statelor"!!?. 
În virtutea acestei legi, populaţia unei naţiuni active se extinde 
până când atinge cele mai mari spaţii posibile pentru a-şi 
satisface nevoile. Haushofer a oferit un suport cantitativ pentru 
această teză şi considera că un popor se poate dezvolta normal 
dacă are o densitate de 100 de locuitori pe km”. El a propagat 
asemenea idei fiind sub influenţa nefastă a teoriilor rasiste şi 
biologizante care alcătuiau baza ideologiei naziste”. Evoluţia 


''Karl Haushofer, De la géopolitique..., pp. 100-101. 
8 Tbidem, p. 103. 

11 Apud Sergiu Tămaş, op. cit., p. 81. 

12Karl Haushofer, op. cit., pp. 111-112. 

societății europene după cel de-al doilea război mondial a 
infirmat ipoteza şi suportul matematic al afirmării, în relațiile 
internaţionale, a legii creşterii indefinite a statelor. 

Viziunea geopolitică a generalului Karl Haushofer a fost 
influenţată şi de concepțiile şi teoriile geopolitice care circulau 
în lumea anglo-saxonă, îndeosebi de teza "Heartland-ului” 
elaborată de Mackinder. A întrezărit, în modelul elaborat de 
Mackinder, posibilitatea ca Germania să-şi poată reocupa locul 
pierdut în urma încheierii primului război mondial, în ecuaţia 
de putere de pe continentul european. Haushofer considera, din 
acest punct de vedere, că Germania nu trebuie să fie duşmanul, 
ci aliatul Rusiei, cu care să realizeze blocul continental Europa 
Centrală — Eurasia!”!. Într-o primă fază a celui de-al doilea 
război modial părea că profeţiile sale au şi acoperire în politica 
mondială a epocii. În august 1939, Germania nazistă şi URSS 
şi-au dat mâna prin semnarea Pactului Ribbentrop-Molotov şi 
îşi împărțeau sferele de influență'?. El privea alianța Germaniei 
cu Rusia drept nucleul unui bloc transcontinental prin includerea 
Japoniei şi Chinei. Din această perspectivă, în scrierile sale, 
încă din anii '30, Haushofer a căutat să atragă atenția oamenilor 
politici japonezi asupra unei apropieri a Japoniei de China şi 
Uniunea Sovietică. 

Constituirea blocului eurasiatic era văzută de general ca un 
răspuns la scenariul "Anaconda", prin care puterile maritime — 
Anglia şi SUA — puteau să încercuiască Heartland-ul. Era, în 
fapt, un scenariu prin care Germania putea să devină hegemon 
în cadrul noii ordini mondiale, pe care o preconizau oamenii de 
stat din cel de-al treilea Reich. 


'2'Karl Haushofer, De la géopolitique..., apud Ionel Nicu Sava, op. cit., pp. 128-129; 


Alexandr Dugin, op. cit., p. 29. 
122A se vedea, pe larg, Florin Constantiniu, Între Hitler şi Stalin. România şi 
Pactul Ribbentrop-Molotov, Editura Danubius, Bucureşti, 1999; loan Scurtu, 
Constantin Hlihor, Anul 1940. Drama românilor dintre Prut şi Nistru, 
Editura AISM, Bucureşti, 1992. 

De remarcat faptul că, în elaborarea acestui scenariu 
geopolitic, Haushofer a pornit de la teoria Heartland-ului 
elaborată de Mackinder, însă concluziile sale au fost diametral 
opuse!*. El atrăgea atenţia, în acest context, asupra apelurilor 
făcute de Mackinder, în scrierile sale, către puterile maritime, 
de a găsi soluții optime pentru a împiedica o eventuală alianță 
ruso-germană, care pentru cel de-al treilea Reich era cheia în 
realizarea ideii de spaţiu vital (Lebensraum). Transpunerea în 
practica relațiilor internaţionale a scenariului geopolitic elaborat 
de Karl Haushofer ar fi făcut imposibilă orice tentativă de 
blocus din partea puterilor maritime!” Evoluţia istorică nu numai 
că a amendat asemenea aserțiuni, dar a arătat că în analiza 
geopolitică nu pot fi aplicate concepţii şi scheme logice de tip 
mecanicist. Interesul unui actor, fie el statal sau nonstatal, 
poate să conducă la realizarea unor alianţe care să nu se 
încadreze în astfel de logici. 

Astfel, este de înţeles de ce conducerea nazistă a statului 
german n-a îmbrățişat ideile şi scenariul geopolitic elaborat de 
generalul Haushofer şi colaboratorii săi. Fiihrerul n-a avut 
încredere în generalul geopolitician şi l-a privit cu suspiciune. 
Încercările lui Rudolf Hess de a realiza o apropiere între Hitler 
şi Haushofer au fost zadarnice”. Ultima întâlnire dintre cei 
doi, din 10 noiembrie 1938, s-a încheiat cu un schimb violent 
de cuvinte. Hitler avea alte proiecte şi ideea realizării blocului 
eurasiatic în proiecția geopolitică a lui Haushofer a fost aruncată 
la coş prin atacarea Uniunii Sovietice în iunie 1941. Voia să 
stăpânească Eurasia, dar prin cucerire nu cooperare! 

În România, deşi n-a cunoscut dezvoltarea şi interesul de 
care s-a bucurat în Germania şi lumea anglo-saxonă, geopolitica a 
constituit un punct de atracție pentru geografi, istorici şi sociologi. 
Un grup de intelectuali de marcă au fondat în 1941 o revistă de 


SE. A. Pozdneakov, op. cit., p. 31. 
"Sergiu Tămaş, op. cit., p. 83. 
"STbidem, pp. 7-9. 

specialitate "Geopolitica şi Geoistoria"!, prin care s-a intrat în 
dialog cu reputați geopoliticieni din Europa. În studiile 
publicate în această revistă au fost abordate probleme legate de 
sfera şi obiectul geopoliticii, dar şi încercări de elaborare a unor 
"reprezentări geopolitice" asupra spaţiului românesc. 

Teoreticianul incontestabil al geopoliticii româneşti a fost 
profesorul de geografie istorică Ion Conea!”. El a considerat 
geopolitica "o disciplină cu adevărat nouă, cu un precis obiect 
de cercetare propriu", cu o sferă de cuprindere şi de 
cercetare distincte în câmpul relațiilor internaționale, în raport 
cu alte discipline, cum ar fi, de exemplu, geografia, politica, 
sociologia sau istoria. 

Geopolitica s-a născut, în opinia lui lon Conea, din nevoia 
omului modern de a da răspuns la problemele cu care este 
confruntat. Statutul politic şi economic al Planetei se schimbă 
de la o zi la alta. "Pământul devine cu fiecare zi mai mic şi 
aproape că n-a rămas colț înghețat sau minusculă insulă 
pierdută în larg de ocean neocupată de el. S-a dus vremea în 
care — afirma I. Conea — statele îşi permiteau să lase între ele, 
ca hotare, adevărate zone nelocuite”. Prin urmare, în lupta 
omului cu natura, prin reducerea continuă a dimensiunilor 
planetei, apar inevitabil şi conflictele de interes. De aici şi 
nevoia de a fi elaborate studii care să prezinte “zonele de 
ficțiune tot mai numeroase pe fața Terrei”. !% 

În viziunea lui Ion Conea, geopolitica are ca obiect de 
studiu "mediul politic planetar”, adică "jocul politic dintre state”. 
Această disciplină, în opinia specialistului român, se diferențiază 
de geografia politică care rămâne fidelă paradigmelor sale clasice: 


"Ibidem, p. 53. 

1E 1.Emandi, Gh. Buzatu, V. S. Cucu, Geopolitica..., laşi, 1994, p. 18. 
'%Jon Conea, Geopolitica - o ştiinţă nouă, în E. I. Emandi, Gh. Buzatu, V. S. Cucu, 
op. cit., p.47. 

'%Jon Conea, op. cit., în loc. cit., p. 50. 

O Tbidem, p. 18. 

determinismul geografic al aşezării (pământul), naturalismul 
biologist şi evoluționismul organic (istoria). Dezvoltând această 
idee, el afirma: "Astăzi, în politica internațională, oamenii de 
stat, ca şi diplomaţii, ca şi regii, şi, în genere, toți conducătorii 
de state au ajuns să lucreze cu o naţiune nouă, căreia noi îi 
vom spune Planetargedanke” „..Cârmuitorii statelor trebuie să 
fie atenţi azi, în orice moment, la toate scyllele şi carybdele planetare 
printre care cu greu vâslesc nave politice care sunt stabilite." 

Produsele cercetării geopolitice sunt destinate, în opinia 
lui Ion Conea, cunoaşterii "mediului politic planetar", dar sunt 
ŞI "repere" pentru "piloții" statelor, care trebuie să scruteze 
necontenit "zarea politică a planetei pentru ca după starea ei 
să ştie adapta şi orienta, fiecare, mersul statului propriu." 

Interesant este faptul că Ion Conea, spre deosebire de alți 
teoreticieni ai geopoliticii, a încercat să explice de ce exista pe 
acel "planetar Zustand" puncte şi regiuni de maximum şi 
puncte şi regiuni de minimum, adică " zone de Jricţiune sau de 
convergență a intereselor şi a disputelor" 5. Cauza, în principal, 
ar fi interesul pe care statele mari sau mici îl au pentru 
controlul unor zone strategice sau regiuni bogate în resurse 
minerale sau energetice. Exemplificând acest lucru, el arată că 
"Mediterana, mai ales, cheamă din toate punctele cardinale 
spre ea o adevărată rețea de căi şi interese mondiale care 
toate apar din afară cu puteri diferite, spre țărmurile şi 
interiorul ei". Regiunile bogate în aur sau petrol, cum ar fi 
cazul peninsulei Alaska sau al Australiei, aruncă "instantaneu 
tentacule în acele direcţii, adevărate războaie surde dezlănțuindu-se 
între statele mari cu aceste prilejuri." 

Prezentând ciocnirile de interese, pe diferite spaţii, dintre 
marile puteri ale timpului său — Statele Unite, Uniunea Sovietică, 


“În lb. germană - gândire planetară. 
Blon Conea, op. cit., în loc. cit., p. 57. 
'5bidem, p. 57. 

'SSTbidem, p. 59. 

'5+bidem. 

'SSbidem. 

Anglia, Germania etc., — Ion Conea ajunge la concluzia că geopolitica 
poate fi şi o ştiinţă a presiunilor dintre state. Inspirat de teoriile 
lui Kyellen şi Supar, profesorul român considera că un stat 
trebuie să cunoască efectele "vecinătăţii” unui alt stat prin 
studierea coeficientului de presiune. Acest coeficient putea fi aflat 
prin raportarea la aspectele "măsurabile" ale unui stat, cum ar fi 
mărimea populației, potenţialul economic, dar şi prin luarea în 
considerare a factorilor calitativi, ca de exemplu starea de 
spirit, tradiția politică şi istorică". 

Prin prisma mărimii acestui coeficient de presiune în 
relațiile dintre state, Ion Conea vedea, în fapt, dimensiunea 
potențialului unui subiect, ce era important de cunoscut pentru 
că el dă locul pe care subiectul îl ocupă în ecuaţia de putere. 
Din această perspectivă, savantul român, chiar dacă nu a 
afirmat-o explicit, a crezut că geopolitica este de apanajul 
marilor puteri. 

Spre deosebire de Ion Conea, Anton Golopenţia, în studiul 
“Însemnare cu privire la definirea preocupării ce poartă 
numele de geopolitică”, publicat în lucrarea Geopolitica, apărută 
la Craiova în anul 1940, atrăgea atenția asupra faptului că cercetarea 
geopolitică ar trebui să preocupe orice stat, indiferent de 
mărimea lui”. Anton Golopenţia a insistat asupra laturii aplicative 
a cercetării geopolitice. Rezultatele acestui tip de cercetare 
trebuiau să ofere factorilor de decizie informaţii utile, pentru ca 
acțiunea politică în complexul relațiilor internaționale să fie 
eficientă. "Înfăţişarea situaţiei de azi a Turciei şi a Chinei — 
exemplifica Golopenţia —, trebuie cunoscută şi nu teoria despre 
statul turcesc, statul chinez sau despre stat în genere." 

Reflecția geopolitică se întemeiază, în concepţia lui 
Anton Golopenţia, pe dinamica dintre state la nivel regional, 


Ibidem, p. 61. 
137 Anton Golopenţia, Însemnare cu privire la definirea preocupării ce poartă 
numele de geopolitică, în E. I. Emandi, Gh. Buzatu, V. S. Cucu, op. cit., p. 69. 
13874: 

Ibidem. 

continental sau planetar, şi are ca punct de plecare potenţialul 
fiecărui stat. Potenţialul era dat de mărimea teritoriului, populației 
şi economiei, de structura socială, natura regimului politic, cultura 
unui stat. Cercetarea geopolitică trebuia să fie, în concepţia lui 
A. Golopenţia, neapărat interdisciplinară, dacă era posibil concomitent 
geografică, economică, demografică, socială, culturală, politică! *?. 

Obiectivele cercetării geopolitice nu pot fi aceleaşi pentru 
toate statele, deoarece potenţialul unui stat, capacitatea sa de 
acțiune şi de susținere a diferitelor interese pe anumite spaţii, 
este diferită. "Produsul" geopolitic rezultat poate fi o viziune 
globală a raporturilor de putere sau se poate limita la o parte 
anume a Planetei (geopolitica maritimă sau continentală, de exemplu). 
"Produsul" cercetării geopolitice este la A. Golopenţia unul 
perisabil, "fiind mereu depăşit de realitate"! Din acest motiv, 
cercetarea şi analiza trebuie să fie continuă, ea nu are cum 
sfârşi vreodată, ci e reluată mereu, aşa cum e făcut zi de zi 
buletinul meteorologic. Cercetarea geopolitică năzuiește să realizeze 
un echivalent pe plan politic al acestor buletine!" 

Studii temeinice de geopolitică a spaţiului românesc au 
mai publicat Vintilă Mihăilescu'”, N. Al. Rădulescu'*, Mihai 
D. David", Simion Mehedinţi!” ŞI alții, care s-au sincronizat 
cu eforturile elitelor intelectuale din lume de a descifra legile şi 
principiile care guvernează dinamica sistemului relaţiilor 
internaționale într-o perioadă sau alta. 


S“Tbidem. 
'*%bidem, p. 70. 
'41[bidem. 
“Vintilă Mihăilescu, Unitatea pământului şi poporului românesc, în 
"Lucrările Institutului de Geografie al Universităţii Regele Ferdinand I, din 
Cluj şi Timişoara", vol.VII, 1942, Bucureşti, pp. 3-9. 
SN. Al. Rădulescu, Poziţia geopolitică a României, în "Revista Geografică 
Română” „vol.I, fasc.|, 1938, pp. 13-44. 
“Mihai A. David, Probleme de ordin geopolitic ale locului şi ale spațiului 
ie ai de statul român, în "Consideraţii geopolitice asupra statului român", 
laşi, Tipografia Al. Terek, 1939. 
Simion Mehedinţi, Fruntaria României spre răsărit, în "Revista Fundațiilor 
Regale", an VIII, nr. 8-9, 1941, pp. 250-273. 


58 


2.2. UTILIZAREA GEOPOLITICII ÎN PROPAGANDA POLITICĂ ŞI 
APARIȚIA „MITULUI” GEOPOLITIC 


Printre multiplele cauze care au împins geopolitica, pentru 
aproximativ o jumătate de veac, în sfera "cunoaşterii interzise" 
a fost şi considerarea ei drept instrument de pregătire şi justificare 
a politicii expansioniste promovate de statele totalitare, în 
special de Germania şi Japonia, în perioada premergătoare şi 
în timpul celui de-al doilea război mondial!*. 

Acest fapt a condus la inhibarea oricărei preocupări de 
geopolitică a specialiştilor şi teoreticienilor care se ocupau, în 
mediul universitar, cu studiul şi analiza geopolitică. Oficial, geopolitica 
era definită în Est, dar şi în Vest, ca o pseudoștiință, o emanaţie 
malefică a gândirii, cu consecințe nefaste în planul relațiilor internaționale. 
Prin urmare, studiile şi cercetările de geopolitică au ieşit din aria 
de preocupări a specialiştilor în cunoaşterea relațiilor internaționale. 

Paradoxal, acest fapt n-a condus şi la absenţa strategiilor 
geopolitice din cancelariile diplomatice ale marilor puteri angajate 
în confruntarea Est-Vest, pe parcursul derulăru războiului rece. 
Iată doar un singur exemplu pentru a se ilustra această stare de fapt. 
Strategia SUA în confruntarea cu Uniunea Sovietică a fost 
elaborată având în centru teoria "Rimland"-ului, fundamentată 
de N. Spykman. 

Politica "containment'"-ului, de "îndiguire" a Uniunii Sovietice 
printr-o serie de baze militare şi focare de tensiune, a stat la 
baza scenariului geopolitic ce a fost concretizat în documentul 
N. S.C. 20/4 din martie 1947, ultrasecret la data elaborării lui'“7, care 


146A se vedea, pe larg, Claude Raffestin, Dario Lopreno et Yvan Pasteur, 
Géopolitique et histoire, Editions Payot Lausane, 1995, pp. 304-308; Yves Lacoste, 
Préambule în Dictionnaire Géopolitique, Flammarion, 1993, pp. 6-7; E. I. Emandi, 
Gh. Buzatu, V. S. Cucu, op. cit., pp. 10-12 ; Sergiu Tămaş, op. cit., pp. 7-8. 

1+ A se vedea, pe larg, Wilfried Loth, Împărțirea lumii. Istoria războiului rece. 
1941-1955, traducere din lb. germană de Ana-Maria Iosup, Bucureşti, 1997, 
pp. 105-116; Constantin Hlihor, La începutul războiului rece. Percepții româneşti 
asupra confruntării Est-Vest, în "Dosarele istoriei", an II, nr. 1 (6), 1997, pp. 20-24. 

definea politica americană față de tendința de expansiune a 
Uniunii Sovietice. Prin acest scenariu geopolitic au fost 
contrabalansate, într-o primă etapă, şi apoi anulate câştigurile 
geopolitice ale Uniunii Sovietice în anii imediat încheierii celui 
de-al doilea război mondial. 

Embargoul asupra geopoliticii a avut deci conotaţii politice. 
Opinia publică nu trebuia să afle că împărțirea sferelor de 
influență între Germania şi URSS, în august 1939, şi apoi între 
URSS şi marile puteri occidentale, în toamna anului 1944, a 
fost rezultatul unor evoluţii geopolitice pe continentul european. 
Scenariile geopolitice au fost straşnic "păzite" atât în Vest, cât 
şi în Est, pe tot parcursul războiului rece. Victoria Vestului 
asupra Estului şi ruperea echilibrului geopolitic şi geostrategic 
între URSS şi SUA au condus la prăbuşirea arhitecturii de 
securitate, în care au evoluat relațiile internaționale după încheierea 
celui de-al doilea război mondial. În această "fractură a istoriei", 
geopolitica a revenit în spațiul public într-o manieră insistentă. 
Din nefericire însă n-a dispărut confuzia dintre geopolitica doctrină 
şi instrument al justificării unei politici externe a unui stat, la 
un moment dat, şi teoria geopolitică, menită să explice, nu să justifice, 
evoluția unui stat/grupuri de state în viaţa politică internațională. 

Pericolul angajării ideilor geopolitice în disputa sau 
propaganda politică a fost sesizat de şcoala franceză de 
geografie politică. Jacques Ancel, în prefata lucrării Critica franceză 
a sistemului german de geopolitică, afirma că "şcoala cea nouă” 
germană emite teoriile ei spaţiale pe care le preiau "politicienii 
rasismului şi intelectualii hitlerismului "48 Convins că ideile 
geopolitice sunt un paravan pentru politica de expansiune a marilor 
puteri, Jacques Ancel considera că "hitlerismul pangermanist 
şi-a împrumutat temeiurile şi vocabularul de la această 
Geopolitik a profesorilor germani." 


148 Apud Ion Conea, op. cit., în loc. cit., p. 42. 
'*Ibidem, p. 43. 

Aceeaşi părere era exprimată în paginile revistei "Annales de 
geographie" şi de un alt geograf francez, Albert Demageon. 
Acesta era convins că "geopolitica germană renunţă la spiritul 
Său ştiinţific şi se plasează în avangarda propagandei 
naționalist-germane. Ea nu este altceva decât o întrepătrundere 
de educaţie care pregăteşte poporul german să dea asaltul 
ordinii europene. Ea este un instrument de război. "1% 

Observaţia specialiştilor francezi este în esenţă justă, dar, 
caracterizând în bloc întreaga teorie geopolitică drept instrument al 
politicii naziste, a comis o eroare care a fost sesizată şi de 
reputații profesorii români Ion Conea şi Anton Golopenţia. 
Jacques Ancel, Albert Demageon şi alți reprezentanți ai şcolii 
franceze de geografie politică au pus semnul egal între teoria 
geopolitică şi ideologia, propaganda şi doctrina nazistă a spațiului 
vital, care s-au fundamentat, printre altele, şi pe idei geopolitice. 

Statul totalitar german, ca de altfel şi cel sovietic sau 
italian, a "mobilizat" unele discipline din sfera cercetării sociale 
pentru a-şi justifica acţiunea politică. "Nici o altă disciplină 
prin originea, prin obiectul şi metodele ei, observa Ion Conea, 
nu e aşa de proprie pentru această mobilizare, ca geopolitica. "5! 
Prin "mobilizare", teoria geopolitică a fost transferată în 
domeniul ideologiei, pe care generalul Haushofer o considera 
foarte fragilă. În faţa criticilor, "ideologia geopolitică — observa 
acesta — poate să fie comparată cu un obiect de cristal prins sub 
focul inamicului"? 

Este unul dintre motivele pentru care în țări ca Germania, 
Italia, Spania, în perioada interbelică, n-a existat o delimitare 
clară între teoria geopolitică şi "mitul geopolitic", cum plastic a 
definit ideologia geopolitică Anton Golopenţia şi M. Popa-Vereş. 


150 Apud Anton Golopenţia, Însemnare cu privire la definirea preocupării ce 
poartă numele de geopolitică, în Geopolitică, Editura Ramuri, 1940, Craiova, 
pp. 98-107. 

Plon Conea, op. cit., în loc. cit., p. 43. 

15? Apud Claude Raffestin şi alţii, op. cit., p. 151. 

Savantul român Anton Golopenţia a observat că "multe din 
conjfuziile iscate în jurul geopoliticii se datoresc faptului că aceste 
distincțiuni nu au fost făcute şi că una dintre aceste geopolitici a 
fost socotită, de obicei, cea adevărată şi opusă celorlalte Ra, 

La rândul lui, M. Popa-Vereş a făcut şi el o distincţie 
clară între cercetarea şi analiza geopolitică din câmpul teoriei 
în care "fenomenul politic în sine, în înțeles larg, urmează deci 
să fie explicat obiectiv, iar nu justificat" şi "geopolitica 
militantă care pleacă de la orientarea politică a statului, de la 
finalitatea politicii unui Stat, în lumina intereselor vitale ale 
unui popor atât în interior, cât şi în exterior"!*. În momentul 
în care principiul cauzalităţii în cercetarea geopolitică a fost 
înlocuit de cel teleologic, un fenomen sau proces care s-a 
produs în sfera relațiilor internaţionale nu mai putea fi explicat, 
ci doar justificat prin rațiuni de ordin geografic. 

A fost principala eroare pe care a săvârşit-o şcoala geopolitică 
germană în perioada interbelică. Generalul Karl Haushofer şi 
colaboratorii săi au preluat teoria Lebenraum-ului de la Ratzel 
şi au făcut din aceasta un mijloc prin care s-a încercat să convingă 
lumea că Germania are nevoie de cât mai mult spațiu vital. 
Haushofer a fost convins că "spațiul de putere şi puterea este 
cea care permite o dezvoltare optimală a naţiunii"€. În acest 
fel, generalul Haushofer, chiar dacă n-a elaborat un discurs 
propriu-zis nazist, aşa cum se afirmă de către tot mai mulți 
specialişti”, a militat în scrierile sale pentru obţinerea de către 


153 Anton Golopenţia, op. cit. în “Geopolitica”, Ed. E. I. Emandi, Gh. Buzatu, 
V. S. Cucu, p. 70. 

4M. Popa-Vereş, Schemă privind cercetările geopolitice sub aspectul 
intereselor naţionale, în "Geopolitica", Ed. E. I. Emandi, Gh. Buzatu, V. S. 
Cucu, p. 72. 

5 Tbidem. 

156 Apud Ionel Nicu Sava, op. cit., p. 117. 

157A se vedea, pe larg, Jean Klein, prefață în Karl Haushofer, De la géopolitique, 
Fayard, Paris, 1986; Henning Heske, Karl Haushofer - his role in german 
geopolitic and Nazi politics, în Political Quaterly, anul 1987; Claude Raffestin 
şi altii, op. cit., pp. 151-153; Sergiu Tămaş, op. cit., pp. 78-79. 

Germania a unui Echte Grenzen, a legitimat şi a dat o acoperire 
"Ştiițifică" politicii de anexiuni teritoriale urmărite de statul 
german!“ în perioada celui de-al doilea război mondial. 

K. Haushofer a crezut că politica externă a statului german 
era chemată să găsească mijloacele pentru extinderea "spațiului vital". 
Justificarea unei asemenea concepții a fost găsită prin 
descoperirea unei "legi" care punea în relație directă populația 
şi teritoriul pe care acesta trăieşte. Tabloul geopolitic al populației 
globului prezintă, în opinia lui Haushofer, grave dezechilibre, 
cu suprapopulări în zonele europene şi estasiatice şi subpopulări 
în aproape toate celelalte regiuni ale planetei. 

Comparând repartizarea populației pe unitatea de suprafață 
în statele care posedau colonii şi în Germania înlăturată de la 
dominaţia colonială, în urma primului război mondial, Haushofer 
constata că "733 de oameni sunt nevoiţi să se înghesuie pe un 
kilometru pătrat al unei regiuni alpine nordice cu totul 
incapabilă să-i hrănească", în timp ce "în toate imperiile 
coloniale pe aceeaşi suprafață şi cu un sol mult mai fertil 
trăiesc numai 7, 9, 15, 23 şi 25 de oameni". Geopoliticianul 
german a crezut că geopolitica poate să fie un instrument prin 
care diriguitorii statelor să fie convinşi că este necesară o nouă 
împărțire a spațiilor de viaţă pe pământ. El a găsit şi un criteriu, 
dar care nu ținea neapărat de geopolitică, deoarece această 
împărțire trebuia să se facă în raport cu "capacitatea de muncă 
şi performanţele culturale ale popoarelor"!?. 

Considerată în Italia "conștiința geografică a expansiunii 
politice şi economice”! geopolitica n-a depăşit nivelul unui 
vector pentru propaganda guvernului fascist. Ambiţia şi încercările 
lui Giuseppe Botai şi ale colaboratorilor săi de la revista 
"Geopolitica", de a da consistență teoretică studiilor de 
geopolitică, n-au fost încununate de succes. 


158Stefan Zweig, Le monde d'hier, Belfond, Paris, 1982, p. 223. 

'5%Karl Haushofer, De la Géopolitique, Paris, 1986, apud Ionel Nicu Sava, 
op. cit., p. 123, nota 28. 

180 Geopolitica, nr. 3, martie, 1942, p. 159. 

Fascinaţia Imperiului Roman şi politica de "risorgimente" 
practicată de regimul fascist au făcut ca intențiile declarate în 
articolul program al revistei "Geopolitica" să fie abandonate. 

Colaboratorii revistei menţionate şi-au propus să studieze 
"multiplele forme de expansiune şi colonizare, alianțele şi războaiele 
dintre state”! pentru a descifra tendinţele de dezvoltare şi 
evoluţie ale vieţii internaţionale. În foarte scurt timp, geopolitica a 
făcut saltul din câmpul teoretic al analizei interdisciplinare în 
cel al propagandei, devenind astfel, oficial, o geopolitică musoliniană! %. 

Încetând să mai fie o tribună a dezbaterilor ştiinţifice de 
geopolitică, revista "Geopolitica" a devenit un instrument de 
manipulare şi justificare politică. A devenit, aşa cum cerea 
Ducele Mussolini, mai mult decât poate să fie geografia politică 
în slujba regimului. 

Spaţiu largi au fost acordate "dezbaterilor" pe marginea 
definirii "spaţiului vital" pentru Italia fascistă. În numărul 4, 
din aprilie 1941, al revistei menţionate, spațiul vital era definit 
ca "optimul teritorial în care un popor se poate dezvolta în 
conformitate cu tradiţiile istorice, nevoile prezente şi Vio ac, 
Un an mai târziu, aceeaşi revistă, în numărul din luna martie, 
considera "spațiul vital" pentru Italia "tot bazinul mediteranean 
şi zonele adiacente"! 

Regimul de dictatură din Spania interbelică a fost şi el 
atras de "fascinația mitului geopolitic". Nevoia unei extensiuni 
teritoriale şi a dezvoltării coloniale pentru Spania în Africa se 
regăsesc în lucrările lui Martin Echeverria, Gonzalo de Reparaz 
şi Emilia Huguet Del Vittard'. 


'*! Apud Claude Raffestin şi colab., op. cit., p. 176. 
'*Ibidem, p. 178. 
'*Ibidem, p. 209. 
'*bidem, p. 192. 
'*Ibidem, p. 189. 

Parafrazându-l pe Karl Haushofer, care afirma că Olanda 
nu este decât o stâncă desprinsă din "Stânca germană", Martin Echeverria 
considera că Portugalia tăia Spaniei accesul la Oceanul Atlantic!S%. 
Prin urmare, era o necesitate de a se realiza unitatea peninsulară 
prin înglobarea Portugaliei la Spania. 

Apreciind expansiunea teritorială spaniolă ca un destin 
istoric, Gonzalo de Reparaz considera că Spania s-a înşelat 
când s-a extins în America Latină, deoarece Africa este pentru 
această ţară o prelungire naturală“. Ideea a fost dezvoltată şi 
argumentată de Gonzalo de Reparaz într-o lucrare de proporții 
care a apărut în anul 1924, la Madrid, sub titlul La Politica de 
Espana en Africa. 

Propaganda geopolitică în Spania, ca de altfel în Germania 
şi Italia, a fost camuflată în institute de cercetare şi reviste 
"Ştiinţifice". În 1939, Franco a înfiinţat Institutul Espano ca 
secție a Consiliului Superior al Cercetării Ştiinţifice, în frunte 
cu Jose Maria Albareda, şi Institutul de Studii Politice, condus de 
Alfonso Garcia Valdicasas. Unul dintre cei mai cunoscuţi 
geopoliticieni spanioli din perioada interbelică a fost istoricul 
Jaime Vicens Vives, care s-a impus prin lucrarea Espana. 
Geopolitica del Estado y del Imperio, publicată în anul 1940, şi 
prin studiul Teoria del Espacio Vital, apărut în iulie 1939, în 
revista "Destino"! ®. 

Sub înrâurirea mitului geopolitic german, J. V. Vives a 
definit spatiul vital ca "Jocul geografic unde se produce fuziunea 
solului cu solul". El vede în acest spațiu şi o formulă de 
articulare a unei noi ordini mondiale. În acest punct, 
geopoliticianul spaniol s-a întâlnit cu germanul Karl Haushofer 
care a avut ambiția de a realiza un "cadastru al fenomenelor 
vitale ale Planetei."!® 


'**1bidem, p. 218. 

167 Apud A.T. Raguera, Origines del pensamiento geopolitico en Espana. Una primera 
aproximacion, în "Documents d'analisis Geografica", nr. 17, 1990, pp. 100-102. 
SST idem, p. 94. 

'*Claude Raffestin , op. cit., pp. 232-233. 

J. V. Vives a justificat politica Spaniei franchiste de recucerire 
a "spațiului vital" prin aceea că, până la apariția statelor totalitare, 
"avatariile istoriei au făcut ca acest spațiu să fie sub dominația 
economică sau politică a altor state." 

Doctrinele geopolitice au folosit pe scară largă hărțile 
geopolitice pentru a convinge opinia publică cu privire la 
justețea mesajului transmis. Hărțile erau elaborate în aşa fel 
încât ele "să vorbească singure ca fiind realitatea însăşi.""! 

Desigur că se impune şi în domeniul reprezentărilor grafice 
geopolitice o precizare. Harta în geopolitică este un instrument 
de vizualizare a ideilor şi scenariilor geopolitice, şi nu are legătură 
cu "arsenalul iconografic" destinat propagandei. Mitul geopolitic 
are nevoie de un suport iconografic pentru a induce anumite 
convingeri, care, la rândul lor, să conducă la acțiuni politice prestabilite. 
În una dintre paginile revistei "Zeiterschrift für Geopolitik", 
apărute în 1925 era redată o hartă intitulată: "Încercuirea 
Germaniei de către Marea şi Mica Antantă"!'7. Prin redare, s-a 
urmărit, înainte de toate, inducerea sentimentului de asediați în 
rândul germanilor. Ideea a fost preluată şi amplificată doi ani 
mai târziu printr-o reprezentare grafică a aşa-ziselor centre 
ostile Germaniei! 7. 

Fără a se face aprecieri globalizante trebuie să fim de 
acord cu acei specialişti care afirmă că, de-a lungul existenţei 
sale, revista "Zeiterschrift für Geopolitik" a publicat numeroase 
hărți care aveau drept obiectiv să demonstreze injusteţea tratatelor 
de pace de la Paris!"*. Multe din aceste imagini au avut darul 
să construiască "piesă cu piesă" inamicii germanilor asediați. 
Prin forța imaginii se creionau solidarități, dar şi adversități 
care, în realitate, s-a demonstrat a fi pseudosolidarităui şi 
pseudoadversităţi. 


1707 Vicens Vives, Teoria del espacio vital in "Destino", nr. 104, 1939, p. 5. 


'7'Claude Raffestin, op. cit., p. 244. 
"Ibidem, p. 245. 
'Sibidem, p. 246. 
"Ibidem, p. 258. 

Dialectica amic-inamic, vizualizată în imaginea cartografică, 
este prezentată sub forma unei scheme simple. Germania închisă 
într-un dublu cerc ostil putea să iasă din această situaţie doar 
prin prietenia cu Rusia Sovietică aflată, la rândul ei, în stare de 
inamiciție cu Polonia şi România, considerate ostile statului german. 

Ca şi în cazul teoriei geopolitice, şi în ceea ce priveşte 
geopolitica prin cartografie sau imagini trebuie să se opereze cu 
multă atenție şi precauţie. Hărțile care alcătuiesc arsenalul 
propagandei mitului geopolitic nu au falsul în tehnica alcătuirii 
lor — din punct de vedere grafic sunt respectate regulile ortografiei 
din geografia politică sau fizică, în spiritul lor — ci în mesajul 
pe care îl transmite'™”. Nu toate hărțile publicate în "Zeiterschrift 
für Geopolitik" au fost alterate în spirit şi mesaj. Harta care a 
indicat pentru anul 1929 zonele de fricțiune pe continentul 
curopean, de exemplu, exprima o realitate rezultată din analiza 
raporturilor de putere şi a intereselor pe care statele le manifestau 
cu intensitate în anumite situații. Discursul naționalist în Germania, 
după încheierea păcii de la Paris-Versailles, a fost însoțit de 
abundență cartografică ce prezenta „pierderile” teritoriale pe 
seama Cehoslovaciei sau Poloniei. Aceste hărți nu aveau alt rol 
decât de a convinge şi de a pregăti opinia publică germană pentru 
acţiunile de forță pe care Reich-ul nazist le pregătea! ”®. 

Precauţia ce trebuie să o aibă specialistul în analiza geopolitică 
vizualizată se impune cu atât mai mult cu cât trăim într-un 
sfârşit de secol suprasaturat de imagini. În aceste condiţii, acțiunea 
individului şi a colectivităților umane este puternic influenţată 


'“5Vezi, pe larg, subcapitolul Cartografie şi propagandă în Claude Raffestin şi 
colab., op. cit., pp. 261-267; Frank Debié, Este geopolitica o ştiinţă ? Un aspect 
al geografiei politice a lui Peter Taylor, în E. I. Emandi, Gh. Buzatu, V. S. Cucu, 
op. cit., pp. 314-316. 

''*M. Paulina Correa, Cartographic Propaganda in Weimar Germany, în 
http://66.249.93.104/search?q=cache:av- 

8x467ZzfoJ:www.nvc.vt.edu/toalg/W ebsite/Publish/Papers/BELpublished.pd 
f+geopolitics+propaganda&hl=ro 

de ceea ce este demonstrabil prin tehnica mass-media, dar care 
nu întotdeauna are corespondent în realitate. 

Edificator în acest sens este studiul efectuat recent de 
către John O”Loughlin, de la Institutul de Studii Comportamentale 
al Universităţii din Colorado, asupra rolului acordat geopoliticii 
în Federația Rusă pentru a se recompune matricea identitară în 
societatea rusă după prăbuşirea regimului comunist!”. Autorul 
ajunge la concluzia că manipulându-se o anumită cultură geopolitică 
şi folosindu-se de prejudecăţi se pot obține atitudini şi comportamente 
la nivelul opiniei publice în conformitate cu interesele unor anumite 
cercuri de putere. 

Proliferarea Internetului şi extinderea lui la scară globală 
va permite celor interesaţi să promoveze „mitul” geopolitic sau 
propaganda pe suport geopolitic. Bătălia pentru controlul 
spațiului web şi al imaginilor care structurează opinia publică a 
început! '% şi se desfăşoară nu după regulile clasice ale strategiilor 
militare, ci după cele ale geostrategiilor „InfoWar”!”?. 


17 John O’Loughlin, Russian Geopolitical Culture and Public Opinion: The Masks 
of Proteus Revisited, în http://www.colorado.edu/IBS/PEC/Johno/pub/Proteus.html. 
"8 Blake Harris The Geopolitics of Cyberspace, 1999, în 
http://home.interlog.com/-blake/geopolitics.html. 

1% A se vedea, pe larg, Gearoid O”Tuathail, The Frustrations of Geopolitics 
and the Pleasure of War: Behind Enemy Lines and American 
Geopolitical Culture în  http://66.249.93.104/search?q=cache:av- 
gx46ZzfoJ:www.nvc.vt.edu/toalg/Website/Publish/Papers/BEL 
published.pdf+geopolitics+propaganda&hl=ro. 

TEORII GEOPOLITICE ŞI SCENARII GEOSTRATEGIGE 
IN A DOUA PARTE A SECOLULUI KX 


3.1. ACȚIUNI GEOPOLITICE ŞI SCENARII ALE MARILOR PUTERI 
ÎN TIMPUL RĂZBOIULUI RECE 


fârşitul celui de-al doilea război mondial a adus omenirii 

nu numai pacea, dar şi speranţa că vechile practici şi 
instrumente care au guvernat relațiile internaționale în perioada 
interbelică au dispărut din strategia şi diplomaţia statelor“. 
Acest optimism a fost alimentat şi de declaraţiile liderilor marilor 
puteri ale Coaliției Naţiunilor Unite. Cordell Hull declara la 18 
decembrie 1943: "Pe măsură ce prevederile Declaraţiilor celor 
patru națiuni sunt puse în practică, nu va mai fi nevoie de sfere 
de influenţă, de alianţe, de echilibru de puteri ori de alte 
aranjamente speciale, prin care, în trecutul nefericit, națiunile 
se străduiau să-şi salveardeze securitatea şi să-şi promoveze 
interesele"!*!. La rândul lor, oficialii de la Kremlin afirmau că 
politica sferelor de influență este un instrument al imperialismului 
şi Uniunea Sovietică nu va promova o astfel de politică. 

În realitate, viaţa politică internaţională a evoluat, după 1945, 
sub semnul materializării proiectelor geopolitice elaborate la 
Moscova şi Washington. Lumea a intrat în era unei confruntări 
pe care n-o mai cunoscuse şi care generic a fost denumită 


1801 t, col. prof. univ. dr. Constantin Hlihor, Noua arhitectură de securitate a Europei, 
în "Strategii XXI", Supliment al Buletinului A.I.S.M., nr. 2, 1997, pp. 48-49. 
181 Apud Corneliu Bogdan, Eugen Preda, Sferele de influență, Bucureşti, 1989. 

"război rece"!“?. Analiştii geopoliticieni au atras atenţia asupra 
acestui fapt imediat după încheierea conflagrației mondiale. 
Robert Strausz-Hupc, în dizertația pe tema The balance of tomorrow. 
A reapraisal of basic trends in world politics pentru obţinerea 
doctoratului în filozofie, aduce în discuţie ideea că este necesar 
ca marile puteri să intervină în rezolvarea marilor probleme ale 
lumii pentru a garanta echilibrul în raporturile de putere şi a 
obţine pacea!®. 

Pentru a putea face acest lucru era necesar ca statul respectiv 
să dispună de un potențial de putere adecvat. Se impunea, prin 
urmare, ca liderii politici şi militarii să dispună de instrumente 
performante pentru aprecierea corectă a puterii. Parametrii după 
care acest potențial putea fi corect evaluat erau în opinia lui 
R.S.-Hupe: poziţia geopolitică, resursele naturale, populația şi 
gradul ei de instruire, nivelul tehnic şi ştiinţific, voinţa națională 
şi instituţiile politice!$*. 

Deşi, în concepția sa, creşterea sau declinul unei mari puteri 
nu erau guvernate de principii ştiinţifice deoarece considera 
politica externă o artă cu care se intervenea în "maşinăria" 
relațiilor de putere, R.S.-Hupe n-a rezistat tentației de a elabora 
un scenariu geopolitic care avea în prim plan tocmai potențialul 
în ecuația de putere. Proiectul său prevedea crearea unei 
federații constituită la nivel regional sau global, care să fie 
condusă, evident, de Statele Unite!%5. Pentru realizarea acestui 
scenariu trebuiau înlăturați toţi ceilalți posibili concurenţi. 

Convingerea lui Strausz-Hupe a fost că "nu este doar în 
interesul Statelor Unite, ci este în interesul întregii omeniri să 


152A se vedea, pe larg, Dosarele istoriei, nr. 1 (6), an II, 1997; Robert S. Litwak, 
Detente and the Nixon Doctrine. American Foreign Polies and the Pursuit of stability, 
1969-1976, Cambridge University Press, 1984, pp. 11-48. 

'SRobert Strausz-Hupe, The balance of tomorrow. A reapraisal of basic trends 
in world politics, citat în Claude Raftestin, Geopolitique et Histoire, Payot Lausonne, 
1995, p. 279. 

Ibidem, p. 283. 

'SSbidem. 

existe un centru unic, din care să se exercite un control unic, 
de echilibrare şi stabilizare, o fortă-arbitru, şi acest control de 
echilibrare şi stabilizare să se afle în mâinile SUA” 

Teza încercuirii "lagărului socialist", în principal a imperiului 
sovietic, a fost reluată şi dezvoltată de fostul ambasador american 
la Moscova, George Kennan'*”. Reputatul diplomat american, 
politolog şi analist de clasă, este considerat principalul arhitect 
al instituțiilor, instrumentelor şi metodologiei războiului rece. 
Conceptul strategic şi geopolitic denumit generic CONTEINMENT a 
stat, în opinia unor specialişti, la baza documentului N.S.C. 
20/4 care, în martie 1948, definea noua politică americană față 
de Uniunea Sovietică, şi a celui elaborat în septembrie 1948 
sub numele de cod N.S.C. 58, care stabilea atitudinea şi 
comportamentul SUA faţă de ţările satelit ale Moscovei. 
Ambele documente au fost întocmite de Consiliul Naţional de 
Securitate, organ înființat de preşedintele Truman în vederea 
elaborării obiectivelor strategice ale politicii de apărare 
națională şi a politicii externe a SUA. Paul Claval aprecia că în 
SUA, sub denumirea de probleme de securitate, s-a dezvoltat o 
geopolitică militară care a stat la baza pregătirii pentru noul tip 
de confruntare ce caracteriza lumea internațională de după cel 
de-al doilea război mondial!“ 

La rândul lor, cod ieătăii comunişti de la Moscova, deşi 
condamnau cu vehemență teoriile geopolitice, au reacționat 
geopolitic la acțiunea "lagărului" capitalist. 


'5Apud E. A. Pozdneakov, op. cit, p. 38. 

187A se vedea, pe larg, Walter LaFaber, America, Russia and the Cold War. 
1945-1984, fifth edition, Alfred A. Knopf, New York, pp. 29-99; Dana H. Dalin, 
Cold War Illusions. America, Europe and Soviet Power,1969-1989, St. Martin's Press, 
New York, 1994, pp. 3-27; William G. Hyland, The Cold War is Over, 
Times Book,1990, pp.11-43; Charles G. Cogan, The Security Crisis of the 
Late 1940, în vol. Gustav Schmidt(eds), A History of NATO. The First 
Fifty Years, Palgrave, 2001, pp. 322-329. 

'SIbidem. 

'5Paul Claval, op. cit., pp. 52-53. 

La sfârşitul celui de-al doilea război mondial, în ceea ce 
priveşte atitudinea Uniunii Sovietice în politica externă, s-au 
conturat, în opinia lui Z. Brzezinski, două curente!”: unul radical, 
care voia să exploateze situația de criză apărută în Furopa Occidentală 
şi să continue revoluția socialistă, şi un curent conservator, care 
considera că Uniunea Sovietică a obținut teritoriile pierdute de 
Imperiul Țarist şi că este necesară consolidarea acestor cuceriri. 

În prima parte a derulării conflictului sovieto-american 
(1946-1947), Stalin a acționat cu prudenţă evitând un conflict 
major în Europa, urmărind comunizarea sferei sale de influenţă 
în trepte”, pentru a nu pierde ajutorul economic din partea 
Vestului. Imediat după război, Uniunea Sovietică avea nevoie 
disperată de sprijinul extern occidental pentru a se reface după 
incalculabilele distrugeri suferite în timpul războiului. 

Pe de altă parte, abilul lider de la Kremlin nu a dezmințit 
speculațiile apărute într-o serie de studii şi analize geopolitice, 
care puneau în evidenţă intenția Uniunii Sovietice de a avansa 
spre Atlantic şi Mediterana. A ales varianta amestecului în 
Grecia şi Turcia. Replica americană a venit în formula 
strategiei geopolitice a CONTEINMENT-ului prin lansarea 
"Doctrinei Truman", în plan politic şi a "Planului Marshall", în 
cel economic. Modelul geopolitic de răspuns la subversiunea 
rusească în Grecia şi la cererile teritoriale pe care Moscova le-a 
adresat Turciei, în iarna anilor 1946-1947, a fost însuşit de 
factorii de decizie de la Casa Albă”. 

În dezbaterea din 27 februarie 1947, de la Casa Albă, privind 
modalitățile de stopare a intențiilor ofensive sovietice, subsecretarul 
de stat Dean Acheson declara: "Doar două mari puteri au rămas 


157. Brzezinski, Marele eşec. Naşterea şi moartea comunismului în secolul 
douăzeci, p. 19. 

'91Mihail E. Ionescu, Comunizarea Europei de Est, în "Dosarele Istoriei" an I, 
nr. 4, 1996, pp. 10-11; Nicolae Baciu, Agonia României, 1944-1945, Cluj-Napoca, 
1990, pp. 295-296; Constantin Hlihor, Istoria secolului XX, Editura Comunicare.ro, 
Bucureşti, 2002, p. 47. 

'%Vezi, pe larg, Constantin Hlihor, Confruntarea Est-Vest la începutul războiului rece, 
în "Dosarele istoriei", an. II, nr. 20, pp. 21-22. 

pe planetă (...) SUA şi Uniunea Sovietică. Au ajuns într-o situație 
care îşi găseşte asemănare doar în antichitate. O asemenea 
polarizare a puterii nu a mai existat pe pământ de când se 
înfruntau Roma şi Cartagina. Pentru SUA luarea de măsuri 
pentru a sprijini statele amenințate de agresiunea comunistă 
(...) înseamnă asigurarea securității Statelor Unite, înseamnă 
asigurarea libertăţii însăşi". La rândul lui, preşedintele 
Truman afirma că "a venit momentul de a așeza în mod hotărât 
Statele Unite în tabăra şi în fruntea lumii libere”. 

Rezultatul a fost că “de la începutul anilor '50 — cum a 
constatat Mihail Gorbaciov în cadrul întâlnirilor din 2-3 
decembrie 1989 de la bordul vasului <<Maxim Gorki>>, lângă 
insula Malta — suntem încercuiți de o rețea de baze militare. 
Peste cinci sute de mii de oameni, sute de avioane de luptă, 
puternice forțe navale staţionează în aceste baze”!*. 

Liderii de la Kremlin n-au înţeles la început esenţa, 
obiectivul strategiei geopolitice a CONTEINMENT-ului şi, 
crezând că americanii vor să se amestece în sfera lor de interes, 
au accelerat ritmul instalării unui socialism de tip stalinist 
pentru a obține controlul total în ţările central şi sud-est 
europene”. Modelul sovietic a fost impus de Moscova în 
statele din sfera sa de influenţă cu brutalitate, fără ca Stalin să 
mai ţină cont, în vreun fel, de opinia "blocului imperialist". 

Administraţia Eisenhower, şi în primul rând secretarul de 
stat John Dulles, a făcut o zgomotoasă campanie de condamnare a 
politicii CONTAINMENT-ului şi a promovat o nouă doctrină: 
"ROLL-BACK AND LIBERATION" (refulare şi eliberare). 
Când evenimentele din Ungaria au oferit SUA prilejul de a 


'% Apud Henry Kissinger, Diplomaţia, traducere Mircea Ștefancu, Radu Paraschivescu, 
Bucureşti, 1998, p. 410. 

194 Apud Andre Fontaine, op. cit., vol. 2, p. 50. 

'55Mihail Gorbaciov, Memorii, Traducere de Radu Pontbriant, ediţie îngrijită, 
note şi anexe de Petre Dan, Editura Nemira, Bucureşti, 1994, p. 95. 
'%*Michael Linch, Stalin şi Hruşciov: URSS, 1924-1964, Bucureşti, 1994, pp. 112-113. 

pune în practică această strategie, administraţia americană s-a 
dovedit surprinsă şi a ezitat, fapt ce i-a permis URSS să reprime 
mişcarea anticomunistă!”. 

Europa centrală şi de răsărit devenită, prin forța 
înțelegerilor cu Marile Puteri Occidentale, sfera de interes a 
Uniunii Sovietice, a urmat o traiectorie istorică în conformitate 
cu scenariile elaborate de Kremlin, dar şi particulară, în raport 
cu evoluţia Europei Occidentale’. 

Analistul J. L. Gladis susține că, în anii 1947-1948, Stalin 
avea şanse să mute "cortina de fier" rezultată după înțelegerile de 
la Teheran şi Yalta fără să facă un efort deosebit. Nu a fost posibilă 
realizarea acestui scenariu geopolitic pentru Moscova deoarece 1-au 
fost contrapuse scenarii, viziuni realiste şi instituții din domeniul 
politic, economic şi militar, respectiv: "Doctrina Truman", 
"Planul Marshall" şi Organizaţia Atlanticului de Nord (NATO). 

Moartea lui Stalin, în 1953, a marcat evident acţiunea 
URSS în câmpul geopolitic. Noul conducător, N.S. Hrusciov, a 
elaborat o strategie care, în esență, prevedea creşterea potențialului 
militar al Uniunii Sovietice, dinamizarea economiei sovietice 
pentru a fi atractivă ca model de dezvoltare pentru ţările lumii a 
treia şi ajutorarea luptei de eliberare de sub "jugul colonial şi 
imperialist". În paralel, a iniţiat o serie de acţiuni propagandistice 
şi s-a asociat la unele demersuri politico-diplomatice ale țărilor 
occidentale, care vizau destinderea pentru a masca scopul 


Florin Constantiniu, Postfaţă în vol. 1956. Explozia. Percepţii române, iugoslave 
şi sovietice asupra evenimentelor din Polonia şi Ungaria, Ediție întocmită de 
Corneliu Mihai Lungu, Mihai Retegan, Editura Univers Enciclopedic, Bucureşti, 
1996, pp. 441-442. 

1%A se vedea, pe larg, Z.Brzezinski, Marele eşec. Naşterea şi moartea 
comunismului în secolul douăzeci, Cluj-Napoca, 1993; A. Fontaine, Istoria 
războiului rece. De la Revoluţia din Octombrie la războiul din Coreea, 
1917-1950, vol. 2, Bucureşti, 1992; M.Djilas, Întâlniri cu Stalin, Craiova, 
f.a.; Anatol Petrencu, Istorie Universală. Epoca contemporană, Chişinău, 
1995, pp. 222-261. 

Sergiu Tămaş, op. cit., p. 103. 

strategic la scenariul prin care se urmărea impunerea 
"sistemului mondial al socialismului" ®”. 

În 1955 Uniunea Sovietică a semnat Tratatul de Pace cu 
Austria şi şi-a retras trupele de ocupaţie ce staționau în această 
țară din 1945. În acelaşi an, Moscova a participat la Conferinţa 
de la Geneva, prima întrunire postbelică la vârf, organizată între 
cei Patru Mari. Delegaţia sovietică alcătuită din N. S. Hruşciov 
şi M. Bulganin s-a întâlnit cu preşedintele D. Eisenhower şi cu 
primii miniştri francez şi britanic. Cu acest prilej, M. Bulganin a 
invocat dorinţa Uniunii Sovietice pentru rezolvarea marilor 
probleme internaţionale şi de a se încheia războiul rece”. 
Toate acestea au pregătit strategia coexistenţei paşnice, lansată 
de URSS. 

În raportul secret prezentat la cel de-al XX-lea Congres al 
PCUS din anul 1956, N.S. Hruşciov a declarat că o confruntare 
între lumea capitalistă şi cea socialistă nu era o necesitate, aşa 
cum a proclamat-o Lenin în perioada de început a construcției socialiste. 

Confruntarea dintre superputeri a continuat şi nu a putut 
să fie împiedicată de războiul propagandistic şi cel al declaraţiilor 
de presă, deoarece în noile scenarii geopolitice şi geostrategice 
elaborate la începutul deceniului şase al veacului al XX-lea 
deveniseră, între timp, elemente ale "câmpului de luptă" dintre 
competitorii la supremaţia mondială. Criza rachetelor sovietice 
din Cuba a fost un vârf al confruntării într-un scenariu geostrategic 
caracteristic perioadei de început a războiului rece, dar şi un 
element al noului scenariu deoarece cele două superputeri "s-au înțeles", 
în cele din urmă, în ceea ce priveşte respectarea zonelor de influență. 

După consumarea crizei rachetelor din Cuba, SUA şi 
Uniunea Sovietică au acţionat în aşa fel din punct de vedere 
geopolitic, încât au evitat situația de a se afla faţă în față în 
spațiul unde îşi dispuneau interesele. Umilită în confruntarea 


2% A se vedea, pe larg, Anatol Petrencu, op. cit., p. 223 şi urm. 
%!Fmilian Dobrescu, 50 de ani care au zguduit lumea, 1944-1994, Bucureşti, 
1995, p. 73; Titu Georgescu, România în istoria Europei secolului XX, 1945-1990, 
Bucureşti, 1992, p. 63; Henry Kissinger, Diplomaţia, traducere din lb. engleză, 
Mircea Ştefancu, Radu Paraschivescu, Editura All, 1998, p. 472. 

cu SUA, fosta URSS, după înlăturarea lui N.S. Hruşciov, şi-a 
concentrat toate forțele şi mijloacele într-o cursă epuizantă de 
înarmare terestră, aeriană şi navală. În următorii 8-10 ani, ruşii 
au ajuns la paritate nucleară cu SUA?%. 

În deceniul şapte, URSS a devenit nu numai o mare 
putere continentală, ci şi una maritimă. Uniunea Sovietică a 
creat o flotă capabilă să înfrunte marina SUA în apele planetare 
considerate de cele două superputeri ca fiind de interes pentru 
a-şi proteja fiecare propria zonă de influență”. Armata sa 
terestră depăşea numeric forţele militare occidentale. Prin flota 
maritimă şi forțele sale aeriene, inclusiv cele din spațiul cosmic, 
URSS a anulat avantajul geostrategic al SUA, care era oferit de 
vecinătatea Oceanelor Atlantic şi Indian. Amiralul Garşcov a 
elaborat un scenariu geopolitic prin care Uniunea Sovietică şi-a 
promovat expansiunea navală pentru a obţine supremația şi pe 
"Oceanul Planetar""% şi a elimina consecinţele conteinment-ului. 
S-a răspuns astfel la scenariul geopolitic american prin care s-a 
urmărit şi s-a reuşit să se ocupe "Rimland'-ul eurasiatic. 
Concepţia sovietică prevedea o "încercuire" a "Rimland'"-ului 
printr-o vastă reţea de baze şi puncte de sprijin terestre. 

În esenţă, scenariul geopolitic sovietic avea la bază trei elemente: 
creşterea puterii militare în plan strategic pentru descurajarea 
SUA; revigorarea economiei sovietice care să poată face față 
excesivului cost al cursei înarmării şi să devină totodată un 
magnet în disputa ideologică pentru țările lumii a treia; încurajarea 
"luptei de eliberare națională" din întreaga lume pentru a se realiza o 
alianță de facto între lumea a treia şi Moscova”. S-a urmărit 
astfel, şi prin această stratagemă, străpungerea încercuirii 
"Rimland"-ului eurasiatic, realizată de SUA. 


*%F. Gârz, op. cit., p. 50. 

20 Paul Claval, op. cit., p. 130;Dana H. Dallin, op. cit., p. 155. 

"Sergiu Tămaş, op. cit., pp. 104-105; Zbigniew Brzezinski, op. cit., p. 221. 
*%7Zbigniew Brzezinski, op. cit., pp. 221-222. 

Balanța puterii s-a înclinat, la un moment dat, în favoarea 
URSS atât din punct de vedere al mărimu arsenalului militar 
clasic şi nuclear, cât şi al controlului pe care aceasta îl avea în 
diferite puncte strategice de pe glob. Forte militare şi "specialişti" 
sovietici erau prezenți în Africa, Asia şi America de Sud pe 
uscat, în Oceanul Atlantic, Pacific, Indian, dar şi în Marea Mediterană, 
punct strategic cheie în asigurarea căilor de comunicaţie ce 
leagă Orientul de Occident. URSS, în temeiul confirmării zonelor 
de influenţă, a obţinut dreptul de a-şi instala baze navale în 
Marea Adriatică, cu ieşire la Marea Mediterană, în schimbul 
unei mai largi mişcări a SUA în Orientul Mijlociu”%. 

Doctrina Nixon lansată în Congresul SUA, la 18 februarie 
1970”, a permis Uniunii Sovietice o ofensivă globală în plan 
geopolitic la mijlocul deceniului opt. Nemaifiind descurajaţi de 
puterea strategică americană, sovieticii şi-au amplasat trupe în 
Vietnam, Etiopia, Yemen, Orientul Mijlociu, Mozambic, Angola 
şi în alte puncte strategice care amenințau direct interesele americane. 

În Europa, politica sovietică dusă sub lozinca "Europa până 
la Urali" a încercat să creeze premizele îndepărtării SUA de pe continent. 
În fapt, şi în această fază de destindere în plan geopolitic şi 
gcostrategic (sfârşitul deceniului şase şi deceniul şapte), 
Europa a continuat să se găsească la periferia deciziei în sfera 
problemelor globale. La mijlocul deceniului opt, G. Orsells 
scria: "Eu cred că noi constatăm cu fiecare zi că Europa nu 
este participantă efectivă la politica mondială, că numeroase 
decizii sunt luate de alții pe deasupra capetelor statelor europene 
care sunt, fiecare în parte, neputincioase în fața problemelor 
pe care ar putea să le rezolve dacă ele ar fi unite 2%. 


“Titu Georgescu, op. cit., p. 91. 


207 Anatol Petrencu, op. cit., p. 86; Henry Kissinger, White House Years, Litlle 
Brown and Company, traducere partea a Il-a, fond Documentare A.I.S.M., 
Bucureşti, 1987, p. 21. 

*%Titu Georgescu, op. cit., p. 92. 

Transformarea Uniunii Sovietice în putere planetară a 
atins punctul de creştere maximă în perioada Brejnev. Analiştii 
politici şi geopoliticienii americani au căutat noi soluţii pentru 
a reechilibra balanţa geostrategică şi geopolitică în raporturile 
SUA — URSS. 

Din multitudinea de soluții, două s-au detaşat prin originalitatea 
elementelor care le alcătuiau, ca şi prin scopurile urmărite. 
Henry Kissinger, fost consilier al preşedintelui R. Nixon pentru 
probleme de securitate şi apoi secretar de stat al SUA, a 
elaborat un scenariu geopolitic ce avea la bază modelul Păcii 
din Westfalia’. Potrivit acestei soluţii, fiecare dintre superputeri 
urma să-şi păstreze sferele de interes. Situaţia urma să se 
stabilizeze prin încetinirea cursei înarmării de către URSS, ca 
urmare a unor acorduri şi înțelegeri bilaterale. 

Din această perspectivă, este de înțeles poziția pe care a 
avut-o SUA şi aliaţii ei occidentali faţă de intervenţia sovietică 
în Cehoslovacia!0. Occidentul rămâne în bloc-starturi la 
declarația comună a şefilor de state din Organizaţia Tratatului 
de la Varşovia — cu excepția României — din 1 iulie 1968, prin 
care se afirma că “frontiera socialismului a fost dusă în timpul 
celui de-al doilea război mondial în centrul Europei până la 
Elba şi masivul Bohemian. Noi nu vom permite niciodată ca 
această cucerire istorică să fie pusă în discuție”. La 21 august 
1968 trupele Pactului de la Varşovia, cu excepția celor româneşti, 
invadează Cehoslovacia şi restabilesc "ordinea socialistă”. Occidentul 
s-a rezumat la o campanie de presă desfăşurată în limite acceptabile 
pentru Moscova şi la a deplânge "neinspirata rezolvare a unui 
conflict regional din <<familia comunistă> >". 


20 Zbigniew Brzezinski, op. cit., p. 225; Henry Kissinger, op. cit., pp. 635-662. 
Raymond Cartier, Histoire Mondiale de L'apres guerre, Tome seconde, 
1953-1969, Editions Paris-Match, f.a., pp. 453-455; Mihai Retegan, 1968. 
Din primăvară până în toamnă, Editura RAO, pp. 40-41. 

"11 Apud Raymond Cartier, op. cit., p. 454. 

"Vladimir Tismăneanu, Reinventarea politicului. Europa răsăriteană de la 
Stalin la Havel, Bucureşti, 1997, p. 107. 

După invazie, Moscova îşi ajustează scenariul geopolitic 
prin care controla spațiul său de influenţă din Europa, lansând 
"Doctrina Brejnev" a suveranității limitate. Ideile de bază ale 
acestui scenariu au fost lansate de expertul în relaţii internaționale 
al ziarului "Pravda", Serghei Kovalev, care într-un articol din 26 
septembrie 1968 afirma că "slăbirea oricăreia din verigile sistemului 
mondial al socialismului afectează direct toate ţările socialiste, 
care nu pot rămâne indiferente. Fiecare partid comunist este 
responsabil nu numai în fața propriului popor, dar şi în fața 
tuturor țărilor socialiste, a întregii mişcări socialiste”? '5. În noiembrie 
1969, Brejnev a reiterat ideile de bază ale doctrinei suveranității 
limitate într-un discurs ţinut în capitala Poloniei. În opinia 
liderului sovietic, toate ţările socialiste trebuiau să se supună 
legilor generale ale marxism-leninismului. Orice abatere de la 
dogmă era considerată o trădare a principiilor marxiste şi 
sovieticii se considerau îndreptățiți de a o corecta prin toate 
mijloacele, inclusiv forţa. Această reacţie dură a Moscovei faţă 
de încercarea liderilor comunişti din Cehoslovacia de a reforma 
regimul, ca şi lansarea "Doctrinei Brejnev" care întărea controlul 
sovietic asupra unei jumătăți din Europa, n-au zdruncinat 
convingerea administraţiei SUA că este posibilă încă o politică de 
destindere între Est şi Vest. 

În timpul guvernării lui R. Nixon s-au produs unele schimbări 
în relaţiile dintre SUA şi Uniunea Sovietică. În toamna anului 1969 
au început tratativele în vederea limitării înarmărilor strategice, 
care în parte s-au finalizat cu ocazia vizitei preşedintelui american 
la Moscova (22-30 mai 1972). Au fost semnate: Documentul-cadru 
privind "Bazele relațiilor dintre URSS şi SUA", "Tratatul dintre 
URSS şi SUA, cu privire la limitarea sistemelor de apărare 
antirachetă" şi "Acordul provizoriu cu it] la unele măsuri 
în domeniul limitării armamentului strategic" ni 


213 Apud Vladimir Tismăneanu, op. cit., p. 107. 
214 Anatol Petrencu, op. cit, p. 87; Raymond Cartier, Histoire Mondiale de 
l'apres guerre, Tome second, 1953-1969, Editions Paris-Match, f.a., pp. 195-196. 

În raportul său anual către Congresul SUA, preşedintele 
Nixon constata, în 1972, că voinţa sovieticilor de a ajunge la o 
înţelegere "indică intenţii constructive în domeniul politic şi strategic" 
ŞI era convins că "progresele în limitarea armamentelor ar putea 
consolida ameliorarea relaţiilor internaţionale pe o scară mult 
mai largă. 

Concluziile lui Nixon au influenţat derularea scenariului 
geopolitic care avea ca scop "îngrădirea" comunismului sovietic. 
Politica de destindere a micşorat "presiunea în politica de îngrădire" 
şi a creat iluzia analiştilor americani că întărirea dominației 
sovietice asupra Europei Centrale şi de Est este în interesul american. 
Adjunctul secretarului de stat Helmut Sonnenfeldt a susținut că 
"Europa de răsărit este în zona şi în sfera de acțiune şi interes 
a URSS" IC. 

În iunie 1973, liderul sovietic Leonid Ilici Brejnev a 
vizitat SUA, ocazie cu care au fost semnate alte importante 
documente între cele două superputeri: "Tratatul de preîntâmpinare a 
unui război nuclear" şi "Principiile generale ale tratativelor cu 
privire la limitarea în continuare a înarmărilor strategice". 
Acestea, în viziunea Washingtonului şi a Moscovei, trebuiau să 
conducă la întărirea încrederii reciproce şi a respectării intereselor pe 
care părțile le aveau în sferele de influenţă recunoscute. 

Anul următor, cu prilejul celei de-a doua vizite a 
preşedintelui american la Moscova, a fost semnat "Acordul cu 
privire la limitarea exploziilor subterane cu arma nucleară”. 
Este cunoscut faptul că aceste acorduri n-au modificat esența 
scenariilor geopolitice după care cele două superputeri acționau 
în viața internaţională pentru a-şi atinge scopurile strategice. 
Rezultatele au fost extrem de modeste în ceea ce priveşte 
controlul armamentelor şi stoparea acumulărilor în ceea ce 


Vladimir Alexe, Cele şase glasnosturi ale Rusiei Sovietice, în Privirea, 
nr. 29 (31), 24-30 iulie 1996, p. 54; Henry Kissinger, op. cit., pp. 669-676. 
"Sergiu Tămaş, op. cit., p. 192; Vladimir Alexe, op. cit., în loc. cit., p. 55. 

priveşte arsenalul nuclear’, deoarece s-a declanşat între 
superputeri competiția tehnologică. 

Începând cu anii '70, atât SUA cât şi Uniunea Sovietică 
au adaptat la mijloacele lor de lovire cu destinație strategică 
dispozitive purtătoare de încărcături nucleare multiple, 
independent dirijabile, apărându-şi astfel, fiecare, considerabilul 
potențial nuclear. Dacă până la apariţia acestor mijloace o 
rachetă balistică intercontinentală putea transporta la ţintă o 
singură încărcătură nucleară pentru a distruge un singur 
obiectiv militar, ulterior aceeaşi rachetă, dotată cu componente 
nucleare multiple, putea să lovească simultan 2-14 obiective 
situate la distanţe diferite. Tocmai această tehnologie a făcut 
posibilă începerea negocierilor şi semnarea tratatelor SALT 1 
şi SALT 2, care prevedeau reducerea de către cele două 
superputeri a numărului de rachete şi avioane cu rază de acțiune 
strategică. O singură rachetă de tip nou înlocuia patrusprezece 
din cele vechi, imprecise şi cu o singură componentă nucleară 


Competiţia tehnologică dintre superputeri privind modernizarea 
armamentului nuclear, ca şi lupta în planul dezinformării şi 
imagologiei nu puteau să nu aibă urmări asupra derulării 
scenariilor geopolitice potrivit cărora acestea, ca şi alte state cu 
interes de mare putere, acționau în relațiile internaționale. S-a constatat, 
la mijlocul deceniului şapte, că ultrasofisticarea vectorilor de 
transport la ţintă a încărcăturilor nucleare a devalorizat pur şi 
simplu elementele considerate până atunci cheie într-un scenariu 
geopolitic: poziţia pe glob — terestră sau maritimă; dimensiunea 
teritoriului şi mărimea populaţiei”!”. Avantajul insularităţii pe 
care l-au avut de secole unele ţări, ca de exemplu Anglia, a fost 
anulat de rachetele balistice intercontinentale care pot acționa 


21 Anatol Petrencu, op. cit., p. 87. 
"SZbigniew Brzezinski, op. cit., pp. 226-227; Florian Gârz, op. cit., pp. 50-51. 
*19Sergiu Tămaş, op. cit., p. 106. 

de oriunde — fundul oceanelor, silozuri subterane, rampe mobile 
terestre sau din cosmos — în doar câteva minute. 

Perfecționarea arsenalului militar nuclear şi clasic, dar şi 
avantajele pe care le-a creat pentru cele două superputeri bipolarismul 
au făcut ca acestea să nu se confrunte direct. De aceea, chiar 
dacă se ajungea la conflicte, ele erau transferate la periferie 
(Coreea, Cuba, Vietnam, Afganistan etc.) şi primejdia unui război 
mondial a fost dacă nu exclusă, cel puţin extrem de redusă”. 

Aceste arme cu efecte apocaliptice i-au descurajat pe cei 
doi protagonişti ai epocii bipolarismului să declanşeze un conflict 
de proporții mondiale. Acest fapt i-a determinat pe unii analişti 
să afirme că "bombei atomice ar fi trebuit să i se confere premiul 
Nobel pentru pace”? 

În Europa, superputerile s-au menajat reciproc, însă s-au 
confruntat direct în spațiile extraeuropene. Moscova a înţeles 
că scenariul geopolitic al CONTEINMENT-ului nu poate fi 
"spart" decât prin specularea şanselor pe care le oferă spatiile 
politice fost coloniale, aşa-zisă Lume a treia. Intrarea sovieticilor în 
acest spaţiu s-a făcut prin ceea ce analele diplomatice au consemnat 
ca fiind "săritura de broască" peste zidul îndiguirii-”. La 24 
decembrie 1979 trupele sovietice au intervenit în Afganistan, 
declanşând o gravă criză în relațiile Moscova-Washington, cu 
implicaţii şi consecinţe mai mari decât războiul din Vietnam. 

Uniunea Sovietică atingea astfel un obiectiv geostrategic 
şi geopolitic urmărit de conducerea de la Moscova, indiferent 
de natura regimului politic, încă de la sfârşitul secolului al IX-lea. 
Ruşii au înţeles, ca de altfel şi americanii, importanţa geopolitică a 


*%Dr. Viorel Roman, România spre Piaţa Comună, Bremen, 1989-1991, p. 167. 
*! Apud Florian Gârz, op. cit., p. 31; dr. Viorel Roman, op. cit., p. 168. 
Mihail E. Ionescu, Punctul de cotitură al epocii postbelice, în "Dosarele istoriei", 
an I, nr. 1, august 1997, p. 8; Henry Kissinger, op. cit., pp. 473-513. 

spaţiului "islamo-petrolic"”%5. Controlul acestui spaţiu a devenit 
un câmp de confruntare acerbă pentru supremație în lume”. 

Reacția americană la "săritura de broască" a sovieticilor 
peste "digul încercuirii" în Afganistan a fost promptă şi n-a mai 
semănat cu cea din perioada crizelor din Ungaria (1956) sau 
Cehoslovacia, aşa cum s-au aşteptat sovieticii. La 3 ianuarie 1980, 
J. Carter s-a adresat Congresului. Au fost suspendate dezbaterile 
privind acordul SALT II şi de asemenea au fost anulate o serie 
de acorduri sovieto-americane. La sfârşitul lunii ianuarie a fost 
lansată "Doctrina Carter" care prevedea, în esenţă, intervenția 
SUA în orice regiune a lumii dacă interesele ei erau amenințate 
în acel loc”%. 

Administraţia Carter nu numai că a sprijinit rezistența 
afgană împotriva sovieticilor, dar a şi lărgit "coaliția" de state 
care au sprijinit direct pe mujahedini. Amploarea şi calitatea 
ajutorului a crescut în anii următori, astfel că SUA a reuşit să 
înfunde URSS în "mlaştina" a ceea ce a fost echivalentul unui 
alt Vietnam". Foarte important pentru deznodământul confruntării 
Est-Vest a fost şi faptul că SUA şi-au convins partenerii din 
Europa Occidentală să accepte staționarea, începând cu 1983, a 
unui număr de 372 de rachete perfecționate. 

Reluarea relațiilor diplomatice cu China, în ianuarie 1979, 
au permis Washingtonului să amplifice colaborarea cu Pekinul. 
Din 1980 cooperarea americano-chineză a atins o dimensiune 
strategică mai clară, consemnând acţiuni sesizabile nu numai în 
legătură cu Afganistanul, ci şi cu alte probleme. În felul acesta 


*%3Marenches, Atlas geopolitique, Stock, f.a., p. 157; Paul Dobrescu, Alina Bârgăoanu, 
op. cit., pp. 123-127. 

“From Globalism to Regionalism: New Perspectives on U.S. Foreign and 
Defence Policies, Editura Patrick M. Cronin, 1993, Traducere A.I.S.M. 
Doina Brebeanu, 1994, Bucureşti, p. 4; în continuare se va cita: From Globalism 
to Regionalism. 

*% Anatol Petrencu, op. cit., p. 91. 

Zbigniew Brzezinski, op. cit., p. 228. 

URSS s-a văzut confruntată cu ameninţarea geopolitică tot mai 
serioasă a unei contraîncercuiri. 

Deceniul opt a adus schimbări radicale în logica şi paradigma 
scenariilor geopolitice pe care analiştii americani le-au elaborat. 
A rezultat şi un nou comportament al SUA în relațiile 
internaționale, un nou mod de a vedea şi a trata "lupta" cu 
sistemul comunist”. Administraţia SUA a părăsit în acest 
moment strategia CONTEINMENT-ului care a avut drept 
paradigmă încercuirea URSS-ului. 

Scenariul geopolitic care a adus Occidentului victoria în 
confruntarea cu Estul şi a pus capăt războiului rece, a avut la 
bază o accelerare a cursei înarmărilor pentru dezechilibrarea raportului 
de putere, o modificare a doctrinei militare a SUA şi un element 
nou: ofensiva în plan ideologic şi imagologic”%. În partea a 
doua a anilor '70, preşedintele Carter a declanşat campania sa 
pentru drepturile omului. Mai întâi în Europa de Est şi apoi în 
Uniunea Sovietică”. 

La mijlocul anilor '80, Zbigniew Brzezinski a lansat un 
scenariu geopolitic care a fundamentat acțiunea SUA în planul 
relațiilor internaționale în conformitate cu o ierarhizare a 
intereselor sale şi schimbarea centrului de greutate în ceea ce 
priveşte instrumentele pentru a obţine controlul asupra Eurasiei.” 
Din punct de vedere al intereselor americane, aceste priorități 
urmăresc: întărirea economică şi militară a Europei Occidentale; 
promovarea unor relaţii strategice în formele care să ducă la o 
cooperare între SUA, China şi Japonia; întărirea militară a 
statelor din Asia de Sud-Est şi în flancul sudic al URSS; 
provocarea şi menţinerea unor "presiuni" interne în statele din 


227 Anatol Petrencu, op. cit., p. 92. 
“http://arww.globalissues.org/Geopolitics/WarOnTerror/USPropaganda.asp 
Zbigniew Brzezinski, op. cit., pp. 228-229;Călin Hentea, Arme care nu 
ucid, Editura Nemira, Bucureşti, 2004, pp. 89-93. 

30A se vedea, pe larg, Stanley Kober, Idealdlpolitik în "Foreign Policy", nr. 79, 
1990, pp. 3-24; Joseph S. Nye, Bound to Lead The Changing Nature of 
American Power, New York, 1990; Henry Kissinger, op. cit., pp. 689-706. 

Europa Centrală şi de Est, ca şi în interiorul URSS în direcția 
obținerii unei stări de toleranță politică şi realizării unei 
diversității politice mai mari. 

Administrația Reagan şi Bush au înţeles perfect concluziile 
la care au ajuns analiştii şi teoreticienii în domeniul relațiilor 
internaţionale şi al războiului””!. Într-o lume în care schimbările se 
succed cu viteze ameţitoare, "soft power" care presupune cooperarea 
este mai important şi acceptat de alte state decât "hard power”, 
care presupune coerciţia” ? Dacă un stat va reuşi să acţioneze 
în aşa fel încât puterea sa va apărea altora legitimă, el va 
întâmpina mai puţină rezistență în a şi-o impune. Dacă ideologia şi 
cultura unui stat vor fi mai seducătoare, atunci ele vor fi 
acceptate de la sine. Sunt doar câteva din elementele care 
ilustrează diferenţa dintre "soft power” şi "hard power"?”?. 

Din această perspectivă, nici atitudinea şi nici comportamentul 
SUA în anii '80, în plan geopolitic, nu s-au mai încadrat în 
tipare clasice. Centrul de greutate al acțiunilor a fost mutat de pe 
câmpul confruntărilor militare pe cel al luptei pentru drepturile 
omului şi al înfăptuirii democrației pluraliste. Prin urmare, arma 
principală în confruntarea capitalism-socialism a devenit imaginea 
şi cuvântul. La sfârşitul deceniului nouă, remarca Z. Brzezinski, 
baza puterii americane este, în cea mai mare parte, dominația 
pe piața mondială a comunicațiilor. 80 % din cuvintele şi imaginile 
care circulă în lume provin din SUA2. 

Conducerea sovietică n-a reacționat adecvat la schimbările 
petrecute în scenariile geopolitice americane atât din cauza 
dogmatismului marxist, care şi-a pus în mod evident amprenta 


*1Zbigniew Brzezinski, op. cit., pp. 230-231; James Mayall, Politica Mondială. 
Evoluţia şi limitele ei, trad. Andreea Năstase, Editura Antet, 2004, pp. 23-28. 
Robert Kagan, Despre paradis şi putere. America şi Europa în noua 
ordine mondială, Editura Antet, 2005, pp. 25-26; Henry Kissinger, op. cit., 
pp. 699-710. 

2% A se vedea, pe larg, Joseph S. Nye, Soft Power în "Foreign Policy", 90, 
automn 1990, pp. 150-171. 

34 Apud Sergiu Tămaş, op. cit., p. 114. 

pe studiul fenomenului politic contemporan, cât şi datorită unor 
calcule eronate în politica internă”?. Judecând greşit situaţia 
internațională în deceniile opt şi nouă, a forţat ofensiva dincolo 
de limitele acceptabile chiar şi pentru cei mai toleranți dintre 
occidentali. La acestea s-au adăugat şi erorile liderilor sovietici 
în politica internă, care au condus la încetinirea dezvoltării 
economice şi la creşterea excesivă a birocrației şi corupției în 
toate domeniile societății. Consumul incontrolabil al resurselor 
a făcut ca URSS să intre într-o fază de evoluţie a imperiilor, pe 
care Paul Kenedy a numit-o supraextindere?*. Fostul lider 
sovietic Mihail Gorbaciov aprecia, în memoriile sale, că atunci 
când a ajuns în fruntea partidului comunist şi a statului 
sovietic, "fara se găsea în mod evident la capătul puterilor. 
Mecanismele economice funcționau din ce în ce mai rău. 
Randamentul producţiei era în scădere. Cuceririle gândirii 
ştiinţifice şi tehnice erau anulate de o economie birocratică”. 

Epuizarea treptată a potenţialului economic pentru a ţine 
pasul cu americanii în ceea ce priveşte cantitatea, dar mai ales 
calitatea în competiția înarmărilor a influențat hotărâtor 
raporturile de putere dintre SUA şi URSS. Creşterea preţului 
plătit de sovietici pentru a menţine URSS-ul în fruntea ecuaţiei 
de putere a dus la epuizare economică şi la o alunecare a ei 
către zona "lumii a treia"”®. 

La mijlocul anilor '80, în Uniunea Sovietică a venit la 
putere o nouă conducere care a înţeles că mecanismul socialist 
a dus statul, în plan intern cât şi extern, la faliment politic, 


“Zbigniew Brzezinski, op. cit., p. 227. 


36A se vedea, pe larg, Paul Kenedy, The Rise and Fall of the Great Powers, 
Random Hanse N.Y., 1987; Sergiu Tămaş, op. cit., pp. 113-122; Zbigniew 
Brzezinski, op. cit., pp. 227-230; Mihail Gorbaciov, Memorii. Traducere de 
Radu Pontbriant, Bucureşti, 1994, pp. 8-12. 

*%Mihail Gorbaciov, op. cit., p. 6. 

“5Raymond L. Garthoff, A Journey through the Cold War: A Memoir of 
Containment and Coexistence, Washington, DC: Brookings Institution Press, 
2001, pp. 71-74. 

economic şi social. Mihail Gorbaciov şi echipa sa şi-au propus şi 
au început să reformeze sistemul socialist pentru a obţine în plan 
intern o evoluție "rezonabilă a organismului social orientat către 
interesele omului, o democraţie preferată în toate privinţele”, 
iar în plan extern "o credibilitate concretă" din partea subiecților 
în arena internaţională””. 

Mihail Gorbaciov a declanşat un amplu proces de reforme 
şi mai ales reaşezări-“, care au vizat reorganizarea sistemului 
politic prin limitarea prerogativelor partidului comunist, diminuarea 
puterii aparatului represiv şi apariția unui stat de drept cu un 
sistem de reglări şi echilibre. 

Reformele interne incluse în sistemul politic din Uniunea 
Sovietică n-au condus, aşa cum s-au aşteptat inițiatorii lor, la 
revitalizarea, ci la o prăbuşire a sa. 

Disponibilitatea lui Gorbaciov de a tolera apariția 
mişcărilor reformatoare în unele țări din blocul sovietic — Polonia, 
Cehoslovacia şi Ungaria — a condus la dispariţia sentimentului 
de teamă de pericolul intervenției "fratelui mai mare". O jumătate 
de secol, teama de intervenția sovietică a fost principalul obstacol 
în apariția mişcărilor de mase care să ducă la răsturnarea regimului. 
Deoarece sovieticii şi-au făcut publice noile principii care guvernau, 
după 1985, relația Moscova — sateliți, obstacolul fricii a dispărut 
din țările blocului sovietic?”. 

Unda de şoc a "glasnostului" şi a "perestroicii” a inflamat 
opoziția politică în toate ţările est-europene, iar declarația 


“Mihail Gorbaciov, op. cit., p. 11; John Lewis Gaddis, We Now Know: 
Rethinking Cold War History „New York and London: Oxford University Press, 
1998, p. 36. 

0bidem, p. 18. 

21 A se vedea, pe larg, Hélène Carrère d'Encousse, Imperiul spulberat, Bucureşti, 1993; 
Ibidem, Triumful naţiunilor sau sfârşitul imperiului sovietic, Bucureşti, 1993; 
M. Tatu, Gorbatchev L'URSS va-t-elle changer? Paris, 1987, F. Thom, Le moment 
Gorbatchev, Paris, 1989. 

Vladimir Tismăneanu, Reinventarea politicului. Europa Răsăriteană de 
la Stalin la Havel, Bucureşti, 1997, p. 165. 

liderului sovietic M. Gorbaciov făcută la Strasbourg, în vara 
anului 1989, prin care condamna doctrina suveranității limitate 
şi intervenționismul, a dat undă verde reformatorilor din 
Europa de Est în eforturile lor de a ajunge la un sistem 
multipartidic şi la o economie de piaţă”. Dogma ireversibilităţii 
trecerii către comunism se prăbuşise fără ca imensul arsenal militar 
sovietic să poată salva sistemul. Confuntarea geopolitică şi 
geostrategică dintre Est şi Vest se încheia cu victoria celui din urmă. 

Imperiul sovietic, în profundă criză politică şi economică, 
îşi retrage trupele din ţările satelit deoarece costurile bazelor 
militare externe au devenit o povară greu de suportat pentru 
Moscova şi nu mai exista nici o rațiune pentru continuarea 
protecției birocrațiilor comuniste împotriva mişcărilor social- 
politice care doreau schimbarea”. 

Speranţele echipei Gorbaciov de a menţine tările est-europene 
în sfera de interes a Moscovei s-au năruit pe măsură ce acestea 
s-au desprins de URSS, care în final ea însăşi a dispărut. 
Scenariile geopolitice şi geostrategice conform cărora Occidentul a 
câştigat războiul rece în confruntarea cu Estul comunist au fost 
mai realiste şi eficiente decât ale Moscovei. 

Scenariile şi reflecțiile geopolitice s-au dezvoltat, aşa 
cum sublinia şi Paul Claval,”la frontierele geostrategiei nucleare, 
care joacă principalul rol pe scena mondială în timpul războiului rece. 
Ele sunt mai mult rodul gândirii statelor majore militare sau a 
jurnaliştilor, care modelează mai uşor opinia publică, decât 
mediile universitare”*5. Principalul element al scenariilor 
geostrategice care au fost modelate atât în Est cât şi în Vest 
pentru o posibilă confruntare era descurajarea militară”“S, strategiile 
militare fiind avute în vedere doar pentru o ultimă eventualitate. 


“Mihail Gorbaciov, op. cit., pp. 106-118. 

“Vladimir Tismăneanu, op. cit., p. 171. 

Paul Claval, op. cit., p. 168. 

“Donald M. Snow, National Security.Defense Policy in a Changeed 
International Order,St.Martin's Press, New York, 1998, pp.146-148. 

3.2. EVOLUȚII GEOPOLITICE ÎN LUME DUPĂ ÎNCHEIEREA 
RAZBOIULUI RECE 


Supraevaluate de unii analişti şi oameni politici”, contestate 
de alții", consecinţele pe care le-a avut asupra fenomenului 
politic din spațiul euroatlantic terminarea războiului rece au fost 
profunde şi de durată. Au fost compromise total ideologia şi 
sistemul comunist din estul Europei. URSS a renunţat la statutul 
de superputere şi apoi s-a prăbuşit prin implozie. A dispărut 
bipolarismul şi odată cu el "echilibrul precar” şi ordinea care a 
rezultat din confruntarea Est-Vest. 

Spațiul euroatlantic a intrat într-o perioadă de tranziție 
profundă către o nouă arhitectură de securitate generată de 
mutaţiile intervenite în raportul de putere. 

Un personaj "cheie" în transformările produse pe arena 
vieții politice internaționale, Mihail Gorbaciov, despre care 
unii analişti afirmă că poate fi considerat "omul marilor erori 
strategice", aprecia la sfârşitul anilor '80 că "Lumea este în 
pragul unor mutații radicale" şi a sesizat faptul că "este vorba 
de o cotitură care priveşte sensul şi scara istoriei ” deoarece 
"se pregăteşte o nouă civilizaţie". Însă cum va arăta această 
nouă civilizaţie? Care vor fi pilonii noii arhitecturi de securitate? 


Vezi, pe larg, André Fontaine, Istoria războiului rece, vol. I-II, Bucureşti, 
1992-1994; Robert S.Litwak, Detente and the Nixon Doctrine American 
Foreien Policy and the Persuit of Stability, 1969-1976, Cambridge University Press; 
Henry Kissinger, White House Years, traducere Anne-Marie Codrescu, Documentare 
AISM, Bucureşti, 1987. 

%48 Alvin şi Heidi Toffler, Război şi Anti-Război, Supraviețuirea în zorii 
secolului XXI, Traducere de Mihnea Columbeanu, Bucureşti, 1955, p. 279; 
From Globalism to Regionalism; New Perspectives on U.S. Foreign and 
Defense Policies, Ed. Patrick Cronin, National Defense University Press 
Washington D.C., Traducere AISM, fond documentare, 1996, p. 9. 
Zbigniew Brzezinski, op. cit., p. 237. 

“Mihail Gorbaciov, Memorii, traducere de Radu Pontbriant, ediție îngrijită, 
note şi anexe de Petre Dan, Editura Nemira, Bucureşti, 1994, p. 19. 

Cum se va defini Europa? Care vor fi evoluțiile geopolitice în 
spaţiul fostului imperiu sovietic şi al zonei sale de influență? 
Cum va influența dispariția bipolarismului geopolitica mondială, 
având în vedere mutaţiile care survin în zona Pacificului?! 
Care vor fi relațiile dintre partenerii occidentali care au câştigat 
războiul rece? Cum va evolua parteneriatul euroatlantic?2*? etc. 

La aceste întrebări şi multe altele la fel de importante, în 
momentul încheierii războiului rece oamenii politici, dar şi analiştii 
fenomenului politic contemporan n-au ştiut să răspundă pentru că 
au fost surprinşi de amploarea şi rapiditatea evenimentelor”. 
Lumea intra într-o nouă eră şi trebuiau găsite soluţii. SUA, puterea 
câştigătoare a conflictului Est-Vest, era cea mai preocupată. 
Brent Scowcroft, fost consilier pentru securitate naţională atât 
în timpul Administraţiei Ford cât şi în cea a lui George Bush 
senior, îşi amintea peste ani că cele mai frecvente întrebări care 
se puneau în acei ani la Casa Albă erau care este viitorul 
NATO şi ce formulă este potrivită pentru securitatea Europei 
după dispariţia amenințării comunismului sovietic”*. 

Lumea bipolară apărută în Europa după 1945 a murit, dar 
nu urmând calea clasică prin război sau revoluţie, ci prin uzura 
şi implozia unui sistem hipercentralizat şi de factură colectivistă””. 
Europa se găseşte, prin urmare, din nou în situația de a se 
modela în conformitate cu liniile unor scenarii geopolitice, 


*1Constantin Hlihor, op. cit., în loc. cit., p. 21. 

“Henry Kissinger, Are nevoie America de o politică externă? Către 
diplomaţia secolului XXI, Editura Incitatus, Bucureşti, 2002, pp. 34-36. 
Toan Mircea Pascu, Teorie şi practică în politica externă contemporană, 
în vol. "Concepte şi metodologii în studiul relaţiilor internaționale", coordonator 
Mihai Timofte, Editura Ankarom, laşi, 1977, pp. 5-8; Mihail Gorbaciov, op. cit., p. 291. 
pa George Bush, Brent Scowcroft, A World in Transformation, Vintage Book, 
New York, 1998, pp. 230-231. 

*“Pierre Messmer, Le noveau contexte geopolitique, în "Defense nationale", 
nr. 2, 1995, p. 10. 

zii Pair E S ; : ON 
pentru a-şi găsi formula optimă de arhitectură a securităţii”. 


De data aceasta polii de putere s-au multiplicat, viziunile s-au 
înmulțit şi şansa de a se înfiripa o arhitectură unanim acceptată, 
paradoxal, a scăzut. 

Schimbările s-au accelerat şi, în acest context, capacitatea 
de a se controla "agenţii" care pot provoca mari crize în plan 
politic, economic sau socio-spiritual a scăzut de asemenea. 
Asistăm nu numai la multiplicarea centrilor de putere, ci şi la o 
manifestare asimetrică a subiecților în ecuaţia de putere. 
Puterea fiecărui pol în ecuaţie nu este exprimată în termeni 
clasici militari decât în parte”, pentru că la aceasta se vor 
adăuga alte două dimensiuni: economică şi tehnico-ştiințifică. 

Naşterea Europei unite este unul dintre cele mai revoluționare 
evenimente ale epocii noastre”. Destinul Europei şi al lumii 
va depinde de aptitudinea polilor de putere de a coopera eficient 
în problemele globale cu care se confruntă societatea, cât şi de 
capacitatea de armonizare a intereselor pe diferite spaţii. O eliminare 
a intereselor unuia sau a mai multor centre de putere va conduce la 
eşecul viitoarei arhitecturi de securitate pe continent, indiferent 
de cât de generos ar părea scenariul geopolitic pe care aceasta s-a 


edificat”. Nu considerente geopolitice rezultate din teama 


256A se vedea, pe larg, Mihail E. Ionescu, După hegemonie. Patru scenarii de securitate 
pentru Europa de Est în anii '90, Scripta, Bucureşti, 1993; East European Security 
Reconsidered. Edited by John R. Lampe and Daniel N. Nelson, Published by 
The Wilson Center Press, 1993; Restoring the Balance, The Washington Institute, 
1991; Patrick M. Cronin, Transatlantic Security Cooperation after Maastricht, 
Strategic Review, nr. 4, 1992; Joseph S. Nye Jr., Bound to Lead. The Changing 
Nature of American Power, New York, Basic Books, 1990; Adrian Năstase, 
România şi noua arhitectură de securitate mondială, Regia Autonomă 
"Monitorul Oficial", Bucureşti, 1996 etc. 

*5'Mihail E. Ionescu, op. cit., p. 41. 

**5Henry Kissinger, op. cit., p. 34. 

*5Constantin Hlihor, Noua arhitectură de securitate în Europa, "Strategii XXI", 
Supliment al Buletinului AISM, nr. 2/1997, p. 50. 

istorică a europenilor de posibila renaştere a imperialismului 
rusesc şi formule de respingere a cooperării cu SUA trebuie să 
alcătuiască fermentul unificării europene?". 

Analiştii susțin că, pentru Europa, cel puţin trei "viziuni" 
sau formule de organizare au fost lansate şi sunt mai mult sau 
mai puţin în competiţie”“!. 

Fostul lider comunist de la Kremlin, Mihail Gorbaciov, a 
lansat la sfârşitul anilor '90 un proiect geopolitic al unei Case 
Comune Europene. 

Cu prilejul unui miting desfăşurat la Praga, în ziua de 10 
aprile 1987, M. Gorbaciov definea conceptul în acord cu realitățile 
din perioada de sfârşit al războiului rece: "Noțiunea casă 
europeană comună înseamnă în primul rând, cunoaşterea unei 
anumite integralităţi, cu toate că este vorba despre state ce 
aparțin unor sisteme sociale diferite şi fac parte din blocuri 
militar-politice opuse®. Cu toate că Mihail Gorbaciov a revenit 
asupra conceptului, n-a definit în termeni clari în ce constă 
această arhitectură de securitate pentru Europa. Nu putem şti 
cât de mult va fi fost influenţat liderul de la Kremlin de ideile 
renăscutului proiect geopolitic al curasianismului, dar multe 
din ideile lansate pe piaţa politică de Mihail Gorbaciov se 
pliază pe principalele teze ale eurasianismului”*%. 

Gorbaciov avea un imens capital de simpatie în Occident 
în perioada în care a permis popoarelor din fostul imperiu sovietic 
să se emancipeze şi apoi să se elibereze de dominația comunistă. 


*% Alexandr Dugin, op .cit., pp.54-59; Emmanuel Todd, Sfârşitul Imperiului. 
Eseu despre descompunerea sistemului american, trad. Dan C. Mihăilescu, 
Editura Albatros, Bucureşti, 2003, p. 207. 

261 Gerard Dussouy, op. cit., pp. 364-381; Adrian Năstase, op. cit., pp. 316-322; 
Henry Kissinger, op. cit, pp. 727-756; Constantin Hhhor, Consideraţii geopolitice după 
încheierea războiului rece. Evoluţii europene, "Strategii XXI", Supliment al 
Buletinului AISM, nr. 3/1998, pp. 19-25; prof.univ.dr. Paul Dobrescu, Poligonul 
rusesc. "Rusiile” aflate în competiţie, Strategii XXI ..., nr. 3/1998, pp. 47-52. 
“Mihail Gorbaciov, op. cit., p. 351-352; Henry Kissinger, op. cit., pp. 715-716. 
*% Alexandr Dugin, op. cit., pp. 88-89. 


92 


Din această perspectivă nu surprinde faptul că ideea unei Case 
Comune Europene din care să facă parte şi spațiul fost sovietic 
n-a fost respinsă de unii oameni politici din Vest. 

Primul ministru britanic la acea dată,Margaret Thatcher, 
de exemplu, în convorbirile pe care le-a purtat la Moscova, în 
aprilie 1987, cu liderul sovietic Mihail Gorbaciov, credea că un 
"cămin general-european" poate fi edificat dacă se continuă şi 
se amplifică procesul început la Helsinki în 1975. Fostul preşedinte 
francez Francois Mitterand era, la rândul lui, convins că "dacă 
ai imaginaţie, curaj intelectual, nu este greu să-ţi închipui 
continentul european, toate ţările aflate pe el ca o nouă comunitate 
legată prin relaţii noi, în cadrul căreia fiecare rămâne el 
însuşi, dar toți colaborează în numele unor țeluri care coincid”. 

De asemenea, omul politic german Willi Brandt vedea posibile, 
în aprilie 1988, o integrare europeană în domeniul economic şi 
o deschidere a Europei Occidentale către Europa Răsăriteană”. 
Manfred Brunner, fost şef de cabinet al comisarului german pe 
lângă Comunitatea Europeană, referindu-se la realizarea unei 
Uniuni Europene, afirma: "Uniunea Europeană creată pe baza 
tratatului de la Maastricht nu va putea deveni un stat nici 
centralizat, nici federal. Uniunea Europeană nu poate fi decât 
o confederație de state europene suverane" ®® 

Zbigniew Brzezinski, fost consilier pe probleme de politică 
externă pentru Europa de Est al preşedintelui John F. Kennedy 
şi apoi şef al Consiliului Securităţii Nationale în timpul administraţiei 
Carter, a făcut o amplă analiză scenariului geopolitic generic 
intitulat "Cămin european comun" în cadrul unei conferinţe 
sovieto-americane pe tema "Schimbarea Europei: atitudinea 
americană şi cea sovietică", desfăşurate la Moscova, în 
perioada 24-31 octombrie 1989”. 


264 Apud Mihail Gorbaciov, op. cit., p. 352. 

“Ibidem. 

“Manfred Brunner, op. cit., în loc. cit., p. 75. 

%7 Zbigniew Brzezinski, op. cit., pp. 55-71; Ibidem, Toward a Common 
European Norue, în "Problem of Communism", November/December, 1989. 


93 


El a arătat că, în Europa, şansa unei astfel de arhitecturi 
este reală numai dacă se va accepta ideea “că de acum înainte 
există interese geopolitice comune, dar nu şi o ortodoxie 
ideologică comună". Z. Brzezinski era convins că un Cămin 
european comun nu poate să fie realizat fără participarea SUA 
şi URSS, deoarece “Europa nu este o realitate geografică, ci — 
în primul rând — o realitate filozofică şi culturală, ori Europa 
din această perspectivă include SUA şi Uniunea Sovietică, în 
măsura în care ambele ţări împărtăşesc valori culturale şi 
filozofice ce fin de civilizația europeană, de tradiția creştină 2”. 

Renumitul politolog american arăta că, fără un efort 
minim de a se instituţionaliza aceste principii, şansa de a se 
realiza structura şi arhitectura Căminului european este ratată. 
Ori aici au început dificultățile care au condus, în cele din 
urmă, la abandonarea acestui proiect. Cele mai serioase 
dificultăţi au fost cele economice, datorită decalajului mare în 
ceea ce priveşte dezvoltarea Europei în vestul şi estul ei, cât şi 
procesului de tranziție către economia de piață, declanşat în 
fostele ţări socialiste după prăbuşirea regimurilor totalitare”. 

Nu lipsită de importanţă în nerealizarea proiectului geopolitic 
amintit a fost apariția unei crize a echilibrului de putere în 
cadrul Europei Occidentale prin reunificarea germană şi implozia 
fostului imperiu sovietic”. După unificare, Germania nu s-a 
repliat asupra ei însăşi şi nu s-a "retras" din politica europeană, 
ci a declanşat o "ofensivă" politică în spaţiul Europei Centrale, 
ceea ce a condus la schimbarea centrului de greutate al Comunității 


**7Zbigniew Brzezinski, op. cit., p. 61. 

“Ibidem. 

Ibidem, pp. 58-59. 

*7INicolae Anghel, Miza europeană în jocul actual de putere, în vol. "Crizele Europei", 
Institutul de Teorie Socială al Academiei Române, Bucureşti, 1992, pp. 28-29; 
Karl Kaiser, Les responsabilités internationales de l'Allemagne unifiee, în Geopolitique, 
Revue de l'Institut International de Geopolitique, Hiver, 1993-1994, pp. 62-65. 

şi împingerea lui către centrul continentului”. În opinia lui 
Nicolae Anghel, "ofensiva germană conturează limpede un spațiu 
geopolitic de influenţă şi control germane" deoarece "s-a implicat 
politic, diplomatic şi (indirect) militar în sprijinul Croaţiei şi 
Sloveniei în războiul de secesiune din Iugoslavia". De asemenea, 
statul german a preluat şi "s-a inserat în fluxurile economice 
ale fostei RDG cu fostele ţări socialiste, în special cu Ungaria 
şi Republica Cehoslovacă”? ">. Prăbuşirea Uniunii Sovietice şi 
încheierea războiului rece au determinat schimbări de atitudine 
faţă de Rusia în ecuaţia de putere. Rusia nu mai este un adversar. 
Care ar fi locul ei în acest Cămin european ? Al unui aliat, 
protejat sau duşman învins?" 

În ciuda unei contraofensive ruseşti pe direcţii strategice 
importante, Rusia n-a convins marile puteri occidentale că 
poate să încapă în "Căminul comun european". Analiştii politici şi 
experții ruşi în relațiile internaționale constatau, într-un raport 
elaborat în anul 1994, accentuarea procesului scoaterii Rusiei din 
Europa şi formarea între Rusia şi Europa a unei zone de state 
independente, multe din ele nutrind sentimente nu dintre cele 
mai bune față de Federaţia Rusă” ?. 

Se mai constata, pe lângă faptul că Rusia nu intra în 
"calculele" unui Cămin comun european, că s-a înrăutățit, după 
1989, şi accesul ei la mările "calde" deschise. Pentru a ieşi la 
aceste mări, statul rus a făcut eforturi deosebite de-a lungul 
istoriei sale. Această luptă a avut baze geopolitice clare şi definite: 
toate fluviile principale ale Rusiei se varsă fie în Oceanul Îngheţat 


"Nicolae Anghel, op. cit., în loc. cit., pp. 29-33; Viorel Roman, România spre 


Piaţa Comună, Bremen, 1989-1991, p. 35. 

“Nicolae Anghel, op. cit., în loc. cit., p. 32. 

*"'Zbigniew Brzezinski, op. cit., p. 272. 

7E, A. Pozdneakov, op. cit, p. 105; Sergiu Tămaş, op. cit., p. 265; Henry Kissinger, 
op. cit., pp. 737-738. 

de Nord, fie în Fundătura Caspicii. Fără ieşiri la "mările calde", 
Rusia se sufocă în vastele spaţii continentale”'€. 

Analiştii ruşi considerau, în acele zile, că apariția formelor 
instituționalizate de scoatere a Federaţiei Ruse din Europa este o 
enormă greşeală din punct de vedere geopolitic, deoarece ca a 
ocupat din cele mai vechi timpuri "zona pivot". Stăpânirea 
"zonei pivot" n-a însemnat, în opinia acestora, că Rusia a 
dominat asupra lumii, ci "înainte de toate a făcut-o pentru 
propria securitate şi îndeplinind totodată, în mod intuitiv parcă, 
rolul predestinat de a fi factor de echilibru în lumea noastră 
instabilă din punct de vedere geopolitic". Aserţiunea ar 
putea fi relevantă pentru secolul al XIX-lea când asemenea idei 
aveau o largă audienţă şi când oamenii credeau că stăpânirea 
unei anumite regiuni geografice îți aduce un avantaj geostrategic. 
Analistul american Christopher J. Fettweis are dreptate când 
afirmă că 1... a crede astăzi că asemenea aserțiuni mai pot opera 
în altă parte decât în cadrul discursului ideologic sau naționalist 
este o pură fantezie. Mai rău ea poate să ne încurce în a vedea 
calea corectă în stabilirea politicii externe" 7” 

Astăzi este unanim acceptată ideea că revoluția tehnico-ştiințifică a 
devalorizat acest model geopolitic lansat de Halford Mackinder 
şi modernizat ulterior de discipolii săi”. Nici modernizările 
schemei clasice propuse de John Collins nu ar constitui pentru 
oamenii politici europeni un raționament destul de atractiv pentru a 
se fi pus în aplicare proiectul geopolitic propus de Mihail Gorbaciov, 
chiar dacă acesta aducea în discuție un avantaj — cel spațial — pe 
care Moscova îl avea în raport cu Europa Occidentală. John 
Collins, în studiul Military Space Forses; The Next 50 Years, 


"78 A. Pozdneakov, op. cit., pp. 100-101. 

"Ibidem, p. 102. 

*'5Cristopher J. Fettweis, Sir Halford Mackinder, Geopolitic and Policymaking 
in the 21st Century, în „Parameters”, US Army War College Quaterly, 
Summer 2000, no. 2, Volume XXX, p. 71. 

"Ibidem, pp. 65-69. 

arăta că "puterea aeriană şi puterea spaţială au aruncat în 
desuetitudine ipotezele geopolitice ale începutului de secol" 
Inclusiv teoria lui Mackinder "Spațiul circumterestru - afirmă 
J. Collins - încapsulează Pământul până la o altitudine de circa 
50.000 mile", iar acest fapt va fi cheia dominaţiei militare de la 
jumătatea secolului al XXI-lea. În opinia lui: 

e cine stăpâneşte spațiul circumterestru domnește peste Pământ; 

e cine stăpâneşte Luna domneşte peste spațiul circumterestru; 

e cine stăpâneşte L4 şi LS domneşte peste sistemul Terra - Luna. 

LA şi LS sunt punctele de lhbraţie lunare - locurile din 
spaţii unde atracția gravitațională a Lunii şi cea a Pământului 
sunt exact egale. În teorie, bazele militare instalate acolo ar putea 
rămâne pe poziție timp foarte îndelungat, fără a avea nevoie de 
mult carburant. Ele ar putea fi echivalentul "terenurilor înalte" 
pentru "războinicii spaţiali de mâine"%!. 

Prin urmare, şi din această perspectivă, formula geopolitică 
propusă de E. A. Pozdneakov sau varianta colegului său, 
Alexandr Dugin, pentru a justifica nevoia de sferă de influenţă 
a Rusiei este depăşită. Credem că Federaţia Rusă nu poate fi 
ignorată sau eliminată din ecuația de putere într-o formulă sau 
alta de securitate a Europei, dar nu în perspectiva afirmată de 
aceştia potrivit căreia "Cel ce deține controlul asupra 
Heartland-ului, acela dispune de mijlocul de control efectiv 
asupra politicii mondiale şi, în primul rând, de mijlocul de a 
menţine în lume echilibrul geopolitic şi de forțe. Fără acesta 
din urmă este de neconceput o lume stabilă"*?. 

Edgar Morin crede că schimbările care s-au produs în 
Europa după încheierea războiului rece impun regândirea arhitecturii 
continentului. Ea nu mai este, aşa cum era cu patru secole în 
urmă, centrul lumii, ci a devenit un "fragment din Occident"%?. 


280 Apud Alvin şi Heidi Toffler, op. cit., pp. 129-130. 

*%Ibidem, p. 130. 

58 A. Pozdneakov, op. cit., p. 102. 

*5Bdgar Morin, Penser l'Europe, Paris, Gallimard, 1990, p. 24. 

Lumii bipolare a războiului rece îi vor urma din ce în ce mai 
evident trei poli: America de Nord, Asia-Pacific, Europa. Însă faţă de 
cele două mase enorme riverane Pacificului, Europa, rămasă 
periferică, are, prin comparaţie, mărimea Elveţiei. În situaţia 
actuală, Europa este obligată, în opinia lui Edgar Morin, să 
parcurgă "două convertiri aparent contradictorii însă în fond 
complementare, una prin care să depăşim Națiunea şi alta care 
ne reduce la Provincie". În acest fel, ea trebuie să se 
metamorfozeze în acelaşi timp în "Meta-Naţiune" şi "Provincie" 
pentru a deveni o unitate cu o poli-identitate?*”. 

Preşedintele Partidului Popular European, Wilfried Martens, 
prin discursurile sale“, propune şi el un scenariu pentru 
realizarea "Statelor Unite ale Europei", pornind de la depăşirea 
"egoismului naţionalist sau regionalist"*" şi de la extinderea 
Comunităţii Europene spre est”. Conturul acestei Europe 
unite este, în opinia lui Wilfried Martens, "de natură evolutivă, 
dar nu nedefinit de la Atlantic şi până dincolo de Urali. 
Comunitatea nu are vocaţia să devină o structură de primire la 
scară continentală, pan-europeană, după modelul forumurilor 
politice multilaterale cum este Consiliul Europei sau Conferinţa 
pentru Cooperare şi Securitate în Europa"? 

Arhitectura propusă de W. Martens se bazează pe un 
raport de federalizare şi nu de subordonare între ea şi statele 
membre. Repartizarea competenţelor între Uniune şi statele 
membre va trebui să fie organizată pe baza principiului 
subsidiarităţii, ceea ce înseamnă că intervențiile Uniunii nu vor 
fi decât subsidiare în raport cu cele ale statelor şi regiunilor. 


“Ibidem, p. 231. 

“Ibidem, p. 235. 

25 A se vedea, pe larg, Wilfried Martens, O Europă şi cealaltă. Discursuri europene, 
prefaţă de Helmut Kohl, Editura Metropol, 1995. 

“Ibidem, p. 82. 

“Ibidem, pp. 116-117. 

Ibidem, p. 171. 

După căderea Zidului Berlinului s-a constatat o disponibilitate 
fără precedent a tuturor națiunilor Europei de a găsi noi forme 
de cooperare în toate domeniile şi de a se realiza o uniune politică, 
economică şi spiritual-culturală. Au fost vehiculate, mai mult 
sau mai puţin, şi alte modele: Europa cu geometrie variabilă; 
Europa cu ritmuri diferite; Europa cercurilor concentrice sau 
a sateliților gravitând în jurul unui centru”. Astăzi Europa 
pare că încă nu şi-a găsit formula optimă de exprimare a cadrului 
de funcționalitate ca întreg în domeniul politic, economic sau 
de securitate din moment ce Constituţia europeană nu a găsit 
sprijinul popular în Franţa. 

Regionalismul este, în opinia unor analişti politici şi 
geopoliticieni, o alternativă şi o soluție variabilă în elaborarea 
scenariilor şi strategiilor care să fundamenteze noua arhitectură 
de securitate pe continentul european, după încheierea 
războiului rece. Teoria regiunilor etno-religioase, ideea unei 
Europe a regiunilor sau teoriile legate de cooperarea transfrontalieră 
au revenit în forță în analiza geopolitică”! şi în discursul unor 
oameni politici. Grupul de analiză geopolitică de pe lângă 
revista "Herodote" consideră că noua arhitectură de securitate 
nu poate fi întemeiată pe formula "Europa naţiunilor”, ci pe cea 
care pleacă de la o Europă a regiunilor fundamentată de Jean 
Fouéré în volumul l'Europe aux cent drapeaux, apărut la 


sfârşitul deceniului şapte”? 


*% http:/hvww.lesechos.fi/info/rew_inter/200056341.htm. 

Ibidem, pp. 183-184; 203-207. 

22 A se vedea, pe larg, Ilie Bădescu, Dan Dungaciu, Sociologie şi geopolitica frontierei, 
vol. II, Editura "Floarea Albastră”, 1995, pp. 1-29; Les defis pour la societé 
europeene a l'aube de l'an 2000. La cooperation transfrontaliere dans le cadre 
de lamenagement durable du territoire en Europe centrale, Vienne, 1993; Walt 
W. Rostov, Despre regionalism în context global, în "From Globalism to 
Regionalism", pp. 151-166; Annual Report to the President and the Congres, 
U.S. Government Printing Office, Washington D.C. 20402, January 1991; 
prof.univ.dr. Dieter Blumenwitz, Regionalismul transfrontalier - un instrument 
posibil de atenuare a conflictelor, "Strategii XXI ..." nr. 3/1998, pp. 36-41. 

Jean Fouéré, în scenariul său, pleacă de la ideea că, în 
evoluţia sa, continentul european şi-a fundamentat structura şi 
arhitectura relațiilor dintre state pe trei modele. Primul a avut 
ca suport creştinismul, care a generat o structură spațială 
uniformă şi a fiinţat între anii 800-1500 d.Chr. Renaşterea a 
impus o arhitectură fondată pe statul-națiune, care din secolul al 
XVII-lea până la sfârşitul secolului al XX-lea şi-a pierdut 
vitalitatea datorită faptului că statul-naţiune a intrat în criză”. 

Cea de-a treia Europă, în concepția aceluiaşi Fouéré, este 
aceea a regiunilor. Această idee este prezentă de mai multă 
vreme în scrierile şi dezbaterile de politică internațională ale 
analiştilor politici şi geopoliticienilor. 

În opinia unor specialişti, conceptul de "identitate regională” 
se referă la spaţii istorice şi peisaje culturale suprapuse unei 
anumite regiuni "care, din punct de vedere geografic, nu coincide 
întotdeauna cu actualele granițe ale unui stat”. O colectivitate 
poate să se identifice ca aparținând mai multor structuri teritoriale, 
după cum şi într-o regiune pot coexista mai multe colectivități 
distincte din punct de vedere al apartenenței la o arie de 
spiritualitate şi lingvistică. 

Din această perspectivă există în teoriile geopolitice cel 
puțin trei tipuri de regiuni: etnică, transfrontalieră şi particularizată de 
o panidee. De menţionat că teoriile şi înțelesul conceptului de 
regiune se schimbă în funcţie de epocă şi sunt supuse unor 
presiuni modelatoare. Presiunile modelatoare pot fi provocate 
de "stratificarea spaţiului în centre şi periferii" şi de "zonele în 
care nu s-a stins niciodată nostalgia imperiilor". Regiunea, 
ca unitate spaţială ce cuprinde o etnie decupată dintr-un ansamblu 


“Ilie Bădescu, Dan Dungaciu, op. cit., vol. II, pp. 1-28. 


“Ibidem, pp. 1-2. 

2% Apud Ilie Bădescu, Dan Dungaciu, op. cit., pp. 3-4; Grigore Iulian, Geopolitica şi 
sociologia integrării europene: teorii şi doctrine, în "Euxin. Revistă de sociologie 
geopolitică şi geoistorie", nr. 1-2/1997, Bucureşti, pp. 133-144. 

statal clasic, poate fi — în opinia acestor specialişti — o soluţie 
pentru organizarea viitoare a continentului. 

Din această perspectivă, în raport cu statul-națiune, în care 
guvernarea este prea complicată (administraţie superbirocratizată, 
planificare deficitară, statute sociale şi economice ce oprimă 
individul etc.), statul-regiune asigură individului posibilitatea 
participării în cunoştinţă de cauză la viaţa publică”. 

Wilfried Martens crede că o Europă comunitară nu se poate 
realiza pe statul-naţiune”””, pe o federalizare a regiunilor, a 
"colectivităţilor locale". "Colectivitățile locale — afirma W. Martens — 
sunt celulele democratice de bază”. Regiunea este, în opinia autorului 
amintit, "o prefigurare a acelei lumi în care — parafrazându-l pe 
Saint Simon — gestiunea oamenilor va înlocui administrarea 
lucrurilor"*%. Regionalizarea şi modelul regionalismului au 
stat la baza unor scenarii geopolitice menite a umple vidul de 
securitate apărut în spațiul central, est şi sud-est european după 
încheierea războiului rece”. 

Un scenariu pentru această regiune a continentului european 
a fost cel al neutralității. În elaborarea acestui scenariu s-a avut 
în vedere experienţa Finlandei şi Austriei ca state neutre aflate 
în imediata vecinătate a fostei URSS şi posibilitatea garantării 
statutului de neutralitate de către organisme şi organizațiile 
internaționale. Autorii acestui scenariu au motivat opțiunea 
prin menajarea susceptibilității Rusiei care a moştenit "teama" 
istorică de excludere din Europa. Reacţia statelor vizate în 
acest scenariu — Polonia, Cehoslovacia — de respingere a unei 
atari soluţii şi cererea de aderare la NATO au făcut ca modelul 


2% A se vedea, pe larg, Ion Niculescu, Geopolitica - un nou început?, "Euxin. 
Revistă de sociologie şi geoistorie" nr. 1-2/1997, Bucureşti, pp. 89-94; Răzvan 
T. Vlădescu, Geopolitica entităților, în "Euxin" ......, pp. 95-98. 

Ton Niculescu, op. cit., în loc. cit., p. 92. 

“Grigore Iulian, op. cit., în loc. cit., p. 141. 

“Ibidem, p. 4. 

neutralității pentru Europa Centrală şi de Est să-şi piardă 
credibilitatea”%. 

Extinderea NATO a fost nu numai un scenariu geopolitic 
unanim acceptat de statele din spațiul exterior al fostului 
Imperiu sovietic, ci şi modelul care a început să fie transpus în 
practica realizării nou arhitecturi de securitate pe continentul european. 

Statele din Europa Centrală şi de Est, chiar şi unele republici 
ex-sovietice, au cerut să facă parte integrantă din NATO, 
considerând că reformele în curs de desfăşurare din aceste ţări 
le apropie de sistemul de valori politice, morale şi economice 
din Occident, dar şi că prin aderarea la structura politico-militară 
nord-atlantică vor putea depăşi riscurile de securitate manifeste 
în zonă“. Acest scenariu a fost contestat constant de Rusia 
care vedea în extindere, dacă nu o amenințare, cel puţin o 
umilire şi o excludere a ei din Europa. 

Fără a recunoaşte dreptul de veto al Rusiei asupra unei 
probleme interne a NATO — cum este extinderea — responsabilii 
alianței au căutat şi au găsit unele soluții. La 27 mai 1997 şefii statelor 
din Alianța Nord-Atlantică şi Boris Elțîn, preşedintele Federației 
Ruse, au semnat la Paris "Actul de bază al relaţiilor cooperării 
şi securităţii dintre Alianţa Nord-Atlantică şi Federaţia Rusă”?. 
Prin acest document, NATO se obliga să nu desfăşoare armament 
nuclear pe teritoriul statelor ex-comuniste şi să nu construiască 
infrastructură în apropiere de frontierele Federaţiei Ruse. În acelaşi 
context s-a constituit şi "Consiliul Permanent NATO - Rusia". 


Wilfried Martens, op. cit., p. 115. 

I Tbidem, p. 40; Henry Kissinger, op. cit., pp. 744-746; Florian Gârz, 
Expansiunea spre vest a NATO. Bătălia pentru Europa, Bucureşti, 1997, 
pp. 135-140, 143-158, 174-188. 

2Sergei Plekhanov, NATO Enlargement as Issue in Russian Politics, în 
vol. Charles-Phillippe David and Jaques Levesque, The Future of NATO. 
Enlargement,Russia, and European Security, McGill-Queen’s University Press, 
Montreal, London, Ithaca, 1999, p. 169. 

Percepția asupra rolului şi locului NATO, instituție în 
modelarea viitoarei arhitecturi de securitate, este diferită. În opinia 
lui Javier Solana, aceasta trebuie să "pună pe rol un parteneriat 
puternic, stabil şi durabil cu Rusia, incluzând un proces de 
cooperare şi consultare asupra unui larg evantai de probleme 
legate de securitatea europeană, ca şi solide mecanisme de 
consultare şi legătură". În opinia generalului Lebed: 
"Acordul de lărgire a NATO este o a doua laltă dar ... fără 
Rusia, prin care se stabilesc sferele de influență ale Statelor 
Unite şi ale Alianţei "304 Chiar şi unii analişti în formule mai 
acceptabile au considerat acceptarea de către liderii de la 
Kremlin a extinderii Alianţei Nord-Atlantice drept o înfrângere". 
În termenii de corect politic cred că Moscova a avut înţelepciunea 
de a ceda în schimbul unor avantaje strategice şi economice 
oferite de partenerii occidentali. Avea alte soluții? 

Decizia luată la nivel înalt în cadrul NATO a fost ca, într-un 
prim val al integrării, tratativele să înceapă cu ţările grupului 
"Vişegrad", respectiv Cehia, Ungaria şi Polonia. Criteriile care 
au stat la baza unei asemenea decizii au fost de natură tehnică 
(starea forțelor armate; controlul politic al armatei etc.), dar 
mai ales politică. Au prelevat considerațiile şi motivațiile de 
ordin geopolitic şi geostrategic ale SUA, cunoscut fiind faptul 
că poziţia unor membri marcanți ai NATO — Franţa şi Italia — 
în legătură cu admiterea ţărilor candidate în organizaţie a fost 
diferită faţă de cea a Washingtonului. 


5% A se vedea, pe larg, Easthern Europe: Challenges - Problems - Strategies, 
Bertelsmann Foundation Publichers Gütersloh, 1993; Fast European Security 
Reconsidered, Edited by John R. Lampe and Daniel N. Nelson in colaboration 
with Roland Schönfeld, published by the Woodrow Wilson Center Press and 
Siidesteuropa-Gesellschaft, 1993; Roy W. Stafford, NATO and the NE Europe, in 
Germany and the United States Facing the Post-Communist World, edited by 
Nicholas J. Neyerhofer, Library of Congress Catalog Card Number 93-91 600, 
f.a.; Mihail E. Ionescu, op. cit., în loc. cit., pp. 42-45. 

*%Mihail E. Ionescu, op. cit., p. 89. 

5%Sergei Plekhanov, op. cit., în loc. cit., pp. 171-172. 

A doua extindere a NATO s-a făcut într-un cu totul alt 
mediu de securitate şi alte coordonate geopolitice. Lumea se 
schimbă, supusă modificărilor impuse de fenomenul globalizării, 
fenomen caracterizat de multidimensionalitate la nivel economic, 
politic, militar, social şi cultural. Globalizarea însăşi este supusă 
unor procese câteodată contradictorii: de la desfiinţarea oricărui 
tip de bariere la protectionism îngust ori fundamentalisme“%. 

Urmând aceeaşi tendință, amenințările şi provocările din acest 
început de secol XXI au căpătat un caracter global, celor clasice 
adăugându-li-se noi valenţe, apărând chiar ameninţări şi provocări, 
cum ar fi proliferarea armelor de distrugere în masă şi terorismul, 
cu un pregnant caracter transnațional. Au loc violențe motivate de 
neînţelegeri etnice şi religioase, aceasta nefiind o problemă nouă, 
dar care, astăzi, capătă o nouă dimensiune prin asocierea cu prăbuşirea 
structurilor economice tradiționale, în acelaşi timp cu extinderea 
economiei globale“. La acestea se adaugă, în actualele modele 
de autoritate politică, majore disfuncționalități, generate de 
răspândirea tehnologiilor informaţionale. 

Asemenea violenţe se pot extinde facil peste graniţele 
unui stat, iar din această perspectivă rolul şi locul Aliantei 
Nord-Atlantice au crescut“. În noile condiţii ale mediului 
strategic de securitate, NATO îndeplineşte rolul de organizație 
politico-militară de securitate şi apărare colectivă, care contribuie 
la pacea şi stabilitatea spațiului euroatlantic şi a celui global, 
prin acțiuni militare şi alte acțiuni de management al crizelor, în 
nume propriu sau sub egida ONU, ori în colaborare cu alte organisme 
internaționale de securitate. Organizația euroatlantică, comunitate 
care va include, din 2004, un număr de 26 de state unite prin 
hotărârea de a-şi menţine securitatea prin garanții comune şi 
prin relații stabile cu alte ţări, este azi, iar în viitor va fi şi mai 
mult, un actor de primă mărime al spaţiului global de securitate. 


Paul Hirst, op .cit. pp. 97-98. 

Henry Kissinger, op.cit., pp. 92-96. 

*%B. G. Iordache Olaru, NATO and Stability’s Projection. New Missions, 
New Procedures, în Romanian Military Thinking, no. 1, 2005, pp. 90-92. 

Este tot mai evident că NATO se constituie, pe zi ce trece, 
într-un generator de securitate cu valenţe globale. Stabilitatea 
din zona euroatlantică îşi extinde aria de influenţă asupra celorlalte 
spaţii strategice, cuprinse adesea de tensiuni şi conflicte 
numeroase, de situații de criză, de pericolul escaladării nucleare, al 
diseminării armelor de nimicire în masă, iar aplicarea prevederilor 
Conceptului Strategic al NATO de la Praga extinde aria de 
acțiune a Alianţei, şi cu aceasta securitatea, la alte spaţii. În actualul 
mediu de securitate, formele instituționalizate în domeniu ale 
UE şi ale NATO trebuie să colaboreze pentru a contracara aceleaşi 
tipuri de riscuri şi amenințări. 


3.3. DEZBATERI ŞI DISPUTE ÎN DEFINIREA LOCULUI ŞI ROLULUI 
GEOPOLITICII ŞI GEOSTRATEGIEI IN ANALIZA RELAȚIILOR 
INTERNAȚIONALE IN A DOUA PARTE A SECOLULUI XK 


La începutul deceniului şase, în Germania şi Franţa au 
existat încercări de relansare a studiilor de geopolitică. 
Încercări temerare dacă ţinem seama că această disciplină era 
considerată, atât în Est” cât şi în Vest, un tip aparte de manifestare 
nazistă, ce a aparținut ideologiei fasciste şi nu ştiinţelor sociale. 

În Est, prin interdicţia teoriei geopolitice în Uniunea 
Sovietică şi ţările satelite ei, se dorea să se facă uitată "marea 
operație geopolitică pusă la cale - în opinia lui Yves Lacoste - 
în vara anului 1939 de Germania şi URSS, care şi-au împărțit, 
în conformitate cu locul ce-l ocupau în ecuația de putere, 


310 
continentul european”. 


30A se vedea, pe larg, Gunter Heyden, Kritik der deutschen Geopolitik, 
Dienst Verlag, Berlin, 1958, tradus în româneşte la Editura Politică, 1960; 
Yves Lacoste, Preambule în "Dictionnaire Géopolitique", Flammarion, 1993, 
pp. 13-14. 

*1%y ves Lacoste, op. cit., în loc. cit., p. 14. 

Pe de altă parte, declanşarea războiului rece în 1947 şi 
constituirea celor două blocuri politico-militare care s-au înfruntat 
pe linia delimitată în Europa prin înțelegerile de la Ialta şi 
Postdam au pus, în fapt, conducătorii celor două coaliții în 
situația să "proscrie" orice idee, orice reprezentare sau analiză, 
chiar teoretică, ce nu se încadra în confruntarea planetară a două 
lumi diferite — "lumea liberă", pe care partea adversă o numea 
capitalistă sau impenialistă şi "lumea socialistă", denumită comunistă. 

Naţiunile care au aparținut la un bloc sau altul n-aveau 
voie să întreprindă ceva care să pună în pericol unitatea 
coaliției. Din această perspectivă, rivalităuile de interese pe spații 
şi litigiile istorice privind unele teritorii în cazul unor state din 
cele două blocuri  (Germania-Franţa;  Polonia-URSS; 
Cehoslovacia-Ungaria etc.) trebuiau să devină secundare în 
raport cu disputa planetară dintre cele două ideologii, sisteme şi 
lumi cu valori fundamental diferite”!!. În aceste împrejurări, 
Kurt Vowinkel, fost colaborator al generalului Karl Haushofer, 
a reluat, în anul 1951, apariția publicației "Zeifschrift für Geopolitik" 
care îşi încetase activitatea în vara anului 1944"'7. Rațiunea 
unui asemenea demers nu putea fi decât de ordin ştiinţific: 
înţelegerea şi analiza fenomenului politic internațional pentru a se 
desluşi tendințele şi sensul evoluției relațiilor internaționale 
postbelice. Ralph J. Bunche nota în paginile primului număr al 
revistei că, după cel de-al doilea război mondial, "n-am obținut 
nici o securitate în lume, nici o eliberare de grave tensiuni, nici 
un veritabil program în ceea ce priveşte pacea", prin urmare 
se impunea să existe un instrument nu numai de observare, ci şi 
de analiză a fenomenului politic de după cel de-al doilea război 
mondial. 


`N Thidem, p. 23. 

312Claude Raffestin şi colab., Géopolitique et histoire, Payot, Lausanne, 1990, p. 284. 
SiSZeitschrift für Geopolitik nr. 1, XXII, 1951, apud Claude Raffestin şi colab., 
op. cit., p. 284. 

În Franţa, la jumătatea deceniului şase, Pierre Celcrier a 
publicat lucrarea Géopolitique et geostrategie, readucând astfel 
în actualitate o serie de teorii şi idei geopolitice din perioada 
interbelică, în special viziunea lui Mackinder. În această 
lucrare, de exemplu, şi el împarte lumea oarecum mecanic, în 
puteri terestre, care sunt "perturbatoare" şi puteri maritime, mai 
ataşate ideii de apărare a libertății? ^. 

Teoreticianul francez a evitat însă să se pronunţe asupra 
unei definiții a geopoliticii, dar considera că este necesară 
studierea relației ce se poate stabili între o situație politică şi 
aria geografică în care aceasta este circumscrisă"15. Informaţiile 
astfel obţinute sunt utile naţiunilor în fundamentarea deciziilor 
atât în timp de pace, cât şi pe timp de război” !€. 

În aceeaşi perioadă, Jean Gottman?!” readucea în discuţie 
teza influențării politicii de către mediul geografic. Acesta a 
susținut că varietatea spaţiului în care acționează statele conduce 
la diversificarea problemelor cu care ele se confruntă, uneori 
mergând până la afirmaţii evident exagerate. Credea, de exemplu, 
că "dacă omenirea ar fi locuit pe o planetă având suprafața 
netedă a unei bile de biliard, probabil n-ar fi fost confruntată 
cu probleme geopolitice"?! . Fernand Braudel propune geoeconomia 
ca alternativă la studiul geopoliticii. Ipoteza de lucru propusă 
de Braudel porneşte de la premiza că nu factorii geografici, 
culturali, ideologici, etnici, religioşi etc. sunt importanți, ci realitatea 
pur economică în raportul ei cu spațiul. Pentru geoeconomie nu 
este important care popor locuieşte pe un spaţiu, care este 
istoria lui sau spiritualitatea sa. Important este dacă se găseşte 


A : ; Poe ee . 319 
în centrul sau la periferia deciziei economice. 


314A pud Claude Raffestin şi colab., op. cit., p. 285. 

*I5pierre Celrier, op. cit., ed. 1961, p. 8. 

"Ibidem. 

"Jean Gottman, La politique des états et leur geographie, Armand Colin, 
Paris, 1951. 

515 Apud Sergiu Tămaş, Geopolitica, Bucureşti, 1995, p. 55. 
*http://medintelligence. free. fr/pdgeopolitique.htm/fintroduction. 

Peste Ocean, în 1956, un fost elev al lui N. Spykman, 
D.W. Mening, aducea şi el în discuţie influenţa spațiului în 
politica mondială şi lansa o perspectivă de abordare diferită de 
cea a înaintaşului său. După el, "criteriul geopolitic trebuie să 
țină cont, în mod deosebit, de orientarea funcțională a populaţiei 
şi a statului şi nu doar de atitudinea pur geografică a teritoriului 
față de uscat şi mare”. Zece ani mai târziu, un alt fost 
discipol al geopoliticianului american, W. Kirk, a publicat 
lucrarea Axa geografică a istoriei”! care îmbunătăţea modelul 
clasic elaborat de Mackinder. 

Paul Claval, analizând curentele geopolitice şi geostrategice 
ale „epocii nucleare”, ajunge la concluzia că a existat o geopolitică 
subversivă a cărei teorie a alimentat modelul comportamental 
în arena internațională a „Lumii a Treia”. Statele care şi-au obținut 
independența după cel de-al doilea război mondial au încercat 
să-şi impună influența constituind un „bloc al neutrilor”2. 
Speranţele realizării unei politici care să contrabalanseze geopolitica 
marilor puteri au fost repede pierdute. Resursele de putere de 
care dispuneau statele ce alcătuiau aşa-zisa lume a treia au fost 
mult prea slabe pentru a se constitui într-un adevărat jucător 
strategic în arena internațională. Abordările teoretice din domeniul 
geopoliticii nu puteau să nu ţină seama de aceste realități. 

Unul dintre foarte cunoscuţii teoreticieni ai relațiilor 
internaționale, Martin Wight, a combătut determinismul geografic. 
Considera ideile lui Mackinder şi ale lui Mahan ca fiind 
pseudoștiință. În opinia lui, geopolitica era „geografie politică 
a lumii studiată ca un instrument al militarismului expansionist "25 
A folosit metoda comparativă din istoria politică a relațiilor 
internaționale pentru a se identifica schimbările produse în 


D.W., Mening, Heartland and Rimland in Eurasian History, în West 
Politcs Quarterly, IX, 1956, pp. 553-569. 

“1, Kirk, Geografical Pivot of History, Leicaster Universal Press, 1965. 
“Paul Claval, op. cit., pp. 141-143. 

*5Martin Wight, Politica de putere, trad. Tudor Florin, Editura Arc, 1998, p. 84. 

sistem, pentru că, afirma el, cele două războaie mondiale nu au 
confirmat aserțiunile gânditorilor geopoliticii clasice." Ideea unui 
model al puterii, afirma M.Wight, ne permite să facem generalizări 
asupra politicii internaţionale în relație cu cadrul geografie. 
Atrăgea atenţia astfel, fără să se implice consistent în disputa 
privind locul geopoliticii în cunoaşterea fenomenului politico-militar 
internațional, că este necesară schimbarea de paradigmă în cadrul 
acestei discipline; se impunea trecerea de la determinismul 
geografic în înțelegerea politicii statelor la analiza raporturilor 
de putere şi interes al statelor într-un spațiu geografic. 

Până la mijlocul anilor '80, abordările teoretice sau analizele 
geopolitice în spațiul public au fost cu totul întâmplătoare şi 
foarte timide. Există opinii potrivit cărora scenarii geopolitice 
s-au elaborat în cancelariile marilor diplomaţi atât în Vest, cât 
şi în Est, dar nu erau accesibile decât acelor persoane care luau 
decizii în politica externă a statelor”. Ele au fost accesibile 
opiniei publice doar în momentul în care acestea nu mai 
prezentau interes pentru că erau depăşite de evoluția vieţii 
politice internaționale sau au fost înlocuite cu altele. 

După anii '80, lumea analiştilor politici a fost confruntată 
cu fenomene politico-militare şi economice extrem de complexe, 
care au necesitat nu numai alte abordări decât cele clasice, ci şi 
instrumente noi. În afara problemelor de acum clasice, lumea s-a 
găsit în faţa altor factori de risc“20, precum creşterea demografică 
necontrolabilă, distribuția inechitabilă şi exploatarea iraţională 
a resurselor, deteriorarea unor parametri de importanţă vitală ai 


“Ibidem, p. 84. 

“Nicolae Baboi, Compilații în "Spirit Militar Modern", Anul IX, nr. 4 (41), 
1997, pp. 51-52. 

326A se vedea, pe larg, Peter H. Gleick, Ecologie, resurse, securitate, în vol. 
"From Globalism to Regionalism: New Perspectives on U.S.Foreien and Defense 
Policies", ed. Patrick M. Cronin, National Defense University Press Washington 
D.C., Traducere, documentar A.I.S.M., 1995, Bucureşti, pp. 188-203; în 
continuare se va cita From Globalism....... 


mediului internațional. Aceştia au afectat sever conduita 
"actorilor politici" în planul relațiilor internaționale. 

Implozia Imperiului sovietic şi sfârşitul războiului rece au 
deschis, la nivelul unor spaţii continentale, mari zone de instabilitate 
ŞI crize etnice, religioase sau politice. Scena internațională a 
fost dată peste cap”. 

Instrumentele geoplitice folosite de analişti în înțelegerea 
lumii bipolare nu mai erau adecvate pentru o bună apreciere a 
sensurilor schimbărilor care se produceau în lume după dispariția 
comunismului. Multiplicarea problemelor geopolitice necesita 
lărgirea şi diversificarea studiilor de geopolitică*%. 

Relaţiile dintre Est şi Vest trebuiau regândite şi, după 
cum aveau să recunoască, mai tîrziu, unii lideri ai marilor puteri 
implicați în evenimente, n-a existat vreun plan sau scenariu. 
Acest fapt a fost confirmat, într-o emisiune televizată, la 16 
februarie 1996, de George Bush, Margaret Thatcher, Francois 
Mitterand şi Mihail Gorbaciov". 

Cu acest prilej, fostul preşedinte american George Bush 
îşi amintea că, în momentul căderii Zidului Berlinului, el nu 
credea că liderii de la Kremlin vor lăsa să „le scape printre 
degete această bijuterie a coroanei care este Republica 
Democrată Germană”. Mihail Gorbaciov a confirmat cele 
spuse de fostul lider american, punând accelerarea evenimentelor 
pe seama „intrării în scena istoriei a maselor”5!. Mediile 
academice dar şi mass-media aveau nevoie de explicaţii 
plauzibile şi raționale. Revistele de geopolitică şi lucrările care 


*TPaul Claval, op. cit. p. 173. 

“Gyula Csurgai, Geopolitiqgue de la mondialisation, Foundation GIPRI, 
Curs d'ete, 1998, în http://www.gipri.ch/spip/imprimer.php3?id_article=63. 
9Vezi, pe larg, Nathan Gardels, Schimbarea ordinii globale, trad. Marius Conceatu, 
Editura Antet, Bucureşti, pp. 86-106. 

“Ibidem, p. 90. 

Ibidem, p. 95. 

abordau subiecte de geostrategie au început să aibă o audienţă 
mai mare. 

Este cazul revistei de" geografie alternativă şi combativă", 
Herodote, apărută în Franţa încă de la jumătatea deceniului opt 
al secolului trecut. Aceasta îşi propunea să continue căutările în 
domeniul perfecționării instrumentelor de analiză în sfera relaţiilor 
internaţionale şi să fie o alternativă la teoria geografiei politice??? 
După ani de căutări şi clarificări conceptuale, revista "Hérodote" 
s-a angajat, astfel, pe drumul abordărilor teoretice de geopolitică 
deoarece s-a observat că "jurnaliştii, juriştii, diplomaţii, economiştii, 
politicienii etc. fac apel la geopolitică tot mai des însă folosesc 
acest termen în funcţie de preocupările lor şi în majoritatea 
cazurilor nu-şi fac probleme de complexitatea configurărilor şi 
sensurilor pe care geopolitica le cuprinde”. 

Revista a găzduit în paginile sale analize consacrate cu 
predilecție spaţiului euroatlantic, dar şi altor zone unde 
interesele "actorilor mari" ai lumii contemporane s-au întâlnit 
şi s-au confruntat. Zona Pacificului a devenit, în opinia multor 
specialişti, un spaţiu decisiv al hărții geopolitice a lumii 
contemporane. Nu întâmplător "Hérodote" a consacrat Japoniei 
un număr în exclusivitate, analizând locul şi rolul acestui stat în 
economia relaţiilor internaţionale actuale”"”. 

Problema raporturilor de putere şi a conflictelor dintre 
state”, a "invaziei" lumii occidentale de către populaţii din aşa 


„336 „337 
zisa lume a treia” , consecinţa luptei pentru controlul unor spații * , 


332Yyes Lacoste, Afention: géographie !, "Hérodote", nr. 1, ian.-martie 1976, p. 7. 
“Ibidem, Editorial, în "Hérodote", nr. 28, ianuarie-martie, 1983, p. 5. 
*%+Herodote, nr. 78-79, apud Vladimir Alexandru, Hérodote — revue de 
géographie et géopolitique, în "Euxin", nr. 1-2/1997. 

35A se vedea Marie-France Garaud, L'épée est l'axe du monde, în 
"Géopolitique", nr.33, 1991, p. 2. 

**bidem, Le doge et les Zombies, în "Géopolitique", nr. 19, 1987, p. 5. 
337René-Jean Dupuy, La cité terestre, în "Géopolitique", nr. 25, 1989, p. 2. 

a preocupărilor privind noua arhitectură a continentului european” "* 


sau problema raporturilor franco-germane??? şi ruso-germane 
sunt doar câteva din abordările fenomenului geopolitic contemporan 
de către membrii Institutului Internaţional de Geopolitică în 
paginile revistei "Géopolitique", care a început să apară din 
anul 1982. 

Luciu Caracciola şi M. Korinman, cunoscuţi pentru studiile 
lor de geopolitică““, au fost artizanii apariţiei revistei italiene 
de geopolitică "Limes", în care, pe lângă analizele geopolitice 
consacrate unor spaţii de criză — cum ar fi Balcanii, au fost 
abordate şi probleme de teoria geopoliticii, în special cele 
legate de metode şi tehnici de analiză geopolitică. 

Aceste studii au condus la apariţia unor noi interpretări în 
„scheme geopolitice” a realităților politico-militare care au 
apărut la nivel global sau regional ca urmare a încheierii 
războiului rece. Una dintre aceste scheme geopolitice care a 
făcut carieră mediatică în ultimii ani a fost elaborată de Samuel 
Huntington, director al Institutului de Cercetări Strategice 
"John Olin" de pe lângă Universitatea din Harvard. 

În eseul său Ciocnirea civilizaţiilor arăta că, după căderea 
regimurilor socialist-marxiste, problema politică centrală, în 
spațiul internaţional şi în special în Europa, va fi diferenţa dintre 
civilizaţii şi, în consecință, posibila lor ciocnire. Europa, după 
prof. Huntington, este divizată, potrivit faptelor şi istoriei sale, 
în două tabere adverse: ** uneia îi aparţin societăţile care au ca 


*5Hans Stercken, Ce que pourrait etre une nouvelle politique de securité europeene, 


în "Géopolitique", nr. 4, Varna, 1993-1994, pp. 66-69; Manfred Brunner, Un Europe 
des Etats souverains, în loc. cit., pp. 73-75. 

Robert Picht, Pour une psichanalise des relations franco-allemandes, în 
"Géopolitique", nr. 44, 1993/1994, pp. 70-71. 

"Michel Korinman, Friedrich Ratzel et la Politique Geographie în "Hérodote" 
nr. 28, ian.-martie, 1983, p. 129, 130-136; Ibidem, Quand l'Allemagne pensait 
le monde, Grandeur et decadence d'une géopolitique, ed. Fayard, Paris, 1990. 

3*4 Samuel P.Huntington, Ciocnirea civilizațiilor şi refacerea ordinii mondiale, 
Editura Antet, p. 232. 

ax comun al civilizației tradiția religioasă romano-catolică şi 
protestantă, iar celeilalte îi aparţin societățile a căror civilizație 
este formată potrivit tradiției bisericeşti ortodoxe sau potrivit 
religiei Islamului. 

Această formă polarizată propusă de Huntigton a fost 
adoptată cu surprinzătoare uşurinţă şi viteză atât de ziariştii şi 
analiştii presei americane şi europene, cât şi, în situaţii caracteristice 
de practică politică, de anumite ţări din Vest. În fosta Iugoslavie, 
ciocnirile armate național-religioase confirmă în mod deosebit 
forma polarizată a lui Huntigton, dar este o manifestare a unei 
particularități istorice care nu se mai confirmă în cazul unor 
societăți în criză din Asia Centrală. El crede că lumea va evolua în 
„blocuri de civilizaţie” care se vor ciocni pentru supremație. Miza 
Occidentului este să nu permită unirea blocurilor de civilizaţie 
adverse într-o alianță continentală periculoasă pentru Occident”. 

Un alt proiect geopolitic lansat în dezbaterile de idei după 
căderea regimurilor comuniste a fost cel al profesorului de 
ştiinţe politice de la Universitatea George Mason, Francis Fukuyama. 
Lucrarea care l-a făcut celebru, The End of History, prezintă 
modul cum va arăta lumea după prăbuşirea comunismului." 
Fukuyama crede că "La sfârşitul secolului al XX-lea, combinaţia 
democraţie liberală-capitalism s-a dovedit superioară oricărei 
alte alternative de sistem economic/politic, iar sursa superiorității 
este capacitatea acesteia de a satisface trebuinţele primare ale 
naturii umane”. Căderea URSS a însemnat căderea ultimului 
„bastion al iraționalismului” care a însemnat şi „sfârşitul istoriei”. 
Lumea a intrat într-o nouă eră, cea a Pieței şi a Democraţiei 
care să funcționeze rațional. 

Analizând această lume, Barnett Thomas, profesor la 
Colegiul de Război al Forţelor Navale ale Marinei SUA, ajunge 


"Ibidem p. 134. 
*% A se vedea Matin Griffiths, op. cit., pp. 124-128. 
"Ibidem, p. 125. 

la concluzia că este structurată binar’. O parte funcţională, 
caracterizată prin existența regimurilor democratice, domnia 
legii prosperitate economică, securitate şi stabilitate şi o alta 
caracterizată prin instabilitate, regimuri totalitare, corupție, sărăcie şi 
instabilitate economică, politică şi socială. Prima parte a lumii 
alcătuieşte miezul/inima —,The Core”, şi este formată din state 
care au ca principală caracteristică furnizarea de securitate şi bunăstare, 
cea de-a doua formată din state care suferă în toate planurile: au 
economii neperformante, medii politice totalitare/oligarhii 
mafiote, categorii largi ale populației defavorizate, masă de 
recrutare pentru organizațiile teroriste. Această parte alcătuieşte 
periferia/prăpastia —,, The Gap”. Principala caracteristică a acestei 
părți este aceea de a furniza terorism şi insecuritate. 

The Core este alcătuită din SUA, UE, Federația Rusă, 
mare parte din America Latină, Canada, Australia, Japonia, 
Africa de Sud şi o parte din Asia, cea cu economii performante 
(poate China şi India)". The Gap cuprinde virtual pe toate 
celelalte state, însă Barnett identifică mai degrabă regiuni de 
instabilitate, cum ar fi: Balcanii, Caucaz şi Asia Centrală, 
Onentul Mijlociu, Asia de Sud-Est şi aproape toată Africa. 

Între Core şi Gap se găsesc alte state care fac legătura 
dintre cele două părți, cu care SUA pot colabora:Brazilia, 
Mexic, Maroc, Algeria, Grecia, Turcia, Pakistan, Tailanda, 
Malaiezia, Filipine, Indonezia. Acestea alcătuiesc ceea ce autorul 
denumeşte „Seam States” 

Barnett crede că, pe măsură ce globalizarea se adânceşte, 
cele două entități se vor opune una alteia în mod natural. Pentru 
a ține sub control această lume rigidă şi conservatoare (The Gap), lumea 
furnizoare de securitate (The Core) va trebui să reacționeze preventiv. 

Desfăşurarea războiului din Irak s-ar încadra într-un 
asemenea scenariu geopolitic care este logic şi, din anumite 


*% Barnett Thomas, The Pentagon New Map. War and Peace in the Twenty-first 
Century, în http://www.thomaspmbarnett.com/published/pentagonsnewmap.htm. 
"Ibidem. 

"Ibidem. 

puncte de vedere, seducător. Însă cred că el se încadrează 
perfect în logica mecanicismului geografico-determinist care a 
sedus multă lume de la Mackinder încoace şi care a folosit mai 
mult la justificarea politicii statelor care se confruntau pentru 
supremație în Heartland, Rimland sau alte spaţii de interes! 
Jean Thiriart şi-a construit teoria sa geopolitică pe 
principiul marilor spaţii, dezvoltată pe la mijlocul secolului al 
XIX-lea. El credea că Europa nu are nici o şansă în confruntarea 
cu SUA dacă nu se uneşte cu URSS. Vedea posibilă crearea unui 
stat care să se întindă de la Atlantic la Urali. Soarta acestui proiect 


n-a fost mai bună decât a celorlalte elaborate de Jean Pârvulescu'%8 


şi Robert Steukers"*. 

După căderea regimurilor comuniste în ţările central şi sud- 
est europene, studiile şi publicaţiile de geopolitică şi-au făcut 
apariţia în peisajul analizei politice, geopolitice şi geoistorice. În 
România, Centrul de Istorie şi Civilizație Europeană din laşi şi 
Universitatea din Bucureşti au editat, sub semnătura unor reputați 
istorici şi geografi, Gh. Buzatu, I. E. Emandi, V.S. Cucu, în 
colaborare cu loan Saizu, un excelent volum de studii geopolitice, 
la care s-a făcut deseori referire în această lucrare. 

Remarcăm pentru spaţiul românesc revista "Strategii XXI", 
supliment al Buletinului ştiinţific al Universității Naţionale de 
Apărare “Carol Į” şi publicația "Euxin", revistă de sociologie, 
geopolitică şi geoistorie editată de Institutul de Studii 
Sociocomportamentale şi Geopolitice din Bucureşti. 

În paginile acestor publicaţii au fost consacrate spaţii largi 
analizei fenomenului geopolitic contemporan din zona euroatlantică 
şi cea a fostei Uniuni Sovietice“. Problemele integrării europene 


şi euroatlantice, a făuririi unei noi arhitecturi de securitate’! 


%% Alexandr Dugin, op. cit. pp. 56-57. 

"Ibidem, p. 58. 

55%Constantin Hlihor, Mutaţii geopolitice în spaţiul euroatlantic după încheierea 
războiului rece, în "Strategii XXI", nr. 3, 1997, pp. 136, 137, 138, 140. 
51Ltcol.confuuniv.dr. Dumitru Iacob, Integrarea euroatlantică — o problemă globală, 
în "Strategii XXI", nr. 2, 1997, pp. 45-47; Constantin Hlihor, Noua arhitectură 

; ; EI s , si 2 
dimensiunea religioasă a fenomenului geopolitic contemporan”, 


geopolitica unor organizații politico-ideologice“*” sau problemele 
geoeconomiei actuale" sunt doar câteva din aspectele fenomenului 
politic contemporan supuse analizei în paginile revistelor 
româneşti după 1989. 

Sfârşitul războiului rece şi evoluţiile pe care acesta le-a 
antrenat în sistemul relațiilor internaționale au determinat o 
relansare a preocupărilor pentru redefinirea geopoliticii aproape în 
toate statele lumii şi diversificarea perspectivelor de analiză a 
fenomenului geopolitic în raport cu analizele clasice. 

În ceea ce priveşte conceptul de geopolitică, exprimările 
sunt foarte diversificate, mergând de la aproximări până la 
identificarea sau confundarea sa cu alte discipline, cum ar fi de 
exemplu geografia politică, geostrategia sau geoistoria. 

Din multitudinea de definiții şi descrieri ale geopoliticii 
nu ne vom opri asupra sensului dat geopoliticii în marile 
enciclopedii şi dicţionare” , Ci doar la cele care reflectă, în 
opinia noastră, în cea mai mare măsură, esența acesteia. 
Aceasta, în concepția lui Saul Cohen, constă în "studierea 
relaţiei care există între politica internațională şi acele caracteristici 
ale mediului geografic care duc la dezvoltarea surselor de 
putere”. Analistul american defineşte geopolitica drept o 


de securitate a Europei, în loc. cit. pp. 48-51; prof. dr. Dionisie Gherman, 
Fixaţii psihopolitice occidentale, în loc. cit., pp. 62-64; Răzvan T. Vlădescu, 
Geopolitica entităţilor, în "Euxin", nr. 1-2/1997, pp. 95-98; Ion Niculescu, 
Geopolitica - un nou început?, în loc. cit., pp. 89-94 etc. 

[lie Bădescu, Geopolitică şi religie. Insurecţii religioase în secolul XX. 
Insurecția euxidiană, în "Euxin", nr. 1-2/1997, pp. 17-38. 

353 Gheorghe Buzatu, Sub steagul lui Lenin şi Stalin, Comunişti din toate 
țările uniți-vă. Din istoria secretă a Cominternului, "Euxin", nr. 1-2, 1997, 
pp. 149-158. 

“Ciprian Bădescu, Lanțul "de aur" al integrării în sistemul bancar mondial. 
Abordare geoeconomică, în "Euxin", nr. 1-2/1997, pp. 229-238. 

355A se vedea The New Encyclopedia Britanica, vol.5, 15% edition, Chicago, 
p. 193; Grand Larousse en volumes, Tome 5, 1993, p. 1378; Hachette, Le dictionnare 
de notre temps, Paris, p. 371. 

55 Apud Yves Lacoste, op. cit., în loc. cit., p. 10. 

teorie a relaţiilor spaţiale””” şi deci, ca şi Saul Cohen, nu o vede 
ca pe o disciplină legată de determinismul geografic. 

Hervé Couteau-Beganie defineşte geopolitica drept studiul 
raporturilor dintre tot ce se referă la politică şi configuraţiile 
spaţiale în care se desfăşoară’. Într-un mod asemănător 
defineşte geopolitica şi Pierre Cellerier. În opinia acestuia, 
această disciplină trebuie să cerceteze relația dintre o situație 
politică şi aria geografică în care este circumscrisă*?. 

Încercând să descifreze sensul şi esenţa geopoliticii, 
Cristian Daudel analizează geopolitica în raport cu geografia, 
gcostrategia şi alte discipline înrudite. De fapt, el consideră că 
scriitura geopolitică este compusă din "puțină istorie, puțină 
geografie, puţin din diverse aspecte ale actualității şi din 
noutăţile intelectuale, variate, dar cam mereu aceleaşi 0. 
Convins, în fapt, că fenomenele complexe ce guvernează 
relațiile internaționale pot fi studiate dacă există o veritabilă 
interdisciplinaritate şi o gândire transdisciplinară, Daudel ia ca 
bază de analiză definiția dată de Pierre Gallois. Potrivit lui 
Gallois, geopolitica este o ramură a ştiinţelor care “realizează o 
nouă sinteză a istoriei, a spațiului teritorial, a resurselor 
morale şi fizice ale unei comunităţi, care se situează astfel în 
ierarhia puterilor, în locul pe care îl ocupă sau mai curând în 
locul asigurat de meritele sale”. În raport cu geografia şi 
gcostrategia, geopolitica are ca obiectiv să analizeze tot ceea ce 
se organizează într-o ierarhie de puteri, mai cu seamă politice şi 
militare, dar şi economice şi culturale; să studieze statele şi 
alianțele lor — destine şi scopuri — în toate aspectele forţei şi ale 


357G. R. Sloan, Geopolitics in United States Strategic Policy, 1890-1987 
Brighton, UK: Wheatshaf Books, 1988, p. 20. 

358 Apud Sergiu Tămaș, op. cit., p. 62. 

Ibidem. 

360Christian Daudel, Geografie, geopolitică şi geostrategie: termeni în schimbare, 
în I. E. Emandi, Gh. Buzatu, V. S. Cucu, op. cit., p. 303. 

6l Ibidem, p. 291. 

evoluţiei ei, dreptului şi ale aplicării lui”. În concluzie, 
Daudel consideră că geopolitica are finalitate în analiza şi 
cunoaşterea "situației pe eşichierul mondial”, în timp ce geografia 
îşi propune "conservarea şi amenajarea teritoriului, iar geostrategia, 
elaborarea scenariilor de securitate şi apărare" ® 

Deşi Ladis K.D. Kristof nu consideră geopolitica aşa cum 
o face Frank Debié, o cartografie de propagandă, cu riscuri 
foarte grave prin existența pericolului dezinformării conducătorilor 
de către proprii lor experţi, susține totuşi că ea este "un Ianus 
cu două feţe: pe de-o parte, este o ramură a politologiei care 
face un efort deliberat de a se apropia de depozitul de 
cunoştinţe geografice în scopul de a adânci înțelegerea 
fenomenelor politice; pe de altă parte, este politică precum 
exersarea vizionarismului politic, care consultă în mod prudent 
pe geografi şi hărţile lor cu scopul de a descoperi elemente ce 
ar putea facilita sau dimpotrivă împiedica realizarea unor 
scopuri politice. 

Plasându-se în mod categoric în rândul celor care consideră 
geopolitica ca parte a relațiilor internaționale, Gerard Dussouy a 
făcut o distincţie netă între doctrina geopolitică care poate servi, 
la un moment dat, drept suport de justificare a unei politici externe 
şi teoria geopolitică.” Analizând evoluţia studiilor de geopolitică, 
ajunge la concluzia că a existat o adevărată „ceartă a paradigmelor” 
care nu s-a încheiat nici astăzi. În acest context al definirii şi 
redefinirii geopoliticii, Dussouy ajunge la concluzia că aceasta 
este „o disciplină ştiinţifică menită să studieze contextualizarea 
actorilor în sistemul relaţiilor internaţionale”*€. 


"Ibidem, p. 302. 

*S%Ibidem, p. 307. 

364] adis K. D. Kristof, Geopolitica - domeniu de studiu, în I. E. Emandi, Gh. Buzatu, 
V. S. Cucu, op. cit., pp. 317-320. 

3% Jean-Louis Martres, Preface la vol. Gerard Dussouy, op. cit., pp. 12-13. 
55Gerard Dussouy, op. cit., pp. 25-28. 

Nevoia de reevaluare a conceptului de geopolitică, dar şi 
de operaționalizare a instrumentelor cu care se operează în cadrul 
acestei discipline în analiza fenomenului politic contemporan 
este adusă în discuţie şi de Yves Lacoste într-o amplă introducere 
la Dicţionarul geopolitic apărut în Franţa, în anul 1993. 

Analizând evoluția termenului de geopolitică din punct 
de vedere semantic, de la apariția sa şi până astăzi, Yves Lacoste 
ajunge la concluzia că în scrierile jurnaliştilor, ca şi în lucrările 
diferiților specialişti aceasta nu este considerată atât ca ştiinţă 
sau cunoaştere, cât acțiune, proiecție şi strategie în domeniul 
relaţiilor internaţionale“. 

Această stare a geopoliticii percepută de Lacoste este 
dată de nevoia pe care o resimt liderii politici de a-şi 
fundamenta şi uneori justifica decizia în planul relațiilor 
internaţionale, cât şi în dezbaterile care au loc în opinia publică 
cu privire la rivalitățile de putere a diferiților actori pe/pentru 
un spațiu. Edificatoare sunt, în opinia specialistului francez, 
dezbaterile provocate în opinia publică de anexarea de către 
Irak a Kuwaitului şi apoi reacţia ONU care a dus la declanşarea 
războiului din Golf'%%. În aceste dezbateri se vehiculează opinii 
geopolitice care se înfruntă sau se confruntă. Lacoste afirma că 
opiniile geopolitice sunt reprezentări care, în funcție de 
sistemul de valori la care se raportează, pot fi mai mult sau mai 
puţin identice cu fenomenul geopolitic. Unele din acestea sunt 
"purtătoare de valori pozitive iar altele foarte negative, 
acestea aparțin, de regulă, inamicilor, vecinilor sau națiunii 
dominante într-un imperiu G 

Evident, în opinia lui Lacoste, reprezentările geopolitice 
sunt date în interesul politic pe care îl au "actorii". Cu acest 
punct de vedere ne apropiem de ceea ce în perioada interbelică era 
"geopolitica - mit", reprezentată de geopolitica celui de-al treilea 


57% ves Lacoste, op. cit., în loc. cit., p. 8. 
6S Tbidem, p. 22. 
"Ibidem, p. 23. 

Reich, care îşi justifica politica sa de expansiune. Din acest 
motiv, Lacoste consideră că este necesară o metodă critică de 
analiză. Cea mai potrivită o consideră a fi analiza geografică, 
folosind reprezentările cartografice. De menționat că, şi în 
acest caz, este nevoie de multă precauţie deoarece fiecare poate 
veni cu o reprezentare cartografică a spaţiului în cauză care să-i 
justifice revendicările sau drepturile”. 

Fenomenul geopolitic este identificat de teoreticianul şi 
analistul francez cu situaţia geopolitică. "O situație geopolitică 
se defineşte la un moment dat în evoluţia istorică prin rivalităţile 
de putere de mai mare sau mai mică anvergură şi prin raporturile 
între fortele care se găsesc pe diferite părți ale teritoriului în 
dispută". Yves Lacoste consideră că rivalităţile de putere se 
manifestă în primul rând între state mari sau mici care îşi 
dispută posesia sau controlul unor teritorii. Geopoliticianul francez 
este unul dintre puţinii analişti care consideră că rivalitățile de 
putere se pot întâlni şi în interiorul unor state. "Actorii" în acest 
caz pot fi entități etnice, religioase şi chiar partide politice?” 
Fără să dea o definiție a geopoliticii ca domeniu al cunoaşterii, 
deci ca teorie, Lacoste admite că aceasta constituie un nou 
domeniu de cercetare care necesită şi noi instrumente de cercetare, 
fără a face şi precizările de rigoare. 

Deşi nu consideră geopolitica o ştiinţă, ci un demers 
intelectual, Gyula Csurgai îi acordă acesteia statut de disciplină 
ştiinţifică în măsură să ajute la înţelegerea rivalităților de 
putere pe un spaţiu“. Se raliază perspectivei şi modului de a 
înţelege geopolitica analistului francez Yves Lacoste şi crede 
că în primul rând această disciplină trebuie să studieze rivalitățile 
de putere din interiorul statelor şi apoi raporturile care intervin 
în mediul internațional între state şi actori nonstatali. Consideră 
că analiza în acest caz se face din triplă perspectivă: identificarea 


*9bidem, pp. 30-31. 

%[bidem, p. 3. 

"Ibidem, p. 17. 

373 Gyula Csurgai, op. it. în loc. cit, http:/Mwww.gipri.ch/spip/imprimer.php3?id_anticle=63. 

strategiilor ofensive sau defensive pentru controlul fizic al spațiului 
în dispută; prezentarea argumentelor politice din partea celor 
care sunt angajați în dispută şi identificarea punctelor tari din 
argumentarea istorică”? 

În ultimul timp, discuţiile despre impactul pe care îl au 
asupra geopoliticii globalizarea şi internetul devin tot mai 
intense şi aprinse“. În relaţiile internaţionale apare un 
fenomen nou. Lupta pentru supremație nu se mai dă pentru controlul 
sau acumularea de spaţii geografice, ca în secolul trecut. Confruntarea 
s-a mutat în spaţiul virtual şi în cel al reprezentărilor sociale” '€. 

După căderea regimului sovietic în Rusia a avut loc o adevărată 
resurecție a studiilor de geopolitică şi geostrategie”'7. Se apreciază 
că există mai multe curente de gândire, dar în principal disputa 
se dă între cei care consideră geopolitica un instrument de 
analiză şi cei care văd în aceasta un mijloc de remodelare a 
matricei identitare ruseşti după prăbuşirea URSS". 

Eurasianismul este noua ideologie care în opinia geopoliticienilor 
ruşi trebuie să dea societăţii ruse fermentul care să coaguleze 
noua matrice identitară după colapsul ideologiei comuniste. 
Olga Koulieri, cercetător ştiinţific în cadrul Ministerului rus al 
apărării, subliniază că însuşi preşedintele Vladimir Putin oscilează 


"Ibidem. 

*Soleig Godeluck, La geopolitique d'internet, Editions La Decouverte et 
Syros, Paris, 2002; Kenneth Neil Cukier, Rich Man, Poor Man: The Geopolitics of 
Internet Policy, în http://www.isoc.org/inet98/proceedings/5a/Sa_ 2.htmsl 
*'*Soleig Godeluck, op. cit. p.3. 

*7Mark von Hagen, Empires „Borderlands, and Diasporas: Eurasia as Anti-Paradigm 
for The Post-Soviet Era, în http:/Awww.historycooperative.org/journals/ahr 109.2/hagen.html; 
Mark Bassin,Clasical Eurasianism and The Geopolitics of Russian Identity, în 
http://66.249.93.104/search?q=cache:yY 3rJ8 Y QzrgJ: 
www.dartmouth.edu/-crn/crn_papers/Bassin.pdf+RUSSIAN+GEOPOLITIC 
S&hl=ro. Andrei P. Tsygankov, Russian Geopolitical Thinking After The Soviet 
Break-Up, în http://bss.sfsu.edu/tsygankov/Research/RusEurasPap.htm. 
John O”Laughlin and Paul F. Talbot, Where in the World is The Russia? 
Geopolitical Perceptions and Preferences of Ordinary Russians, în 
www.colorado.edu/IBS/PEC/johno/pub/Wheres-Russia.pdf. 

între „occidentalism” şi „eurasianism’””, iar unul dintre cei 


mai cunoscuți adepți ai eurasianismului, Alexandr Dugin, a 
beneficiat de un ajutor substanțial din partea unor ofițeri de la 
Academia Militară rusă“. 

Geopolitica rusă întruchipată de curasianism promovează 
nostalgia imperială şi încearcă să convingă elita politică actuală 
că destinul Moscovei este legat de „reconstituirea Marelui Spaţiu, 
adică să întoarcă în sfera sa de influenţă strategică, politică şi 
economică întinderile eurasiatice pierdute, altfel ea se va băga 
cu forța într-o catastrofă nu numai pe sine, dar şi popoarele 
care locuiesc pe Insula Mondială”. Dugin, asemeni altor extremiști 
care folosesc discursul geopolitic pentru propaganda imperială, 
manipulează cititorul printr-o pretinsă modernizare a „schemei 
geopolitice clasice în care puterile continentale luptă contra 
puterilor maritime”? 

Încercând să-şi apropie geopolitica din perspectivă istorică 
şi epistemologică, E. A. Pozdneakov'5* constata şi el că "o definiţie 
clară şi exhaustivă a geopoliticii, care să satisfacă un cititor 
exigent şi să ofere sensul ştiinţific strict în care trebuie înţeles 
acest domeniu", nu există. De aceea, după ce trece în revistă 
evoluţia fenomenului şi a principalelor abordări geopolitice în istorie, 
ajunge la concluzia că în interiorul geopoliticii există două curente 
destul de bine diferențiate: geopolitica doctrinar-normativă, în 
care putem include, fără rezerve, întreaga şcoală germană legată 
de numele lui Haushofer, şi geopolitica estimativ-conceptuală””. 


Olga Koulieri, Russian Eurasianism& the Geopolitics of the Black Sea, în 
http://66.249.93.104/search?q=cache:F_O0DL_mANSIJ:www.da.mod.uk/CS 

RC/documents/Special/S43/S43.pt4+RUSSIAN-+-GEOPOLITICS+dugin,+&hl=ro. 

O Ibidem. 

381 Alexandr Dugin, op. cit., pp. 66-67. 

8 Tbidem, p. 76. 

383E A. Pozdneakov, Gheopolitika, Moskva, 1995. 

“Ibidem, p. 44. 

“Ibidem, p. 45. 


122 


Aceasta din urmă este reprezentată, în opinia analistului rus, de 
Mackinder, Spykman, Cohen. 

Fără să precizeze la care din direcții se referă, E. A. Pozdneakov 
consideră geopolitica "o ştiinţă care acordă principala atenție 
de mediu de către aceasta în folosul securităţii militare, politice, 
economice şi ecologice a statului'"*. În opinia lui E. A. Pozdneakov, 
întreaga problematică a geopoliticii se focalizează asupra spațiului 
şi în special asupra spaţiului politic, deoarece "pe pământ nu au 
mai rămas spaţii, de fapt, goale, ele sunt fie ocupate, fie controlate 
de state, fie constituie obiectul disputei pentru controlul asupra lor”. 

Din această perspectivă, în analiza şi înţelegerea fenomenului 
geopolitic contemporan, trei elemente sunt indispensabile cercetării: 
interesul naţional, raportul de forțe şi frontierele. Viziunea 
analistului rus asupra elementelor cheie într-o analiză geopolitică 
nu este singulară. În anul 1995 a apărut în România o lucrare 
de proportii’? în care sunt analizate, în evoluţie istorică, diferite 
concepții şi viziuni asupra frontierei. 

Abordând sociologia şi geopolitica frontierei, profesorul 
Ilie Bădescu şi tinerii săi colaboratori scot în evidenţă un lucru 
deosebit de important în ceea ce priveşte problematica spațiului 
în teoria geopolitică. Majoritatea analiştilor au abordat spațiul 
din perspectiva politicului, aşa-zisul spaţiu politic. Profesorul 
Ilie Bădescu şi colaboratorii săi asociază acestui spaţiu, pe care 
îl analizează atunci când tratează fenomenul frontierei politice“, 
alte două tipuri de spaţii. Un spațiu spiritual care este abordat 
în ipostaza fenomenului religios“, a impactului marilor religii 
asupra organizării politice în spaţiul european, şi în ipostaza de 


*5Ibidem, p. 46. 

*5Ibidem, p. 4. 

“5llie Bădescu şi colab., Sociologia şi geopolitica frontierei, vol. 1, II, 
Editura "Floare Albastră", Bucureşti, 1995. 

“Ibidem, vol. I, pp. 136-213. 

Ibidem, pp. 218-238. 

matrice culturală’. O abordare cu totul specială a spaţiului 


spiritual în analiza geopolitică o găsim în analiza "frontierei 
kominterniste""?, în care se identifică un spațiu matrice, de 
factură ideologică. Un alt tip de spațiu este cel economic, care 
este abordat oarecum disproporționat în raport cu importanţa sa 
în geopolitica de astăzi, dar şi în raport cu celelalte două tipuri 
de spaţii. Analiza frontierei economice?” este deosebit de riguroasă, 
dar prea restrânsă în economia lucrării. 

O abordare prospectivă a geopoliticii, cum însuşi autorul 
o afirmă, o face Sergiu Tămaş. În opinia sa, "geopolitica de 
astăzi se impune atenţiei oamenilor politici, specialiştilor şi 
maselor largi ale populaţiei în principal din nevoia de a gândi 
lumea în totalitatea ei, din necesitatea de a o privi într-o 
manieră unitară”. Acest lucru este posibil, avertizează 
Sergiu Tămaş, dacă geopolitica se menţine departe de jocul 
politic şi interesele acestuia. Teoria geopolitică va fi astfel capabilă 
să exploreze, cu un anumit grad de obiectivitate, evoluțiile 
geopolitice dintr-o zonă sau alta a lumii contemporane. 

Convins că geopolitica poate fi considerată drept unul dintre 
instrumentele cele mai fine de înregistrare şi măsurare a repartiției 
puterii pe suprafața globului şi interesului pe care anumiţi actori îl 
pot avea asupra unei anumite zone sau alteia”, Sergiu Tămaş 
precizează şi "indicatorii" de analiză: poziția geopolitică, interesul 
naţional, raportul de forţe, zona de fricţiune, sfera de interese“, 
dar nu face o operaționalizare a conceptelor în sensul tehnic al 
analizei. S. Tămaş descrie pe larg importanţa poziției geopolitice 
a unui stat, arătând că aceasta "se realizează în principal cu 


"Ibidem, pp. 242-267, 344-351. 
“Ibidem, vol. 2, passim. 
"Ibidem, pp. 59-101. 

5%Sergiu Tămaş, op. cit., p. 67. 
“Ibidem, pp. 123-200. 
"Ibidem, p. 123. 

punctele sau regiunile de fricţiune ale marilor puteri", fără 
să facă o separare netă între poziția geopolitică, geografică sau 
gcostrategică a unui stat şi raporturile care se stabilesc între 
aceste trei poziţii în analiza fenomenului politic contemporan. 
Excelent este surprins, ca importanță în analiza geopolitică, 
factorul de putere. Prin putere, Sergiu Tămaş înțelege capacitatea 
unui "actor" "de a modifica politica altor state prin constrângere, 
dominație şi control, sau pe calea obținerii consensului şi a 
consimțământului lui"5%8. 

Locul şi rolul unui stat în ecuaţia de putere dau măsură 
intensității interesului pe care acesta îl manifestă într-o zonă 
sau alta în raport cu un alt stat. În opinia lui Sergiu Tămaş, 
interesele în disputa geopolitică capătă caracter naţional””. 
Problema este discutabilă deoarece istoria prezintă destule 
exemple când un stat, ca actor al relațiilor internaționale, a 
intervenit în conflictele regionale sau mondiale fără ca interesul 
să fie al întregii națiuni. 

Profesorii Paul Dobrescu şi Alina Bârgoanu de la 
Facultatea de Comunicare şi Relaţii Publice „David Ogilvy” 
consideră că geopolitica poate să ofere modalităţile specifice de 
cunoaştere a evoluţiilor care au loc în mediul internaţional". Dacă 
este concepută într-un mod echilibrat şi inteligent, geopolitica 
poate oferi argumente care să stea la baza actului politic,dar ea 
nu trebuie să depăşească limitele unei informări/expertize 
pentru decidentul politic. Când omul politic îşi justifică acţiunea 
sau comportamentul în relațiile internaționale cu argumente din 


*%Ibidem, p. 129. 

*%Ibidem, p. 158. 

"Ibidem, pp. 165-174. 

*%prof. univ. dr. Paul Dobrescu, asist. univ. drd. Alina Bârgoanu, Geopolitica, 
Editura Comunicare.ro,Bucureşti, 2001, p. 6. 

propaganda şi doctrina geopolitică se pierde orice legătură cu 
teoria şi expertiza geopolitică”. 

Incursiunea în universul preocupărilor pentru teoria geopoliticii 
în timpul şi mai ales după terminarea conflictului Est-Vest 
reliefează câteva aspecte cu caracter concluziv. În primul rând, 
redescoperirea geopoliticii şi eforturile realizate pentru a-i 
reactualiza sensurile şi defini esenţa s-au făcut din nevoia 
specialiştilor, şi nu numai, de a-şi mări suprafaţa de cunoaştere 
în analiza fenomenului politic contemporan. În al doilea rând, 
multitudinea unghiurilor şi perspectivelor de abordare şi 
înţelegere a fenomenului şi a teoriei geopolitice arată că aceasta 
încă nu s-a constituit ca disciplină distinctă în "câmpul" 
disciplinelor sociale şi politice, deşi nu de puţine ori a fost 
aşezată în rândul ştiinţelor sociale. De aici decurge nevoia de a 
se defini conceptul în raport cu alte discipline înrudite — istoria, 
sociologia, politologia, economia etc. — de a i se preciza 
obiectul de studiu şi mai ales instrumentele utilizate în analiza 
fenomenului geopolitic. Numai atunci finalităuile demersului 
teoretic sau practic-aplicativ în geopolitică vor fi coerente şi nu 
vor putea fi speculate în interes politic, propagandistic sau 
ideologic de către un "actor" sau altul al relaţiilor internaționale. 


“Ibidem, p. 13. 

i GEOPOLITICA 
ÎN RELAȚIILE INTERNAȚIONALE CONTEMPORANE 


4.1. GEOPOLITICA ÎN ANALIZA MEDIULUI INTERNAȚIONAL 
CONTEMPORAN 


Pui 


ncheierea războiului rece şi accentuarea procesului de 
|. ovalizare au determinat atât pe teoreticeni, cât şi pe analiştii 
geopoliticieni să caute soluții pentru o cât mai bună înţelegere a 
schimbărilor petrecute în mediul internațional. Acest lucru a 
presupus şi depăşirea schemelor şi viziunilor clasice de analiză. 
Nevoia de modernizare a instrumentelor de cercetare şi analiză 
este impusă şi de transformările de esenţă ce se produc în 
însuşi mediul internațional contemporan. 

Până la terminarea războiului rece, ordinea creată prin pacea 
westfalică (1648) avea la bază principiile şi normele rezultate din 
doctrina suveranității. Din această perspectivă, afacerile interne nu 
îşi găseau locul în politica internaţională. Se recunoştea dreptul 
fiecărui stat de a-şi organiza politica internă şi economia în 
conformitate cu propriile interese. Statele se temeau că admiterea 
dreptului de ingerinţă în afacerile interne va conduce la pierderea 
suveranităţii“. Astăzi, această ordine este într-o profundă criză". 
Suveranitatea s-a restrâns prin afirmarea drepturilor individuale. 
Neamestecul în treburile interne ale altor state a fost abandonat în 
favoarea unui concept de intervenție umanitară universală sau 


*% James Mayall, op. cit., pp. 11-12. 


*%Henry Kissinger, op. cit., pp. 9-11. 

jurisdicție universală, nu numai de către Statele Unite, ci şi de 
multe state europene. Cu prilejul Summit-ului Mileniului, organizat 
de ONU la începutul lunii septembrie 2000, şi alți şefi de state au 
sprijinit dreptul de intervenţie pornind de la realitatea complexă din 
zonele de criză din Balcani, spaţiul fost sovietic şi Africa.*%* 

Mediul internațional a fost modelat, după încheierea războiului 
rece, şi de acceptarea, de către majoritatea actorilor, a virtuţilor 
democrației în relațiile reciproce. Fostul secretar general al 
Naţiunilor Unite, Boutros Boutros-Ghali, după ce arăta în Raportul 
său prezentat Consiliului de Securitate, la începutul anului 1992, 
că lumea a intrat într-o nouă eră, aprecia că "respectul pentru 
principiile democratice la toate nivelurile existenței sociale 
este esențial: în comunităţi, în interiorul statelor şi în cadrul 
comunităţii statelor". 

În acelaşi timp, Consiliul Europei şi UE indicau statelor 
foste comuniste care se orientaseră spre Occident că trebuia să 
implementeze principiile statului de drept şi respectarea drepturilor 
omului dacă vor să se alăture societăţii internaționale. 

Sunt doar câteva din aspectele care ne îndreptăţesc să afirmăm 
că mediul internaţional intră într-o perioadă de „prefaceri milenare'”""%€. 
Alături de actorii clasici, statele suverane, se impun cei nonclasici 
care au o contribuție importantă la modelarea noului mediu 
internațional atât la nivel regional, cât şi global. Iată, de exemplu, 
perioada de pace şi stabilitate fără precedent pe care o traversează 
Europa la sfârşitul secolului XX şi începutul secolului XXI se 
datorează existenţei Uniunii Europene“”. Ea este cea care a 


4A se vedea, pe larg, Articles and Papers on The Millennium Summit and its 
Folow-Ubp în http://www.globalpolicy.org/msummit/millenn'/articleindex.htm. 
*%Boutros Boutros-Ghali, Agenda for Peace:Preventive Diplomacy, Peace-making 
and Peace-keeping,în http://ww.un.org/Docs/SG/agpeace.html. 

*Martin Show, The Theoretical Challenge of Global Society, în 
http://www .martinshaw.org/globall.htm. 

407Prof univ. de. Liviu Mureşan, coord, Politica europeană de securitate şi apărare - element 
de influențare a acțiunilor României în domeniul politicii de securitate şi apărarejn 

generat nu doar un nivel ridicat de dezvoltare economică pe 
continent, ci şi o nouă abordare a securității, întemeiată pe soluționarea 
paşnică a disputelor şi pe cooperarea internațională multilaterală 
prin intermediul unor instituții comune. Desigur că un rol crucial 
în asigurarea securităţii europene l-a jucat SUA, atât prin sprijinul 
acordat integrării europene, cât şi prin angajamentele de securitate 
față de Europa luate în cadrul NATO. 

Prin contrast cu aceste evoluții pozitive din vestul 
continentului, în alte părți ale Europei, şi mai ales în Balcani, s-au 
înregistrat după 1990 o suită de crize, care s-au derulat în contextul 
reaşezărilor geopolitice ce au urmat sfârşitului războiului rece“. 
O caracteristică esenţială a acestora a fost aceea că ele au avut 
loc cel mai adesea în interiorul statelor şi mai puţin între acestea. 

În această perioadă, forţe militare provenind din Europa 
au fost trimise în străinătate mai mult decât în orice altă perioadă, 
inclusiv în regiuni precum Afganistan, Republica Democrată 
Congo sau Timorul de Est. La nivel mondial, încheierea războiului 
rece a determinat, cel puţin din punct de vedere militar, trecerea la 
o lume unipolară, în care SUA deţin o poziție dominantă, la 
foarte mare distanţă de orice alt stat. Cu toate acestea, experiența 
perioadei 1990 — 2004 a arătat că nici un stat, nici măcar o 
superputere precum SUA, nu poate aborda problemele globale 
de securitate de unul singur. 

În acest context, după 1990 şi, mai ales, după 1998, 
Uniunea Europeană a dat un nou impuls eforturilor de întărire a 
securității şi de definire a dimensiunii de apărare la nivel european. 
Dezvoltarea unei politici externe şi de securitate comune a 
inclus şi ideea definirii unei politici comune de apărare, 
menționată în mod explicit în Tratatul de la Amsterdam. 

Henry Kissinger apreciază faptul că “în pofida absenței 
unei ameninţări unificatoare, percepute în comun, geopolitica 


http://66.249.93.104/search?q>cache:Ph3kqp 1a424J:wrw er.ro/PAIS/PAIS?/R o/studiul4.pd 
f+mediul-international+dupa+razboiul+rece&hl=ro. 
*%Ibidem. 

nu a dispărut ca element al politicii internaţionale", dar trebuie 
precizat că nu mai are caracteristile care i se atribuiau acum 
câteva decenii în urmă”. 

Geopolitica, aşa cum s-a putut observa din capitolele 
anterioare,acoperă cel puţin trei câmpuri de analiză şi cercetare. 

|. Acţiunea geopolitică/realitatea geopolitică apare ca 
rezultat al interacțiunii dintre actorii mediului internațional 
la nivel regional sau global. 

2. Teoria, analiza şi scenariul geopolitic sunt rezultatul 
observării, cercetării şi analizei interacțiunii actorilor 
în mediul internațional. 

3. Doctrina şi cartografia de propagandă geopolitică sunt 
produsul politizării şi ideologizării discursului geopolitic. 
De cele mai multe ori acestea nu se regăsesc în 
realitatea geopolitică, ci doar sugerează cititorului o 
“realitate” pentru a-i determina un anume tip de 
convingeri şi comportament social. 

Realitatea geopolitică este parte a relațiilor internaționale 
care apar ca urmare a interacțiunilor dintre actorii mediului 
internațional într-o zonă geografică sau alta. O situație geopolitică 
poate fi definită ca o rivalitate de putere de mai mare sau mai 
mică anvergură între actorii care îşi afirmă sau dispută 
interesele într-un spaţiu geografic dat. 

În funcţie de poziţia şi rolul pe care actorii îl au în structura 
relaţiilor internaționale, într-o situație geopolitică pot fi întâlnite 


*%Henry Kissinger, op.cit, p. 39. 

40A se vedea, pe larg, Richard Ek, A revolution in military geopolitics?, în 
Political Geography 19 (2000) pp. 841-874, www.elsevier.com/locate/polgeo; 
Hervé Couteau-Begarie, Geostrategie: le mot et la chose, în "Strategique", 
nr. 58, 2/1995, pp. 7-26; François Caron, Geopolitique et Geostrategie, în 
op. cit., pp. 29-43; Christian Daudel, op. cit., în loc. cit., pp. 290-311; Colin S. Gray, 
Geography and Grand Strategy, în Comparative Strategy, nr.10 ‚October-December 
1991, pp. 311-29; David Hansen, The Immutable Importance of Geography, 
în " Parameters”, nr.27, Spring 1997, pp. 55-64; John Hillen and Michael P. Noonan, 
The Geopolitics of NATO Enlargement, “Parameters , nr. 28, Autumn 1998, pp. 
21-34; Gerald Robbins, The Post-Soviet Heartland: Reconsidering Mackinder, 
în Global Affairs, nr. 8, Fall 1993, pp. 95-108; 

mai multe categorii de actori"!!. Michael Mann defineşte actorul 
după tipul de reţea socio-spaţială a interacțiunii umane. Din această 
perspectivă, el distinge cinci astfel de reţele: locale, naționale, 
internaționale, transnaționale şi globale. Fiecare din acestea dă 
naştere la un tip aparte de actor în mediul internaţional“!?. 
Timothy Luke”, Volker Ritterger şi alţii cred că atributul 
suveranității este mai edificator în a identifica trăsăturile esențiale 
ale actorilor în noul mediu internațional. 

Actorii pot fi subiecți înzestrați cu suveranitate de stat, 
ale căror acţiuni sunt limitate de rigorile suveranității, şi 
subiecţi fără suveranitate, mult mai liberi în mişcările lor în 
sistemul relațiilor internaționale. 

În acţiunea geopolitică până la sfârşitul secolului al XIX-lea, 
statele, indiferent de mărimea lor, au fost principalii actori care 
în istoria relaţiilor internaționale şi-au disputat sau armonizat 
interesele într-un spațiu sau altul. 

Interdependenţele care s-au creat în lumea postindustrială, 
diminuarea capacității de adaptare la provocările secolului al XX-lea 
au determinat pe unii analişti să considere că, în ceea ce priveşte statele, 
acestora li s-a îngustat mult sfera de acţiune ca actori principali 
ai sistemului relaţiilor internaţionale“!”. Schimbările de esență 
care s-au produs în societatea postindustrială au făcut ca statul 
să nu mai fie singurul actor care să furnizeze cetăţeanului 
securitate, bunăstare şi alte servicii care țin de civilizația 
secolului XXI". 

Astfel, unii analişti cred că statul nu mai poate reacţiona 
eficient la unele "agresiuni" venite din exterior. Aceştia se întreabă 


41A se vedea, pe larg, James N. Rosenau, Turbulenţa în politica mondială. 
O teorie a schimbării şi continuității, Editura Academiei Române, 1994, pp. 93-113. 
412 Apud Martin Griffiths, op. cit. p. 386. 

"Timothy W. Luke, Nationality and Sovereignity in New World Order, în 
http/www.vuw.ac.nz/atp/article/luke-9608html. 

"Ibidem, p. 103. 

+15 Andreas Wenger, The Internet and The Changing Face of International 
Relations and Security, în „Information and Security, Volume 7, 2001, p. 5 

uneori: "Care națiune poate să-şi apere frontierele împotriva 
bolilor, rachetelor balistice, traficului de droguri sau transmiterii 
de imagini subversive? Care naţiune poate să-şi protejeze 
aerul şi apa împotriva ploii acide purtate peste Canada sau 
impotriva norului radioactiv care înaintează spre vest dinspre 
Cernobil? Care naţiune poate să-şi protejeze moneda împotriva 
speculațiilor păgubitoare de pe piețele monetare ale lumii?" 
Soluția o văd în acordarea a cât mai multe din atributele 
fundamentale ale statului actorilor nonstatali. 

Competitorii statelor în relațiile internaționale tind să li 
se substituie tot mai mult şi în ceea ce priveşte un atribut ce era 
exclusiv al statelor — suveranitatea asupra spațiului. Companiile 
transnaționale Sony, Toyota şi Tomitomo controlează arii 
întinse din spaţiul comercial şi al vieţii de famile din SUA. 
Firmele financiare japoneze au cucerit Hawaii în 1980 în 
modalități de control pe care militariştii de la jumătatea 
secolului trecut nici nu puteau să le viseze”. 

Robert D. Kaplan arăta că numărul actorilor nonclasici 
care şi-au impus propriile reguli în aşa-zise spaţii private a 
crescut vertiginos. Dacă la sfârşitul deceniului şapte numărul 
"comunităților rezidenţiale cu perimetre apărate, construite de 
corporaţii", era de o mie, la mijlocul anilor '80 acestea au ajuns 
la peste 80 de mii“. Acestea au locuri de promenadă cu reguli 
proprii şi forţe de securitate deosebite de cele publice aflate sub 
controlul statului, cluburi şi spații comerciale, suburbii diferite 
de străzile publice. Această situaţie a fost facilitată de creşterea 
fără precedent a cyber-space-ului, dar şi de unele evoluţii 
inacceptabile din perspectiva filozofiei drepturilor omului şi a 
regimului de democraţie liberală a unor state care au fost 
încadrate în ceea ce specialiştii denumesc "rogue states" sau 


“Lewis H. Lapham, Notebook: Leviathan in trouble, în "Harper's", 
septembrie 1988, p. 9; apud James N. Rosenau, op. cit., p. 106, nota 21. 
"Timothy W. Luke, op.cit., în loc. cit. 

“Robert D. Kaplan, op. cit., p. 57. 


132 


"failed states""!?. Țări precum Coreea de Nord, Iranul sau Siria 
au fost calificate ca fiind un pericol pentru vecinii lor, dar şi 
pentru comunitatea internațională prin politica pe care o 
promovează în mediul internațional şi proliferarea armelor de 
distrugere în masă. 

Alte state, datorită incapacității de a administra puterea şi 
de a controla spațiul de suveranitate, au devenit pure ficțiuni pe 
harta politică a lumii. Unele, cum ar fi Somalia sau Republica 
Democratică Congo, au încetat practic să mai existe.” ° Spaţiul 
lor de suveranitate a devenit o sursă de amenințări la adresa 
vreunui actor intern de a controla situația şi a se putea impune 
în relațiile cu alte state. Pârghiile de administrare a puterii politice 
au fost "privatizate" de grupuri rivale. În Gongo, de exemplu , 
poliția s-a transformat în bande de jefuitori iar unitățile militare 
acționează pentru a impune afacerile propriilor comandanți că 

Resursele multor ţări din Lumea a Treia sunt insuficiente 
pentru întreținerea unui aparat de stat modern. Marea masă a 
populației este prea săracă pentru a putea plăti impozitele 
necesare întreținerii aparatului de administrare a puterii politice 
ŞI economice, iar cei bogaţi s sustrag prin intermediul 
corupției care este politică de stat”. Aceste tări se încadrează 
în ceea ce unii analişti numesc "state critninale”, "state prăbuşite", 
"rogue states" etc. 

Potrivit organizației "The Fund for Peace", în anul 2004 
existau peste 70 de state care, potrivit unor indicatori proprii de 
analiză, se încadrau, în grade diferite, în categoria statelor 


"A se vedea, pe larg, Noam Chomsky, Rogue States, în „Zmagazine”; 
http:/Axww.zmag.org/chomsky/articles/z9804-rogue.html; William Blum, Rogue State, 
http://ww .thirdworldtraveler.com/Blum/Intro_RogueState.html; Ivan Eland and 
Daniel Lee, Rogue State Doctrine and National Missile Defense, în 
http://www.cato.org/pubs/fpbriefs/fpb-06Ses.html. 

*%Paul Hirst, op. cit. p. 69. 

“IDaniel Thurer, The „Failed State” and International Law, în 
http://www.globalpolicy.org/nations/sovereign/failed/2003/0725law.htm. 
“Paul Claval, op. cit., pp. 196-197. 

prăbuşite“*. Interesant este faptul că pe această listă apar state 
care, în sensul clasic al analizei sistemului internațional, sunt 
actori importanți, cum ar fi Brazilia, China, Pakistan sau chiar 
Federaţia Rusă” 

Aceste fenomene au determinat analiştii şi specialiştii relațiilor 
internaționale să se aplece cu maximă atenţie asupra schimbărilor 
care au loc astăzi în ceea ce priveşte locul şi rolul actorilor în mediul 
internațional. Disputa cea mai aprinsă este legată de răspunsul care 
se dă la întrebarea: este statul într-adevăr în declin? 

Răspunsurile nu sunt nici simple şi nici uşor de dat. Un grup 
important de analişti consideră că statul va continua să fie actorul 
cel mai important al sistemului internaţional contemporan" 
Paul Hirst consideră că rolul statului va creşte în mediul 
internațional contemporan chiar dacă actorii nonstatali vor 
continua să sporească. Statul în raport cu ceilalți actori are 
câteva atribute esenţiale: este exclusiv teritorial şi defineşte 
cetăţenia; este o sursă fundamentală de responsabilitate pentru 
un anumit teritoriu; statele dețin monopolul asu “pe mijloacelor 
de violență numai în interiorul propriilor granițe 

Un alt cercetător, Michael Zurn, arată că şi în câmpul 
relațiilor internaționale statul continuă să fie actorul dominant. 
În totalul schimburilor economice internaționale statul deține 
83% şi doar restul revenind celorlalți actori”. În ceea ce 
priveşte furnizarea de securitate la nivel local ŞI regional este 
actorul dominant indiscutabil, chiar dacă în ultimul timp a 
crescut şi rolul NATO în acest sens. 


*Snttp:/hwvww.fundforpeace.org/programs/fsi/fsindex.phpi. 

“Ibidem. 

425A se vedea, pe larg, Paul Hirst, op. cit., pp. 111-123; Martin Show, The State 
of International Relations , în vol. Sarah Owen-Vandersluis, The State and 
Identity Construction in International Relations, Macmillan, London, 2000, 
pp. 7-30; Michael Zurn, The State in The Post-National Constellation-Societal 
Denationalization and Multi-Level Governance,în Arena Working Papers, 
no. 35, 1999. 

“Paul Hirst, op. cit., p. 112. 

4Michael Zurn, op. cit., în loc. cit. 

Statul este cel care în ultimii ani şi-a asumat responsabilitatea 
protejării mediului şi eliminării amenințărilor de ordin ecologic“. 
Catastrofele produse de tsunami în decembrie 2004 în Asia de 
Sud-Est şi de uraganul Katrina în august 2005 au arătat că 
neintervenția promptă a statului a avut consecințe nefaste. 
Actorii nonstatali nu au avut mijloacele şi instrumentele legitime 
de a interveni. 

Deşi a crescut numărul înțelegerilor dintre state pentru a 
acționa concertat în protejarea mediului înconjurător, unii specialişti 
apreciază că se face puţin în acest sens. „Studiile ambientale aplicate, 
afirmă Robert D. Kaplan, suprasaturate de jargon tehnic, stau 
abandonate pe birourile experților în afaceri externe”. E timpul să 
înţelegem mediul înconjurător drept ceea ce este el de fapt: 
chestiunea de securitate a secolului XXI. Impactul politic şi 
strategic al populațiilor dezlănțuite, răspândirea bolilor, despădurirea 
şi eroziunea solului, secarea apei, poluarea aerului şi, probabil, 
creşterea nivelului apei mărilor în regiuni critice şi suprapopulate 
ca delta Nilului şi Bangladesh — sunt urmări care vor conduce 
la migrații masive, iar mai apoi la conflicte de grup." 

Statele continuă să rămână principalul loc de identificare 
şi solidaritate pentru majoritatea cetăţenilor lor. ONG-urile şi 
alți actori nonstatali pot să critice organismele supranaţionale şi 
să atrage atenția asupra anumitor subiecte, dar au o legitimitate 
redusă”. Ele se reprezintă pe sine şi pe proprii membrii. 
Astfel, FMI poate acţiona nu doar pentru că guvernele îşi doresc 
cu disperare să obțină un împrumut, ci pentru că vor fi susținute de 
statele care furnizează cea mai mare parte a fondurilor sale. 

Statele intervin tot mai des în modelarea economiilor, 
investiţiilor, consumului, cât şi în finanţarea unor sectoare industriale 
sau revigorarea altora mai vechi, în funcție de conjuncturile 
interne sau externe, pentru a face față procesului de internaționalizare a 
pieţei şi a sistemelor bancare“! 


“Ibidem. 

Robert D. Kaplan, op. cit., p. 18. 
“Ibidem. 

“Roger Dusouy, op. cit., p. 112. 


135 


Aceste tendinţe au fost confirmate de cercetările efectuate de 
profesorul Anthony D. Smith de la London School of Economic. 
El susține că “este prematur să considerăm naționalismul 
doctrină muribundă a erei moderne, care va fi înlocuită, în 
scurtă vreme, de organizaţii economice supranationale, de 
omogenizare a culturii şi de declinul statului-naţiune. Atât timp 
cât frontierele teritoriale rămân la baza distribuţiei autorităţii 
politice în lume, statul va fi un actor important”? 

Tendinţele de creştere/descreştere a rolului de actor de 
prim rang al statelor în geopolitica de astăzi nu sunt absolute şi 
nici măcar uniforme la scară planetară. Se poate spune că 
asistăm la sfârşitul secolului al XX-lea la o dublă dinamică în 
ceea ce priveşte statul: de creştere şi de descreştere a rolului 
său în câmpul relațiilor internaționale. 

Descreştere pentru că interdependenţele de toate felurile — 
economice, politice, cultural-spirituale — vor continua să crească 
şi astfel se va limita tot mai mult sfera de acţiune a statului“”. 
Din această perspectivă, statul nu este decât principalul rău al istoriei. 
Analiştii cred că încă nu sunt cunoscute toate consecinţele pe 
care le are migraţia capitalurilor şi a bazelor industriale dintr-o 
zonă sau alta asupra statelor, ca entități suverane — actori — în 
viaţa internațională. Automobilele Honda fabricate în SUA, de 
exemplu, sunt americane sau japoneze? Are acest lucru importanță 
pentru consumator? 

Pe de altă parte, creşterea rolului de actor decisiv al 
statului este determinată de aspirația unor mari mase de oameni 
de a avea un stat. În lume există aproximativ 5.000 de popoare 
şi națiuni, în timp ce ONU cuprinde doar 179 de state. 
Exemplul semnificativ este cel al kurzilor, un popor de peste 
20 de milioane, ce se află în interiorul a trei state fără ca el să 


*2 Apud Martin Griffiths, op. cit., pp. 431-432. 

83A se vedea, pe larg, Marie Françoise Durand, Jacques Levy, Denis Retail, 
Le monde: espaces et systemes, "Presses de la Fondation Nationale des Sciences". 
Politiques & Dallas, 1995, p. 78; 171-172. 

aibă propriul organism statal. În ianuarie 1991, reprezentanții a 
35 de popoare şi naţiuni s-au constituit într-o organizație a 
Popoarelor nonreprezentante (UNPO) cu sediul la Geneva, 
pentru a atrage atenția opiniei publice internaționale asupra 
aspirațiilor legitime de a avea un stat propriu”. 

Statul este cel care în mediul internațional îşi asumă 
respectarea unor minime reguli şi principii de drept în ceea ce 
priveşte comportamentul. În raport cu proprii cetăţeni poate fi 
controlat, iar pe de altă parte este legitim să le reprezinte interesele 
în momentul când actorii nonstatali le încalcă drepturile. 

Logica unui câştig, rapid şi imediat ghidează comportamentul 
actorilor comerciali, financiari etc**.Oricare ar fi preferinţele 
conducătorilor lor şi oricât de interesaţi ar fi aceştia să ofere 
condiții de lucru decente angajaților, ei sunt constrânşi de concurență 
la măsuri care să afecteze interesele angajaţilor. Cine le apără aceste 
interese dacă statul dispare ca actor din mediul internaţional? 

Aceeaşi logică ar putea să determine firmele comerciale 
să vândă tehnologie şi informatică în state prăbuşite sau criminale, 
iar acestea să construiască arme de nimicire în masă cu care să 
pună în pericol securitatea regională sau chiar globală“. Cine 
ar controla legalitatea activităților comerciale şi moralitatea acestor 
actori nonstatali dacă statul şi-a consumat resursele de existenţă 
ca formă de organizare politică a unei comunități umane? 

Pe de altă parte, rolul încă predominant al statelor ca 
actori ai fenomenului geopolitic este ilustrat şi de creşterea 
preponderenţei SUA în politica mondială după încheierea 
războiului rece, sau a Germaniei pe continentul european. 
Fostul şef al Comitetului Mixt al Şefilor de Stat Major şi fost 
asistent al preşedintelui american în problemele de apărare, 
Colin L. Powel, în cadrul unui seminar organizat de National 


%1Courrier international din 10 ianuarie 1991. 

“Paul Claval, op. cit., pp. 226-227. 

Sidney Weintraub, “Distrupting the Financing of Terrorism,” The Washington 
Quarterly 35, 1 (Winter 2002), pp. 53-60. 

Defence University în anul 1991, afirma că "după o jumătate 
de secol de luptă titanică impotriva fascismului şi comunismului 
America şi-a găsit locul în lume dincolo de limitele naturale 
ale teritoriului naţional" şi că SUA va confirma speranțele 
oamenilor de "a exercita în mod angajant rolul de lider pe care 
şi l-a asumat”. 

Nu puţini sunt aceia care consideră că rolul statului se va 
diminua foarte mult. Unul dintre cunoscuţii analişti singaporezi 
şi om politic totodată, George Yeo, crede că sub impactul 
informatizării şi al urbanizării "statele-națiune vor mai exista 
încă, dar un număr tot mai mare de chestiuni politice va trebui 
să fie rezolvate la nivel municipal. Se vor crea noi modele de 
competiție şi cooperare, asemănătoare cu situaţia Europei 
dinaintea epocii statelor-naţiune... Autorităţile naţionale nu vor 
dispărea, ci vor slăbi"%8. 

Aceste evoluţii contradictorii sunt determinate, în opinia 
economistului american Keneth Galbraith, de faptul că astăzi 
conflictul fundamental nu mai este între capital şi muncă, ci el 
se plasează între stat şi marile organizaţii private, aparținând 
actorilor economici care aspiră la “porţii de putere” tot mai mari””. 

La o concluzie oarecum asemănătoare a ajuns şi părintele 
managementului japonez Keniche Ohmae. În urma studiilor 
efectuate identifică trei forțe capabile să reorganizeze lumea: globalizarea 
consumatorilor şi a corporațiilor, formarea statelor-regiuni ca 
reacție la statele-națiuni şi formarea blocurilor economice precum 
UE sau NAFTA““. 

Transformările petrecute în economia mondială, mondializarea 
informațiilor, globalizarea problemelor de securitate au adus în 


®7Colin L. Powell, De la globalism la regionalism: probleme fundamentale, 
în vol. "De la globalism la regionalism", p. 16. 

George Yeo, Secolul urban asiatic, în Nathan Gardels, op. cit., p. 168. 

*9 Apud Nicolae Frigioiu, Social democraţia europeană în secolul XX, 
Editura Institutului de Teorie Socială, Bucureşti, 1998, pp. 246-247. 

+0 Apud Nathan Gardels, op. cit., p. 196. 

postura de actori principali ai fenomenului geopolitic contemporan 
puterile nonstatale, în care organizațiile transnaționale, internaționale 
sau supranaţionale vor juca un rol deosebit. În ceea ce priveşte 
multiplicarea actorilor în peisajul actual al relaţiilor internaționale 
în raport cu perioada războiului rece, fostul director al Agenţiei 
Centrale de Informaţii (CIA) din SUA afirma: "Da, noi am ucis 
un dragon uriaş (aluzie la fosta URSS - n.a.) dar acum trăim 
într-o junglă în care mişună în dezordine o varietate de şerpi 
veninoşi. În multe privințe a fost mult mai uşor să ținem urma 
dragonului"! 

În lumea de după războiul rece, în care problemele apărute în 
interiorul unor actori clasici ai scenei internaționale — statele — 
au generat grave crize politice şi militare, intervenția SUA şi a 
unor actori nonstatali, cum a fost cazul NATO, OSCE, UE, a 
fost decisivă pentru salvarea situației. Operațiunile de menţinere 
a păcii au devenit o caracteristică a relațiilor internaționale şi practic 
nu există problemă în care ONU să nu fie implicată direct, însă 
trebuie adăugat faptul că fără implicarea marilor actori, în 
special a SUA, organizația nu ar fi rezolvat nici una dintre 
problemele apărute în perioada postrăzboi rece. 

În ultima jumătate de veac, Banca Mondială şi Fondul 
Monetar Internaţional s-au impus ca actori de primă mărime în 
câmpul geopolitic. Statele din lumea a treia şi mai curând din 
spațiul fostului imperiu sovietic, ca şi cele fost comuniste, 
depind în mare măsură de politicile celor două organisme în 
ceea ce priveşte actul decizional în plan intern şi chiar extern. 

Pentru a ilustra multiplicarea actorilor în fenomenul geopolitic 
contemporan, James Rosenau aduce în discuţie modul cum au fost 
ilustrate două crize izbucnite la sfârşitul anului 1979 într-un spațiu 
unde cele două superputeri își disputau interesele: ocuparea de către 
Iran a ambasadei SUA din Teheran şi invadarea Afganistanului 
de către URSS. Nu mai puţin de 29 de actori transnaționali, 


+1 Apud Sergiu Tămaş, op. cit., pp. 248-249. 

începând cu ONU şi terminând cu Comitetul Olimpic şi 
Comitetul de Supraveghere Helsinki, au fost profund implicați 
în una sau în ambele crize”. 

Pe de altă parte trebuie menţionat faptul că parteneriatul 
dintre stat şi actorii nonstatali de tip comercial sau financiar pentru 
combaterea terorismului şi a criminalităţii transfrontaliere a crescut. 
Iată, de exemplu, Asociaţia Bancherilor Americani şi alte organizații 
financiare private au ajutat guvernul SUA în acțiunea de stopare a 
spălării banilor şi de finanţare a activităţii teroriste*”. 

Unii analişti ai fenomenului geopolitic contemporan"*, 
admițând că o situaţie geopolitică poate să apară şi în cadrul 
unui stat fără să fie implicate direct alte state, consideră că în 
categoria "actorilor" pot să intre colectivitățile etnice, politice 
sau religioase. 

Problema este discutabilă, însă dacă avem în vedere faptul 
că în interiorul Republicii Moldova, respectiv al Republicii 
Serbia şi Muntenegru funcționează entități care au toate atributele 
unui actor clasic — statul, putem accepta acest punct de vedere. 
Pe de altă parte, dacă se ia în calcul faptul că aceşti actori nu 
sunt subiecte de drept în sistemul relațiilor internaţionale, pot fi 
considerați doar ca elemente ale “jocului” geopolitic. 

Interesante sunt şi ideile celor care cred că opinia publică 
mondială poate să se încadreze în caracteristicile actorului 
modern în sistemul relațiilor internaționale. Această ipoteză 
porneşte de la observarea şi cercetarea atitudinii pe care a avut-o 
opinia publică din multe ţări europene şi mai ales arabe în 
legătură cu războiul din Irak din primăvara anului 2003**. 


“James N. Rosenau, op. cit., p. 110. 


483 George E. Shambaugh, Statecraft and Non-State Actors in Age of Globalization, 
în http://jpr.sagepub.com/cgi/content/abstract/39/3/289. 

“Yves Lacoste, op. cit., în loc. cit., pp. 3-4. 

“Noam Chomsky, op. cit., pp. 188-204. 

Teoria, analiza, scenariul şi scenariul geopolitic. Spre deosebire 
de realitatea geopolitică, în acest caz avem de-a face cu 
produse ale efortului de observare, cercetare şi interpretare de 
către oamenii politici şi analişti a ceea ce se petrece în mediul 
internațional la un moment dat. Cu instrumente de lucru 
adecvate şi folosind tehnici de cercetare proprii, aceştia iau sub 
"lupă" rivalitățile de putere şi disputele de interese pe care le 
au actorii într-un spațiu geografic sau în spațiul web şi al 
reprezentărilor sociale. 

Dacă aruncăm o privire de ansamblu asupra cercetărilor 
geopolitice se poate lesne observa că produsele cercetării, în 
funcție de scopul urmărit, se structurează în două părți distincte. 
Teoria, mai mult sau mai puțin sistematizată, care tinde să se 
integreze în câmpul disciplinelor şi subramurilor teoriei relațiilor 
internaționale şi doctrina, cu partea ei inseparabilă cartografia de 
propagandă geopolitică, având drept scop fundamental justificarea 
politicii unui actor în funcție de interesele pe care acesta le are 
într-un spaţiu geografic dat. 

Chiar dacă nu sunt împărtăşite aserțiunile potrivit cărora 
"cartografia fascinează dar nu ne învaţă nimic", trebuie 
totuşi acceptat faptul că harta geopolitică poate să se constituie 
într-un instrument de manipulare a opiniei publice. 

Hărțile geopolitice nu conţin, de obicei, explicaţii asupra 
modului de construire şi proiectare a lor; ele sunt prezentate ca 
şi cum ar reproduce fidel o realitate geopolitică într-un spațiu 
geografic sau altul, însă acestea nu sunt în mod necesar 
reprezentări obiective, neutre“. Hărțile geopolitice, care sunt 
folosite ca suport pentru propaganda unui actor (stat, organizație 
inter sau supranaţională etc.), nu sunt un produs exclusiv al 
zilelor noastre. Ele au fost folosite cu precădere în secolul al 
XX-lea, în perioadele de tensiune, criză sau conflict în sistemul 


“Franck Debié, Este geopolitica o ştiinţă ? Un aspect al geografiei politice 
a lui Peter Taylor, în vol. E.I. Emandi, Gh. Buzatu, V.S. Cucu, op. cit., p. 316. 
“Sergiu Tămaş, op. cit., p. 174. 

relațiilor internaționale practic de toți actorii, însă statele 
totalitare au împins lucrurile până în absurd. Hitler, Mussolini, 
Stalin, ca să ne referim la principalii şi cei mai cunoscuţi 
dictatori ai jumătăţi de veac XX, şi-au justificat politica 
agresivă față de alte state prin aşa-zise teorii geopolitice, în fapt 
cartografie şi propagandă pe suport geopolitic’. 

Asemenea produse ale cartografiei geopolitice de propagandă 
au circulat şi în perioada războiului rece atât în Vest, cât mai 
ales în Est. Acestea trebuiau să justifice, dar mai ales să convingă 
opinia publică despre necesitatea înfrângerii răului care era 
reprezentat de partea adversă. Spațiile colorate în roşu şi 
albastru, despărțite de "cortina de fier", deveneau în aceste hărți 
ținte care trebuiau neutralizate sau cucerite. Nu se ţinea cont de 
faptul că această "cortină de fier" era "permeabilă" din punct de 
vedere diplomatic (celebrul telefon roşu care lega Kremlinul de 
Casa Albă !), economic sau mai ales imagologic** 

Hărțile geopolitice devin astfel un suport/vector de 
propagandă şi justificare a politicii promovate de un actor într-un 
spaţiu de interes. Acestea sunt proiectate anume pentru a 
canaliza gândirea cititorului/privitorului pe direcția/direcţile 
dorite de cei ce le comandă“. 

Având în vedere că în viitor rolul imaginii în transportul 
informaţiei va spori, nu se întrevede vreo diminuare a rolului 
hărților geopolitice de propagandă. Acest lucru este determinat 
şi de folosirea hărților pe scară largă şi în mass-media. 

Mulţi analişti i lau în dezbatere problema selecției informatiilor 
de către jurnalişti”! . Care sunt criteriile şi cât sunt acestea de 


“8 Michael Klare, op. cit., în loc. cit. 

“Robert English and Jonathan J.Halperin, The Other Side. How Soviets 
and Americans Perceive Each Other, Transaction Books, New Brunswick 
(USA)and Oxford(UK), 1991, pp. 57-78. 

*0Sterie Ciulache, Influențe asupra percepțiilor lumii politice, în vol. E. I. Emandi, 
Gh. Buzatu, V.S. Cucu, op. cit., p. 326. 

*51Simona Ştefănescu, Media şi conflictele, Editura Tritonic, Bucureşti, 2004, 
pp. 19-23. 

neutru politic atunci când este prezentată o dispută geopolitică 
sau chiar un conflict? Gerard Dussouy afirma "că înțelegerea 
sau interpretarea hărţii mondiale nu este o activitate perfect neutră. 
Diferenţele de obiectivitate în forma cartografică ale spațiului 
internațional sunt adesea imagini preconcepute sau interesate”? 

Pentru a fi eficientă, propaganda va uza în continuare de 
toate strategiile şi metodele de transport la țintă al informaţiilor, 
inclusiv de cele specifice teoriei geopolitice. Dar cum astăzi 
nimeni nu mai confundă discursul politic cu teoria şi analiza politică, 
nu credem că se mai poate pune semnul egalităţii între propaganda 
pe suport geopolitic şi analiza sau prognoza geopolitică. 

Geopolitica, parte a relațiilor internaționale, poate fi definită 
drept disciplina ce studiază rivalitățile de putere şi disputele de 
interese dintre actori pe un Spaţiu (fizico-geografic sau web) la 
un moment dat. Este acel "joc politic dintre state", identificat 
de profesorul Ion Conea cu mulţi ani în urmă”” şi acceptat tot 
mai mult în studiile neoclasice de geopolitică. 

Prin urmare, schimbările petrecute în mediul internațional 
la nivelul diplomaţiei, transformările revoluționare din cadrul 
sistemelor militare şi de securitate, mutațiile produse în însăşi 
natura conflictelor şi a războaielor obligă la o reconsiderare a 
obiectului de studiu al geopoliticii. Toate acestea impun ca ea să 
nu mai fie percepută ca în epoca lui Ratzel şi Haushofer”*. 

Spaţiul nu este un "actor" al istoriei, care să determine într-un 
mod sau altul derularea evenimentelor politice, ci este suport/ mediu 
în care actorii implicaţi în fenomenul geopolitic contemporan îşi 
dispută interesele potrivit locului şi rolului pe care îl ocupă în 
relaţiile internaţionale. Înțelegerea rolului pe care îl joacă spaţiul 


*2Gerard Dussouy, op. cit., p. 45. 

“Ion Conea, op. cit., în loc. cit, p. 57. 

“A se vedea, pe larg, Paul Dobrescu, Alina Bârgăoanu, op. cit. pp. 12-34; 
Constantin Hlihor, Istorie şi geopolitică în Europa secolului XX, RAO, 
2001, p. 35 şi urm; Sergiu Tămaş, op. cit., pp. 52-54. 

(geografic/web) în disputa geopolitică nu înseamnă că respectivul 
analist a descoperit legităţi imuabile care vor conduce automat 
actorii care îşi dispută interesele la rezultate dinainte ştiute R 

Dacă am privi astfel geopolitica, atunci politica externă a 
statelor poate să devină un joc pe o “mare tablă de şah”, lumea, 
o confruntare între puterile continentale şi cele maritime”, o cionire 
între civilizaţii” ŝçi alte asemenea produse care nu au prea multe 
în comun cu analiza şi cercetarea ştiinţifică în domeniul relaţiilor 
internaționale. Asemenea “produse “ geopolitice pot să aibă urmări 
pentru mediul internațional dacă reuşesc să cucerească mintea 
oamenilor politici care să le aplice în practica diplomatică’. 

Pentru a se evita urmările negative produse de asemenea 
mituri geopolitice cred că determinismul geografic rigid trebuie 
abandonat. Valoarea spaţiului pentru acțiunea geopolitică este 
determinată, după cum vom vedea ulterior, de elemente obiective 
ce pot fi plasate în sfera economicului, politicului, războiului 
sau chiar a ideologicului şi PR-ului, dar nu poate determina direct 
politica unui actor sau altul în sistemul relațiilor internaționale. 
Afirmația atribuită de istorici lui Napoleon Bonaparte, conform 
căreia "politica statelor este în geografia lor", era îndreptățită 
pentru o analiză făcută în secolul al XIX-lea, astăzi poate avea 
doar valoare istorică. 

În consecinţă, teoria geopolitică are drept principal scop 
să evidențieze modalitățile prin care un actor al sistemului 
relațiilor internaționale poate să-şi impună propriile interese 


*Christopher J.Fettweis, op. cit., în loc. cit. 

**Zbigniew Brzezinski, op. cit., passim. 

47 Alexandr Dugin, op .cit., passim. 

*5Samuel Hungtington, op. cit. passim. 

*9Gearoid Ó Tuathail, "Problematizing Geopolitics: Survey, Statesmanship 
and Strategy", Transactions of the Institute of British Geographers, 19 
(1994), 261. 

460 A pud Hervé Couteau-Bégarie, op. cit, în loc. cit., p. 8; Ion Conea, op. cit., 
în loc. cit., p. 65. 

într-un spaţiu geografic sau altul. În acest proces de articulare a 
politicului cu spaţiul geografic, actorii sunt forţele politice care 
intră în relaţii ("joc") într-un Spaţiu, în funcție de interese şi de 
puterea de care dispun şi nicidecum de mediul geografic în 
sine. Astăzi confruntarea din spațiul geografic este prelungită 
datorită computerului şi a internetului în spaţiul virtual. În acest 
tip de spaţiu nu mai are relevanță nici una dintre schemele 
geopoliticii clasice. 

Cât de actual este ceea ce sesiza, cu aproape o jumătate 
de veac în urmă, profesorul Ion Conea, care afirma că geopolitica 
nu studiază spațiul geografic deoarece ea doar "ne sugerează 
ideea de dimensiune" şi ca atare va trebui să studieze "jocul politic 
dintre state", pe care uneori îl mai defineşte şi cu noţiunea de 
"presiune dintre state"? 

Acţiunea Irakului de anexare a Kuwaitului, de exemplu, 
ar fi trezit poate tot atâta interes pentru marii actori ai lumii 
contemporane — SUA, Rusia, Japonia, Franța, Germania etc., 
cât 1-au interesat şi alte conflicte din Africa, dacă aceste state 
nu ar fi dispus de una dintre cele mai mari rezerve de petrol ale lumii. 
Exemplele ar putea continua şi cu alte spații geografice, cum ar 
fi Asia Centrală sau America Latină, unde tot resursele energetice 
vor determina ca marii actori ai mediului internațional să nu fie 
indiferenți față de ceea ce se petrece din punct de vedere 
politic, economic sau social. 

Obiectul de studiu al geopoliticii n-a fost încă definit în 
termeni unanimi acceptaţi. Există o multitudine de perspective 
de abordare a acestei discipline, în funcție de diferite curente de 
gândire sau chiar de autoritatea intelectuală a unor reputați 
autori şi specialişti în studierea fenomenului geopolitic 
contemporan. 


461 Gearoid O Tuathail, op. cit., în loc. cit. 
4T on Conea, op. cit., în loc. cit., pp. 57-58. 

Prin urmare 1 se atribuie geopoliticii, ca disciplină ştiinţifică, 
o multitudine de domenii sau secvenţe ale realității care să se 
constituie în obiecte de studiu. Cei care s-au aplecat asupra 
geopoliticii din perspectiva determinismului geografic, de la 
Mackinder la Z. Brzezinski, au considerat că obiectul de studiu 
este acel spaţiu — uscat, apă, cosmos, — considerat că este determinant 
pentru cucerirea supremaţiei în lume. Alţii au propus ca obiect 
de studiu acele elemente care constituiau, în fapt, miza disputei 
dintre marile puteri. Aşa au apărut geopoliticile "particulare": 
geopolitica petrolului", geopolitica religiei'“, geopolitica 
resurselor de apă, geopolitica propagandei” etc. 

Consider că obiectul de studiu al geopoliticii este ace/ 
segment al relaţiilor care se stabilesc la un moment dat între 
actorii mediului internaţional particularizat de rivalitatea de 
putere şi disputa de interese. Geopolitica este o disciplină la 
graniţa dintre istorie, economie, demografie, politologie, geostrategie 
şi geografie politică'“. Ea trebuie să ia în considerare "tot ceea 
ce se organizează, într-o ierarhie de puteri mai cu seamă politice 
şi militare, dar şi economice şi culturale, statele şi alianțele lor — 
destine şi scopuri — în toate aspectele forței şi ale evoluţiei ei, 
dreptului şi ale aplicărilor lui." 

Problematica abordată de geopolitică poate fi deci de mai 
mare sau mai mică amploare şi are legătură cu politica statelor 
şi a altor actori de pe scena vieţii internaţionale. Pentru a le 


4634 y: „a ; . 
Michael Klare, op. cit., în loc. cit., passim. 


"Jeff West, Religion and Geopolitics: The Recent Discourse of Fethullah 
Gulen, în www.uky.edu/AS/SocTheo/Fetullah. 

*Gearoid O Tuathhail, The Frustrations of Geopolitics and Pleasure of 
War: Behind Enemy Lines and American Geopolitical Culture, în 
http//www.nvc.vt.edu/toalg/Website/Publishe/Papers/BELpublished,pdf. 
466 A se vedea Ion Conea, op. cit., în loc. cit., pp. 61-62; Christian Daudel, op. cit., 
în loc. cit., p. 291; Ladis K.D. Kristof, op. cit., în loc. cit., p. 317. 

467Christian Daudel, op. cit., în loc. cit., p. 302. 

descifra interesul pe care aceştia îl au sau îl manifestă global 
ori pe un anumit spațiu se poate face apel şi la metodele şi 
instrumentele de analiză geopolitică“. 

Analistul geopolitician observă şi cercetează modificările 
intervenite în raporturile de putere la nivel global sau pe un 
anume spațiu supus studiului, evaluează disputa de interese/cooperarea 
dintre actori şi poate anticipa sensul unor evoluții politice, 
economice sau strategice. Și nu în ultimul rând trebuie să poată 
discerne între un produs de propagandă geopolitică şi o analiză 
geopolitică'*. 

Echilibrul sau dezechilibrul de putere, disputa sau cooperarea 
în realizarea intereselor pe care actorii le au la un moment dat 
sunt cele care dau, în ultimă instanţă, starea sistemului relațiilor 
internaționale, deci a mediului geopolitic. Echilibrul a fost 
întotdeauna asociat cu pacea şi securitatea. Intensitatea şi gradul 
de dezechilibru intervenite la un moment dat în ecuaţia de putere 
au condus la stări de criză, conflicte de toate felurile — diplomatice, 
economice, ideologice etc. — şi, în ultimă instanță, la război. 

Locul unui actor în ecuaţia de putere şi mai ales poziţia în 
relațiile pe care acesta le are cu ceilalți îi definesc poziția geopolitică, 
ce nu trebuie confundată cu poziţia sa geografică. 

Prima este definită în spectrul relațiilor dintre actori, care 
de obicei sunt neglijaţi de geografie, pe când a doua este 
definită de situarea pe glob a unui stat. Dacă poziţia geografică 
este statică, cea geopolitică se caracterizează printr-un grad ridicat 
de dinamism, care la rândul lui poate fi influențat de o serie 
întreagă de factori obiectivi şi subiectivi, între care, aşa cum vom 
vedea ulterior, interesul şi voinţa politică au un rol hotărâtor. 

Poziţia geopolitică a unui stat — actorul cel mai des 
întâlnit în analiza geopolitică — poate să fie, în unele momente 
ale istoriei sale, una favorabilă sau una defavorabilă. 


“Paul Dobrescu, Alina Bârgăoanu , op. cit., p. 14. 
*%Thomas M. Edwards. Information Geopolitics: Blurring the Lines of. Sovereienity, 
în http//dsp-psd.pwesc.gc.ca/Collection/E2-332-2000FE.pdf. 

Când o ţară se găseşte într-o constelație de raporturi binevoitoare 
şi reciproc avantajoase cu alte state şi organizații sau organisme 
internaționale, ea se află într-o poziţie geopolitică favorabilă. 

După cum poziția sa geopolitică poate să fie una extrem 
de dificilă, cum a fost cazul statului român în vara anului 1940, 
când datorită raporturilor precare pe care le avea cu ţările 
vecine şi a izolării totale în planul relaţiilor internaţionale, a 
pierdut importante teritorii". 

Potenţialul de putere scăzut, incapacitatea diplomatică în 
multiplicarea puterii prin alianțe cu acei actori care aveau 
interese în spațiul românesc, au determinat poziția geopolitică 
precară pe care ţara noastră a avut-o la jumătatea secolului XX. 

Obiectul geopoliticii poate fi particularizat şi prin raportare la 
obiectul de studiu al altor ştiinţe şi discipline care se ocupă cu 
studiul relațiilor internaționale, ale statului sau ale unor fenomene 
sociale complexe, cum sunt criza şi războiul. 

Cel mai adesea s-a adus în discuție relația dintre obiectul de 
studiu al geografiei politice şi al geopoliticii. Acest aspect a stârnit 
o vie dispută“! şi a îmbrăcat întregul spectru al abordărilor şi 
aprecierilor. Analizând domeniul de cercetare al geografiei 
politice şi obiectul ei de studiu, aşa cum ele au fost definite de 
specialişti, şi apoi comparându-le cu cele ale geopoliticii, se pot 
constata particularitățile şi apropierile dintre cele două discipline. 

Mult timp, în şcoala geografică franceză, obiectul de 
studiu al geopoliticii era considerat ca fiind identic cu cel al 


+70 A se vedea, pe larg, Ioan Scurtu, Constantin Hlihor, Anul 1940.Drama românilor 
dintre Prut şi Nistru, Editura AISM, 1992; Vitalie Văratic, Șase zile din 
istoria Bucovinei, Institutul Bucovina — Basarabia, 2001; Valeriu Florin Dobrinescu, 
Bătălia diplomatică pentru Basarabia. 1913-1940, Institutul European, laşi, 
1991; Anatol Petrencu, Basarabia în al doilea război mondial(1940-1941), 
Chişinău, 1997; Ion Şişcanu, Vitalie Văratic, Pactul Ribbentrop-Molotov şi 
consecinţele lui pentru Basarabia, Chişinău, 1991 etc. 

+71 A se vedea, pe larg, Claude Raffestin şi colab., op. cit., pp. 9-28; Gerard Dusouy, 
op. cit, pp. 17-28; Ion Conea, op. cit., în loc. cit., pp. 36-47; Christian Daudel, op. cit., 
în loc. cit., pp. 290-292; 297-302. 

geografiei politice. Jacques Ancel considera geopolitica "o geografie 
pusă în serviciul politicii care îşi însuşea rolul ținut de istorie 
în vremea lui Bismarck""”?, iar Albert Demaugeau considera 
geopolitica "o geografie politică de viaţă, imbolnăvită, dar în 
fond tot geografie politică" 4” 

Progresele înregistrate de ştiinţa geografică, mai ales prin 
perfecționarea instrumentelor de investigare, cuantificarea 
datelor, teoretizarea, conceptualizarea şi modelarea lor“? — au 
făcut posibilă o diferenţiere şi departajare a obiectului său de 
studiu în raport cu geopolitica. 

Astăzi, geografia politică este definită drept disciplina 
care "studiază diferenţele dintre fenomenele politice în funcție 
de locul în care se află oamenii". Christian Daudel consideră 
geografia politică "ştiinţă a teritoriilor, a organizării şi a diferenţierii 
locurilor". Geograful american Whittlesey consideră că 
"nucleul geografiei politice este spaţiul politic”, iar Otto Mauhl 
este de părere că aceasta se ocupă de studiul "naturii geografice şi 
a fenomenelor geografice ale unui stat, sau, cu alte cuvinte, de 
studierea Statului în unicitatea sa geografică şi în dependenţă faţă 
de peisajul natural şi cultural""S. 

Analiza definiţiilor geografiei politice şi a geopoliticii 
evidențiază faptul că elementul spațiu este comun amândurora. 
Şi geografia politică şi geopolitica sunt discipline care studiază 
spaţiul şi diferiți actori, în general statul, dar fiecare în mod 
diferit şi cu finalități specifice. 

Geografia politică se ocupă cu aspectul şi împărțirea 
politică a statelor la un moment dat. Ea ne oferă instantanee de 


on Conea, op. cit., în loc. cit., p. 41. 

"Ibidem, p. 45. 

“Paul Claval, La nouvelle géographie, Paris, P.U.F., Coll. Que-sais-je? 
1982; apud Christian Daudel, op. cit., în loc. cit., p. 298, nota 30. 

4E.A. Pozdnekov, op. cit., pp. 44-45. 

“Christian Daudel, op. cit., în loc. cit., p. 300. 

17 Apud E. A. Pozdneakov, op. cit., p. 46. 

*Ibidem. 

imagini ale unei stări de moment. Spre deosebire de geografia politică, 
geopolitica nu este interesată de stat (sau alt actor) ca fenomen 
natural, adică de poziția, dimensiunile, forma şi frontierele statului 
ca atare. Ea se ocupă de dinamica relațiilor dintre state în legătură 
cu un Spațiu asupra căruia acestea îşi manifestă interesul. 

Geopolitica va studia deci raporturile de putere dintre state. 
Unii autori observă că sub impactul globalizării economice şi 
al multiplicării actorilor nonstatali însăşi obiectul de studiu al 
geografiei politice tinde să se modifice şi să se apropie de cel al 
geopoliticii“. Gerard Dussouy constată din această perspectivă că 
tot mai puțini sunt aceia care disting între geopolitică şi 
geografie politică". 

Referindu-se la particularitățile şi elementele comune obiectului 
de studiu al geopoliticii şi geografiei politice, cercetătorul 
american Ladis K.D. Kristof este tranşant: "Geografia politică 
este geografie. Este geografie modificată de interesul față de 
efectul fenomenelor politice asupra suprafeţei pământului, pe 
când geopolitica nu este studiu al geografiei ci al politicii 
modificată sau influențată doar de factori geografici." 

Istoria, în general, şi cea politică, în special, are ca obiect 
de studiu şi sistemul relațiilor internaționale. Din această perspectivă, 
ca se interferează şi particularizează totodată în raport cu geopolitica. 
Această disciplină are inclus în obiectul său de studiu analiza 
relațiilor internaţionale şi, implicit, a raporturilor dintre actorii 
tradiționali — statele, dar o face doar pentru timpul trecut. 

Avea perfectă dreptate Ion Conea când afirma că geopolitica 
"va fi întotdeauna o ştiinţă a zilei, adică a fenomenelor de 
această natură care se petrec astăzi. Geopolitica de astăzi va fi 
mâine istorie, aşa cum istoria oricărei epoci din trecut a fost 


“Saskia Sassen, Nouvelle geographie politique, în http://multitudes.samizdat.net/ 
/article.php3?id_article=181. 

*0Gerard Dussouy, op. cit., p. 33. 

“%ILadis K.D. Kristof, op. cit., în loc. cit., p. 318. 

geopolitică pentru timpul şi în timpul cât se petreceau faptele 
pe care noi astăzi le privim ca istorie! 

Geopolitica, altfel spus istoria prezentului, are şi posibilitatea 
de a descifra tendinţele de evoluţie şi starea viitoare a sistemului 
relațiilor internaționale. Geopoliticianul, spre deosebire de istoric, 
prin produsele cercetărilor sale îşi exprimă "voința sa de anticipare 
a funcţionării lumii într-o lume logică”"5. Se poate aprecia, prin 
urmare, că între obiectele de studiu ale celor două discipline se pot 
stabili raporturi de complementaritate. Liniile de continuitate, 
perenitatea unor fenomene şi procese care sunt organic legate de 
funcționalitatea şi criza sistemului relațiilor internaționale pot fi 
descifrate în cercetarea şi analiza istorică. Acestea, la rândul lor, 
îşi pot găsi locul în fundamentarea cercetărilor şi analizei geopolitice'5*. 

Corelaţii şi particularizări în ceea ce priveşte obiectul de 
studiu al geopoliticii se mai pot face şi cu alte discipline, cum 
ar fi de exemplu economia, demografia, politologia, sociologia etc. 
Acest fapt ilustrează caracterul interdisciplinar al obiectului de 
studiu al geopoliticii sau cum ar concluziona Christian Daudel: 
"Puţină istorie, puțină geografie, puțin din diverse aspecte ale 
actualității şi din noutăţile intelectuale, variate, dar cam mereu 
aceleaşi, acestea sunt ingredientele scriiturii geopolitice." 


4.2. COMPORTAMENTUL ACTORILOR ÎN CÂMPUL GEOPOLITIC 
CONTEMPORAN 


Oamenii sunt tot mai interesaţi de cunoaşterea dar mai ales 
de înţelegerea a ceea ce se întâmplă în lume. Walter A. McDougall, 
profesor de relaţii internaționale la Universitatea Pennsylvania, 
atrăgea atenția asupra faptului că lumea este astăzi într-o 
asemenea dinamică încât este foarte greu să înţelegem sensul 


*%1on Conea, op. cit., în loc. cit., p. 64. 


“Christian Daudel, op. cit., în loc. cit., p. 303. 
*5http://arwrw tice-hg.net/IUFM/plc 1/geoclassique.htm. 
“Christian Daudel op .cit., p. 303. 

evoluţiilor făcând apel la geografia clasică sau la istorie“. 


Trebuie să avem capacitatea de a “citi” hărțile în mişcare, 
pentru a înţelege arhitectura relaţiilor care se structurează în 
spațiul politic, economic şi cultural contemporan. Trudy J. Kuehner, 
în acord perfect cu aserțiunile profesorului McDougall, arăta că 
a insista pe metodele clasice ale geografiei şi geopoliticii 
pentru a înţelege ce se întâmplă astăzi în lume este total greşit“. 
Acest lucru presupune înțelegerea comportamentului actorilor 
în mediul internațional contemporan, atitudinea lor în raport cu 
spațiul, ca şi relațiile spaţiale în funcție de poziţia pe care o ocupă 
în câmpul geopolitic — centru/periferie“€. În disputa de interese 
fiecare dintre actorii implicaţi are o anumită reprezentare/percepţie 
despre spaţiul respectiv şi va cauta să o impună celorlalți“”. 
Prin urmare, este foarte important să cunoaştem atât 
mecanismele prin care aceste spaţii se structurează, formele în 
care ele se materializează, cât şi modul în care sunt percepute 
de analişti şi oamenii politici”. Şi analistul geopolitician trebuie 
să țină seama de faptul că Spațiul trebuie privit din triplă perspectivă:"”! 
Spațiul fizico-geografic, al realității materiale în care este posibilă 
acțiunea umană concretă; Spaţiul ca reprezentare a realității 
geografice sub formă de hărți, schiţe, crochiuri, privit ca instrument 


“Walter A. McDougall, You Can't Argue with Geography, în 
http://Awww .fpri.org/footnotes/065.200009.mcdougall.cantarguegeography.html. 
*5Tiudy J. Kuehner, Teaching Geography and Geopolitics, A ReportofEPRI's History Institute for 
Teachers, în http:/Axww fpri.org/footnotes/065.200009.medougall.cantarguegeography .html 

* Andrew Matsuk, Perceptual and real spaces in geopolitics. 

Almanac Geopolitics. N4. 30.04.2002. Epoch September, 11. 

+59 A se vedea, pe larg, lucrările seminarului Geography of the Information Society, desfăşurat în 
Italia în februarie 2005 în Attp:/www.ssc.msu.edu~igu/nfoSocltaly.doc, Nina Czegledy, 
Spatial Perceptions-Spatial Politics, în http//rixc.Iv/reader/txt/txtphp. 

“Nina Czegledy, op. cit., în loc. cit. 

Stuart Elden, Henri Lefebvre and the Production of Space, în 
http://www.gradnet.de/papers/pomo2.archives/pomo98.papers/stelden98.htm; 
R.J.Rummel, Understanding Conflict and War, Volume 1, Perception and 
Reality, în http://www.hawaii.edu/powerkills/DPF.CHAP7.HTM. 

logic în planificarea activităţii umane şi în al treilea rând Spaţiul 
imaginat/perceput prin intermediul conceptelor filozofice, 
sociale, politice sau religioase*?. 

Este foarte important să nu se confunde în analiză aceste planuri. 
Omul este o ființă legată organic de mediul fizico-geografic, 
prin urmare acțiunea geopolitică se va derula într-un spațiu 
concret. Un stat/actor nonstatal se va orienta către un spațiu 
geografic pentru a accede la resure de orice fel şi va intra în 
competiție/cooperare cu alți actori. Analiştii/oamenii politici 
vor observa, cerceta disputa/cooperarea actorilor în spațiul 
gcografic/web şi o vor reprezenta grafic, iconografic sau chiar 
sub formă de imagini video. Aceste reprezentări vor îngloba cu 
necesitate cunoştinţele şi informațiile de ordin politic, istoric, social, 
economic, spiritual etc., vor fi investite cu un anume simbolism'$. 
Din acest punct de vedere este foarte dificil de trasat graniţa 
dintre analiza geopolitică şi mitul/propaganda geopolitică. 

Valoarea geopolitică dată de suma caracteristicilor fizico- 
geografice ale spațiului (resurse şi bogății naturale, puncte strategice 
pentru controlul magistralelor de transport etc.), sau dobândită prin 
intervenția economică a omului sau chiar numai închipuită/atribuită 
unui spațiu geografic/virtual, are un rol important în orientarea, 
ierarhizarea şi intensitatea cu care actorii îşi dispută interesele 
la un moment dat, ca şi în tipul de comportament adoptat, 
conflictual sau cooperant. 

Studiile clasice de geopolitică aveau în vedere doar 
spațiul geografic, acel cadru teritorial în care condiţiile naturale 


a ea : pias -494 DUNT 
fac posibilă viața şi activitatea umană % Valoarea geopolitică a 


®2Stuart Elden, op. cit., în loc. cit. 

"Ibidem. 

* Armand Fremond, Histoire d'une recherche, distances et espaces în 
"Espaces vécu et civilisations", Paris, 1982, pp. 25-27; Martin Ira Glassner, 
Teorii moderne asupra statelor (I), în E.I. Emandi, Gh. Buzatu, V. S. Cucu, 
eds., op. cit., p. 328. 

spaţiului în aceste studii era dată de valenţele sale, adică de 
potențialul lui natural, uman şi economic. 

Tehnologiile informatice, predominanţa Internetului şi 
globalizarea mass-media fac posibil ca un actor să controleze 
un spațiu de interes fără să fie prezent “fizic”. El va ocupa spațiul 
mental şi al reprezentărilor aparținând colectivităților umane din 
regiunea/zona de interes“”. Extinderea internetului şi generalizarea 
sistemelor informatice vor afecta însăşi natura relaţiilor dintre 
actorii mediului internaţional. Deja se vorbeşte de e-government, 
e-diplomacy, comerţ electronic etc. Aceste fenomene îşi vor 
pune amprenta şi asupra geopoliticii. 

Actorii fenomenului geopolitic clasic, în funcție de prioritatea 
intereselor pe care le promovează, erau atraşi în mod diferit într-o 
regiune sau alta a lumii. Ion Conea atrăgea atenția, încă acum 
cincizeci de ani, că harta politică a lumii prezenta "puncte și regiuni 
de maximum şi de minimum interes politic". EI definea pe primele ca 
fiind "regiuni de intensă viaţă politică", iar pe ultimele, acele 
zone "în care ritmul politic al planetei e mai domol" 
Renumitul analist şi teoretician român a identificat pentru 
deceniul patru al secolului al XX-lea câteva astfel de regiuni 
"de fricțiune sau de convergență a intereselor şi disputelor": 
Marea Mediterană, Marea Roşie şi Oceanul Pacific”. 

Astăzi, dacă luăm ca ipoteză de lucru metoda profesorului 
Ion Conea, asemenea zone de fricţiune sau convergență a intereselor 
pot fi identificate, cu uşurinţă în jurul marilor bazine de resurse 
energetice şi puncte strategice care asigură transportul acestora 


z i .4 dA ata A i: ai 
către marii consumatori“5. Grava criză din regiunea Golfului şi 


"Simona Ştefănescu, op. cit., pp. 25-27. 

Ton Conea, op. cit., în loc. cit., p. 59. 

"Ibidem. 

“Grigore Posea, Geopolitica şi geopolitică românească, în E.I. Emandi, 
Gh. Buzatu, V. S. Cucu, eds., op. cit., p. 347; Z. Brzezinski op. cit. passim. 

disputa pentru controlul traseelor petroliere din zona Mării Caspice 
sunt doar două din multiplele zone de maximum interes pentru 
actorii mediului internațional post 11 septembrie 2001. 

Conflictul sau convergenta intereselor actorilor într-un 
spaţiu de aprovizionare cu resurse nu se raportează numai la 
nevoile de acest gen; trebuie avute în vedere totalitatea intereselor, 
de la cele de securitate până la cele spirituale sau simbolice. 
Prin urmare, spațiul în geopolitică trebuie abordat în maniere 
diferite şi din multiple unghiuri de analiză, corespunzător 
principalelor categorii de interese şi a tipului de relaţii care se 
stabilesc între actorii din sistemul relațiilor internaționale. 

Astfel, din această perspectivă, actorii clasici îşi afirmă 
suveranitatea sau îşi instituie controlul într-un SPAȚIU POLITIC, 
sunt în competiție sau cooperează într-un SPAŢIU ECONOMIC 
ŞI îşi pun amprenta sau impun propriul sistem de valori politice, 
morale, culturale şi de civilizație într-un SPAȚIU SPIRITUAL. 
În ultimă instanță, când arta compromisului este depăşită şi 
interesele nu mai pot fi materializate prin soft power, actorii 
recurg la hard power într-un SPAŢIU GEOSTRATEGIC. 

În funcţie de strategiile pe care actorii le adoptă pentru a-şi 
impune interesele în câmpul geopolitic, spațiul poate să capete 
trăsături specifice şi să fie perceput din cel puţin trei perspective: 
SPAŢIU DE COOPERARE/POLITICO-DIPLOMATIC; SPAŢIU 
SIMBOLIC/MEDIATIC; SPAȚIU CONFLICTUAL. 

Unii autori consideră că în studule moderne de geopolitică 
atenția trebuie mutată pe evoluțiile demografice, ca şi pe impactul pe 
care îl au asupra spațiului schimbările de mediu, transformările în 


Michael Klare, op. cit., în loc. cit.; Zbigniew Brzezinski, Excerpts from 
"The Hegemonic Quicksand", The National Interest, Winter 2003/04 etc. 

structura populaţiei sau chiar de climă“”. Nu lipsit de importanţă 
pentru evoluţiile geopolitice viitoare este şi repartizarea resurselor 
de apă sau hrană*%. Din această perspectivă, analiştii în geopolitică 
vor opera, de exemplu, cu un SPAŢIU DEMOPOLITIC". 

În funcţie de transformările pe care le impune procesul de 
globalizare în societatea contempoană se consideră că o bună 
înţelegere a fenomenului geopolitic se obține dacă se studiază 
spațiile din perspectiva unui proces contradictoriu: omogenizarea 
şi fragmentarea. Omogenizarea conduce la apariţia de spaţii de 
tip integrativ cum ar fi, de exemplu, Spaţiul Schengen. 
Fragmentarea are ca efect înmulţirea spaţiilor de suveranitate”? 

Înțelegerea rolului pe care îl joacă asemenea Spaţii sau 
elemente de Spaţiu în disputa de interese sau în rivalitățile de 
putere ce antrenează actorii câmpului geopolitic contemporan, 
dă posibilitatea analistului să evalueze corect crizele politice şi 
militare, şi să creioneze posibile soluţii pentru gestionarea lor. 

Spaţiul în geopolitică este, prin definiție, unul al competiţiei 
între actori, însă aceasta nu presupune în mod automat şi un 
comportament agresiv/conflictual. Recurgerea la forță, în forma 
sa clasică militară, este tot mai des repudiată şi considerată un 
ultim argument în promovarea propriilor interese. 

La această concluzie a ajuns şi John Burton care afirma 
că “În termenii nevoilor de Comunicare, puterea nu este 
importantă. Când un sistem este complet integrat, receptând şi 
clasificând informaţiile, reacționând şi fiind supus controlului 


Gerard Dussouy, op. cit., p. 399; John A. Pickles, History of Spaces. 
Cartographic reason, mapping and e geo-coded world. Londres: Routledge, 2004; 
Geographies anglo-saxonnes : tendances contemporaines. Paris: 2001; 

*%Jim Heron, "Population Politics and the Shambles of Africa” in 
http://catholiceducation.org/articles/population/pc0005.html., Henry Kissinger, . 
"The Over-population cabal" in Mindszenty Report, Cardinal Mindszenty 
Foundation, April 1999, www.mindszenty.org.report/1999/April1999.html . 
501 Gerard Dussouy, op. cit., pp. 399-405. 

*%Ibidem. 

prin feed-back, şi când prin acest proces îşi poate schimba 
scopurile şi se poate adapta situaţiilor în schimbare, puterii i 
se atribuie o mică importanţă, indiferent de cât de însemnată 
ar putea să pară într-un moment al istorie. 

Acest lucru este valabil pentru actorii care prin sistemul 
de valori politice, morale şi etice au intrat în ceea ce specialiştii 
denumesc epoca postmodernă. Căpitanul Gilles Van Nederveen, 
din forțele aeriene ale SUA, analizând caracteristicile mediului 
internațional din Lumea a Treia, crede că țările care n-au intrat 
încă în era tehnotronică vor reacţiona geopolitic în forme 
clasice şi nu trebuie exclusă varianta clasică de control al 
spaţiilor de interes". 

Opiniile în legătură cu modul de structurare a spaţiului în 
geopolitica postmodernă sunt extrem de diversificate. Acestea 
sunt influențate de paradigmele teoretice care stau la baza 
alcătuirii instrumentelor de cercetare, cât şi de curentul de 
gândire din teoria relațiilor internaţionale care se impune în 
lumea academică la un moment dat. 

Daniel Elazar a observat că există “două căi principale 
prin care oamenii îşi pot apropia Studiul spaţiului, fie să 
analizeze relația centre(cores) — periferie, sau să studieze frontierele 
cu tot ce cuprind înăuntrul lor”. Ideile reputatului politolog 
american au stat la baza cercetării spațiului geografic din punct 
de vedere politic nu numai în studiile de relații internaționale, 
dar şi în alte discipline socio-umane, inclusiv geopolitica. 


503 Apud Martin Griffiths, op. cit., p. 185. 
*“pttp://wvww.airpower.maxwell.af.mil/airchronicles/bookrev/dolman.html. 
5% Apud Martin Hall, On the Morphology of International System: Political 
Space as Structure and Process in Early Medieval Europe, Center for European 
Studies at Lund University, în www.cfe.lu.se. 

SPAŢIUL POLITIC a fost obiectul celor mai diverse şi 
amănunțite analize din geopolitica secolului al XX-lea. Lucru firesc 
dacă avem în vedere faptul că obiectul de dispută şi, nu în 
ultimul rând, cauza tuturor războaielor a fost spațiul geografic 
şi stabilirea frontierelor politice dintre state“. Apărarea teritoriului 
de către o colectivitate umană era considerată o îndatorire sacră, 
deoarece teritorialitatea era definită ca un tipar de comportament 
al ființei umane”. Sentimentul coeziunii şi al solidarităţii determinau, 
în general, pe oameni să se simtă mai confortabil pe un anume teritoriu. 

Din punctul de vedere al lui Robert Gilpin, istoria lumii, 
începând cu Tratatul de la Westfalia (1648), a fost o perioadă 
de dominație a statului în mediul internațional. Stabilitatea sau 
instabilitatea sistemului relațiilor internationale depindea de existența 
unui stat care îşi exercita hegemonia politică şi economică”%. 
Puterea acumulată de un stat pentru a atinge stadiul de hegemon 
în perioada preindustrială era legată de mărimea spațiului său de 
suveranitate şi mai ales de bogăţiile naturale ale acelui spaţiu"%. 
În epoca industrială, controlul spaţiului era important pentru desfacerea 
produselor şi plasarea capitalului. Nu era o legătură directă, dar nu 
putea să nu fie luată în calcul. Statul-naţiune ajunge în secolul 
al XX-lea la apogeu şi suveranitatea pe un spaţiu devine 


a 1 
corolarul său sacru”!. 


5%6Gerard Dussouy, op. cit., pp. 30-31. 

507Sterie Ciulache, Spaţiul personal şi teritorialitatea în geografia politică, 
în E.I. Emandi, Gh. Buzatu, V. S. Cucu, op. cit., p. 338. 

“Robert Gilpin, War and Change in World Politics, Cambridge University 
Press, 1981, p. 15; apud Martin Griffiths, op. cit., p. 35. 

*%Martin Hall, op. cit., în loc. cit. 

*10John Agnew, The New Global Economy: Time-Space Compression, 
Geopolitics and Global Uneven Development, Center for Globalization and 
Policy Research, School of Public Policy and Social Research, UCLA, 
Working Paper no. 3, 2001, p. 6. 

Absolutizarea unor relaţii care se stabilesc, în mod real, 
între indivizi/colectivităui şi spaţiu a fost pentru analiştii 
geopoliticieni din secolul al XX-lea o eroare. Într-o asemenea 
capcană intelectuală au căzut F. Ratzel şi adepţii săi care au 
susținut, sub influenţa ideilor naturalistului Ch. Darwin, că 
individul/statul este ca un organism viu legat de sol şi că lupta 
pentru spaţiu este o legitate” Il. Această idee a stat la baza 
ideologiei politice ce a promovat nazismul, care la rândul ei s-a 
folosit prin cartografia de propagandă de geopolitică. 

Ideea potrivit căreia oamenii se simt mai bine "acasă", de 
exemplu, nu se potriveşte pentru acei oameni care aparțin sau îşi 
desfăşoară activitatea în cadrul actorilor nonstatali (corporaţii 
transnaționale, mişcări politice internaţionale, grupări teroriste 
internaționale etc.). Nu se poate aplica nici persoanelor care 
migrează, în mod legal, şi se stabilesc definitiv pe teritoriul altor state. 

Spațiul politic, din punct de vedere al intereselor fundamentale 
pe care le promovează şi le apără un actor, este alcătuit din 
spațiul de suveranitate, marcat de frontiere şi exprimat în existența 
actorului clasic din câmpul geopoliticii — statul — şi din spațiile 
de control, acel spaţiu de suveranitate aparţinând unuia sau mai 
multor actori, în care unul dintre ei — dominant în ecuația de putere 
a sistemului relațiilor internaționale — îşi impune voința sa 
politică. Exemplu caracteristic în acest sens l-a constituit, pentru 
antichitate, teritoriul statelor cliente Romei şi sferele de influenţă 
apărute în lumea contemporană după cel de-al doilea război mondial. 

Dacă geografia politică şi-a centrat analiza pe teritorialitatea 
politică, mai ales pe cea exprimată de stat, teoria clasică a 
geopoliticii considera că nu atât spațiul în sine este foarte 
important, cât relațiile spațiale dintre state, şi mai ales controlul pe 
care acesta îl exercită prin instituțiile sale asupra spațiului economic, 


5L A se vedea, pe larg, Claude Raffestin şi colab., op. cit, pp. 29-75; Simion Mehedinţi, 
Antropogeografia şi întemeietorul ei, Friedrich Ratzel, Bucureşti, 1904; Ilie Bădescu, 
Dan Dungaciu, op. cit., vol. I, pp. 48-52. 

social şi spiritual”. Statul era cel care gestiona “o porțiune din 
suprafața globului considerată aparținând unui grup uman 
pentru a-şi asigura propria reproducere şi satisfacere a 
intereselor vitale»! 

Acest spațiu este delimitat de frontiere. Iată de ce se consideră 
că problema frontierelor este tot atât de veche, pe cât este şi 
problema relaţiilor dintre diferite colectivităţi umane”!”. O întâlnim în 
Vechiul Testament, în epopeele antice din Grecia sau Italia şi a 
însoțit istoria medievală, modernă şi contemporană a statelor. 
Astăzi, sub impactul globalizării, problema frontierelor cunoaşte o 
dezbatere viu disputată, mai ales că în Europa are loc un amplu 
proces “de structuralizare şi recompunere a spațiilor politice în 
forme care fie transced matricea suveranității statului-naţiune, fie 
o sparg în entități mai mici. 

Definiţia, rolul, clasificarea şi funcțiile frontierei cunosc 
o gamă largă de interpretare. Ele au fost abordate din 
perspectiva geografiei politice, a sociologiei, geopoliticii etc. 

Cercetătorul englez Holdich consideră frontiera ca o linie 
de separație protectoare dintre statele învecinate, care serveşte 
preîntâmpinării pretențiilor teritoriale reciproce sau încălcării şi 
pătrunderii ilegale pe teritoriul cuiva”. Conform definiţiei 
date de Adami, "frontiera este linia care marchează limitele 


Ibidem p. 83. 

*15Maryvonne Le Berre, Territoires, în Encyclopedie de Geographie, Economica, 
Paris, 1992, p. 662. 

514A se vedea, pe larg, Ilie Bădescu, Dan Dungaciu, op. cit., vol. I, Jacques Ancel, 
Geographie des frontières, Librairie Gallimard, Paris, ed. VIII; M. Ridge, R. 
A. Billington eds., American Frontier Story. A Documentary History of Westward 
Expansion, New York, 1969. 

`I5Gerard Dussouy, op. cit., pp. 32-37; John Williams, A new Politics? 
Borders, Diversity, and Justice in the English School, în 
http://www.leeds.ac.uk/polis/englishschool/papers.htm; Noralv Veggeland, 
Neo-regionalism:Planing for Devolutio, Democracy and Development, în 
http://www.hil.no/biblioteket/forskning/forsk52/52ut.htm. 

516 Apud E. A. Pozdneakov, op. cit., p. 51. 

517 
teritoriale în care statul îşi poate exercita dreptul său suveran" 


A. Pozdneakov crede că "frontiera este un fapt, o realilate 
geopolitică şi va exista atât timp cât vor exista statele". 

Profesorul şi sociologul Ilie Bădescu şi colaboratorii săi 
au ajuns la concluzia că, în lumea contemporană, frontiera a 
devenit un fenomen care "exprimă totalitatea proceselor prin 
care se manifestă o expansiune istorică, fie a unui popor, fie a 
unei civilizaţii, TA e a unei religii sau ideologii, ori, în fine, a 
unui imperiu" 

Se poate vorbi astăzi nu numai de frontiera statelor, ci de 
una a civilizațiilor, a marilor religii sau a ideologiilor care au 
marcat veacul al XX-lea. Timp de o jumătate de veac, în 
perioada războiului rece, de exemplu, lumea s-a raportat la 
"Cortina de Fier" ca la o frontieră care separa un grup de state 
aparținând ideologiei comuniste de altul, de pe acelaşi 
continent, care aparținea ideologiei democratice, iar astăzi 
Samuel Huntington vorbeşte de o frontieră a civilizațiilor” 

Din punct de vedere geopolitic, frontiera reprezintă O 
relație dintre cel puțin două state/actori. Tot ceea ce este legat 
de frontieră se poate include în categoria intereselor vitale ale 
unui stat, deoarece se referă nemijlocit la securitatea acestuia". 
Spațiul politic de suveranitate, deci implicit şi frontiera sunt 
supuse unui amplu proces de presiune datorită fenomenului de 
globalizare şi resuscitării unor teorii mai vechi sau mai noi cu 
privire la perimarea rolului statului în organizarea politică a 
unei colectivităţi. 

Deşi sunt opinii potrivit cărora globalizarea nu implică în 
mod imperios erodarea statului naţional“?!, se constată că 


"Ibidem, p. 50. 

“ISŢlie Bădescu, Dan Dungaciu, op. cit., vol. I, p. 1. 

`O Pascal Bruckner, Samuel Huntington ou le retour de la fatalité en histoire, în 
"Esprit", noiembrie 1997. 

52E, A. Pozdneakov, op. cit., p. 55. 

“Arie M. Kacowicz, Regionalism,Globalism and Nationalism: Convergent, 
Divergent or overlapping, în www.nd.edu/%7Ekellog/wps262, pdf; Jens Bartelson, 
The Critique of The State, Cambridge University Press, 2001, p. 6. 

individul astăzi poate să investească direct, fără controlul statului, 
într-un spaţiu pe care îl consideră profitabil. 

Profesorul Bertrand Badie de la Institutul de Ştiinţe politice 
din Paris constata că "Internetul şi globalizarea mass-media au 
făcut ca indivizii să fie implicaţi în afacerile interne ale 
statelor vecine sau îndepărtate şi astfel se creiază un alt tip de 
solidaritate-transnaţională. ONG-urile şi opinia publică presează 
statul de a interveni în relaţiile internaţionale în altă logică 
decât cea a intereselor de stat. Asistăm astfel la crearea unui 
vast spațiu public care se implică în mediul internațional 
alături de sistemul de state”. 

Miza teoretică şi acțională nu cred că este erodarea imaginii 
şi înlăturarea unui anume tip de stat, cel naţional. În noul secol 
este posibil să asistăm la apariţia unei noi matrici identitare şi 
transformări de esenţă în ceea ce definim a fi conştiinţa națională”. 
Nu îngroparea/dispariția statului, ci modernizarea lui, redefinirea 
spaţiilor de suveranitate şi termenii în care acest atribut se vor exercita 
în viitor. Statul va continua să-şi exercite atribuţiile şi competențele 
conform transformărilor impuse de procesele de tip integrator şi 
acceptate de populație prin exercițiul democratic, iar cele care vor 
putea fi exercitate mai eficient în interesul cetățeanului le va ceda 
organismelor transnaţionale sau regionale”. 

Aceasta este tendința principală, vizibilă mai ales în 
Europa Occidentală, pentru că în partea sa estică Europa este 
străbătută de un curent contradictoriu — apariția de noi state naționale 
pe ruinele fostelor state federale (Cehoslovacia şi Iugoslavia) şi 
ale fostului imperiu sovietic. 

Trasarea frontierelor care au marcat identitatea noilor 
spații politice de suveranitate pe harta geopolitică a continentului 


“Bertrand Badie, Etat-nation, un acteur parmi d’autres? în „Label France”, 


no. 38, Janvier, 2000. 

523A se vedea, pe larg, A. Smith, National Identity, "Penguin Books",1991; 
Michael Zurn, op. cit., în loc. cit., Timothy V. Luke, op. cit., în loc. cit. 
“Christian Philip, Payanotis Soldatos, Au-dela et en deça de I'Etat-nation, 
Bruxelles, Bruylant, 1996, p. 288. 

european după încheierea războiului rece, a generat crize şi 
conflicte militare de proporții care au pus, la un moment dat, în 
pericol securitatea şi stabilitatea Europei, dar şi a lumii întregi. 

Dacă în vestul continentului european problema frontierei 
clasice evoluează în direcţia fluidizării, a transparenţei şi chiar 
a dispariției ei, exemplul cel mai elocvent l-a constituit crearea 
Spațiului Schengen, în est şi sud-est frontiera dintre statele nou 
apărute, cu doar câteva excepţii, a constituit o sursă inepuizabilă 
de dispute, crize şi războaie. 

În condiţiile în care, în diferite spaţii de suveranitate, 
prosperitatea, stabilitatea şi ordinea sunt dominante, frontiera 
optimă poate fi cea larg deschisă circulației persoanelor, 
bunurilor şi valorilor”. Dar, până când echilibrul economic 
dintre diferite spaţii de suveranitate nu se va realiza şi stabilitatea 
nu va deveni bază a nou arhitecturi de securitate, fenomenul de 
fluidizare sau dispariție a frontierei în Europa va fi doar o 
realitate regională. Dovadă că frontiera Spaţiului Schengen este 
tot mai puţin deschisă liberei circulații a persoanelor, bunurilor 
şi valorilor pentru statele din Europa de Est şi Sud-Est, ca şi 
pentru alte zone mai puţin dezvoltate. 

Spațiile de control politic au luat în epoca modernă şi 
contemporană forma sferelor de influență şi reprezintă un mod 
de manifestare a relațiilor dintre actorii dominanți şi dominați 
ai sistemului relațiilor internaționale. 

Termenul de spații de control nu mai este astăzi folosit 
nici în diplomaţie, nici în mass-media, dar nu putem trece cu vederea 
faptul că asistăm la un proces de “deteritorializare-reteritorializare”"20 
în vaste regiuni ale lumii şi că acesta este direct influenţat de 
disputa de interese a jucătorilor strategici, state şi actori nonstatali. 

Publicistul Nils Andersson, specialist în problemele Balcanilor 
postrăzboi rece, este tranşant când afirmă: “Am intrat într-o 
lume nou, în care suveranitatea națională nu mai este ceea ce 
era, în care a apărut o comunitate internaţională care va 


*Strausz-Hupe, op. cit., p. 121. 
“Gerard Dussouy, op. cit. p. 49 şi urm. 

impune existența unor protectorate, toate acestea fiind nişte 
inovaţii ce pot conduce — şi nu văd de ce nu ar face-o — la mai 
multă morală şi la mai puţin naționalism, la o mai mare 
solidaritate şi la o mai mică excludere, la mai multă fermitate 
şi la mai puțină ură. Această noutate continuă încă să 
zdruncine ideea pe care o aveam despre Europa de mâine'””. 

Rivalităţiile de putere şi disputa de interse nu mai au 
accentele şi intensitatea din perioada războiului rece şi nici nu 
mai sunt exprimate prin mijloacele folosite în a doua jumătate a 
secolului XX. Din această cauză, nici “vizibilitatea” lor în 
mass-media nu mai este la fel de mare şi clară. 

În rivalităţile de putere sunt angajaţi practic toţi actorii. 
Statele îşi vor apăra cu îndârjire interesele naționale, politice, 
economice, de securitate, însă, observă Marcel Merle, nu toate 
au capacitatea de a fi actori în înţelesul adevărat al cuvântului; 
în această rivalitate, unele devin câmp de înfruntare/înţelegere 
între marile puteri”. Unele au devenit obiecte de dispută chiar 
şi pentru actorii nonstatali. Mari companii comerciale fac presiuni 
de toate felurile asupra unor guverne slabe pentru obținerea de 
facilități fiscale şi comerciale care nu se încadrează în logica 
jocului de piaţă” id 

Pentru storia Europei, secolul al XX-lea a fost cel al disputelor 
dintre actorii clasici pentru controlul sferelor de influenţă. În ajunul 
celui de-al doilea război mondial, statele care dominau în ecuația 
de putere a continentului european — Germania şi URSS — şi-au 
împărțit spațiile de influență în conformitate cu propriile 
interese, prin Pactul Ribbentrop-Molotov (23 august 1939). 


*TNils Andersson, Revenirea protectoratelor, în vol. Puteri şi influenţe,...p. 33. 
*5Marcel Merle, Les acteurs dans les relations internationales, Paris, Economica, 
1986, p. 105. 

"John Prados, President's Secret Wars: CIA & Pentagon Covert Operations 
Since World War II Through Iranscam, William Morrow& Co, 1988, passim. 
530A se vedea, pe larg, Florin Constantiniu, Între Hitler şi Stalin - România 
şi pactul Ribbentrop-Molotov, Bucureşti, 1991; Valeriu Florin Dobrinescu, 
Bătălia diplomatică pentru Basarabia, 1918-1940, laşi, 1991. 

La terminarea conflictului, când au loc schimbări majore 
în ecuația de putere, învingătorii îşi stabilesc, potrivit intereselor 
majore, sferele de influență şi control. Ministrul de externe britanic, 
Anthony Eden, încă din 1943, afirma deschis: “Există două căi 
posibile pentru a încerca o omogenizare a Europei după război. 
Pe continent să avem fiecare sfera noastră de influenţă, ruşii în 
Est, noi (englezii — n.a.) şi americanii în Vest”. În octombrie 
1944, după "o adevărată discuţie de negustori de covoare", 
Churchill şi Stalin îşi împart sferele de influență potrivit 
cunoscutului acord de procentaj. 

Astfel, în aprilie 1945, Stalin, într-o discuţie cu delegaţia 
iugoslavă condusă de I. B. Tito, era îndreptățit să declare oaspeților 
săi: "Acest război nu este ca acela din trecut. Oricine ocupă un 
teritoriu impune şi propriul său sistem social. Fiecare impune 
propriul său sistem social, până unde înaintează armata lui”. 

Sfârşitul războiului rece şi dispariția "cortinei de fier" au 
pus capăt sferelor de influență stabilite după cel de-al doilea 
război mondial. Dispariţia bipolarismului a condus la un nou 
echilibru de putere în diferite regiuni ale planetei, inclusiv în Europa. 

Un factor care introduce un puternic element de noutate 
în echilibrul geopolitic european şi global este apariția UE. 
Deocamdată, influența SUA în diferite zone ale lumii pare să 
fie hotărâtoare. Un cunoscut specialist în probleme internaționale, 
John Ikenberry, afirmă că Administrația Americană şi-a fixat o 
strategie pentru a “menține o lume unipolară în care Statele 


22a > ca 2399 534 
Unite nu au nici un concurent pe măsură”. 


551 Apud D. F. Hatchet, G. G. Springfield, Jalta. Înţelegeri pentru 50 de ani, 
Bucureşti, 1991, p. 5. 

“Joan Chiper, Florin Constantiniu, Adrian Pop, op.cit., p. 14; loan Scurtu, 
Constantin Hlihor, Complot împotriva României (1939-1947), Bucureşti, 
1994, pp. 171-172. 

“Ibidem, p. 8. 

534G, John Ikenberry, America's Imperial Ambition, în Foreign Affaires September- 
October, 2002, în http://www.foreignaffairs.org/2002090 1 faessay9732/g- 
John-ikenberry/america-s-imperial-ambition.html. 

Nu puţini sunt aceia care cred că puterea Americii este în 
declin şi că ea ar putea deveni chiar un “factor de dezordine 
internațională, întreținând acolo unde pot, o stare de incertitudine 
şi conflict”. Practica vieţii internaţionale arată că deocamdată 
SUA şi UE sunt actorii care pot să influenţeze decisiv evoluția 
evenimentelor politice şi economice la nivel regional şi global. 

Rolul acestor doi mari actori în extinderea NATO spre est 
a fost decisiv. Henry Kissinger afirmă că, în viitor, cooperarea 
transatlantică va fi o premisă pentru stabilitatea regională”. 
UE reclamă în ultimul timp, tot mai des, rolul de a rezolva 
problemele europene prin mecanismele sale proprii. Implicarea sa 
în Balcani este un argument că europenii pot să se implice tot mai 
mult în menţinerea păcii. 

Analistul american Zbigniew Brzezinski sublinia la mijlocul 
secolului trecut că Germania a devenit din nou un factor-cheie pe 
scena Europei Centrale şi observa că puterea sa economică genera 
influenţă politică”. Credea că acest fapt, implicit, va conduce la 
o sferă/spaţiu de dominație germană, ceea ce nu s-a confirmat. 
Viorel Roman considera şi el, în aceeaşi perioadă, că economia 
ŞI valuta germană sunt "comparate de vecinii ei cu Wehrmacht-ul 
şi pistoalele automate din cel de-al doilea război mondial, dar 
fireşte mai eficiente". Nu s-a realizat o hegemonie germană 
asupra Europei Centrale şi de Sud-Est. Germania şi Franţa au 
devenit un binom economic şi de securitate ceea ce a condus la 
sporirea prestigiului UE şi a mărit atractivitatea pentru celelalte 
state de a adera la acest nou pol de putere”. UE se va impune 


*%Bmanuel Todd, Sfârşitul imperiului. Eseu despre descompunerea sistemului 
american, Editura Albatros, Bucureşti, 2003, p. 5. 

"Henry Kissinger, op. cit., pp. 75-78. 

55% Apud Sergiu Tămaş, op. cit., p. 281. 

"Dr. Viorel Roman, Noua Ordine. O contribuţie la situaţia României, în 
vol. "România spre Piaţa Comună"/Rumânien auf. dem., Weg. in die Europaische 
Gemenschaft, Bremen, 1989-1991, p. 165. 

“Wilfried Martens, op. cit., pp. 224-227. 

tot mai mult ca un jucător strategic credibil pe tabla de şah a 
resurselor de hrană şi energie în secolul al XXI-lea. 

Extinderea selectivă spre est a NATO şi a Uniunii Europene 
pare să confirme ipoteza revenirii în actualitate a mult discutatului 
spaţiu-tampon care exista în perioada dintre cele două războaie 
mondiale, între Uniunea Sovietică şi democraţiile occidentale. 
Acest spațiu geografic aparţine unor state aflate între două 
puteri/actori hegemonici şi în care, în mod tacit, nici una din 
puteri nu îşi exercită în mod direct şi fățiş influenţa şi controlul politic. 
Acest tip de spaţiu este tot mai des definit, în limbajul diplomatic şi 
în studiile analiştilor politici de astăzi, drept un spațiu gri. 

SPAŢIUL DEMOPOLITIC. Se apreciază că în viitor 
provocarea majoră pentru securitatea regională/globală nu va fi 
de ordin politic, ci demografic. Creşterea demografică în 
ritmuri inegale, grad ridicat în zone subdezvoltate şi nivel 
scăzut în regiunile dezvoltate, va fi o provocare majoră pentru 
geopolitica secolului XXI“. 

De altfel trebuie menţionat faptul că geopolitica clasică 
nici nu opera cu spațiul demografic. Accentul cădea pe 
stăpânirea/controlul spațiului geografic — „Hearthland”; "Rimland”; 
„Tablă de şah” etc. — fără să se ia în calcul dacă populațiile de 
pe acel spaţiu doresc sau nu acest lucru” E 

Asia Centrală este un spațiu de interes pentru marii actori 
ai lumii datorită resurselor energetice. Cele mai mari probleme 
pentru prezența unui actor sau altul în această zonă sunt legate 
de modul cum este perceput în zonă. Problema este valabilă şi 
pentru alte zone de interes ale lumii contemporane. 

În plină obsesie a mişcării, emigranții şi megaoraşele 
şterg vechile frontiere şi detonează statul-naţiune de pe poziția 
de entitate politică centrală în mediul internaţional contemporan. 


58L ee Kuan Yew, Geopolitics of babies, în http://www koreaherald.co.kr/SITE/data 
/html_dir/2005/09/03/200509030003.asp. 

“M.E. Ahrari, James Beal, The New Great Game in Muslim Central Asia, 
în McNair Paper, no. 47, January 1996. 

În anul 2050, populaţia Asiei va creşte cu încă un miliard de 
oameni care vor popula 50 de aşezări posturbane, cu câte 20 de 
milioane de locuitori fiecare“. Specialiştii n-au ezitat să anunţe 
apariţia geopoliticii oraşelor sau chiar a străzii””. Analistul 
militar american Geoffrey Demarest de la Foreign Military 
Studies Office, Fort Leavenworth, KS., aprecia că, în viitorul 
nu prea îndepărtat, vor apărea actori nonclasici, de la cei financiari 
până la crima organizată, care se vor opune puterii legitime a 
statului”. Marile aglomerări urbane din America Latină se 
confruntă cu un tip de comportament socio-politic al unor 
grupuri umane care ar putea fi asociat acţiunii de tip geopolitic. 

Evenimentele dramatice generate de uraganul Katrina 
arată că evenimentele pot scăpa de sub control, chiar şi în cea 
mai sofisticată şi dezvoltată superputere. Bandele de răufăcători 
au pornit o adevărată luptă de gherilă urbană împotriva poliției 
din oraşul New Orleans. A fost necesară intervenția armatei 
federale pentru a aduce situaţia sub control”*. 

Dispariţia confruntării geopolitice generată de ecuaţia 
bipolară a războiului rece n-a însemnat, din păcate, şi dispariţia 
rivalităților geopolitice, ci doar sofisticarea lor sau materializarea 
în alt tip de provocări. 

Disparităţiile demografice constituie unul dintre elementele 
care evidențiază aceste aserțiuni. Paul Kennedy observa şi el că 
populația nu creşte în acelaşi ritm pe toată suprafaţa planetei. 
Aproape 95% din preconizata creştere a populaţiei se va concentra 
în cele mai sărace zone ale globului — India, China, America Centrală 


"Nathan Gardels, op. cit., p. 135. 

Luke Desforges & co, New York Field Trip, 2003, in 
http://users.aber.ac.uk/zzp/nyork.htm. 

"Geoffrey Demarest, Geopolitics and Urban Armed Conflict in Latin 
America, in Small Wars and Insurgencies, Vol. 6, No.1 (Spring 1995). 

545 Curt Weldon, The Geopolitics of Katrina, www fieerepublic.com/focus/fi/t-foreign/br; 
Stephen Zunes, Hurricane Katrina and the War in Irak, în The Progressive 
Response 6 September 2005 Vol. 9, No. 19. 

şi Africa”“€. În societăţile dezvoltate populaţia fie creşte imperceptibil, 
fie scade implacabil, ca în Franţa, Italia şi Japonia. 

Bogăția planetei şi, ce este mai important, capitalul său” i 
oamenii de ştiinţă, universitățile, institutele de cercetare şi dezvoltare 
sunt situate în societățile stagnante. Societăţile tinere (60% din 
populația Keniei are sub 15 ani) sunt lipsite de resurse, subdezvoltate 
şi subeducate, cu un indice de violenţă ridicat. Prăbuşirea Rwandei 
şi a Somaliei oferă poate o „„mostră” de ceea ce se poate 
întâmpla în regiunile unde populația este cu mult mai mare 
decât resursele de hrană, iar infrastructura cu mult mai proastă 
decât în zorii secolului XX. 

Aceste clivaje, potrivit lui Paul Kennedy, pot fi identificate 
ca linii ce despart sudul Europei de nordul Africii, populaţiile 
slavice de cele nonslavice din Asia, Australia de Indonezia”%. 
După cum estimează specialiştii, în aceste spaţii ale sărăciei 
trăiesc milioane de oameni a căror viaţă depinde de ajutorul 
alimentar de urgenţă acordat de World Food Program. 
Apoximativ 40 de milioane de oameni, la jumătatea deceniului 
zece al secolului trecut, erau în grija organizațiilor specializate 
ale ONU", cifra crescând la peste 60 de milioane în anul 
20025%. Statisticile arată că pentru aceste zone costul 
operațiunilor pentru ajutoarele alimentare de urgenţă au crescut 
continuu fără ca să se producă măcar o ameliorare a 
problemelor ridicate de sărăcie şi subdezvoltare””!. 

Dacă nu se echilibrează aceste clivaje, dacă nu dispar 
unele false percepții potrivit cărora “nordul” este vinovat de 


546 Apud Nathan Gardels, op. cit., p. 149. 

“Emmanuel Todd, op. cit., pp. 123-126. 

“Paul Kennedy, Suprapopularea dezechilibrează planeta, în Nathan Gardels, 
op. cit., p. 149. 

"Mark W. Charlton, Famine and the Food Weapon: Implications for the Global 
Food Aid Regime, în The Journal of conflict Studies, Volume, XVII, no. 1, 
Spring 1997. 

O http://www.oromoliberationfront.org/joint_statement by_onlf and olf.htm. 
FAO, Food Aid in Figures, Volume 11 (1993), Table 39. 

sărăcia “sudului”, atunci este posibil să asistăm la apariţia unei 
“falu geoplitice” care să se transforme în război permanent. 
Apologeţii terorismului aduc în faţa susținătorilor şi asemenea 
tipuri de argumente, şi nu de puţine ori reuşesc să convingă. Un studiu 
publicat de Biroul de coordonare al afacerilor umanitare al 
ONU arăta că populația din zona Sahelului, de exemplu, constituie 
o bază de recrutare a teroriştilor de către Al-Queda*”. 
Aboubacrim Ag Hindi, profesor la Universitatea Bamako din Mali, 
aprecia că “foamea şi nu convingerile religioase sau ideologia îi 
determină pe aceşti oameni să se înroleze în organizaţiile teroriste”. 

Din punct de vedere polemologic, Gaston Bouthoul avertiza, 
încă din anii '60, că o creştere demografică accelerată, corelată 
cu o criză a dezvoltării, poate să conducă la apariția spiritului 
de agresivitate şi a impulsurilor războinice pentru unele comunități”. 

Analiza evoluţiilor demografice din ultimii ani evidențiază 
că nu violenţa caracterizează concentrațiile masive de populaţii, ci 
tendinţa lor de a părăsi regiunea de rezidență. Problema migraţiei 
legale dar mai ales ilegale va fi, de acum înainte, mereu în 
centrul analizelor geopolitice şi geostrategice””. Ea nu este 
nouă şi nici factorii care o generează nu sunt alţii în raport cu 
migrațiile din secolul trecut. 

Migraţia contemporană se caracterizează prin dinamică foarte 
ridicată şi timp extrem de redus de deplasare de la un loc la altul. 
Statisticile ONU arată că aproximativ 175 de milioane de oameni 
sunt în postura de imigranţi, 145 de milioane au intrat în această 
postură prin părăsirea ţării de origine, iar 30 de milioane au 
devenit “străini de propria ţară” prin prăbuşirea sau dezintegrarea 
unor state, cum a fost cazul URSS sau al RSF Iugoslavia. 86 de 


*pttp:/Awww irinnews.org/report.asp?ReportiID=43679&SelectRegion=West_Africa. 
“Ibidem. 

554Gaton Bouthoul, La Surpopulation, Payot, Paris,1964, p. 48. 

a Gorgi Pkhakadze, Geopolitics of migration, în Geopolitica, nr. 1(5), an IV, 
2005, pp. 63-78. 

milioane din totalul imigranţilor au un loc de muncă stabil“, însă 
condițiile de viaţă şi asigurările de sănătate sunt de multe ori precare. 

Pe de altă parte, globalizarea economică care pune în 
discuţie granițele politice şi rolul statului național în gestionarea 
problemelor sociale sau de mediu, universalizarea drepturilor 
omului vor produce modificări în raporturile “clasice” 
autohton-imigrant. Care vor fi gradele de toleranţă/intoleranță 
reciprocă? Asocierea la procesul migratoriu a unor fenomene 
extrem de complexe, cum ar fi terorismul, a generat, de 
exemplu, o criză de soluții viabile pentru guvernul britanic 
după producerea atentatelor teroriste din iulie 2005. 

Vom asista la apariția unei geopolitici a spaţiului de 
proximitate? Tradițional, graniţele dintre state exprimau în 
primul rând delimitări politico-teritoriale; astăzi, granița economică 
sau culturală aproape că nici nu mai poate fi suprapusă, în nici 
un fel, peste cea politico-teritorială. Dezbaterile pe această 
temă în SUA sunt edificatoare”. 

Un alt element important al dimensiunii demografice a 
spaţiului în geopolitică este calitatea forţei de muncă, prețul la 
care aceasta poate fi cumpărată, nivelul de educație al oamenilor 
şi, nu în ultimul rând, mentalitățile şi stereotipurile ce caracterizează 
populația dintr-o zonă geografică de interes pentru un actor, fie 
el clasic sau nonstatal. 

Analizele centrate pe calitatea populaţiei operează cu 
Human Development Index (HDI)*8, care include, pe lângă 
nivelul de educaţie şi cheltuielile cu sănătatea publică, numărul 
de locuitori ce revine unui medic, speranţa de viaţă, indicele de 


“Ibidem, p. 66. 

George Friedman, The Geopolitics of Immigration, în 
http://www.paginedidifesa.it/2004/friedman_0401 16.html. 

58K, Fatehi, International Management: A cross-cultural perspective, 
London, Prentice Hall, 1996, p. 121. 

mortalitate infantilă, caloriile consumate în medie de un cetăţean, 
numărul de automobile la 1000 de locuitori, cheltuielile de 
şcolarizare în PIB etc. Din această perspectivă putem observa, 
de exemplu, că HDI în Japonia este 98, în timp ce în India este 
doar 31, Indonezia, 51, China, 57 etc.” J. H. Dunning observa că 
regiunile cu o populaţie educată, dar cu prețuri scăzute în ceea 
ce priveşte forța de muncă, sunt foarte atractive pentru marile 
companii comerciale, disputa şi rivalităţile geopolitice 
pentru întâietate pe o piaţă ieftină a forței de muncă trebuie 
luate în calcul. 

Nu trebuie omis din analiză nici mentalităţile şi 
stereotipurile care contribuie la formarea imaginii Celuilalt. 
Atitudinea față de Srrăin este importantă pentru cunoaşterea 
gradului de toleranță al comunităţii locale față de actorii care 
vin în regiunea respectivă. Acest element al analizei este complet 
eludat de studiile clasice de geopolitică. Nici Mackinder, nici 
Mahon, Spykman etc. nu precizau care sunt raporturile dintre 
actorul care doreşte să stăpânească Hearthland-ul şi populația 
din acest spaţiu. Crizele din Asia Centrală, Orientul Mijlociu, 
America Latină demonstrează că este necesară o foarte bună 
cunoaştere a istoriei, tradițiilor şi mentalităților care caracterizează 
populațiile din câmpul geopolitic. 

SPAȚIUL ECONOMIC, în analiza comportamentului actorilor 
în câmpul geopolitic, este, astăzi, un element vital pentru înțelegerea 
mutațiilor provocate de globalizarea şi regionalizarea lumii. In opinia 
unor specialişti, după încheierea războiului rece, rivalitatea 


5R, Jacob, Open for Business, în “Fortune”, 10 August 1992, pp. 20-24. 
53. H. Dunning, Explaining changing patterns of international production: 
In defense of the eclectic theory, Oxford Bulletin of Economics and Statistics, 
volume 4, no 44, 1979, pp. 269-295. 

ideologică a fost înlocuită cu rivalitatea economică“! astfel că 
centrul de greutate al analizei a fost mutat de pe strategia 
militară pe disputa de interese economice. Nici o economie 
modernă nu mai poate fi cantonată înăuntrul graniţelor unei ţări 
ŞI, prin urmare, confruntarea nu se mai produce doar între 
actorii clasici — statele naţionale. 

Integrarea în economia transnațională implică, după unii 
analişti”, în chip necesar slăbirea autorităţii statului-naţiune, 
întrucât acesta trebuie să facă loc actorilor independenți de stat. 
Corporaţiile transnaționale exercită o influență semnificativă 
asupra schimburilor economice naționale, regionale, subregionale 
şi internaționale. Prin urmare, granițele politice şi-au pierdut 
caracterul autarhic al secolului trecut. 

Apare tot mai frecvent întrebarea dacă în structura spațiului 
economic contemporan se mai poate distinge granița dintre 
intern şi extern, dintre micro şi macro, atunci când se analizează 
interdependența economică. Spaţiul economic este perceput 
astăzi tot mai mult ca o “lume fără margini”. 5% 

Rivalităuile de interese din sfera economicului au luat 
amploare şi au crescut în intensitate în ultimul deceniu al 
secolului al XX-lea şi începutul celui următor, încât unii 
analişti consideră că lumea se găseşte într-o tranziție globală. 
Edward N. Luttwak afirmă că asistăm la trecerea "de la lumea 


“Edward Luttwac, From Geopolitics to Geo-economics. Logics of Conflict, 


Grammar of Commerce; The Endangered American Dream, Simon & Schuster, 1993, 
(Traduction en français, Le rêve américain en danger, Paris, Odile Jacob, 1995); 
Pascal Lorot, De la géopolitique à la geoeconomie, Revue Française de 
Geoeconomie, N°1, mars 1997, p. 29. Paris, Economica, 1997. 

562 Chai-Anan Samudavanija, Eludarea statului asiatic, în Nathan Gardels, 
op. cit., p.191.; Robert E. Hunter, Global Economics and Unsteady Regional 
Geopolitics, în http// www.ndu.edu/inss/books/Books2001/Global. 

5&3 Gerard Dussouy, op. cit., p. 175. 

politică caracterizată prin raporturi internaţionale interstatale 
la o lume a afacerilor care ignoră frontierele actuale" 

Lumea de mâine va căpăta o cu totul altă configuraţie 
decât cea de ieri, care nu era condiționată de interacțiuni economice 
transfrontaliere şi era centrată pe spațiul politic de suveranitate. 
În competiţia pentru resurse, strategiile comerciale le vor 
înlocui pe cele militare, puterea financiară va substitui puterea 
armelor, iar bursele financiare vor avea aceeaşi valoare ca şi 
bazele militare. În cuvintele aceluiaşi reputat analist american, 
Edward N. Luttwac, “logic of conflict” va fi înlocuit cu 
“grammar of commerce”. 

Spațiul economic pare să devină prioritar în disputa de 
interese, lucru ce i-a făcut pe unii analişti să afirme că asistăm, 
în fapt, în relațiile internaționale, la tranziția de la geopolitic la 
geoeconomic™®®. 

Din perspectiva clasică a analizei geopolitice, spațiul 
economic este perceput ca fiind disputa pentru controlul 
“piețelor“ de aprovizionare/desfacere. Interesele vitale ale actorului 
predominant în secolul XX -— statul erau atât de legate de 
controlul unor spații economice, încât atunci când libertatea de 
mişcare şi accesul la materiile prime strategice erau puse în 
discuţie, se ajungea la conflicte şi crize dintre cele mai grave. 

După ce şocul crizei energetice din anii '70 a arătat cât de 
dependent este Occidentul de petrolul din zona Golfului Persic, 
SUA au considerat Golful spațiu de interes politico-militar 
major pentru politica lor externă””. Invadarea Kuwaitului de 
către Irak, în august 1990, a proiectat regiunea în prim-planul 


Edward Luttwak, From Geopolitics to Geo-Economics: Logic of Conflict, 
Grammar of Commerce, National Interest, Summer 1990, pp. 17, 19. Cf. Luttwak, 
The Endangered American Dream: How to Stop the United States from 
Becoming a Third-World Country and How to Win the Geo-Economic 
Struggle for Industrial Supremacy (New York: Simon and Schuster, 1993). 

56 Tbidem. 

6 Tbidem. 

567 David E. Long, Golful Persic —o viziune neglobalistă, în "From Globalism to ...", p. 38. 

atenției Occidentului. Conducerea Casei Albe a acţionat pentru 
a sili Irakul să se retragă din teritoriul ocupat. 

Pentru prima dată de când Golful era tratat, în politica 
americană, ca zonă distinctă de interes, factorul cu impact asupra 
securității nu mai era pericolul sovietic, ci o evoluţie care amenința 
securitatea aprovizionării Vestului cu petrol din Golf. Interese de 
securitate, dar în egală măsură de ordin energetic au determinat 
SUA şi Marea Britanie să se implice major, în primăvara anului 
2003, pentru răsturnarea de la putere a lui Saddam Hussein. 

SPAŢIUL ECONOMIC în geopolitica şi geostrategia 
contemporană are tot mai mult un caracter integrat. Cuprinde 
“piaţa” de aprovizionare cu materii prime şi energie, o foarte 
complexă reţea de producție a bunurilor de consum şi de distribuție 
a acestora, dar şi un sistem financiar şi monetar cu o dinamică foarte 
ridicată”. Natura intereselor aflate în dispută /convergenţă este cea 
care, la un moment dat, particularizează spațiul economic contemporan. 

Resursele de materii prime au fost dintotdeauna un obiect 
al disputelor între actori datorită distribuției inegale a acestora 
pe glob. 

Dată fiind contribuția esenţială a diferitelor resurse materiale, 
pe cale de epuizare, la prosperitatea economică a unui mare 
număr de state/alți actori şi posibilitatea apariției unor obstacole în 
fluxurile comerciale cu aceste resurse, asigurarea accesului la 
resurse a fost şi este un obiectiv major. Acest fapt nu este o 
caracteristică numai a lumii contemporane. 

Potrivit lui Tucidide, acum 2.500 de ani, cauzele unui 
conflict între locuitorii insulelor Thasos şi atenieni au fost 
neînțelegerile cu privire la exploatarea unei mine”. 

În epoca modernă şi contemporană, problema resurselor 
de materii prime şi de hrană se pune cu şi mai multă acuitate. 


*<Ibidem. 
*5%Gerard Dussouy, op. cit., p. 174. 
2 ” Apud Peter H. Gleick, op. cit., în loc. cit., p. 190. 

Accesul şi controlul acestor resurse în anumite zone au tensionat 
sau chiar au deteriorat grav echilibrul sistemului relațiilor 
internaţionale. În viziunea strategilor şi a oamenilor politici, 
resursele erau considerate: obiectiv strategic, țintă în situaţii 
conflictuale sau instrument de ducere a războiului”. 

În ultimii ani, o serie de materii prime considerate de 
importanţă vitală — minereurile neferoase (platina, molibdenul, 
titanul ş.a.), sursele de energie (în special hidrocarburile) şi o 
parte din cereale (grâul, de exemplu) — au devenit mijloace de 
presiune şi constrângere pentru unii din actorii vieţii internaţionale” 72. 
La 4 ianuarie 1980, preşedintele J. Carter a decis să impună 
embargo pentru grâul exportat către URSS, ca o sancțiune faţă 
de invadarea de către sovietici a Afganistanului. Ulterior, embargoul 
a mai fost folosit, de exemplu, pentru o serie de ţări în cazul 
crizelor din Golful Persic şi din fosta Iugoslavie. 

Situaţii deosebite s-au semnalat în ceea ce priveşte problema 
apei în unele zone ale Golfului. Amenajările făcute de către 
Turcia pe râul Eufrat (barajul Ataturk) au generat serioase 
preocupări în zonă. Apa a devenit o "armă" pe care Turcia o 
poate folosi împotriva Siriei şi Irakului. Se estimează că, în 
momentul finalizării tuturor proiectelor în sectorul turc al fluviului 
Eufrat, cantitatea de apă de care beneficiază în prezent Siria va fi 
cu 40% mai mică. În cazul Irakului, reducerea tinde către 80%”. 

În primele zile ale primului război din Golf s-a discutat la ONU 
despre sistarea aprovizionării cu apă din Eufrat a Irakului, prin 
închiderea barajelor de pe teritoriul Turciei”*. Deşi nu s-a procedat 
la punerea în practică a amenințării, mesajul a fost clar: apele 
Eufratului pot fi folosite ca “armă” pentru a pedepsi Irakul agresor. 

Utilizarea inechitabilă a resurselor naturale afectează interesele 


unor actori şi poate conduce la stări tensionale în câmpul geopolitic. 


Thomas C. Schelling, op. cit., p. 24. 
*Marenches, Atlas géopolitique, p. 115. 
*peter H. Gleick, op. cit., în loc. cit., p. 192. 
“Ibidem. 

Energia oferă, probabil, exemplul cel mai concludent. Cantitatea de 
energie ce revine pe cap de locuitor în tările industrializate este de 
şapte ori mai mare decât în ţările în curs de dezvoltare. În raportul 
țări bogate — ţări sărace, decalajul este mai grav. Marile fluxuri 
pe care circulă astăzi petrolul şi cărbunele în lume sunt cât se 
poate de relevante în acest sens şi arată clar că, în unele cazuri, 
spaţiul de suveranitate al unui actor devine spaţiu economic 
pentru alt actor. 

Interesele unui actor A pot fi atât de dependente de un 
spaţiu economic care constituie cel mai adesea spațiul de 
suveranitate al unui alt actor — să zicem B — încât neputinta de 
folosire, în suficientă libertate, a resurselor de care dispune B, 
de pildă materii prime sau alimentare, poate antrena conflicte şi 
crize internaționale din cele mai serioase. 

O particularitate a actualei etape constă în faptul că, astăzi, 
statele sunt actorii care, virtual, ocupă întregul spațiu politic mondial, 
însă, practic, doar numai o fractiune din totalul spaţiului economic” 
Acest lucru a fost posibil datorită decalajului tehnologic enorm 
care există între actorii clasici — statele, dar mai ales datorită 
creşterii fără precedent a activităților economice ale actorilor 
nonstatali, în special corporaţiile transnaţionale. În 1998, de 
exemplu, numărul întreprinderilor transnaţionale depăşea cifra 
de 45.000, cu peste 128.000 filiale în întreaga lume””®. 

Cifra de afaceri a primelor două companii transnaţionale — 
General Electric, Shell, Royal Dutch — depăşea 160 de miliarde 
de dolari, superioară PIB-ului pentru economia multor state 
naţionale”. Aglomerarea capitalului pare să fie o caracteristică 
a lumii contemporane. Unele din aceste companii au un indice de 
transnaționalitate de peste 90%, cum este cazul companiei Seagram 
Company cu sediul în Canada sau a companiei petroliere Petroleus 


*PSergiu Tămaş, op. cit., p. 228. 
*Spttp://r0.unctad.org/en/press/pr2778fr.htm. 
"Ibidem. 

din Venezuela*'5. De altfel, trebuie precizat că din primele 100 
cele mai dezvoltate companii, 51 sunt transnaționale. Unele din 
acestea depăşesc ca mărime unele economii naţionale. Mitsubishi, 
de exemplu, este mai mare decât economia Indoneziei, iar 
General Motors depăşeşte economia daneză”. 

Acest fapt este vizibil mai ales în cazul spațiului comercial şi 
financiar, care a intrat în faza de globalizare încă înainte de sfârşitul 
războiului rece”. În anul 2001, de exemplu, în ansamblul spaţiului 
economic 70% era ocupat de finanţe şi comerț !. Nu puţini 
sunt aceia care consideră că acest fapt nu este un lucru tocmai 
pozitiv pentru economia mondială. Emmanuel Todd crede că, 
atunci când partea financiară o depăşeşte pe cea comecială, 
economia poate fi împinsă către neproductivitate şi activități 
“sterile” din punct de vedere al producţiei de bunuri de 
consum”. Gerard Dussouy apreciază că acest fapt va permite 
marilor actori financiari să creeze noi instrumente care să 
paraziteze economia reală/productivă”*”. 

Spaţiul economic, în analiza fenomenului geopolitic 
contemporan, este dominat de coexistenţa actorilor clasici cu 
cei nonstatali. În unele cazuri, coexistența poate fi pozitivă şi 
poate să ducă la cooperare reciproc avantajoasă, dar în altele, ea 
poate fi concurențială sau conflictuală şi atunci intră în joc, pentru 
apărarea intereselor proprii, armele specifice domeniului economic, 
cel mai adesea cele ale comerțului — restricții de import, taxe, 


: ; : 4 
embargouri etc. — dar şi cele financiare”. 


“Ibidem. 

*nttp://vww.globalpolicy.org/socecon/tnes/top200.htm. 

55%Charles- Albert Michalet, L 'economie mondiale en 1980: vers !'eclatement du 

SIA, T. Kearney, op. cit., p. 11. 

*5Bmmanuel Todd, op. cit., pp. 118-127. 

*5Gerard Dussouy, op. cit., p. 181. 

Interesul actorilor pentru acces sau controlul unui spațiu 
economic nu este dat numai de potenţialul natural al unei zone 
sau alta, ci şi de capacitatea acelui spațiu de a absorbi investițiile 
străine, valoarea pieţei de muncă şi de bunuri, reţeaua căilor de 
comunicaţie, raportul dintre piaţa externă şi cea internă”. 

Prin metoda riscului de ţară (country risk) se evaluează 
climatul economic şi implicit interesul/noninteresul pentru un 
anume spațiu. Această metodă constă în utilizarea unei scări de 
notare de la 1 la 100, cu cinci clase de risc: A, B, C, D, E. 
Gradul de risc este proporţional cu numărul de puncte“. 

Țări precum Japonia, SUA, Germania sunt considerate cu 
risc foarte scăzut, iar ţări cu un număr mare de puncte sunt situate 
în grupa al cărui coeficient de risc poate ajunge la 100%. În spaţiile 
economice în care riscul de ţară este mare, interesele actorilor 
scad deoarece din aceste spaţii nu pot fi recuperate cheltuielile 
provocate de ceea ce specialiştii numesc expansiunea economiei 
comerciale. Prin acest proces al expansiunii, economiile dominante 
aparțin actorilor puternici ce controlează spațiile economice ale 
actorilor plasați la periferia ecuaţiei de putere. Rezultă un 
fenomen de periferizare a anumitor spaţii, unde se dezvoltă 
subeconomii redistributive” 

Statele puternice, în opinia lui T.K. Hopkins, iniţiază şi 
dezvoltă procese metropolitane, cele slabe inițiază şi dezvoltă, 
pentru ele, procese periferiale“*. În acest mod, spaţiile mai 
puţin dezvoltate din punct de vedere economic devin dependente 
de cele puternic dezvoltate, fără să se obțină vreun beneficiu. 
Acelaşi T. K. Hopkins observă că, de obicei, actorii din spațiile 
economice dominante creează tipuri de firme şi subsisteme, în 


585A se vedea, pe larg, partea a VII-a, Frontiera economică, de Ilie Bădescu, 
Dan Dungaciu, op. cit., pp. 59-104. 

55 Fconomia politică, Editura Economică, Bucureşti, 1995, p. 27; Charles Goldfinger, 
La geofinance, Paris, 1986, pp. 103-145. 

*5llie Bădescu, Dan Dungaciu, op. cit., pp. 70-71. 

“557. K. Hopkins şi alţii, World System Analisis - Theory and Methodology, 
Beverly Hills, London, p. 13; apud Ilie Bădescu, Dan Dungaciu, op. cit., p. 70. 

spațiul dominat, nu pentru a servi progresului economic local, ci 
pentru a "drena" surplusul local către "metropolă"s”. 

Acest fapt se întâmplă, în opinia lui A.G. Frank, deoarece 
"proprietatea era străină, profiturile au tins şi tind în genere să 
se repatrieze sau să fie reinvestite doar în cadrul <<enclavei> >, 
ocolind orice alte utilizări în cadrul ţării-gazdă". În America 
Latină, de exemplu, între anii 1950-1970, repatrierea capitalurilor a 
fost, în raport cu investiţiile provenite din spațiile dominante, de 
peste trei la unu. Comportamentul actorilor în spaţiile economice 
dominante este diferit de cel manifestat în spaţiile economice 
periferice. În primul caz, au o conduită "autocentrată", orientată 
spre dezvoltarea internă, pe când în cea de-a doua situaţie, dependența 
de "metropolă" le dictează o atitudine extravertită, precum şi 
subordonarea față de necesităţile şi "evoluţiile" centrului””". 

Din această perspectivă, spaţiile economice ale actorilor 
aflați în primele locuri în ierarhia ecuației de putere vor fi 
întotdeauna mai mari decât spaţiul lor de suveranitate. Nevoile 
funcționale şi poate, uneori, chiar de imagine vor determina ca 
această categorie de actori să-şi ia toate măsurile, inclusiv 
militare, la nevoie, pentru a-şi apăra spaţiile economice din care 
se aprovizionează cu resurse naturale, unde au plasate mari 
capitaluri investiționale sau unde au o piaţă de desfacere sigură. 

Spaţiul economic mondial contemporan este departe de a 
fi omogen. Competiţia pentru supremație în acest spaţiu atinge 
cote tot mai ridicate de dinamism, indiferent dacă ea are loc 
între marile “blocuri” comerciale sau financiare. Astăzi, trei 


“Ibidem. 

A.G. Frank, Lumpen-bourgeoisie et lumpen-developpment, Maspero, 
Paris, 1971, p. 107; apud Ilie Bădescu, Dan Dungaciu, op. cit., p. 77. 

“LA se vedea, pe larg, Michel Beaud, L'economie mondiale des annes '80, 
Paris, La Découverte, 1990, pp. 24-30; Marie Françoise Durand, Jacques Levy, 
Denis Rétaille, op. cit., pp. 91-101. 

mari blocuri economice şi comerciale — ALENA, UE, ASIA — 
sunt în concurență pentru supremație” ?2 Aceste regiuni economice 
gravitează fiecare în jurul unui actor “hegemon”, respectiv SUA, 
Germania-Franţa şi Japonia. 

În interiorul acestor regiuni/blocuri se dezvoltă o 
economie-univers cu centru şi periferie”, care presupune relaţii 
ambivalente — cooperare, dar şi conflicte de interese. Acest fapt 
va conduce, în anumite situaţii, la apariția rivalităților geopolitice, 
deoarece capacitatea de adaptare la provocările globalizării va 
fi mai mică în periferie. Acest fapt nu exclude ca relația 
dominantă să fie cea de tip cooperant şi nu conflictual; UE este 
un exemplu relevant. Acest lucru i-a determinat pe unii analişti 
să aprecieze că deja asistăm la naşterea unui anumit tip de 
modelare economică bazată pe teoria “autocentrării”.5** 

Rivalităţile geopolitice vor fi mai pregnante în relaţiile 
dintre centrele acestor blocuri economice. Opinia publică s-a obişnuit 
cu noțiuni care țin de strategia militară şi nu de logica marketingului: 
războiul textilelor, războiul oţelului, al automobilului etc. 

La nivelul economiei globale, “triada” apare ca Centru, 
iar restul, Periferie. În comerţul mondial disparităţile dintre 
centru şi periferie sunt frapante. Valoarea exporturilor UE şi 
ale SUA, de exemplu, în totalul comercial modial, este de 
aproximativ 45%, respectiv 16%, în timp ce al Africii este de 
doar 2%%. Din această perspectivă există posibilitatea ca între 
centru şi periferie să apară tensiuni şi rivalități geopolitice care 
să conducă şi la crize. Sigur, acestea nu se vor desfăşura în 
schema logică propusă în anii războiului rece de economiştii 


Gerard Dussouy, op. cit., p. 192; Gyula Csurgai op. cit., în loc. cit., p. 4. 
530 lecţie de istorie cu Fernand Braudel, trad. Maria Pavel, Editura Corint, 
Bucureşti, 2002, pp. 147-148. 

Gerard Dussouy, op. cit., p. 198. 

"Gyula Csurgai, op. cit., p. 5. 

marxişti, dar nici nu putem să le eliminăm odată cu respingerea 
modelului marxist. 

Resursele de energie sunt plasate în periferia economiei 
globale, iar Triada este tot mai mult presată de competitori 
aspiranţi la rangul de mare putere — China, Federația Rusă, dar 
nu sunt de neglijat nici alte state cum ar fi India şi un actor ce 
pare greu de definit în termeni clasici, dar tot mai prezent în 
analize, lumea islamică. 

În disputa pentru controlul spaţiului energetic şi cel al 
resurselor alimentare şi de apă aceşti actori nu sunt de neglijat. 
Nu trebuie neglijate nici reacţiile/strategiile pe care aceşti actori le 
pot avea în disputa de interese. Incapacitatea tehnologică, 
imagologică, financiară ar putea să-i împingă spre soluții care nu 
se încadrează în logica şi aşteptările specialiştilor militari occidentali. 

SPAŢIUL SPIRITUAL în fenomenul geopolitic contemporan 
poartă pecetea unei anumite civilizaţii. Adesea se vorbeşte despre 
civilizația Europei, Asiei, Orientului fără să se poată preciza cu 
exactitate frontiera care desparte aceste civilizații. Dacă, în 
cazul spațiului politic, frontiera poate fi definită ca o simplă 
izobară politică ce desparte două populaţii, frontierele culturale 
au o cu totul altă natură” şi nu pot fi trasate cu exactitate 
deoarece liniile de separație între diferite spații de cultură şi 
civilizaţie sunt în continuă mişcare. 

Întrepătrunderea este un proces natural pentru toate timpurile 
şi toate matricele de cultură şi civilizație. Mircea Eliade constată 
că "Frontierele acestea nu implică de altfel nici o depreciere a 
realităților care încep dincolo de ele. Ele ne arată pur şi simplu că 
dincolo se intinde o altă lume, o lume care nu mai e a noastră. pap 


““]Jie Bădescu, Dan Dungaciu, op. cit., vol. I, p. 332. 
Mircea Eliade, Împotriva deznădejdii, volum îngrijit de Mircea Handoca, 
Humanitas, Bucureşti, 1993, p. 154. 

Înlăuntrul unei civilizaţii, istoria a marcat nenumărate 
linii de forță şi câteodată a delimitat câteva zone privilegiate” îi 
pentru că lumea organizată în colectivităţi umane nu a evoluat 
sincron“”. Întotdeauna au fost spaţii caracterizate prin protocronie, 
cu forţe care au anticipat noile linii de dezvoltare istorică 
pentru sute sau mii de ani. Aşa a fost cazul civilizației greceşti 
şi apoi romane pentru antichitate, al celei bizantine şi apoi 
islamice pentru evul mediu, şi al celei occidentale pentru epoca 
modernă sau civilizația euroatlantică pentru contemporaneitate. 

Aceste forțe au luat forma unor blocuri psihomentale 
profunde, capabile de a prelua conducerea lumii, a-i impune 
direcția de înaintare, pulsul şi tiparele de organizare a vieții 
individuale şi colective. Asemenea blocuri psihomentale au fost 
pe rând: umanismul renascentist, raționalismul prerenascentist, 
individualismul, iluminismul, materialismul, 1storicismul, utilitansmul, 
intelectualismul, liberalismul şi socialismul (marxismul). Asemenea 
conglomerate modelează o epocă deoarece nucleul acestor 
blocuri este alcătuit din forțe sociale (clase, categorii, grupuri etc.), 
capabile să impună timpului istoric propriile interese, structuri 
sufleteşti şi mentale — adică toată gama de sentimente, interese, 
dorinţe, idei, reprezentări“. 

Spațiul politic al unui popor/grup de popoare la frontiera 
sau în interiorul unei asemenea forțe spirituale, fie ea religie sau 
ideologie, este modelat în conformitate cu propriile sale linii de forță. 

Roma, de exemplu, şi-a pus "sigiliul" său şi dincolo de 
granițele politice, adică în afara spaţiului său de suveranitate. 
Exemplu elocvent a fost chiar romanizarea geto-dacilor. Vaste arii 
geografice din regatul lui Burebista n-au intrat în componenţa 


“Ibidem. 

5% A se vedea, pe larg, Ilie Bădescu, Timp şi cultură, Bucureşti, 1988, pp. 164-265; 
Joseph K.Zecbo, Les Identités culturelles africaines, Gensve- Afrique, 1985, pp. 7-23. 
S%0[Jie Bădescu, Geopolitică şi religie - Insurecţii religioase în secolul XX. 
Insurecția euxiniană, în "Euxin. Revistă de sociologie, geopolitică şi geoistorie", 
nr. 1-2/1997, pp. 19-21. 

Daciei romane — Maramureşul, Basarabia, o parte din Muntenia, 
dar procesul de romanizare a fost unitar, dovadă unitatea limbii române. 
A acţionat aici prestigiul civilizației romane şi forța, vitalitatea 
unei noi religii ce se năştea în Imperiul Roman, creştinismul. 

Indiscutabil, şi creştinismul, ca de altfel şi celelalte mari 
religii ale evului mediu, a influențat decisiv spaţiul politic 
european. Bunăoară, în formula de autointitulare a domnitorilor 
români rezida întreaga legitimizare politică şi organizare a 
statului. "Io Ștefan, domn a toată Tara Moldovei din Mila lui 
Dumnezeu..." ținea loc de alegerile libere şi democratice ale 
timpurilor moderne. 

Criza catolicismului a făcut loc marilor ideologii, acelor 
"blocuri psihomentale" cum le numeşte profesorul Ilie Bădescu“! 
sau "blocuri istorice" după G. Sorel“, care au modificat radical 
structura spaţiului politic medieval european. În Europa modernă 
a apărut "o nouă ordine care a funcţionat în lume ca o constrângere 
limită'*%, de fapt o nouă structură globală a lumii, un mare 
conglomerat, cu o anumită unitate în marea sa diversitate de la 
Vladivostok până în California. Profesorul I. Bădescu afirmă că 
"dincolo de nuanțe, este pragmatism în Americi, utilitarism în 
Anglia, hedonism combinat cu cartezianism (intelectualism) în 
Franţa, raționalism individualist combinat cu practicism bismarkist 
în Germania etc. Acest mare conglomerat pozitivist aşteaptă de 
la cei un miliard de oameni, din care şase sute de milioane sunt 
cuprinşi doar între Elba şi California, o acceptare necondiționată, 
o incredere de tip religios în postulatele sale”. 

Geopoliticienii au sesizat corect influenţa pe care o au, 
alături de alte forțe, panideile la modelarea spațiului politic al 


6 Tbidem, p. 19. 

602G, Sorel, Reflexion sur la violence, Cf. Ilie Bădescu, op. cit., în loc. cit, p. 38, 
nota 9. 

6Tlie Bădescu, op. cit., în loc. cit., p. 22. 

unui actor/mai multor actori.%*. R. Kjellen şi apoi K. Haushofer 
au dezvoltat cercetarea panideilor, provocând astfel o breşă 
decisivă în abordările clasice de geopolitică. K. Haushofer 
credea că "noile metode ale ştiinţelor naturii capabile să 
explice caracterul şi legile lumii exterioare pot fi folosite cu 
succes pentru a înţelege societatea".“ De aici şi convingerea 
falsă a reputatului geopoltician că obiectivul geopoliticii era 
"să inoculeze maselor prin intermediul elitei adevărata 
imagine a lumii" 5% 

Analiza panideilor, ca şi mişcarea centrelor de civilizație 
şi cultură în istoria umanității (cu fluxurile şi refluxurile cunoscute), 
este importantă în teoria geopolitică deoarece marile culturi şi 
civilizaţii au ca obiectiv vocația expansiunii. Statul/statele sau 
alți actori ai fenomenului geopolitic contemporan au tendinţa 
de a folosi, pe lângă alte instrumente, şi matricea culturală, drept 
vector pentru impunerea propriilor structuri politice sau dominaţia 
economică într-un spațiu. Printre cele 32 de caracteristici 
geopolitice, considerate de analistul Geoffrey Parker” definitorii 
pentru un stat dominant în domeniul cultural-spiritual, sunt controlul 
asupra "locurilor sacre” ale culturii şi impunerea uniformizării 
economice, politice şi culturale. Prin urmare, modelul geopolitic al 
dominației, obținut de analistul american prin studierea 
comportamentului politic, economic şi spiritual al Statului 
Otoman, Spaniei, Austriei, Franţei şi Germaniei în secolele XI-XIX, 
are în vedere posibilitatea interacțiunii dintre două culturi, în 
care una este dominantă (centru) şi alta dominată (periferie). 

Fără să promoveze autarhia în viaţa spirituală românească, 
Mihai Eminescu a combătut tendinţele de transformare a spațiului 


604A se vedea, pe larg, Ilie Bădescu, Dan Dungaciu, op. cit., vol. H, pp. 129-151; 
240-333; Claude Raffestin, Dario Lopreno et Ivan Pasteur, op. cit., pp. 77-128. 
S%5Issiah Berlin, A contre-courant, Albia Michel, Paris, 1988, p. 347. 

s% Apud Claude Raffestin, Dario Lopreno et Ivan Pasteur, op. cit., p. 128. 
607G. Parker, The Geopolitics of Domination, London, 1988; apud Ilie Bădescu, 
Dan Dungaciu, op. cit., vol. II, pp. 159-169. 

spiritual-cultural românesc în periferia civilizației occidentale. 
Făcând un scurt istoric al modului cum s-a produs introducerea 
formelor civilizației apusene în România, după jumătatea secolului 
al XIX-lea, poetul naţional constata că "s-a lățit obiceiul de a 
nu gândi nimic din proprie inițiativă şi de a ţine ca orbul de 
gard de cărţi străine care, mai cu seamă în materia mişcătoare 
şi pretutindeni alta a economiei poporului, nu au decât o 
valoare relativă care sunt răsărite din reflecțiunea asupra unor 
stări de lucruri cu totul altele de cum sunt ale noastre" ®® 

Într-un articol publicat la 22 iunie 1882, Mihai Eminescu 
cra uimit "de risipa, de irosirea de puteri vii ce se face în 
această țară", pentru a se crea forme de cultură goale, de 
prisos. Combătând pe "fiecare băiet ud după urechi, care-a- 
nvăţat două buchii la nemți ori la francezi, fiecare om la noi 
ce-a venit cu cultură străină se crede îndreptățit, ba chiar 
dator de a da lecţiuni poporului şi de a şti toate acelea mai 
bine decât dânsul”, analistul Eminescu avertiza elita politică 
românească de faptul că stadiul de barbarie apare la un popor 
atunci când el imită pe un altul "în manifestațiuni exterioare de 
viață, fără a fi pătruns în sucul şi sângele culturii străine" £" 

Ideile lui Eminescu erau în perfect acord cu tipul de 
civilizație şi forma de organizare politică a statului pe care a 
generat-o secolul al XIX-lea — panideea națională. Astăzi, lucrurile 
stau, cel puțin pentru Europa, total diferit. Multiculturalismul, 
subsidiaritatea şi integrarea economică sunt valori acceptate de 
majoritatea europenilor şi nu numai. 

Acelaşi lucru se poate spune şi despre ideile politice ale 
altui mare spirit al veacului XX, Nicolae Iorga. Acesta, abordând 
rolul vitalității popoarelor în istorie, ajunge la concluzia că nu 
întotdeauna un actor puternic A poate să-şi impună dominaţia 


608A se vedea, pe larg, I. Saizu, Eminescu — cât veşnicia, laşi, 1997, pp. 104-125. 
s%Mihai Eminescu, Opere, vol. 3, ed. I. Creţu, Bucureşti, 1939, p. 142. 
S19Ibidem, Opere, vol. XII, ed. Vatamaniuc, P. Creţia, Oxana Busuioceanu, 
Simona Cioculescu, Anca Costa-Foru, Aurelia Creţia, Claudio Dimiu, 
Eugenia Oprescu, Al. Oprescu (coordonator), Bucureşti, 1985, p. 145. 

SI Apud I. Saizu, op. cit., p. 116. 

asupra spațiului unui alt actor B în toate cele trei planuri: politic, 
economic şi cultural-spiritual. Grecia, cucerită politic de către 
romani, de exemplu, a învins pe cuceritor spiritual. S-a întâmplat 
ceea ce N. Iorga a definit drept "o cucerire a cuceritorilor de 
către cei cuceriți".S!? Prin forţa spiritului, a marilor idei, afirma 
savantul român, "noi toți cucerim fără să vrem şi noi toți suntem 
cuceriţi fără să ne dăm seama, aceasta se petrece necontenit". $" 
Expansiunea spiritului în modelul lui Nicolae Iorga, spre 
deosebire de cel propus de analistul american G. Parker, nu 
însoţeşte automat expansiunea politică. Este adus în discuție 
cazul Germaniei în secolul al XIX-lea care, trăind în centre 
patriarhale, fără unitate, fără forță militară, a stăpânit lumea. 
"Suntem cu toții supuşii lui Hegel, conchidea Nicolae Iorga 
referindu-se la concepția acestuia despre stat, chiar aceia care 
n-au auzit de dânsul" S* 

Nicolae Iorga nu numai că a demontat "argumentele ştiinţifice" 
ale şcolii ratzeliene, care a plasat la fundamentele organizării 
politice rasa, cultura venind pe urmă şi descinzând implacabil 
din aceasta’, ci a şi demonstrat că acele panidei, care se 
armonizează perfect cu spiritualitatea unui popor şi nu sunt 
impuse prin forță, au şanse să supraviețuiască şi în organizarea 
politică a altor colectivități umane. Exemplu elocvent l-au 
constituit, pe de-o parte, naționalismul şi democrația — temelia 
organizării politice a statelor europene pentru aproape o 
Jumătate de mileniu, iar pe de altă parte, comunismul, fascismul şi 
nazismul, care au constituit experimente tragice de organizare 
politică a unor popoare. 

Încă de la constituirea primului stat socialist pe ruinele 
fostului Imperiu tarist, conducătorii Internaționalei a III-a comuniste 
(Kominternul, după prescurtarea titulaturii în limba rusă) şi-au 
propus să declanşeze revoluția mondială pentru crearea unei 


S"[bidem, pp. 116-117. 
SISTbidem. 

S'%bidem, p. 118. 

6l Tbidem, p. 119. 

Republici Sovietice Socialiste Mondiale“!€. S-a încercat a se 
face extinderea frontierei Kominterniste, nu în mod natural, 
prin cucerirea spaţiului spiritual european de către panideea 
marxistă, ci prin agresarea frontierei naţionale, într-un spațiu 
deja cucerit de panideile națională şi democratică, şi unde o serie de 
popoare de-abia îşi desăvârşeau unitatea politică. O reacție şi o 
ripostă la înaintarea frontierei Kominterniste a constituit-o şi 
intervenția armatei române în revoluția bolşevică maghiară din 
anii 1918-1919%7. 

Gravul dezechilibru apărut în ecuația de putere pe 
continentul european, după încheierea celui de-al doilea război 
mondial, a făcut posibilă expansiunea frontierei Kominterniste 
până în inima Europei. Mihai Ungheanu, analizând impactul 
frontierei Kominterniste asupra spaţiului cucerit, constata că 
"pe toate palierele fiinţării unui popor frontiera Kominternistă 
a adus dezastrul, crima fizică, interdicția culturală, schimbarea 
fondului etno-psihologic al comunităţilor pe care le-a cucerit şi 
supus"!5. Regimul comunist, produs tipic al înaintării frontierei 
kominterniste, a impus un model social-politic, în care au fost 
înlocuite reperele axiologice din spaţiul cucerit”. 

Prăbuşirea comunismului a produs refluxul şi apoi dispariția 
frontierei Kominterniste din spațiul central şi sud-est european. 
În acest spaţiu are loc, după 1989, un proces contradictoriu. 


SIC]Jie Bădescu, Dan Dungaciu, op. cit., vol. I, p. 135; Pierre Broue, Histoire de 


l'Internationale Communiste, 1919-1943, Librairie Arthsme Fayard, Paris, 
1997, pp. 76-97. 

SITA se vedea, pe larg, General G.D. Mărdărescu, Compania pentru dezrobirea 
Ardealului şi ocuparea Budapestei (1918-1920), Bucureşti, 1921; Dumitru Preda, 
Vasile Alexandrescu, Costică Prodan, În apărarea României Mari, Campania armatei 
române din 1918-1919, Bucureşti, 1994. 

S15Mihai Ungheanu, Kominternul după Komintern. Teoria holocaustului 
cultural, în vol. Ilie Bădescu, Dan Dungaciu, op. cit., vol. II, p. 290. 
“Milan Kundera, Tragedia Europei Centrale, în vol. "Europa Centrală, 
Nevroze. Dileme. Utopii...", pp. 234-235. 

Pe de-o parte asistăm la resurecția panideilor națională şi 
democrată, iar pe de alta, la asaltul spaţiilor naţionale de către 
panideile "regionalizare” şi "elobalizare/unificare”. Daniel Beauvois, 
referindu-se la impactul acestui fenomen asupra organizării 
politice a spaţiului în discuţie, remarcă: "Întrebaţi-i pe politicienii 
ruşi, polonezi, cehi, unguri, care sunt pe cale să distrugă regimul 
post-stalinist, ce paradigmă au ei în minte? Toţi vă vor răspunde: 
o Europă a Drepturilor Omului, construită după modelul occidental 
al unei Europe civilizate şi al Statului de Drept”. Din această 
perspectivă este greu de precizat care va fi panideea dominantă 
şi cum va arăta conturul graniţelor şi arhitectura de securitate a 
Europei în mileniul al treilea. 

Zona de interes geopolitic a UE se întinde cu siguranță 
spre Caucaz şi regiunea caspică, arealul mediteranean şi nordul 
Africii, însă deocamdată este greu de spus până unde se va 
prelungi spațiul de integrare. Decizia este una politică, dar nu 
trebuie omis gradul de compatibilitate spirituală şi de civilizație 
al zonelor vizate de procesul de extindere cu cel occidental”!. 

Este prematur să credem că globalizarea media şi noile 
teorii care promovează multiculturalismul vor şterge automat 
elementele “hard” din matricea identitară a populațiilor din 
diferite arii de civilizație. Dincolo de atracţia irezistibilă pe care 
o exercită Occidentul, prin nivelul său de civilizaţie, asupra 
altor colectivităţi umane trebuie să nu eludăm faptul că întâlnim 
la acestea, justificat sau nu, şi o teamă faţă de Occident. 

Scriitorul şi analistul polonez R. Kapuscinski, analizând 
Lumea a Treia, ajunge la concluzia că aici subzistă un tip aparte 
de societate pe care el o numeşte “societate istorică.” 


6207: i „eo al si aie duba 
Daniel Beauvois, Să nu ne înşelăm asupra paradigmei, în vol. "Europa Centrală...", 


p. 97. 

“Sophie Bessis, Occidentul şi ceilalți. Istoria unei supremații, trad. 
Narcisa Şerbănescu, Editura Runa, Bucureşti, 2004, pp. 13-18. 

62 Ryszard Kapuscinski, O lume, două civilizații, în vol. Nathan Gardels, op. cit., p. 11. 

În această societate “totul s-a petrecut în trecut. Energiile, 
simțămintele, pasiunile lor sunt toate orientate spre trecut, 
consacrate discutării istoriei, înțelegerii istoriei. Ele trăiesc 
într-o lume alcătuită din legende despre întemeietorii de neam. 
Sunt incapabile să vorbească despre viitor pentru că viitorul 
nu le trezeşte aceeaşi pasiune precum istoria'"*%. Acestea "produc 
numai violență, ură şi moarte. Este o povară apăsătoare care 
îngreunează dezvoltarea”. 

Diabolizarea Occidentului şi preamărirea propriului lor 
trecut constituie refrenul care contribuie la educarea şi formarea 
matricei identitare la tânăra generaţie în acest tip de societate. 
Sophie Bessis arată că “manualele din ţările arabe oferă, cu 
privire la istoria lumii, o interpretare antioccidentală extrem de 
violentă, îndemnându-şi cititorii în repetarea la nesfârşit a măreției 
arabo-islamice'”. În alcătuirea matricei identitare la generaţia 
tânără din lumea extraeuropeană, teama de Occident şi cultul 
moştenirii mitice a originii pure sunt teme des utilizate. 

Experienţa Iranului din anii '70, când efortul de modernizare a 
societății a fost perceput ca o încercare “de distrugere a identităţii”, 
poate găsi o explicaţie rațională prin această paradigmă. Importul 
rapid de tehnologie şi neputinta iranienilor de a se adapta în 
aceste împrejurări i-a făcut să se simtă umiliți. Acest sentiment 
a declanşat o reacție de respingere foarte puternică, exploatată 
eficient de curentul fundamentalist al ayatollahului Khomeini, 
care de altfel a şi preluat puterea, făcând din antioccidentalism 
o ideologie şi o politică de stat. 

Mişcările emoţionale şi religioase pe care le vedem astăzi 
în lumea islamică i-au determinat pe unii analişti să considere 
că în fapt ne găsim în faţa unui nou curent geopolitic, cel al 


S%3Ibidem. 
6 Ibidem. 
65Sophie Bessis, op. cit., p. 296. 

islamului”. Chiar dacă nu avem de-a face cu o “ciocnire a 
civilizaţiilor”“” sau o “geopolitică a islamului”? trebuie să 
luăm în calcul toate elementele care “echipează” această hartă a 
spaţiului spiritual pentru a înţelege evoluțiile geopolitice ale 
începutului de secol XXI. 

SPAȚIUL MEDIATIC este un element al geopoliticii 
postmoderne“. Reprezentările şi percepțiile pe care le are 
opinia publică despre evoluțiile geopolitice sunt, aproape în 
totalitate, produse ale comunicării mediatice. Instituţiile media 
sunt angajate în producerea, reproducerea şi distribuirea informației 
şi a cunoaşterii în sensul cel mai larg al seturilor de simboluri 
care îşi găsesc referinţa în experienţa vieţii sociale“. 

Informaţia şi cunoaşterea mediatizată modelează percepțiile 
oamenilor despre lumea înconjurătoare, implicit şi despre evolutiile 
geopolitice dintr-o regiune sau alta a lumii. Contribuie la înțelegerea 
de către aceştia a transformărilor petrecute în mediul internațional 
şi le modelează astfel atitudinea şi convingerile. 

Confruntarea pe care organizația teroristă Al-Queda a 
declanşat-o, în septembrie 2001, a avut şi o prelungire în 
spaţiul simbolic prin mass-media“. Este greu de acceptat că, 
lovind în “Gemeni” şi clădirea Pentagonului, teroriștii au dorit 
să producă daune economiei americane şi să distrugă centrul de 
comandă şi control al armatei SUA. Au lovit în două importante 
simboluri ale lumii libere, producând un eveniment care a ţinut 
în “şah” media internaţionale şi prin acestea opinia publică. 

Centrul de greutate al confruntării a fost plasat nu în 
spațiul fizico-geografic, ci în cel virtual, mediatic, urmărind un 
scop strategic bine definit: distrugerea mitului american al 


“Paul Dobrescu, Alina Bârgăoanu, op. cit., pp. 99-121. 

621S. Hungtington op. cit., passim. 

6 Tbidem. 

62Timothy W. Luke, Postmodern Geopolitics in the 21st Century: Lesson from 
9.11.01 Terrorist Attacks, în http.//www.cusa.uci.edu/image/CUSAOP2Luke.pdf. 
S%%Dennis MceQuail, Comunicarea, Institutul European, laşi, 1996, p. 51. 
S5Timothy W. Luke, op. cit., în loc. cit. 

protecției totale faţă de riscuri şi ameninţări. Câmpul reprezentărilor 
sociale la nivelul opiniei publice americane, şi nu numai, cu 
privire la securitatea individuală şi colectivă, la drepturile şi 
libertăţile democratice a suferit modificări de substanță. Cu alte 
cuvinte, spațiul confruntării s-a mutat în plan simbolic şi 
imagologic. Acest aspect i-a determinat pe unii analişti să 
afirme că de fapt criza nici “nu există în lumea reală, ci numai în 
discurs. Ea prinde viață numai după ce a fost descrisă în 
cuvinte. O anumită situaţie devine o sitaţie de criză doar după 
ce a fost etichetată astfel, iar această etichetare este făcută de 
mass-media”? 

Peter Bruck“ şi Timothy Luke %4, în analiza evenimentelor 
geopolitice şi geostrategice din lumea contemporană, iau ca paradigmă 
această ipoteză de lucru. Cel din urmă, referindu-se la raportul 
dintre impactul mediatic şi cel al consecinţelor în câmpul realității 
fizico-geografice al atacurilor teroriste din 11 septembrie 2001, 
afirmă că dacă media va repeta destul de suficient că acestea au 
marcat istoria contemporană a lumii, atunci trebuie să le privim 
ca atare%?. 

Crizele şi conflictele care au apărut în sistemul relațiilor 
internaționale după încheierea războiului rece, rivalitățile geopolitice 
prezente mai ales în regiunile bogate în petrol şi resurse alimentare/apă 
au fost puternic influențate în desfăşurarea lor de mass-media. 
Rolul media occidentale în criza din Gloful Persic, de exemplu, 
a generat o dezbatere aprinsă“. Au fost destui analişti care au 
acuzat media occidentale că au exagerat forța militară a 


634 


s%Simona Ştefănescu, op. cit., p. 21. 

S5peter Bruck, Crisis as Spectacle: Tabloid News and the Politics of Outrage; 
apud Simona Ștefănescu, op. cit., p. 221. 

64Thimoty Luke op. cit., în Joc cit. 

S%Ibidem. 

S%Sean McKnight, Media Perceptions of Others Forces:Iraq and the 1991 
Gulf War, în vol.Stephen Badsey (eds), The Media and International security, 
Frank Cass, London, Portland, Oxford, 2000, p. 91. 

Irakului şi de aici au creat o ameninţare la adresa securității, 
care practic, aşa cum s-a văzut, nu a existat”. 

Specialiştii au numit acest lucru „efectul CNN” în 
urma analizei rolului jucat de presa scrisă şi audio-vizuală în 
primul război din Golf. S-a constatat că prezenţa în spațiul 
confruntării a mass-media, în special a televiziunii care transmite 
în direct, modifică considerabil desfăşurarea evenimentelor şi 
comportamentul actorilor. 

Acest lucru, în opinia unor specialişti, este mai vizibil în 
societățile în tranziţie care sunt vulnerabile datorită unei culturi 
politice şi civice precare sau în curs de formare“”. În societăţile 
din fostul spațiu sovietic sau iugoslav, din Rwanda, Somalia, 
media au fost generatoare de conflicte şi au indus tensiuni 
suplimentare prin partizanatul cu care prezentau evenimentele 
politice sau demonizarea adversarului”. 

Media se transformă din martor în actor şi catalizator al 
evenimentelor pe care le prezintă. Oamenii politici sunt de 
multe ori puşi în situația de a lua decizii sub presiunea imaginilor 
transmise pe canalele de televiziune, fără a dispune şi de alte 
informaţii din câmpul confruntaţional. Acest lucru ne conduce 
la întrebarea dacă, odată cu apariția spațiului mediatic în câmpul 
geopolitic, nu avem de-a face cu modificarea esențială a ecuației 


geopolitice. Clasic, rivalităţile geopolitice erau de forma A-B. 


S%Ibidem, p. 93. 

S%Steven Livington, Clarifying The CNN Effect:AN Exammination of Media 
Effects According to Type of Military Intervention, în “Research Paper R-18, 
June 1997, The Joan Shorenstein Center.Press Politics: Public Policy, Harvard University; 
Frank J. Stech, Winning CNN Wars, în ,, Parameters” Autumn, 1994, pp. 37-56; 
Călin Hentea, Arme care nu ucid, Editura Nemira, Bucureşti, 2004, pp. 54-57. 
%5%Mark Frohardt and Jonathan Temin, Use and Abuse of Media in Vulnerable Societies, 
United States Institute of Peace, în http:/Awww.usip.org/pubs/specialreports/srl 10.html. 

Ibidem. 

Prezența media în câmpul geopolitic face ca între A şi B să 
apară un actor AB/media care să influenţeze rezultatul disputelelor. 

Analistul militar şi politic Richard Ek“! crede că apariţia 
noilor tehnologii în câmpul confruntațional a schimbat nu 
numai fizionomia războiului, ci şi a geopoliticii. Media a 
condus la apariția unei noi dimensiuni a geopoliticii, “popular 
geopolitics”, care se deosebeşte de geopolitica practică, produs 
al institutelor de cercetare şi analiză, dar şi de cea 
academică““?. Este foarte apropiată de ceea ce este cartografia 
de propagandă geopolitică. Spaţiul mediatic în confruntarea geopolitică 
nu se suprapune niciodată cu cel real. Va fi compus/recompus 
în funcție de aşteptările opiniei publice şi de interesele actorilor 
implicați în dispută. 

În acest spaţiu particularizat se va desfăşura un tip aparte de 
război, pe care specialiştii l-au numit mediatic/imagologic“*. 
Dezinformarea, manipularea şi intoxicarea adversarului/competitorului 
din câmpul geopolitic sunt considerate noi mijloace şi tehnici 
de luptă”. 

În aceste condiţii vom avea, practic, două câmpuri geopolitice: 
unul real în dimensiunea sa fizico-geografică şi cel al reprezentărilor 
mediatice. Evoluţiile geopolitice din fosta Iugoslavie sau Asia 
Centrală şi Caucaz confirmă aceste aserțiuni. In disputele dintre 
Belgrad şi republicile secesioniste a intervenit un actor insolit: 
Compania de relaţii publice Rudder Finn. Aceasta, prin clişee 
mediatice lansate în mass-media internaționale, a demonizat 
conducerea politică a Serbiei cu rezultate notabile în mediile 
politice internaționale*”. Prin intermediul trustului cinematografic 


“Richard Ek, op. cit., în loc. cit. 


“Ibidem. 
S%Călin Hentea op. cit., p. 46 şi urm. 
“Frank J. Stech, op. cit., în loc. cit. 
6. Tbidem. 

al magnatului Rupert Murdoch, Twentieth Century Fox Pictures, 
opinia publică americană a consumat o variantă a crizei 
bosniace diferită de cea oferită de Compania de relații publice 
Rudder Finn, pe care analistul Gearoid O'Tuathail o defineşte 
drept “film de propagandă”. 

Sociologul George Gerbner a cercetat efectele şi consecinţele 
promovării violenţei prin mass-media şi a ajuns la concluzia că 
este în curs de apariție a unei “noi reţele imperiale”, aceea a violenței 
şi terorii mediatice“. Din această perspectivă putem aprecia 
faptul că spațiul mediatic, în cazul unei confruntări majore de 
interese, poate să devină o “creaţie” a jurnalistului angajat“ şi 
nu observator, cum este, de pildă, în interiorul unei societăți 
democratice. Comentând ceea ce se întâmpla în cel de-al doilea 
război din Irak, jurnalistul american Arthur Bruzzone scria că, 
transmițând în direct războiul, “privitorul” din fața TV-ului şi 
soldatul de pe câmpul de luptă intră în aceeaşi dimensiune 
spaţială — războiul*”. 

Cel de-al doilea război din Irak a ilustrat, poate cel mai 
concludent, rolul mass-media ca actori de tip 4B în disputa 
geopolitică asupra Orientului Mijlociu. În câmpul geopolitic al 


disputei de interese pe timpul acestui conflict s-au creionat trei 


spaţii mediatice distincte: anglo-american, arab şi vest-european“*. 


Fiecare a avut propria imagine despre desfăşurarea evenimentelor 
în funcție de interesele pe care le apăra, dar şi de caracteristicile şi 


S%Gearoid, O”Tuathail, The Frustrations of Geopolitics and The Pleasures 
of War: Behind Enemy Lines and American Geopolitical Culture, în 
http//Awww.nve.vt.edu/toalg/website/Publish/Papers/BELpublished.pdf. 

6417 George Gerbner, Violence and Terror in and by the Media în vol. Marc Raboy, 
Bernard Dagenais (eds), Media, Crisis and Democracy. Mass Communication 
and the Disruption of Social Order, Sage Publication, London, Thousand Oaks, 
New Delhi, 1995, p. 105. 

S*Călin Hentea op. cit., pp. 157-165; Sean McKnight, op. cit., p. 94. 

P http://www.americandaily.com/article/1835. 

650Călin Hentea op. cit., p. 163. 

dorinţele consumatorului de informaţie — opinia publică 
proprie. Au fost, dacă luăm în calcul aceşti actori media, cel 
puțin trei spații mediatice care au căutat să ne formeze 
atitudinea şi comportamentul față de evenimentele din Golf: cel 
creat de coaliția anglo-americană, cel prezentat de tandemul 
franco-german la care s-a adăugat şi F. Rusă şi, în fine, spațiul 
mediatic indus în opinia publică de mass-media arabe. 

PARADIGMELE 
ANALIZEI GEOPOLITICE ŞI GEOSTRATEGICE 


N cunoaşterii şi înțelegerii proceselor şi fenomenelor 
care au loc în sistemul relaţiilor internaționale, implicit 
a diferitelor situații geopolitice, a impus geopolitica drept un 
instrument eficace în descifrarea intereselor pe care le au actorii, 
fie ei clasici — statele sau nonclasici — organizațiile multi/internaționale, 
suprastatale din domeniul comercial, financiar, politic, politico-militar, 
mediatic, în anumite spaţii geografice, ca şi capacitatea lor de 
a-şi impune sau menţine aceste interese la un moment dat*”!. 

Departe de a-şi fi epuizat potențialul de analiză, aceasta 
trebuie să furnizeze date pentru înţelegerea factorilor care 
determină schimbarea poziţiei actorilor în structura relațiilor 
internaționale, modificarea comportamentului acestora în mediul 
internaţional şi cauzele care au condus la transformarea lumii 
atât în plan regional, cât şi global“?. 

Geopolitica poate să descifreze locul şi rolul pe care îl au 
actorii în balanța de putere, atât la nivel global, cât şi general, 
relevându-se astfel dinamica forţelor care determină arhitectura 
de securitate prezentă şi de perspectivă într-un spațiu dat. 

Cu ajutorul metodelor specifice analizei geopolitice se 
pot determina regiunile geopolitice actuale sau viitoare de maximă 
convergență/divergență, ca şi poziţia geopolitică în care se 
poate afla la un moment dat un actor sau altul al sistemului 
relațiilor internaționale. 


SRichard Ek, op. cit., în loc. cit. 


S%Gerard Dussouy, op. cit., p. 47. 

Nu în ultimul rând se poate cunoaște şi anticipa, cu un anumit 
grad de probabilitate, consecinţele pe care le au asupra actorilor 
evoluţiile geopolitice şi geostrategice legate de zonele bogate în resurse 
energetice sau de regiunile de mare instabilitate politică şi militară. 

Astăzi, de exemplu, tot mai mulți analişti înclină să afirme 
că regiunea geopolitică cu cea mai spectaculoasă ascensiune va 
fi zona Asia-Pacific“, mai ales Asia Centrală şi regiunea caspică 
şi caucaziană datorită resurselor de petrol şi gaze naturale“. 
Acest fapt va avea consecințe asupra relaţiilor dintre marii 
actori ai lumii contemporane: UE, Japonia şi SUA. 

Regiunile economice majore vor fi interconectate prin 
intermediul firmelor multinaționale şi al instituțiilor bancare, însă 
fiecare va deține o bază tehnologică şi industrială independentă, resurse 
financiare proprii, nu şi o piață proprie de energie. Dacă avem 
în vedere faptul că producția de petrol are tendinţa să scadă cu 
aproximativ 5% pe an“, atunci lupta pentru controlul surselor 
de materii prime, în primul rând al energiei, ca şi pentru pieţe 
de desfacere va creşte în intensitate, iar formele ei de manifestare 
se vor sofistica. 

Metoda geopolitică poate fi folosită în studierea, analiza şi 
gestionarea crizelor politico-militare sau de altă natură“. O criză 
în contextul relațiilor internaționale este un fenomen care se produce 
în cadrul unui diferend şi/sau al unui conflict între doi sau mai 
mulți actori care pot fi cel mai adesea state, dar şi entități sau 


Și “Sergiu Tămaş, op. cit., p. 237; Marie Francoise Durand, Jacques Levy, Denis 
Retaille, Le monde. Espaces et systemes, Presses de la Fondation Nationale 
des sciences politiques et Dallos, 1992, pp. 262-264; Michel Fonquin et al., 
Pacifique: le recentrage asiatique, Paris, 1991, pp. 173-175. 

654 Constantin Buşe, Constantin Hlihor, Stabilitatea şi securitatea în Asia Centrală, (D, 
în Gândirea Militară Românească, nr. 4, iulie-august 2005, pp. 101-110. 
65Matthew Simmons, Seven Questions: The Future of Oil, în 
http://www.foreignpolicy.com/story/cms.php?story_id=3233&page=0. 
S5*Rjchard Ek, op. cit., în loc. cit. 

popoare, organizaţii supra sau multinaționale“. Ea poate să 
modifice radical situația geopolitică dintr-o zonă sau alta, şi 
prin urmare evoluțiile sale ulterioare trebuie prognozate pentru 
a se acționa eficient. 

Metodele, instrumentele şi tehnicile de analiză sunt de cele 
mai multe ori, în geopolitică, împrumutate de la alte ştiinţe. Analistul 
american John O”Loughlin de la Institutul de Ştiinţe ale Comportamentului 
din cadrul Universităţii din Colorado crede că pentru a putea face 
o bună analiză geopolitică trebuie identificate paradiemele geopolitice 
şi ceea ce el numeşte geopolitical code ©”. În accepțiunea sa, 
conceptul de paradigmă este diferit de cel lansat la începutul 
anilor '70 de filozoful Thomas Kuhn. 

Thomas Kuhn definea paradigma ca fiind "una sau mai 
multe achiziţii ştiinţifice definitivate” care sunt “suficient de 
inedite pentru a atrage un grup solid de aderenţi de la celelalte 
orientări ştiinţifice” şi “suficient de deschise pentru a lăsa orice 
problemă să fie rezolvată de grupul redefinit de practicieni”“?. 

John O”Loughlin o asociază mai degrabă unei vederi de 
ansamblu a lumu formată în raport de interesele pe care le are 
un actor — el o definea în raport cu interesele americane — vis-ă- 
vis de puterea sa în relaţiile internaţionale”. Geopolitical code 
este definit prin totalitatea ipotezelor/assumptions strategice pe 
care le ia guvernul pentru a-și îndeplini obiectivele de politică extemă”!. 


61V, Haseldoncky, Metodologia gestionării crizei, Conferinţă susţinută la 
Academia de Înalte Studii Militare la 15 martie 1997; R. James Ferguson, 
The New International Relations — From Crisis Management to Strategic 
Adaptation, în http://www.international-relations.com/wbadvir/WBADVIR- 
Lec12-2003.htm. 

S5John O”Loughlin, Ordering the “Crush Zone”. Geopolitical Games in Post 
Cold War Eastern Europe, în vol. Nurit Kliot and David Newman (eds), 
Geopolitics and Globalization: The Changing World Political Map, Frank Cass, 
London, pp. 4-5. 

“Thomas Kuhn, The Structure of Scientific Revolution, 24 edition, 
University of Chicago Press, p. 11; apud Stefano Guzzini, op. cit., p. 26. 
s%John O’Loughlin, op. cit., p. 6. 

SSjbidem. p. 8. 

Cercetătorul francez François Thual nu admite existenţa 
unei ştiinţe geopolitice şi nici a unor paradigme, dar crede că 
aceasta ne poate ajuta să înțelegem mai bine ceea ce ne oferă ca 
informaţii mass-media“. 

Profesorul de geopolitică de la Şcoala de Război din 
Franţa şi director al Revistei franceze de geopolitică susţine că 
analiza trebuie să se centreze pe înţelegerea rolului a trei puteri 
existente în relațiile internaționale contemporane: statale, intrastatale 
şi suprastatale*?. 

Observăm că tendinţa în analizele moderne de geopolitică 
este de a evita determinismul geografic ca bază de înţelegere a 
politicii statelor în relațiile internaționale contemporane. Prin urmare, 
este necesar să fie identificate paradigmele specifice geopolitice 
pentru ca, pe baza operaționalizării acestora, să putem obţine 
indicatori specifici care să fie folosiți ca instrumente de observare şi 
cercetare a comportamentului actorilor în câmpul geopolitic. 

Studiul cercetărilor contemporane de geopolitică analizele 
făcute de geopoliticienii din diferite ţări arată că în majoritatea 
cazurilor se operează cu: puterea şi modul cum aceasta este 
folosită în relațiile internaționale contemporane, interesul pe 
care actorii îl promovează/dispută pe diferite spaţii şi percepția 
pe care o are actorul despre celălalt în mediul internațional. 
Acestea se constituie, în fapt, în paradigmele geopoliticii postmoderne. 

Existenţa unor paradigme care să particularizeze geopolitica 
postmodernă şi să ghideze cercetarea comportamentului actorilor 
în mediul internațional actual este o condiție necesară pentru 
apariția unor instituţii de analiză şi prognoză cu funcție de 
expertiză, şi nu de propagandă pentru Justificarea politicii 
externe a statelor sau a altor tipuri de actori. 


“Francois Thual, Methodes de la feopolitigue. Apprendre a dechiffrer 
l'actualite, în http://www.dachary.org/obses/geopo.html. 

SS Aymeric  Chauprade Qu'est-ce que la  geopolitique?, în 
http://www.clio.fr/bibliotheque/Quest-ce que la geopolitique .asp. 

Cred că Thomas Kuhn are perfectă dreptate când afirmă 
că “în absența unei paradigme, cercetarea profundă este 
imposibilă şi nici nu poate exista un criteriu pentru selectarea 


664 A : E 
”„ după cum nu poate exista nici 


problemelor de cercetat 
comunitate academică şi nici o disciplină a geopoliticii bine 
întemeiată. Kenneth Waltz atrăgea şi el atenţia că în studiul 
relațiilor internaționale observaţia şi experienţa nu ne vor oferi 
informaţiile care să ne conducă la înţelegerea cauzelor care 
generează evenimentele”. El a criticat pe toţi aceia care cred 
că realitatea în mediul internațional este ceea ce putem observa 
direct. „Ceea ce noi credem că este realitate este în fapt un 
construct teoretic elaborat şi reelaborat în timp™®®. 

Teoria este cea care oferă instrumentele necesare înțelegerii 
a ceea ce se întâmplă în mediul internațional. Din această 
perspectivă, a mai discuta adevărul relevat de I. Kant, potrivit 
căruia conceptele sunt indispensabile pentru cunoaştere, poate 
părea ca un truism. Nu putem însă să nu observăm că prin intermediul 
acestora ne apropiem „realitatea” din viaţa internaţională““. 
Datele nu vorbesc prin ele însele. Analizând fluxul de date şi 
informaţii, evenimentele, fenomenele şi procesele care se 
derulează cu repeziciune astăzi în lumea internațională, 
paradigmele furnizează scheme selective pentru a distinge 


semnificativul de nesemnificativ, esențialul de neesențial etc. 


s%*Thomas Kuhn, op. cit., p. 37. 


66 Apud Kevin L. Folk, Thomas M.Kane, The Maginot Menthality in International 
Relations Models, în “Parameters” , volume XXVIII, nr. 2, Summer 1998, pp. 80-92. 
s5bidem. 

S%Stefano Guzzini, op. cit., p. 12. 

5.1. PUTEREA ŞI ROLUL EI ÎN GEOPOLITICA POSTMODERNĂ 


Teoriile şi conceptele care au definit puterea în relațiile 
internaționale sunt foarte diversificate şi uneori contestate, în 
funcție de şcoala sau perspectiva filozofică ce era acceptată ca 
suficientă pentru explicarea şi înțelegerea acestui tip de realități. 
Martin Wight demonstra, încă de la jumătatea secolului trecut, 
că percepția puterii în istoria umanităţii şi mai ales a politicii 
de putere nu a fost aceeaşi“. 

Unii teoreticieni ai relaţiilor internaționale au cercetat 
puterea centrând analiza pe capacitate, structură şi formele în 
care aceasta se poate manifesta””. Alţii s-au axat pe evidenţierea 
modalităților de manifestare a puterii în sistemul internaţional." 

Este destul de dificil de ales conceptul cel mai potrivit 
pentru a analiza comportamentul actorilor în evoluțiile lor geopolitice 
pentru că acesta, alături de altele din domeniul politicii şi 
filozofiei, face parte din ceea ce am putea numi categorii cu 
deficit de credibilitate/contestabile. Foarte mult timp teoreticienii 
şi analiştii din cadrul Şcolii realismului au crezut că, dacă se 
cunoaşte distribuția internațională a puterii, este suficient 
pentru a se explica atitudinea şi comportamentul statului. 
Astăzi, tot mai puţini cred că acest lucru este suficient”!, 
pentru simplul motiv că statul tinde să fie înlocuit ca 
importanţă de actorii nonstatali. 


Ss5Martin Wight, op. cit., p. 31. 


S6%A se vedea, pe larg, Stefano Guzzini, op.cit., pp. 63-71; Idem, Power in International 
Relations: Concept Formation Betweenconceptual Analysis and Conceptual History, 
în http/www sanet.org/noarchive/Analysme%020(wc)/20the%o20concept%o200f0ppower.pdf.; 
Mark Rupert, Class Powers and the Politics of Global Governance, în 
http/www.maxell.sgr.edu/maxpage/faculty/sherman/rupert/Global  gov.pdf; 
Bertrand Russell, dealurile politice. Puterea, Antaios, Bucureşti, 2002. 
SReinoud Bosch, Exposing the Concept of Power, în www. Sase.org/conf.2004/ 
papers/bosch_reinaud.pdf.. 

67! Andreas Wenger, The Internet and the Changing Face of International relations 
and Security, în Information & Security, Volume 7, 2001, pp. 5-11. 

Indiferent de cum este percepută şi analizată, realitățile 
din lumea contemporană ne arată că puterea şi influenţa, 
loialitatea şi ataşamentul, coerciția şi amenințarea cu forţa 
atârnă greu asupra relaţiilor internaţionale. În teoria geopolitică 
puterea trebuie înțeleasă atât ca o relaţie între actori — capacitatea 
lui A de a convinge/constrânge pe B să acţioneze într-un sens 
în care fie nu are interes, fie nu doreşte“'?, dar şi ca potențial 
(powermeans)"”* şi voință de a acţiona (powercapacity). 

Gerard Dussouy consideră că nu trebuie să mai percepem 
astăzi puterea ca pe un bloc monolitic, ci în capacităţi multiple”. 
De altfel şi Susan Strange afirmă că în relaţiile internaţionale ar 
trebui să se ia în calcul “patru structuri de putere distincte 
analitic, anume puterea de a influenţa ideile altora (structura 
de cunoaştere), puterea de a influența accesul la credite 
(structura financiară), puterea de a influenţa viitorul securităţii 
lor(structura de securitate), puterea de a influența şansele lor 
la o viață mai bună în calitatea de producători şi consumatori 
(structura de producţie)”. 

Peter Morris a definit puterea plecând de la răspunsul pe 
care l-a dat la întrebarea de ce îi trebuie unui actor putere. El a 
observat că actorii au nevoie de putere din cel puțin trei 
perspective“: al practicii, al moralei şi al evaluării contextului 
în care acționează. Din punct de vedere al practicii, actorul 
trebuie să ştie dacă are capacitatea de a-şi valorifica oportunitățile în 
disputa cu alţi actori. În planul moralei trebuie să cunoască ce 
valori potenţează acțiunile sale, iar din cel al contextului trebuie 
să evalueze natura sistemului social“7.Viziunea sa se apropie de 


672 Andreas Wenger, op. cit., în loc. cit., p. 6; Stefano Guzzini, op. cit., p. 67. 
Reinoud Bosch, op. cit., în loc. cit. 

S'Gerard Dussouy, op. cit., p. 56. 

Susan Strange, Political Economy and International Relations, în vol. 
Martin Grrifiths, op. cit., p. 84. 

616Peter Morris, Power. A Philosophical Analysis, Manchester University Press, 
Manchester, 1987, pp. 37-42. 

STIbidem. 

cea a lui K. Deutsch care afirmă că în relațiile internaţionale a judeca 
doar puterea statului ca atare nu este relevantă. La aceasta trebuie să 
se adauge şi capacitatea sa de a „manipula interdependenţele”*'5. 
Alvin Toffler considera că “puterea implică folosirea violenței, 
averii şi cunoaşterii (în sensul cel mai larg) pentru a face 
oamenii să acţioneze într-un sens dat”. Robert A. Dahl vede 
în putere “abilitatea de a face pe alții să facă ceea ce altminteri 
nu ar face”. 

Școala neomarxistă a relaţiilor internaționale defineşte 
puterea în termenii confruntării economico-sociale. Ea este rezultatul 
confruntării care există în sistemul relaţiilor internaţionale între 
Centru care are tendința de a se manifesta hegemonic şi 
Periferia care îi contestă dominaţia“! 

Gianfranco Poggi distinge, în relatiile internaționale contemporane, 
trei forme de manifestare a puterii: politică, economică şi ideologică 
sau normativă“?. Desigur că mai sunt şi alte viziuni şi moduri 
de a percepe puterea atât la nivelul cecetării academice, cât şi al 
acțiunii politice în sistemul relațiilor internaționale. Analiza 
puterii va trebui să ia în calcul şi modul cum actorii percep şi 
înţeleg, această realitate din mediul internațional. 

În rivalităţile geopolitice, actorii se află într-o permanentă 
competiție pentru a-şi impune interesele. Pentru aceasta va utiliza 
toate mijloacele, de la mijloacele de persuadare, la amenințări şi 
constrângere. Capacitatea unui actor de a se impune sau nu în disputa 
cu alți actori este dată de potențialul său de putere/powersources, 
de locul pe care îl ocupă în structura relațiilor internaționale şi 
de prestigiul de care se bucură. Acest aspect nu trebuie neglijat 
pentru că se adaugă puterii. Prestigiul dat de promovarea valorilor 


ST5yrww,geostrategie.ens.fi/international/CR-2005/Compte-rendu.Sabatie.pdf. 

6P Alvin Toffler, Powershifi/Puterea în mişcare, traducere din 1b. engleză de 
Mihnea Columbeanu, Bucureşti, 1995, p. 24. 

Robert A. Dahl, Who Governs? Democracy and Power in an American City, 
Yale University Press, 1961; apud Mihail E. Ionescu, op. cit., p. 11. 
S%1Ibidem. 

s%Gianfranco Poggi, Forms of power, Polity Press, Oxford, 2001, p. 23. 


204 


politice şi morale unanim acceptate dau legitimitate actorului şi 
prin consecinţă i se măresc şansele de reuşită în competiţia 
geopolitică şi geostrategică“”. 

Locul şi rolul unui actor în câmpul geopolitic sunt date de 
potenţialul său de putere, de voința de a acționa/powercapacity“* 
şi de legitimitatea pe care şi-o construieşte. De o importanță aparte 
în descifrarea potențialului unui actor este definirea şi identificarea 
surselor, dar şi cunoaşterea felului de politică de putere/powermeans 
pe care acesta o promovează în relaţiile internaționale. 

Adepții politicii sofipower vor aloca alte resurse decât cei 
care susţin politica hardpower. Alvin Toffler observa corect că 
astăzi, indiferent de “câte ciocneli, tăieri cu fierăstrăul şi fierărie 
fac” actorii, satisfacerea interesului unui actor “va depinde mai 
puțin de cuvintele lor decât de cantitatea şi calitatea puterii pe 
care o aduc fiecare la masa tratativelor”. 

Tradițional, potențialul de putere/ powersources era apreciat 
prin însumarea resurselor umane, economice, întinderea teritoriului, 
mărimea şi calitatea forțelor militare. Din antichitate până în 
pragul revoluţiei industriale, în economia primului val tofflenian, 
potențialul de putere a fost dat de mărimea şi calitatea populației 
unui stat. Acest fapt a guvernat şi era în calcul atunci când se 
aprecia deznodământul confruntărilor dintre actori“. 

Intrarea în secolul al XVII-lea, în economia celui de-al 
doilea val, a făcut ca industria şi mijloacele moderne de transport să 
devină elemente dominante în proiectarea/judecarea potenţialului 
de putere pentru un actor. Ritmurile inegale de dezvoltare şi 
aplicarea cuceririlor revoluției industriale în producția de arme 
au perturbat echilhbrele şi ierarhiile de putere. Centrul de greutate 


S5Thierry Chopin, Europe-Etats-Unis:retrouver la voie du multilateralisme, în 
„Synthèse n° 126, 2002. 

S51Reinaud Bosch, op. cit, în loc. cit. 

s% Alvin Toffler, op. cit., p. 25. 

s5Mihail E. Ionescu, op. cit., p. 11. 

al sistemului mondial de putere a început să migreze dinspre 
statele cu potențial demografic uriaş — Rusia ţaristă şi Imperiul 
otoman, de exemplu — spre Europa în curs de industrializare, 
stare care a dominat actorii specifici primului val”. 

În era optotronică, specifică economiei celui de-al treilea val, 
care dintre actori va înțelege importanţa calităţii în potenţialul 
de putere, element dat de cunoaştere, creştere economică, stabilitate 
politică şi voință/coeziunea națională, acela va avea un însemnat 
avantaj strategic în ecuația de putere. Astăzi, puterea de cea mai 
înaltă calitate provine din aplicarea cunoaşterii“55. Aceasta are 
avantajul că într-o confruntare nu-şi impune voinţa tradițional, 
pe calea constrângerii. 

Cunoaşterea, în opinia lui Alvin Toffler, poate fi folosită 
“pentru a pedepsi, a răsplăti, convinge şi chiar transforma. 
Poate preface inamicul în aliat”. Acest fapt a fost scos în 
evidență, pe timpul războiului din Golf, şi de unul dintre 
analiştii militari ai postului CNN, care afirma că “planificatorii 
militari trebuie să privească dincolo de folosirea bombelor şi a 
rachetelor pentru a ataca ţintele cu precizie. Tehnologia va putea 
permite curând distrugerea elementelor-cheie ale unui obiectiv 
militar fără a ucide soldații sau a distruge complet ținta”. 

Cunoaşterea a propulsat informaţia drept un element 
extrem de important în constituirea potențialului de putere al 
unui actor. Cu ajutorul cunoaşterii, actorul interesat de controlul 


S5 Martin Wight, op. cit., pp. 40-42; Alvin şi Heidi Toffler, op. cit., pp. 33-34. 
S55 A se vedea, pe larg, Colin S. Gray, RMAs and the Dimensions of Strategy,” Joint 
Force Quarterly”, nr. 17 Autumn/Winter 1997-1998; and idem, Modern Strategy 
Oxford: Oxford University Press, forthcoming 1999; David A. Baldwin, 
Security Studies and the End of the Cold War, “World Politics” volume 48, 
nr. | October 1995 pp. 11741; Stuart E. Johnson and Martin C. Libicki, (eds.), 
Dominant Battlespace Knowledge, rev. ed. Washington, D.C.: National Defense 
University, Institute for National Strategic Studies, April 1996, pp. 1-14. 

69 Alvin Toffler, op. cit., p. 24. 

© Alvin şi Heidi Toffler, op. cit., pp. 155-156. 

unui spațiu anume poate să împiedice actorul concurent fără să 
recurgă la exercitarea puterii sub forma violenţei militare”. 
Analistul militar american Larry Seaguist consideră că 
potențialul de putere trebuie redefinit deoarece până acum el a 
fost conceput îngust, cu referire expresă asupra “armelor şi a 
sistemelor de aplicare şi anumitor sisteme spaţiale”“*?. Tehnologia, 
sistemul educațional şi creşterea economică sunt mai importante 
în măsurarea potențialului de putere al unui actor decât 
populația şi mărimea suprafeţei geografice pe care o posedă. 
“Maşinăriile controlate numeric — afirmă Larry Seaguist — se 
găsesc acum în multe ţări din Lumea a Treia. O uzină farmaceutică 
necesară lor are facultatea inerentă de a fabrica arme biologice. 
Instalaţiile de control numeric care fabrică automobile de 
bună calitate în Lumea a Treia pot produce şi rachete de bună 
calitate”. Se apreciază, din această perspectivă, că “scurgerea 
unor informaţii electronice peste frontiere poate ridica probleme 
de securitate nu mai puţin serioase decât mişcarea unor trupe”. 
Dezechilibrul actual în materie de comunicaţii globale“ 
şi de informații produce mutații spectaculoase în potențialele 
de putere ale actorilor mediului internațional contemporan. 
Acel actor care domină fluxurile informaționale îşi poate impune 
valorile sale, aspiraţiile sale şi propria sa imagine despre lume“. 
Are capacitatea de a face regulile jocului din care rezultă sistemul 
normativ internațional, impunând regulile, normele şi principiile 
care reglementează comportamentul actorilor în câmpul geopolitic 
ŞI, implicit, legitimitatea exercitării puterii. Informaţia țintită cu 


%IColin S. Gray, op. cit., în loc. cit., Andreas Wenger, op. cit., în loc. cit., p. 5. 
©? Apud Alvin şi Heidi Toffler, op. cit., pp. 235-236. 

S%Ibidem., p. 236. 

s% James N. Rosenau, op. cit., pp. 156-157. 

s% Andreas Wenger, op. cit., în loc. cit., p. 5. 

s%Steven Lukes, Power: A Radical View, McMillan, London, 1974, p. 34. 

precizie prin intermediul mass-media este la fel de importantă 
ca şi exercitarea puterii prin mijloacele clasice“. 

Decizia în războiul rece a fost dată de pușca încărcată cu 
imagini/informaţii. Dacă Nicolae Ceauşescu ar fi înțeles impactul 
revoluției în mijloacele de informare în masă şi ar fi studiat 
rolul mass-media în răsturnarea lui Ferdinand Marcos în Filipinet’, 
poate că şi în România ar fi avut loc o “revoluţie de catifea”, ca 
în majoritatea ţărilor fost comuniste. 

În bătălia pentru “spaţiu informaţional” — în aşa-zisul 
“război imagologic” — victoria nu se mai înregistrează prin 
eliminarea fizică sau supunerea adversarului şi ocuparea spațiului 
său de suveranitate, ci prin “ocuparea minţii lui” cu acele 
reprezentări şi convingeri care să-l facă din adversar, aliat”. 

Pentru ca un actor să poată folosi cu precizie arma 
informației, el trebuie să posede tehnologiile cele mai performante 
de transport la ţintă. Puterea economică, indicator de bază al 
potențialului de putere al actorilor în viitor, nu se mai măsoară 
doar în resurse tangibile, ci mai ales în cele care ţin de 
performanță şi sunt intangibile. Cantitatea, ca şi în alte domenii, nu 
mai acumulează cu necesitate putere. Multe state posedă resurse 
economice primare uriaşe, dar acestea nu sunt totodată şi marile 
puteri economice ale lumii. Acest lucru este valabil şi pentru 
partea de resurse economice a potențialului de putere al unui stat. 

Competiția pentru controlul resurselor intangibile în potențialul 
de putere tinde să înlăture pe cea dusă pentru acumularea de arme şi 
tehnică militară. Pe măsură ce amenințările militare vor scădea 
în intensitate, competiția/conflictele pentru resurse economice 
se vor intensifica. În opinia analistului Edward N. Luttwak, 


teama de un război nuclear, cu consecinţe incalculabile pentru 


S% Alvin şi Heidi Toffler, op. cit., p. 203. 

S%Ibidem, pp. 347-348. 

69I ambakis, Space Control in Desert Storm and Beyond,în “Orbis” Volume 39, 
nr. 3 Summer 1995; and The United States in Lilliput: The Tragedy of Fleeting 
Space Power, în “Strategic Review “ Volume 24, nr. 1, Winter 1996. 

omenire, va determina o deplasare de la mijloacele militare la 
cele economice pentru rezolvarea conflictelor dintre state. 
Armele “economice” au funcţionat şi în cazul conflictului 
din Golf, dar şi pentru cel din spaţiul fost iugoslav'%. Tot mai 
des este vehiculată ideea potrivit căreia “metodele comerțului le 
inlocuiesc pe cele militare - capitalul disponibil în locul puterii de 
foc, inovaţia civilă în locul progresului tehnico-militar şi 
pătrunderea pe pieţe în locul garnizoanelor şi bazelor". 
Obţinerea de către o ţară a unui ritm de creştere 
economică mai rapid se reflectă în potenţialul său de putere, 
dar şi în poziţia sa în ierarhia mondială %?. Pe lângă indicatorii 
cantitativi de apreciere a potenţialului economic al unui stat, de 
mare importanță în perceperea evoluţiilor economice sunt dinamica 
productivităţii şi valoarea adăugată produselor manufacturate. 
Dimensiunea militară a potențialului de putere mai este 
totuşi şi astăzi cea care este considerată că dă locul şi rolul unui 
actor în ecuația de putere din sistemul relațiilor internaționale, 
la un moment dat. Aşa după cum nimeni n-ar elimina vreodată 
în întregime importanţa materiilor prime sau a muncii brute în 
procesul de producție, ar fi absurd să ignorăm elementele 
materiale ale capacităţii de distrugere sau elementul uman în 
potențialul militar. 
Ideea că războiul din Golf a fost un război high-tech, în 
care elementul uman a fost eliminat din luptă, este o 
fantezie”. Ofițerii superiori Rosanne Bailey şi Thomas Kearn, 
participanți la confruntările din Golf, afirmau în acest sens: 
"Factorul critic care duce la succes în exploatarea tehnologiei 
rămâne elementul uman, exemplificat în mod tipic prin 


Sergiu Tămaş, op. cit., p. 228. 

"9 t.col.dr. Constantin Hlihor, Europa în căutarea unei noi arhitecturi de 
securitate, în "Observatorul militar", nr. 49, 10-16 decembrie, 1997, p. 12. 
"Sergiu Tămaş, op. cit., p. 230. 

William T. Johnsen, Redefining Land Power for the 21st Century Carlisle 
Barracks, Pa.: US Army War College, Strategic Studies Institute, 7 May 1996, 4; 
Alvin şi Heidi Toffler, op. cit., p. 93. 

performanţa din <<Furtuna Deşertului> > a piloților de luptă 
care au folosit racheta aer-aer AIM-7. A fost un progres mai 
mare de peste cinci ori faţă de performanța din Vietnam, rezultat 
direct al instrucției mult îmbunătăţite". Armele inteligente 
pretind soldaţi inteligenţi, cu pregătire adecvată pentru a putea 
să opereze cu tehnologie ultrasofisticată. 

Calitatea este elementul esențial şi în evaluarea dimensiunii 
umane a factorului militar, şi nu cantitatea. În zilele noastre, un 
avion de luptă este echivalentul unui supercomputer cu aripi %. 
Eficacitatea sa depinde aproape în întregime de cunoştinţele 
împachetate în avionică, armament, dar şi în creierul pilotului. 

Acelaşi lucru, însă la dimensiuni reduse, se întâmplă şi cu 
luptătorul din alte arme. Războiul din Golf a demonstrat din 
plin acest lucru. Reputatul teoretician şi analist militar francez 
Pierre Gallois, cercetând aceste realități pentru primul război 
din Irak, afirma că “Statele Unite au trimis 500.000 de ostaşi în 
Golf, păstrând între 200.000 şi 300.000 de ostaşi în ariergardă, 
pentru scopuri logistice. Dar, de fapt, războiul a fost câştigat 
de numai 2.000 de soldaţi". De partea cealaltă, Saddam Hussein 
a opus o armată de peste un milion de oameni, cu o experienţă 
de război de aproape 10 ani, dar de o calitate inferioară în ceea 
ce priveşte instrucția şi nivelul general de pregătire, în timp ce 
peste 98% din efectivele de voluntari americani din Golf erau 
absolvenţi de liceu, iar mulţi aveau chiar studii mai avansate”. 

lată de ce, pentru dimensiunea factorului uman în 
potențialul de putere, astăzi este mai relevant utilizarea unui 
indicator calitativ decât cel cantitativ. Mărimea populației, 
pentru un stat, aproape că nu mai spune nimic pentru tăria unei 
armate a viitorului. O simplă comparație a hărților care ilustrează 


7% Alvin şi Heidi Toffler, op. cit., p. 94. 
Steven Lambakis, op. cit., în loc. cit. 

'% Apud Alvin şi Heidi Toffler, op. cit., p. 93. 
'%Ibidem, p. 94. 

potențialul demografic cu cele care arată gradul de instruire a 
populației şi de urbanizare evidenţiază un lucru aproape de la 
sine ştiut, că armatele recunoscute ca fiind cele mai bune nu se 
găsesc în statele cu cele mai mari densități de populaţie. 

Foarte interesante sunt discuţiile asupra locului şi rolului 
armelor nucleare în raport cu suprasofisticatele arme nonletale 
în epoca postrăzboi rece, în dimensionarea potențialului de 
putere al unui stat. Analiştii americani Janet şi Chris Morris, 
experți în strategie, consideră că în locul arsenalului militar 
clasic s-ar putea să apară un sistem de tehnologii noi, care să 
poată fi folosite pentru a învinge inamicul cu vărsări de sânge 
absolut minime. Acestea “por anticipa, detecta, preîntâmpina 
sau bloca folosirea mijloacelor letale reducând până la minim 
pierderile de vieți omeneşti”"%. Lista acestora ar cuprinde 
generatoare de infrasunete pentru controlul mulțimilor, substanţe 
care să fărâmiţeze metalele sau să împiedice deplasarea 
maşinilor de luptă prin modificarea structurilor chimice ale 
combustibilului etc. 

Opiniile soţilor Morris, chiar dacă uneori sunt contestate'%*, 
pot fi regăsite în unele documente oficiale americane cu privire 
la strategiile militare”, iar la nivel global s-ar putea spune că 
parțial au fost verificate în partea de final al războiului rece, în 
confruntarea celor două superputeri: SUA — URSS. Fosta Uniune 
Sovietică a dispărut din ecuaţia de putere şi apoi ca stat din 
sistemul relațiilor internaționale, indiscutabil datorită crizei de 
regim, dar nu poate fi ignorat impactul pe care l-a avut asupra 
ei programul S.D.I. (Iniţiativa de Apărare Strategică). Aceasta 
a pus sub semnul întrebării eficiența rachetelor sovietice cu 
rază lungă de acţiune. Dacă S.D.I. putea efectiv să blocheze 
rachetele lansate de sovietici înainte de a lovi teritoriul SUA, 


'%Ibidem, p. 154. 
'%Ibidem, p. 162. 
70A se vedea Joint Vision 2010. America's Military: preparing for Tomorrow, 
pp. 7, 11-15; National Military Strategy of the United States of America, 1997, pp. 18-21. 

atunci ele deveneau inutile, iar Moscova putea fi supusă unui 
atac nuclear fără teama de represalii pentru cel care ar fi atacat. 
Declinul economic al fostei Uniuni Sovietice a făcut imposibil 
ca aceasta să poată răspunde la programul S.D.I. Moscova a 
tras concluzia că nu-şi mai putea apăra imperiul decât cu preţul 
unor cheltuieli inacceptabile şi ca urmare s-a retras din fostele 
tări satelite”. Războiul rece fusese pierdut pentru Uniunea 
Sovietică fără ca imensul său arsenal nuclear să-i fi folosit 
pentru salvare. 

Pe de altă parte, există specialişti şi analişti care consideră că 
armele nucleare vor continua să joace un rol deosebit în potențialul 
de putere al unui stat şi după încheierea războiului rece”? 

Sir Michael Quinlan, referindu-se la acest aspect, afirma: 
“Absența războiului între statele avansate a fost cheia succesului. 
Trebuie să perpetuăm această stare. Armele sunt mijlocul — 
scopul este de a preveni un război. Mai bine o lume cu arme 
nucleare dar fără un război major, decât un război major dar 
fără arme nucleare”. 

Pe aceeaşi poziție se situează şi unii specialişti şi analişti 
din Franţa, care “se opun cu vehemență minimalizării rolului 
armelor nucleare în descurajarea oricărei agresiuni”, dar şi 
americani. În strategia naţională de securitate a SUA se 
precizează că şi în viitor “armele nucleare strategice rămân 
cheia de boltă a strategiei de descurajare a SUA”. Se cunoaşte 
faptul că Statele Unite, ca şi Federația Rusă de altfel, menţin în 


71! A se vedea Zbigniew Brzezinski, op. cit., pp. 209-242; Mihail Gorbaciov, op. cit., 
pp. 194-205; 211-222; Alvin Toffler, op. cit., pp. 391-392. 

"Florian Gârz, NATO: Globalizare sau dispariţie? De la Războiul rece la 
pacea pierdută, Bucureşti, 1995, pp. 58-59. 

"55 Apud Eugene E. Hagiber, Strategie Forces for Deterrence în "Joint Force 
Quarterly", Winter '96/97, p. 66. 

71% Jacquelin K. Davis, Charles M.Perry and Andrew C.Winner, The Looming Alliance 
Debate, over Nuclear Weapons, în "Joint Force Quarterly", Spring 1997, p. 84. 
"'SNational Military Strategy of the United States of America, 1997, p. 25. 

stare permanentă de luptă o mare parte din arsenalul lor 
nuclear”!€. 

Totodată, aceste state vor continua să acţioneze împotriva 
proliferării nucleare prin presiuni economice, politice, combinate, 
după caz, şi cu unele concesii: control asupra vânzărilor de tehnologii 
nucleare ţărilor care ar persevera pe linia introducerii armelor nucleare. 

Există însă în lume ţări angajate în programe de înarmare 
nucleară, precum India, Egipt, Brazilia, Argentina, Indonezia, Pakistan. 
Din această perspectivă, proliferarea nucleară va fi doar întârziată 
şi nu stopată. Există, de asemenea, părerea unor specialişti potrivit 
căreia reducerile făcute de SUA şi Federația Rusă în stocul 
nuclear nu sunt semnificative, deoarece “prin tratatele respective 
americanii şi ruşii realizează scoaterea din înzestrare a mijloacelor 
de lovire nucleară învechite (...) şi le opresc pe cele ultramoderne, 
mobile şi de mare precizie”. Prin urmare, asistăm doar la un 
proces de diseminare de proporții a rachetelor şi altor vectori 
capabili să transporte arme nucleare la țintă, şi nu la reducerea 
arsenalului nuclear. 

Analiştii militari şi politici susțin că arsenalul nuclear 
trebuie luat în calcul atunci când se apreciază potențialul de 
putere al unui stat”'ë. Cu toate că omenirea nu a trecut printr-o 
experiență a războiului nuclear — Japonia a fost un tragic 
experiment — folosirea armamentului nuclear domină gândirea 
strategică a principalilor actori ai relațiilor internaționale 
postrăzboi rece. Statele posesoare de arme nucleare dispun de 
planuri concrete de folosire, iar la aplicații de nivel strategic se 
“joacă” scenarii cu calcularea consecințelor în cazul folosirii 
acestor mijloace pentru diferite niveluri de escaladare a conflictului. 

Descifrarea mecanismelor care conduc la ascensiunea sau 
decăderea unui actor din topul ecuației de putere a tentat de 


"Florian Gârz, op. cit., pp. 64-65. 

"Ibidem, p. 67. 

"'SBarry R. Posen, Command of Commons. The Military Foundation of US 
Hegemony, The Mitt Press, 2001, în http:/ mittpress.mitt.edu/journals. 

foarte multă vreme pe istorici şi, după cel de-al doilea război 
mondial, pe teoreticienii relaţiilor internaţionale”!?, pe analiştii 
politici şi geopoliticieni. Paul Kennedy consideră că ascensiunea 
unor state în rândul marilor puteri este favorizată de stabilirea 
unui raport de echilibru, pe termen lung, între potenţialul economic 
şi puterea lor militară. Ruperea acestui echilibru şi apariția unui 
decalaj între baza economică şi cheltuielile militare izvorâte 
din obiective strategice nerealiste declanşează declinul şi 
căderea din topul ecuației de putere”, Aserţiunile analistului 
american sunt valabile pentru corelațiile ce se stabilesc între 
economii şi armate specifice celui de-al doilea val, şi nu în cele 
specifice secolului al XXI-lea. Sunt situații în care puterea 
militară nu scade paralel şi concomitent cu cea economică. 
Edificator este cazul Federației Ruse în perioada de tranziție. 
Există şi cazuri în care creşterea economică nu conduce automat la 
creşterea potențialului militar — dacă avem în vedere evoluția 
Germaniei şi Japoniei după cel de-al doilea război mondial. 

Analistul George Modelski consideră că ascensiunea/ declinul 
puterilor în sistemul relaţiilor internaţionale este dată/ confirmată de 
conflictele majore în care subiecţii sunt antrenați. Studiind conflictele 
majore ale epocii moderne şi contemporane, G. Modelski a identificat 
o serie de cicluri hegemonice asociate cu “ciclurile lungi economice 
în care creşterea prețurilor şi puţinătatea resurselor determină 
pierderi de putere, concentrarea ei având loc în condițiile unor 
preţuri scăzute şi ale abundenței resurselor"?! 

Reputatul teoretician al relațiilor internaționale Martin Wight, 
analizînd rolul marilor puteri în istoria relațiilor internaționale, 
aprecia că termenul de “putere dominantă” nu este o sintagmă 
acceptată în diplomaţie.Celelalte state în sistemul internațional 
recunosc, în fapt, o putere dominantă fie colaborând cu ea, fie 


"'9Stefano Guzzini, op. cit., passim. 

Paul Kennedy, The Rise and Fall of the Great Powers:Economic Change 
and Military Conflict from 1500 to 2000, 1987, passim. 

721 Apud Mihail E. Ionescu, op. cit., pp. 19-22. 

unindu-se în rezistență împotriva ei. Dar hegemonia nu a fost 
niciodată acceptată în teorie”. 

Conflictele în care au fost antrenate cele două superputeri 
în timpul războiului rece — SUA şi URSS — confirmă aserțiunea 
analistului american. Uneori, cei ce par slabi câştigă, iar cei ce 
par dezorganizați îi depăşesc pe cei ce sunt mai organizaţi, cum 
s-a întâmplat în războiul din Algeria, Vietnam sau Afghanistan în 
cazul invaziei sovietice. 

Istoricul şi analistul militar Mihail E. Ionescu se apropie 
de concepția lui Wight, afirmând că, în fapt, nu se poate stabili 
o ierarhie unidirecțională în ecuația de putere din cauza 
existenței interdependenței structurale în sistemul relațiilor 
internaționale. lerarhule în plan militar, economic sau la 
“etajul inferior al interdependenţelor transnaţionale” nu sunt 
identice. Ordinea mondială nu este dată de balanţa tradițională 
de putere'%. 

Atentatele de la 11 septembrie 2001 par a bulversa cu totul 
modul tradițional de a aprecia puterea dominantă într-o lume tot 
mai globalizată. Organizația Al-Queda, “o bandă de teroriști bolnavi 
şi genial”, a reuşit să pună în dificultate unica superputere 
rămasă pe planetă după încheierea războiului rece. 

Mass-media şi unii analişti nu contenesc să prezinte 
această organizaţie ca pe un actor teribil şi omniprezent. Este în 
poziția de mare putere? Pentru lupta împotriva terorismului s-a 
creat o coaliție multinațională, unii chiar vorbesc de un al patrulea 
război mondial” și în logica teoriei clasice a Realismului am putea 


aprecia că terorismul a devenit un actor omnipotent. 


722 
723 
724 


Martin Wight, op. cit., p. 49. 

Mihail E. Ionescu, op. cit., p. 41. 

Emmanuel Todd, op. cit., p. 6. 

1235Norman Podhoretz, How to Win World War IV? În „Commentary”, February 
2002, pp. 19-28. 

Acest paradox în analiză ne arată că aprecierea/percepţia 
puterii în mediul internațional contemporan nu se mai poate 
realiza prin apel la instrumente şi metode clasice. De remarcat 
că nici folosirea celor mai avansate mijloace nu dau rezultate 
mai bune. Roni Linser,” într-un studiu efectuat la Departamentul 
de ştiinţe politice al Universităţii din Melburne în 2004, pe 
baza modelării matematico-informatice ajunge la concluzia că 
încă este prematur să credem că putem trage concluzii pertinente 
pentru anticiparea evoluţiilor în mediul internațional. 

Şi totuşi opinia publică, şi nu numai, are nevoie de explicații 
pentru ceea ce se întâmplă în viața internațională, iar diplomaților 
nu le poate lipsi expertiza pentru a lua decizii. De aceea, când 
în analiza geopolitică şi geostrategică se fac estimări ale puterii 
pentru a se determina posibilele ierarhii ale actorilor într-un 
spațiu sau la nivel global, trebuie luate în calcul nu numai 
elementele de potențial, ci şi relațiile care se stabilesc între 
aceştia. În opinia lui James Rosenau, relațiile politice înseamnă 
mai mult decât fundamentele puterii actorilor”. Locul pe care 
un actor îl ocupă la un moment dat în ierarhia de putere sau, 
după cum vom vedea ulterior, percepţia pe care el o are despre 
poziția sa îl determină pe acesta să acţioneze/reacţioneze pentru 
a-şi impune/afirma interesul într-o zonă geografică dată. 

Unii specialişti apreciază că o bună cunoaştere a puterii 
actorilor angajaţi în compeţie/rivalități geopolitice se realizează 
dacă se reuşeşte a se răspunde la următoarele întrebări’: Cum se 
exercită puterea asupra celorlalți actori? Ce efecte va produce 
exercitarea acesteia în sistem/câmpul geopolitic? Ce interacțiuni 
va genera utilizarea ei? Cum vor reacţiona instituţiile politice şi 
de altă natură cu vocaţie în domeniul relațiilor internaționale? 


126 Roni Linser, Predictive Power of Role-play Simulations in Political Science: Experience of 
an e-Learning tool, n http://www.simplay.net/papers/RPSpredictive_power.html#U6. 
"James N. Rosenau, op. cit., p. 148. 

Reinaud Bosch, op. cit., în loc. cit. 

Practic, se creionează “un portret” al puterii în cele trei 
dimensiuni ale sale: puterea ca potențial/powermeans; puterea 
ca relație/powercapacity şi puterea ca structură. 


5.2. INTERESUL ŞI COMPORTAMENTUL ACTORILOR ÎN CÂMPUL 
GEOPOLITIC 


Postulând o dilemă a securității în contextul unei anarhii 
internaționale, gânditori din Realismul timpuriu credeau că, 
dacă se cunoştea distribuția puterii în sistemul relațiilor internaționale, 
se putea afla şi comportamentul statului în raporturile cu 
ceilalți actori”. Robert O. Keohane şi Joseph Nye Jr. au 
demonstrat, la jumătatea deceniului opt al secolului trecut, că 
analiza comportamentului actorilor în mediul internațional 
centrată doar pe putere nu era suficientă. 

Societatea internațională în timpul războiului rece era 
preocupată de respectarea normelor şi principiilor înscrise în 
Charta ONU. Unele arii de probleme prezintă trăsăturile a ceea 
ce Keohane şi Nye le numesc regimuri, definite ca „rețele de legi, 
norme şi proceduri care regularizează comportamentul şi îi controlează 
efectele”. În acest mediu există o multitudine de relaţii şi 
interacțiuni de ordin economic, cultural, sportiv şi politic, în care, pe 
lângă actorul classic, apar societăți şi corporaţii internaționale, 
transnaționale sau multinaționale, ceea ce a făcut ca puterea, mai 
ales în dimensiunea ei militară, să nu poată fi folosită oricând şi oricum. 

Comportamentul actorilor în sistemul relațiilor internaționale 
contemporane cunoaşte o mare diversitate şi complexitate în 


"Simon Dalby, Geopolitical Change and Contemporary Security Studies: 
Contextualizing the Human Security Agenda, Institute of International Relations. 
The University of British Columbia, Working Paper nr. 30, April 2000, pp. 15-17; 
Stefano Guzzini, op. cit., p. 215. 

Robert O. Keohane , Joseph Nye Jr., Power and interdependence: World 
Politics in Transition, Little, Brown, Boston, 1977, p. 19. 

ceea ce priveşte orientarea, atitudinea şi intensitatea cu care 
aceştia se manifestă în viaţa internațională. Gradul lor de implicare în 
rezolvarea problemelor internaționale poate varia de la maxim 
la minim, până la neimplicare totală. 

Pentru toată lumea, criza izbucnită în anul 1991 în Golful Persic 
a fost o problemă majoră, dar gradul de implicare în rezolvarea 
ei a fost diferit. SUA şi aliații săi au acționat direct pentru 
obligarea Irakului de a se retrage din Kuwait, pe când China, de 
exemplu, deşi este membră a Consiliului de securitate al ONU şi 
una din marile puteri, s-a rezumat doar la a se implica 
diplomatic. De ce? 

Un posibil răspuns la o asemenea întrebare îl găsim la 
remarcabilul diplomat şi analist politic Henry Kissinger, care în 
memoriile sale afirmă că ceea ce pune în mişcare un stat este, 
printre altele, şi preocuparea acestuia de a-şi rezolva interesul 
național'!. Concluzia analistului american este confirmată de 
analiza istorică, mai ales pentru perioadele în care actorul 
dominant al vieţii internaţionale a fost statul. 

Astăzi, în viaţa internațională, nu numai numărul, dar şi 
importanța actorilor s-au modificat radical. Tot mai mult, în 
prim planul evenimentelor, apar actorii nonstatali. Potrivit unor 
statistici, la nivelul anului 1995, din 100 de actori-economici 
doar 55 erau state, ceilalţi fiind companii transnaţionale”“?. Ori, o 
bună parte a activităţii unor astfel de giganţi economico-financiari, 
fiind internațională, “scapă” de sub incidența normelor şi 
regulilor care se aplică actorilor tradiționali — statele — deci şi 
interesele acestora pot deveni, în anumite cazuri, incompatibile 
cu interesul național al actorului clasic. Acest fapt este reflectat 


PIyww.commissiononglobalization.org/homelink... 
'*Profuniv.dr. Constantin Vlad, Identitate naţională şi integrare, în "Opinia Naţională", 
nr. 202, 9 februarie, 1998, p.7; George E. Shambaugh, op. cit., în loc. cit. 

şi de prezența în discursul politic sau analiza geopolitică, alături 
de sintagma interes național, a unor derivate: “interes specific”, 


29 ce 29 ce 99 66s 


“interes global”, “interes regional”, “interes de securitate”, “interes 


29 ce 29 ce 


economic”, “interes politic”, “interes ideologic” etc. 

Conceptul de interes național este considerat de unii analişti 
un instrument în analiza fenomenului geopolitic contemporan”. 
Nu împărtăşim opinia celor care neagă acest lucru pe motiv că 
nu s-a dat o definiţie exactă a acestuia", însă este suficient a 
opera numai cu un singur concept, având în vedere multitudinea 
actorilor din viaţa internațională. 

Interesul național este o particularizare a interesului din 
perspectiva vieții şi activității unei colectivităţi, coagulată într-o 
formă de organizare politică, care este statul național. P. H. Liotta 
sublinia într-un studiu publicat în revista Colegiului de Război 
al SUA că intersul național “reflectă identitatea poporului — 
geografia şi cultura sa, simpatiile politice, consensul social, ca 
şi nivelul de prosperitate la care a ajuns” 


75 A se vedea, pe larg, Joseph S. Nye, Jr., Redefining the National Interest, 
Foreign Affairs, no. 78, July-August 1999, p. 23.; Joseph Frankel, National 
Interest, Londra, 1970; Irving Kristol, Defining our National Interest, în 
"The National Interest Fall", 1990; Robert S.Mc.Namara, The Essence of 
Security; Refjlections in Office, New York, 1968; Interesul Naţional şi 
Politica de Securitate, Institutul Român de Studii Internaţionale, Bucureşti, 1995, 
în continuare se va cita Interesul Naţional...p. 

?4Martin van Creveld, The Transformation of War „New York: Free Press, 
1991, p. 217. Raymond Aron, Etudes politiques, Editions Gallinard, Paris, 1972, 
în Teoria relaţiilor internaţionale, vol.1, caiet documentar 3/1981, Oficiul de 
documentare şi informare ştiinţifică al Institutului de ştiinţe politice şi studiere 
a problemei naționale, p. 113, în continuare se va cita, Caiet documentar, 
vol. ..., nr. ..., anul. ... 

735P, H. Liotta, To Die For: National Interests and Strategic Uncertainties 
and Strategic Uncertainties, in Parameters, US Army War College Quarterely, 
Volume XXX, no. 2, 2000, pp. 46-57. 

Interesul a fost pe deplin analizat şi studiat în psihologic, 
sociologie'*, de unde a fost preluat de analiştii politici fără ca 
să aibă loc o amplă dezbatere asupra semnificaţiilor şi sensurilor 
pe care acesta îl capătă în analiza fenomenului politic contemporan. 
Noţiunea de interes este folosită în diferite discipline care se 
ocupă cu analiza relațiilor politice internaționale, într-o gamă 
extrem de variată de nuanţări şi particularizări. Necesitatea definirii 
conceptului de interes, a stabilirii cauzelor şi condiţiilor care îl 
generează — izvoarele lui — şi, nu în ultimul rând, factorii care 
determină intensitatea şi stabilitatea sa în timp devin, în 
condițiile de astăzi, imperioase. 

În psihologie, interesul este considerat ca o orientare activă 
şi durabilă, ca atitudine favorabilă şi ca o predilecție a persoanei 
spre anumite lucruri, fenomene sau domenii de activitate”. 
Serghei L. Rubinstein a definit interesul ca o manifestare a 
fixării unei trebuinţe "5. De aici rezultă şi clasificarea intereselor 
în funcție de domeniile de activitate în care este antrenat individul: 
interesul pentru cunoaştere, pentru sport, activități economice, 
ştiinţifice, politice etc”. 

Din perspectiva sociologică, noțiunea de interes are alte valenţe. 
El nu se mai reduce la o chestiune de preferință subiectivă a 
individului, ci reprezintă mai curând o modalitate subiectivă de 
însuşire a unui raport obiectiv între situaţia şi nevoile reale ale 
omului/colectivităţii, şi determinațiile acţiunii şi ale rezultatului ei. 


Interesul este legat în mod esențial de urmărirea de către un 


"5*Determinarea şi motivarea acţiunii sociale, coordonatori prof.univ.dr. 
Cornel Popa, conf.univ.dr. Ion Moraru, Bucureşti, 1981, p. 141. 

"Ibidem, p. 142. 

75% A se vedea, pe larg, capitolul Motivaţie, în "Psihologie generală" sub redacţia 
lui Al. Roşca, Bucureşti, 1976. 

"Dicţionar enciclopedic de psihologie, coordonator Ursula Schiopu, Bucureşti, 
1997, p. 378, în continuare se va cita Dicţionar de psihologie, ...p. 

individ/grup uman a unui avantaj în raport cu o anumită acţiune 
ŞI cu rezultatul ei. 

În această accepţiune, interesul are întotdeauna un caracter 
concret şi determinant în sensul că se referă la o anumită 
acțiune, la un anumit rezultat sau aspect al ei, la valoarea şi 
finalitatea acțiunii în raport cu agentul social care poate fi un 
individ sau grup. Interesul implică în mod necesar formularea 
de către individ/grup a scopurilor pe care aceştia le urmăresc, 
determinate în ultimă instanţă de trebuințele şi motivațiile care 
sunt vitale la un moment dat pentru acel grup. 

Hans I. Morgenthau exemplifică acest lucru cu situația în 
care au fost puse Franţa şi Anglia, în anul 1939, când URSS a 
atacat Finlanda. Moscova încălcase Pactul Ligii Naţiunilor, 
prin urmare Franţa şi Anglia trebuiau să ia contramăsuri pentru 
a restabili situația. Acestea însă n-au acționat, după cum nu o 
vor face nici atunci când URSS va ataca Polonia, pentru că ar fi 
afectat interesele lor pe termen lung'“. 

În analiza relaţiilor internaţionale, categoria de interes se 
referă în exclusivitate la grupări umane organizate în entităţi 
politice, economice, religioase, culturale, adică totalitatea 
actorilor care compun fenomenul geopolitic contemporan. 
Interesul, din această perspectivă, poate fi definit ca o sumă de 
valori şi de opțiuni politice, economice, socio-culturale, 
religioase etc., a unui grup sau comunități care se constituie 
într-un actor al vieţii internaţionale”. 

În funcţie de natura scopurilor urmărite, a acţiunilor întreprinse 
ca şi a valorilor promovate, interesul poate să se manifeste în 
sfera economicului, politicului sau a spiritualului, ori chiar în 
cea a domeniului militar. Hans Morgenthau identifica două 


"Hans I.Morgenthau, Politics Among Nations. A Realist Theory of International 
Politics, în "Caiet documentar", vol. II, nr. 4, 1981, p. 16. 
"Interesul Naţional, pp. 46-49. 

categorii de interese la nivelul statelor: vitale şi secundare”. 
Aceste niveluri de manifestare nu le regăsim la nivelul individului, 
deoarece aici interesul este generat de existenţa trebuinţelor 
umane fundamentale, de la cele organice (foame, aer, sete, 
reproducere) şi de securitate, până la cele estetice şi cognitive” $. 

Sursa intereselor şi modul lor de apariție sunt mai 
complexe deoarece comunitatea sau grupul care se constituie ca 
entitate a sistemului relațiilor internaționale nu este niciodată 
suma indivizilor care îl compun. La acest nivel, interesul poate 
să apară din cerința funcţională a acelei entităţi/actor, care se 
manifestă în câmp geopolitic la un moment dat'*. 

Cerinţa funcțională se manifestă ca o necesitate şi este 
formulată ca scop, ca obiectiv de atins. Din această perspectivă, 
actorii clasici ai relațiilor internaționale — statele — acționează şi 
îşi desfăşoară activitatea pentru a-şi atinge obiectivele de 
securitate, păstrare a unității şi integrității teritoriale, menţinere 
a păcii, cooperare economică şi culturală etc. Obiectivele se 
stabilesc în funcție de evoluţia raporturilor de putere care se 
stabilesc între actori, de alianțele pe care aceştia le pot realiza, 
ca şi de existența/nonexistenţa unei arhitecturi credibile de securitate. 
Acest lucru este ilustrat de preocuparea elitei politice americane 
de a identifica şi evalua corect interesele SUA pentru începutul 
noului secol şi mileniu”. 

O comisie alcătuită din experți în politică externă, universitari, 
cercetători în domeniul relațiilor internaționale, a întocmit un 
raport care a cuprins o paletă largă de probleme, de la definirea 


Hans J. Morgenthau, The Impasse of American Foreign Policy Chicago: 
University of Chicago, 1962, p. 191. 

18 Dictionar enciclopedic de psihologie, p. 106. 

“Cătălin Zamfir, Metoda normativă în psihosociologia organizării, Bucureşti, 
1972, pp. 15-30. 

“The Commission on America's National Interests, July 2000, în 
http//bcesia.kgs.harvard.edu/BCSIA-content/documents/AmerNatinter.doc. 


222 


intereselor naționale americane până la criteriile de ierarhizare 
şi strategiile prin care acestea să fie promovate în mediul 
internațional“. 

Din perspectiva realismului politic, Hans I. Morgenthau 
defineşte interesul ca putere, deoarece acesta ține de “esența politicii şi 
nu este afectat de împrejurări legate de timp şi spaţiu”. 

În geopolitică, un interes poate fi considerat ca atare 
numai dacă actorul, ca element al sistemului relațiilor internaționale, 
are capacitatea de a obţine materializarea lui. Dacă acest lucru 
nu este posibil, atunci nu avem de-a face cu interese, ci doar cu 
aspirații care pot fi proclamate şi clamate'*. 

În opinia analistului american Hans I. Morgenthau, dacă 
se consideră toate statele “ca entități politice care îşi urmăresc 
propriile lor interese definite ca putere, vom fi în stare să facem 
dreptate tuturor într-un sens dual: vom fi în stare să judecăm 
alte națiuni, aşa cum o judecăm pe a noastră şi, judecându-le 
astfel, suntem capabili să elaborăm strategii care respectă interesele 
altor naţiuni, ocrotind şi promovând propriile noastre interese” 

Apelând la analiza istorică, Morgenthau constată că 
aceste idei au fost observate în acţiune, din antichitate până în 
zilele noastre. Tucidide, de exemplu, afirma că identitatea de 
interese este cea mai sigură legătură între state şi indivizi. Ideea 
a fost reluată în secolul al XIX-lea de lordul Salisbury, care 
remarca faptul că “singura legătură care durează între naţiuni 
este absenţa intereselor contrare”. 


"Ibidem. 

“Hans |. Morgenthau, op. cit., în loc. cit., p. 12. 

78A se vedea, pe larg, Theodore H. Moran, American Economic Policy and 
National Security, New York: Council on Foreign Relations Press, 1993; 
Joseph J. Romm, Defining National Security: The Nonmilitary Aspects, 
New York: Council on Foreign Relations Press, 1993. 

"Hans I. Morgenthau, op. cit., p. 15. 

Ibidem, p. 12. 

În accepțiunea lui James Rosenau, interesul are o dublă calitate. 
Este un instrument de analiză pentru cercetătorul şi analistul 
fenomenului politic internațional contemporan, dar este şi un 
instrument de acţiune pentru actori. “Ca instrument analitic — 
precizează James Rosenau — el este folosit pentru a descrie, a 
explica sau a evalua sursele politicii externe ale unei naţiuni 
sau caracterul ei adecvat. Ca instrument al acțiunii politice, el 
serveşte ca mijloc de propunere, de justificare sau de condamnare 
a politicilor””!. 

În câmp geopolitic, interesul poate fi privit din triplă perspectivă. 
În interiorul fenomenului geopolitic, interesul este cel care 
determină şi orientează un actor pentru a acţiona într-un anume 
spaţiu şi nu altul. În teoria şi analiza geopolitică, categoria de 
interes devine un instrument pentru a identifica şi măsura, cu 
aproximație, gradul de implicare a unui actor în rezolvarea unei 
probleme care poate să apară într-o regiune a lumii. În cartografia 
geopolitică de propagandă, interesul poate să devină foarte 
bine un instrument de manipulare a opiniei publice interne sau 
internaţionale. Într-o lume tot mai mult dominată de mass-media, 
“tunurile” încărcate cu informaţie şi imagine pot foarte uşor să 
convingă opinia publică de “Justeţea” acțiunilor întreprinse, şi nu 
neapărat de adevărul sau scopurile ce-au determinat acea acțiune. 

Criteriile de clasificare şi evaluare a intereselor pe care 
actorii le promovează în sistemul relațiilor internaționale sunt 
multiple şi foarte diversificate”? Acest fapt a dat naştere la definiţii 
extrem de largi şi, uneori, chiar contradictorii. Dacă din punct 
de vedere al acțiunii politice în cadrul fenomenului geopolitic 
contemporan, un anume grad de ambiguitate în definirea şi 
clasificarea intereselor este, pentru unii analişti, de acceptat 
deoarece se consideră că ar fi extrem de dificil să se ajungă la 
un acord cu un partener dacă unul dintre interesele proprii a 


75! Apud Sergiu Tămaş, op. cit., p. 166. 
PH. Liotta, op. cit., în loc. cit. 

fost definit cu un asemenea grad de precizie încât l-ar face 
inflexibil şi prin urmare nenegociabil'”, în teoria geopolitică 
nu este de acceptat o definiție confuză deoarece analizele şi 
evaluările ar fi hpsite de realism şi obiectivitate. 

Din perspectivă geopolitică, cel puţin două elemente sunt 
relevante pentru a se preciza natura şi dimensiunea intereselor: 
natura actorilor şi valoarea geopolitică a spațiului în dispută. 
Din perspectiva actorilor, interesele pot fi clasificate, în primul 
rând, după scopurile urmărite în sistemul relaţiilor internaționale şi 
pot fi: naționale, economice, politice, teritoriale, ideologice, strategice. 
În al doilea rând, interesele actorilor diferă după priorităţile pe 
care aceştia şi le stabilesc la un moment dat, şi în acest caz 
acestea pot fi categorisite ca vitale sau secundare. 

Interesele vitale sunt cele legate de securitatea, independenţa 
şi suveranitatea statului şi care, în opinia adepților teoriei realismului 
în relaţiile internaţionale, nu pot fi negociate. Încălcarea lor ducea 
la război. Interesele secundare sunt “greu definibile”, dar pot fi 
negociate şi intens folosite în relaţiile internaționale drept artă a 
compromisului” za 

Comisia SUA, în vara anului 2000, analizând prioritățile de 
politică externă şi mediul internaţional în care Statele Unite trebuiau 
să acționeze, identifica următoarele categorii de interese: vitale; extrem 
de importante, importante şi mai puţin importante/secundare””. 
Analistul politic şi scriitorul Donald Neuchterlein identifica, la 
rândul său, pentru SUA, patru categorii de interese: Defense of 
Homeland (territory, citizens, political system); Economic Well- 
Being (Economic Stability, living standards); Favorable World 


"Carlo Jean, Interesele naţionale de apărare, Conferinţă publică susţinută 
la Colegiul Naţional de Apărare, Bucureşti, 23 martie 1997. 

"4P, H. Liotta, op. cit., în loc. cit. 

Worder (Appraisal of International Security) şi Promotion of 
Values(In America, Democracy — Human Rights)'*. 

Cercetătorul Ronald W. Jones de la Universitatea din Rochester 
arată că, odată cu intensificarea procesului de globalizare şi 
afirmarea tot mai mult a actorului nonstatal, apar în mediul 
internațional noi categorii de interese care se opun celor 
promovate de actorul classic — statul. El defineşte acest tip de 
interese ca fund private” şi apreciază că ele vor cunoaşte o 
dezvoltare tot mai puternică pe măsură ce sectoarele importante 
ale economiei naționale — poştă şi telecomunicații, energia electrică, 
finanţe — se vor privatiza. 

După intensitatea sau permanenţa obiectivelor pe care le 
promovează în diferite zone geopolitice, interesele sunt definite 
ca fiind stabile, variabile, generale sau specifice”. Nu în ultimul 
rând, interesele actorilor pot fi identificate în funcție de poziția 
actorilor în sistemul relațiilor internaţionale. Acestea pot fi 
comune, dacă obiectivele şi scopurile urmărite de doi sau mai 
mulți actori într-un spațiu sunt comune, complementare, dacă 
obiectivele strategice nu sunt antagoniste şi unul dintre actori 
poate renunţa la un interes specific ce vine în contradicție cu un 
altul din aceeaşi categorie, şi conflictuale, când obiectivele 
strategice urmărite de un actor într-un spaţiu sunt ireconcilabile 
vis-à-vis de obiectivele unui alt actor. 

Factorul timp este important în identificarea intereselor 
pe care le au actorii. Pe termen scurt, interesele a doi sau mai mulți 
actori pot să coincidă, dar să fie divergente sau chiar ireconciliabile 


"Donald Neuchterlein, National Interests and Foreign Policy Formulation, 


outline of a lecture delivered by Dr. Donald Nuechterlein on November 7, 2000, 

PRonald W. Jones, Private Interests and Government Policy in a Global World, 

pe termen lung. Anglia, SUA şi URSS, în timpul celui de-al 
doilea război mondial, au avut un interes comun pe termen scurt — 
eliminarea Germaniei din ecuația de putere de pe continentul european. 
După atingerea obiectivelor urmărite în război, partenerii din 
Coaliția Naţiunilor Unite s-au situat pe poziții ireconciliabile 
deoarece obiectivele strategice pe termen lung ale URSS şi ale 
Marilor Democraţii occidentale erau total opuse. Acest fapt a generat 
un aspect cu totul nou în confruntările dintre actori, în fenomenul 
geopolitic contemporan cunoscut sub numele de război rece. 

Actorii, în acţiunea lor în câmp geopolitic, pot promova 
pe termen scurt” şi interese indirecte, în fapt instrumente sau 
mobiluri pentru promovarea unor interese complet diferite, care 
să nu fie atât de manifeste. Declaraţia guvernului român din 
februarie 1998, de a participa cu toate mijloacele, inclusiv militare/*0, 
la operațiunea “Tunetul deşertului”, a fost justificată de nevoia 
sensibilizării Casei Albe în problema cererii României de aderare 
la NATO, dar şi de a revigora imaginea externă a țării şi 
credibilitatea ei pe plan internațional. 

Pentru analiza geopolitică şi cunoaştera tipului de 
comportament al actorilor în câmpul geopolitic este important 
să fie cunoscuți factorii şi criteriile care conduc la posibile ierarhizări 
ale intereselor. Clasic, nevoile de resurse şi protejarea pieței 
naționale erau cel mai adesea luate în calcul pentru a se face o 
clasificare şi ierarhie a intereselor. 

Conflictul din Kosovo ne arată că pentru prima dată în 
istoria relațiilor internaționale interesele care au determinat membrii 
Coaliţiei internaționale să acţioneze nu mai erau de tip clasic. 
Serbia nu încălcase dreptul de suveranitate, nu amenințase 
independenţa şi existența SUA, UK sau a Franţei. Ea nu respecta 
drepturile omului pentru proprii cetățeni". Marile democrații 


Ibidem, p. 9. 

"ulian Niţu, Washingtonul încearcă să-şi realizeze cât mai mulți sprijinitori, 

“livo H. Daalder, Michael E. O'Hanlon, Unlearning the Lessons of Kosovo, în 
Foreign Policy, No. 116 , Fall 1999, p. 129. 


227 


occidentale au intervenit pentru a pune capăt atrocităților comise 
împotriva propriilor cetăţeni de către guvernul de la Belgrad. 

Analizând acest aspect, Henri Kissinger constata că 
"Primul ministru britanic Tony Blair a proclamat misiunea în 
Kosovo drept o victorie a forțelor progresiste din politica 
externă, care au înlocuit conceptele tradiționale demodate”"?. 

Kosovo a reprezentat, de fapt, apogeul unei serii de 
intervenții desfăşurate în numele drepturilor omului şi al 
valorilor umanitare '“. Forţele armate americane au fost trimise 
în Somalia, inițial pentru a sprijini împărțirea hranei, apoi 
pentru a aduce în fruntea ţării un guvern civil, în Haiti, pentru a 
elibera populația de un guvern militar opresiv, în Irak, pentru a 
înlătura regimul de dictatură a lui Saddam Hussein. În toate 
aceste cazuri, interesele americane n-au mai fost definite în 
raport de criteriile clasice de analiză. 

Comentând cele patru principii care justifică intervenția 
militară în scopuri umanitare, lansate într-un excelent studiu de 
Joseph Nye Jr., în Foreign Affaires,'* Henri Kissinger atrăgea 
atenția că “noul secol impune SUA o nouă definire a interesului 
vital", însă aceasta trebuie să ţină cont de complexitatea 
provocărilor cu care se confruntă America. 

Nu toate statele împărtăşesc, fără rezerve, doctrina intervenției 
în scopuri umanitare. Cele aflate în zona Lumii a Treia interpretează 
în general doctrina intervenției umanitare ca pe un instrument 
prin care democraţiile industrializate reafirmă o hegemonie 
neocolomialistă. Rusia o respinge de teama de a nu pierde 
controlul în spațiul fost sovietic, mai ales în Asia Centrală considerată 
principalul rezervor de resurse energetice ale viitorului“, iar 
China din aceleaşi motive ca şi Rusia, având în vedere nerezolvarea, 
în accepțiunea ei, a problemei Taiwanului. 


Henri Kissinger, op. cit., p. 218. 


6 Tbidem, p. 219. 

"4 Tbidem, p. 235. 

6 Tbidem. 

'**Constantin Buşe, Constantin Hlihor, op. cit., în loc. cit., p. 93. 

Reacţii contradictorii în privința acceptării intervenționismului 
au venit după “momentul Kosovo” şi din partea aliaților vest- 
europeni ai SUA. Treptat, Germania şi Franţa au început să 
nuanțeze condiţiile de intervenție pentru apărarea drepturilor 
omului, insistând ca acestea să se facă doar cu acordul ONU. 
Ministrul francez de externe M. Philippe Douste-Blazy, de exemplu, 
în conferința susținută, în august 2005, în faţa ambasadorilor 
Franţei în diferite ţări, sublinia că ”... în problemele păcii nici 
un Stat nu mai poate să decidă de unul singur”. Multipolaritatea 
lumii actuale începe să devină o realitate şi recurgerea la forță 
pentru menţinerea păcii trebuie să țină cont de acest lucru. 
Acest lucru este valabil atât timp cât statul este actorul dominant 
în mediul internațional contemporan, însă astăzi asistăm nu 
numai la criza statului-națiune, ci la erodarea statului ca actor 
politic“ Vom asista la schimbarea de paradigmă în ceea ce 
priveşte definirea intereselor şi mai ales în promovarea lor în 
viitorul mediu global.Trecerea de la geopolitică la geoeconomie este 
inevitabilă în Noul ev mediu. 


5.3. PERCEPȚIA ÎN TEORIA ŞI FENOMENUL GEOPOLITIC 
CONTEMPORAN 


Analiza geopolitică, indiferent de paradigma şi metoda 
folosită, are ca scop final o mai bună cunoaştere a realității 
dintr-un spațiu geografic/virtual. Constatăm că, de fapt, mai buna 
cunoaştere a realităţii nu este rezultatul obţinerii unei imagini 
unice/absolute a realității geopolitice respective, ci al acceptării 
de către noi a unei imagini pe care o credem adevărată. 

Referindu-se la acest aspect, Paul Watzlawick afirma că 
analistul politic, atunci când operează în relațiile internaționale, 
nu are de-a face cu “realități absolute ci doar cu reprezentări 


'STpttp:/Aarww.ambafiance-us.org/news/statmnts/2005/ambassadors. conference082905.asp. 
'SPaul-Marie de la Gorce, Ultimul imperiu. Va fi secolul al XXI-lea american?, 
Editura Lider, Bucureşti, pp. 240-241. 

subiective şi adesea contradictorii ale realităţii” “. O simplă 


lectură a presei dintr-o ţară sau alta, pentru a ne informa despre 
disputa geopolitică şi geostrategică a resurselor energetice, de exemplu, 
ne arată că vom avea un pluralism de imagini şi percepții diferite. 

Particularitățile geografice, modul cum oamenii, grupurile 
sociale, comunitățile etnice răspund provocărilor mediului natural 
şi social, natura relaţiilor dintre ele de-a lungul istoriei, condițiile 
concrete de formare a limbii, structurilor mentale, culturii, 
civilizației, mentalităților diferitelor popoare au o importanţă 
majoră în modul cum ele percep lumea, procesele şi fenomenele 
sociale, existenţa altor popoare, modalităţile de manifestare în 
timp şi spaţiu a celuilalt”. 

Prin urmare, cunoaşterea politicii de putere şi a interesului 
actorilor este utilă în analiza fenomenului geopolitic contemporan, 
dar nu şi suficientă. Percepția, ca proces al fenomenului geopolitic, 
dar şi ca instrument de cunoaştere, întregeşte şi măreşte eficiența 
analizei geopolitice”. 

În funcţie de reprezentarea pe care o au actorii în câmpul 
geopolitic asupra locului şi rolului lor în ecuaţia de putere, ca şi 
asupra intereselor proprii sau ale oponenților, actorii adoptă în 
acel spațiu, de regulă, un anume tip de comportament politic, militar, 
economic sau de altă natură. Imaginea Celuilalt în rivalităţile 
geopolitice joacă un rol deosebit. O reprezentare pozitivă şi o 
percepție adecvată asupra comportamentului celorlalți poate 
determina un actor să evite conflictele şi să opteze pentru 
cooperare în satisfacerea intereselor pe care le are în acel spațiu. 

O percepție supradimensionată asupra propriului potențial 
de putere, corelată cu una subdimensionată asupra potenţialului 
de putere al opozantului dintr-un spațiu de interes, conduce pe 
un actor, cel mai adesea, la politici şi acţiuni riscante în planul 


Paul Watzlawick, La realite de la realite. Confusion, desinformation, communication, 
Le Seuil, Paris, 1978, p. 137. 

'*Bogdan-Alexandru Halic, Ion Chiciudean, op. cit., p. 9. 

relațiilor internaționale. Dintre numeroasele exemple pe care 
istoria le-a consemnat în acest sens, ne vom referi doar la cazul 
Germaniei, pentru prima jumătate a veacului al XX-lea, care a 
declanşat cel de-al doilea război mondial pentru a-şi impune 
supremaţia pe continentul european şi în lume”, şi cel al 
Argentinei, care la începutul anilor ‘80 a încercat să obțină prin 
forță insulele Falkland. 

Dacă însă un actor are o percepție subdimensionată 
asupra propriului potenţial de putere într-un spaţiu de interes, 
în raport cu cel al competitorilor pentru acel spaţiu, atunci 
politica şi acţiunea sa în câmp geopolitic este nesigură, acesta 
fiind predispus la compromisuri care să-i afecteze interesele 
fundamentale pe termen scurt sau lung. Comportamentul Franţei şi al 
Marii Britanii, de exemplu, în faţa acțiunilor de forță întreprinse 
de Germania pe scena politică europeană, în perioada 1936-1939, 
este elocvent în acest sens”. 

Percepția este o componentă importantă a fenomenului 
geopolitic contemporan. Aceasta devine, în teoria şi analiza 
geopolitică, un produs al observării şi cunoaşterii raporturilor 
de putere, ca şi a intereselor care determină doi sau mai mulți 
actori să-şi dispute/negocieze controlul sau prezenţa într-un 
anumit spaţiu geografic. 

Din această perspectivă, percepția, în analiza fenomenului 
geopolitic contemporan, se materializează într-un set de informaţii 
însoțite sau nu de reprezentări cartografice şi iconografice. Ea stă 


772A se vedea, pe larg, Jaques de Launay, Mari decizii ale celui de-al doilea 
război mondial, vol. I, Bucureşti, 1988; Maurice Beaumont, Les origines de la 
deuxieme guerre mondiale, Payot, Paris, 1969; Walter Hofer, Hitler declanche 
la guerre, Editions du Seuil, Paris, 1967; Andre Maurois, Cauzele războiului 
din 1939, Bucureşti, 1945. 

'*5Maurice Baumont, Les origines de la seconde guerre mondiale, Paris, 
1974; Peter Calvocorressi, Guy Wint, Total War. Cause and Courses of the 
second World War, London, 1972; James L. Stokesbury, Scurtă istorie a celui 
de-al doilea război mondial, Bucureşti, 1993, partea I.; David L. Rousseau, 
Dan Miodovnik, DeborahLux Petrone, op. cit., în loc. cit. 

la baza scenariilor şi proiectelor geopolitice. Foarte frecvent 
este întâlnită situația în care o zonă geopolitică “fierbinte” este 
prezentă în mass-media sub forma unor hărți. Pe hartă sunt 
indicaţi, de cele mai multe ori, actorii prieteni sau adversari, 
arealul de criză şi conflict. Dramele geopolitice se pun în scenă 
şi prin intermediul hărților, care fac din teritorii veritabili 
“actori ai istoriei” ” ^. 

Dacă se acceptă faptul că percepția este o componentă a 
realității geopolitice contemporane şi totodată un element al 
metodologiei de analiză în teoria geopolitică, atunci se naşte, în 
mod legitim, întrebarea: ce este şi cum poate fi ea definită? 
Phillip A. Ross răspunde că perceptia nu este realitatea”, dar 
atunci ce este? Cum poate un actor, să luăm, de exemplu, pe 
cel clasic — statul, să perceapă o ameninţare la adresa sa lansată 
de un alt competitor în câmpul geopolitic? 

Psihologia defineşte percepția drept un act prin care 
individul identifică şi integrează informaţia pe care o primeşte 
prin intermediul simţurilor”. Există un curent de gândire — 
realismul naiv, care afirmă că omul poate cunoaşte realitatea 
fizică prin intermediul simțurilor”. La nivelul individului, 
percepția este influențată de mediul înconjurător, de valorile în 
care acesta crede şi de motivaţia sau starea sufletească în care 
se află.’ Deci percepţia este concepută ca un proces cognitiv 
în care un rol important îl au informaţiile şi experienţa anterioară 
legată de realitatea reflectată. 


"Sergiu Tămaş, op. cit., p. 174. 

“Phillip A. Ross, Perception is not Reality, în  http://www.prweb.com/ 
''“Tianbao Zhu, The Threat Perceptions and Developmental States in Northeast 
Asia, în Working Paper, no. 3, 2001, în www.anu.edu.au/asianstudies/ 

"'Shttp://en.wikipedia.org/wiki/Philosophy_of_perception. 

P Ibidem. 

Percepția sinelui este dată, în foarte multe cazuri, în 
funcție de atitudinile pe care le au alți indivizi asupra propriei 
persoane'*. 

Deci percepția la nivelul individului nu trebuie înţeleasă 
numai ca o reflectare a stimulilor fizici în diferitele porțiuni ale 
sistemului nervos central'*!, ci şi ca oglindire a omului în alt 
om, ca imagine a sa în alţii şi a altora în a sa'?. 

Percepția poate fi considerată şi ca o prelucrare de informaţii, 
deoarece acest proces nu este unul mecanic. Imaginea oferită 
de mediul extern sau intern al individului este filtrată, prelucrată şi 
apoi încorporată sinelui. Acest fapt este evident mai ales atunci 
când individul percepe un mediu cu totul deosebit de cel fizic, 
cum este mediul social'*?. 

În acest tip de mediu, individul nu acţionează în funcţie 
de stimulii ce îi primeşte, de informația obiectivă, ci în raport 
de imaginea sa despre realitatea socială. Acest lucru explică, 
într-un fel, de ce un fapt social sau un eveniment petrecut în 
câmpul geopolitic este “văzur” diferit de indivizi care pot avea 
acelaşi set de informaţii, dar au convingeri politice, morale sau 
religioase diferite. 

Un exemplu edificator este criza din Kosovo. Pentru ilustrare 
vom lua doar un singur aspect al crizei, cel al cauzelor care au 
generat-o, deoarece acest fenomen este extrem de complex şi 
foarte greu de “văzur” în doar câteva cuvinte. 

Iată câteva percepții. Pentru o mare parte a populației din 
Occident, cauza gravelor incidente interetnice este una de natură 
psihologică comportamentală. “În Occident, afirmă Jonathan Eyal, 
există percepția că populaţiile din Balcani au înnebunit, că ard 


'5bidem, p. 310. 

BIA se vedea, pe larg, Pantelimon Golu, Psihologie socială, Bucureşti, 
1974, pp. 138-145; Alain Lieury, Manual de psihologie generală, Bucureşti, 
1996, pp. 22-55. 

'5The Problem of Perception în  http://plato.stanford.edwventries/perception- 
problem///3.3.2. 

8 Ibidem. 

de nerăbdare să se războiască între ele şi că aşteaptă doar un 
pretext. Dar aceasta nu este adevărat”. Analistul român dr. 
Mihail E. Ionescu consideră că principala cauză a crizei este 
“prelungirea sindromului iugoslav, care, din 1992, înseamnă 
redesenarea hărţii politice a ex-lugoslaviei prin mijloace violente” 1® 

Când analizează un aspect sau altul al raporturilor de 
putere sau interesele diferiților actori într-un spaţiu geografic, 
geopolitica operează cu noţiunea de percepție, însă, după cum 
s-a putut observa, aceasta are un înţeles diferit de cel pe care i-o 
conferă psihologia. Realitatea percepţiei este uşor de sesizat în 
studiile şi analizele de geopolitică deoarece ea însoţeşte/face 
parte din fenomenul geopolitic, dar conceptul nu este încă 
definit şi precizat cu claritate. 

Din punct de vedere al semnificației, termenul de 
percepție folosit în geopolitică se apropie mai mult de ceea ce 
psihosociologia defineşte ca fiind reprezentarea socială. 
Termenul, în acest caz, depăşeşte “versantul perceptiv” şi conţine 
elemente de ordin informativ, cognitiv, ideologic, normativ, 
credinţe, atitudini, opinii şi imagini care se găsesc într-o formă 
sau alta în definițiile reprezentărilor sociale. 

Cercetările în domeniul reprezentărilor sociale au fost 
reluate, relativ recent, de Serge Moscovici. Acesta a adus în 
atenția specialiştilor un “concept pierdut”, lansat la sfârşitul 
veacului al XIX-lea de Emile Durkheim: reprezentarea colectivă. 
În concepţia celebrului sociolog, aceasta forma o clasă foarte 
generală de fenomene psihice şi sociale, în acelaşi timp 
înglobând conştiinţe, mituri, ideologii. 

Reprezentările colective aparțin socialului în măsura în 
care erau produse ale unor caracteristici comune unui grup de indivizi 


4 Jonathan Eyal, Violenţa din Kosovo va continua ani la rând, dar nu se va 
extinde către ţările vecine, în "Curentul" din 29 martie 1998, p. 9. 

'5Dr. Mihail E. Ionescu, Kosovo sau întoarcerea în trecut, în "Curentul" din 29 
martie 1998, p. 11. 

sau unei societăți, dar şi psihologiei, afirma E. Durkheim, întrucât 
percepţia realităţii şi organizarea gândirii sunt operă individuală '*€. 

Depăşind viziunea lui E. Durkheim, Serge Moscovici 
consideră că reprezentarea socială este “un sistem de valori, de 
noțiuni şi de practici relative la obiecte, aspecte sau dimensiuni ale 
mediului social care permit nu numai stabilirea cadrului de 
viață al indivizilor şi grupurilor, dar constituie în mod egal un 
instrument de orientare a percepției situaţiei şi de elaborare a 
răspunsurilor ”®. 

După S. Moscovici, trei condiții ar fi necesare pentru 
apariția unei reprezentări sociale. Dispersia informației privind 
obiectul reprezentării, poziția grupului social faţă de obiectul 
reprezentării şi a treia condiție se raportează la necesitatea 
resimțită de oameni de a produce conduite şi discursuri coerente 
în legătură cu un obiect pe care îl cunosc destul de prost”®®. 

După Denise Jodelet, “conceptul de reprezentare socială 
desemnează o formă de cunoaştere specifică, o ştiinţă a sensului 
comun, al cărui conţinut se manifestă prin operaţii, procese 
generative şi funcţionale socialmente însemnate. Ea desemnează, 
în sens larg, o formă de gândire socială”. Această noțiune, 
conchide D. Jodelet, are vocația de a interesa toate ştiinţele 
umane, de la sociologie la istorie şi antropologie, fără însă să 


facă o trimitere la geopolitică. 


'5Serge Moscovici, Psihologia socială sau maşina de fabricat zei, ediția a Il-a, 
traducere de Oana Popârda, Polirom, Iaşi, pp. 27-58; Adrian Neculau, prefață 
la vol. Psihologia câmpului social: Reprezentările sociale, traducere Ioana Mărăşescu, 
Radu Neculau, Bucureşti 1995, p. XIII. 

'5ISerge Moscovici, La psychanalyse, sa image et son public, PUF, Paris, 1976, 
p. 43; apud Adrian Neculau, op. cit., în loc. cit., p.XV, nota nr. 8. 

'SSpierre Moliner, Cinci întrebări în legătură cu reprezentările sociale, în 
volumul "Psihologia câmpului social: Reprezentările sociale", pp. 101-102; 
în continuare se va cita "Psihologia câmpului social ...", p. 

Denise Jodelet, Representations sociales: phenomenes, concepts et théorie; 
apud Adrian Neculau, op. cit., în loc. cit., p. XVI; Ibidem, Reprezentările sociale, un 
domeniu în expansiune, în vol. "Psihologia câmpului social ...", pp. 102-103. 

Pornind de la deea că orice reprezentare este o formă de 
viziune globală şi unitară a unui obiect, dar şi a unui subiect, 
Jean Claude Abric defineşte reprezentările sociale ca fiind 
“produsul şi procesul unei activități mentale prin care un 
individ sau un grup reconstituie realul cu care este confruntat 
şi-i atribuie o semnificaţie specifică”. Astfel definită, reprezentarea 
socială este constituită dintr-un ansamblu de informaţii, de credinţe, 
de opinii şi atitudini generate de un obiect dat. Ea joacă un rol 
fundamental în dinamica relațiilor sociale şi în practică, în 
opinia lui Jean Claude Abric, prin cele patru funcții esențiale: 
de cunoaştere, identitară, de orientare şi justificativă”?!. 

Sintetizând definițiile cu o largă circulaţie în literatura de 
specialitate, Adrian Neculau consideră că “reprezentările sociale 
desemnează un aparat evaluativ, o grilă de lectură a realităţii, 
o situare în lumea valorilor şi o interpretare proprie dată 
acestei lumi”"*?. Este o refacere şi o reconstrucţie a realităţii 
prin prisma filosofiei de viaţă a individului deoarece se găseşte 
la intersecția dintre gândirea obiectivă, “științifică”, şi reflectarea 
afectivă a mediului. În egală măsură, reprezentarea socială este 
un instrument prin care actorii sociali îşi reglează reciproc 
raporturile, dar şi un mecanism prin care se construiesc teorii şi 
ideologii despre mediul social. 

În geopolitică, percepţia mai încorporează un element 
care nu se regăseşte în definiția propusă de psihologie şi nici în 
cea dată de psihosociologie — interesul, sub toate aspectele sale 
de materializare. Revenim, pentru ilustrare, la percepţia pe care 
au avut-o principalii actori ai sistemului relațiilor internaționale 
asupra crizei din Kosovo, şi mai ales la modul cum au văzut 
soluția de rezolvare. 


Jean-Claude Abric, Reprezentările sociale: aspecte teoretice, în vol. 
"Psihologia câmpului social ...", p. 129. 

"Ibidem, pp. 132-134. 

1? Adrian Neculau, op. cit., în loc. cit., p. XVII. 

Fostul şef al diplomaţiei ruse, Evgheni Primakov, percepea 
rezolvarea situației prin “intermediul tratativelor între autoritățile 
sârbe şi reprezentanţii minorităţii albaneze, cu respectarea strictă 
a integrităţii teritoriale a Iugoslaviei ””” 

Fostul Secretarul de stat al SUA Madeleine Albright a 
cerut implicarea internațională în rezolvarea situației şi 
sancţiuni asupra Belgradului.” Uniunea Europeană vede o 
rezolvare sub mediere internațională, însă este rezervată în ceea 
ce priveşte sancțiunile pe care SUA cred că sunt necesare a fi 
aplicate Belgradului”. 

Ambasadorul Republicii Federale Iugoslavia la Bucureşti, 
Desimir Jeftic, referindu-se la aceste diferenţe în perceperea 
modului de soluționare a crizei, aprecia: “Cert este că factorii 
internaţionali cei mai importanţi cunosc foarte bine adevărata 
situație din Kosovo şi Metohia, dar, atunci când trebuie să se ia 
nişte decizii în lesătură cu ea, sunt deseori ghidaţi de propriile interese 
politice şi nu de regulile şi principiile dreptului internaţional". 

În geopolitică, percepţia trebuie abordată din perspectiva 
modului cum ea se obiectivează în realitatea/fenomenul geopolitic, 
în teoria şi analiza geopolitică, precum şi în cartografia geopolitică 
de propagandă. 

În realitatea geopolitică, percepția este un proces psiho- 
socio-cognitiv prin care actorii obțin informaţii cu privire la 
caracteristicile economice şi strategice ale unui spațiu geografic, 
îşi formează o imagine coerentă asupra poziției proprii sau a 
adversarilor/competitorilor în ecuaţia de putere, ca şi o viziune 


Tudor Lavric, Mădălina Mitan, Aurora Caravasile, Marile centre de putere 
ale lumii se confruntă la Kosovopole, în "Curentul" din 29 martie 1998, p. 12. 
'%*Madeleine Albright împreună cu Bill Woodward, Doamna secretar de stat, 
trad din lb. engleză şi note, Alin-Victor Matei, RAO, 2004, pp. 520-540. 
"Ibidem. 

*Clulian Neamţu, Interviu cu ambasadorul R. F. lugoslavia la Bucureşti, 
Desimin Jeftic, în "Curentul", din 29 martie 1998, p. 10. 

funcțională a sistemului relațiilor internaționale pentru a-şi 
impune/apăra propriul interes în acel spaţiu. 

Actorii câmpului geopolitic percep câmpul geopolitic, îşi 
fac o imagine, mai mult sau mai puţin adecvată, în funcție de natura 
şi calitatea informațiilor asupra resurselor, avantajelor/facilităților economice 
şi strategice pe care un spațiu geografic le oferă, dar mai ales încearcă să 
cunoască intenţiile şi comportamentul altor actori în acel câmp. 

Analizând factorii care pot influenţa imaginea actorilor în 
ceea ce priveşte comportamentul în sistemul relațiilor internaționale, 
Stephen Walt ajunge la concluzia că nu percepţia despre mărimea 
puterii, ci politica de putere este determinantă în modul cum un 
actor este decis să-și asigure/să-şi impună interesul. Walt ajunge la această 
concluzie din observarea modului cum s-au perceput reciproc, 
în perioada interbelică, un stat foarte puternic — SUA şi un vecin 
cu un potențial de putere inferior — Canada”. SUA nu au avut 
în această perioadă un comportament conflictual în raporturile 
cu vecinul său din nord şi, prin urmare, Canada n-a perceput 
Washingtonul ca o ameninţare la adresa intereselor sale. 

Imaginea obținută, corelată cu nevoile funcționale ale actorilor, 
se constituie în stimul. Acesta determină orientarea sau nu a 
respectivului actor în spaţiul geografic în cauză. În funcţie de 
modul cum îi percepe pe ceilalți actori în câmpul geopolitic, acesta 
va adopta un comportament de tip cooperant sau conflictual”. 
Istoria poate oferi multe alte exemple în acest sens”. 
Relevante sunt percepțiile pe care le-au avut unii oficiali 
occidentali asupra Principatelor Române la jumătatea secolului 
al XIX-lea. Căpitanul J. Desaint, ofițer de stat major şi 


"Stephen Walt, The Origin of Alliances, Cornell University Press, Ithaca, 
N Y, 1987; apud David L. Rousseau, Dan Miodovnik, DeborahLux Petrone, op. cit., 
în loc. cit. 

"David L. Rousseau, Dan Miodovnik, DeborahLux Petrone, op. cit., în loc. cit. 

'% Andrei Miroiu, Balanţă şi hegemonie, Editura Tritonic, Bucureşti, 2005, 
pp. 80-98. 

aghiotant al generalului de divizie Aupick, ambasadorul Franţei la 
Constantinopol, “fiind în trecere” prin Principate, în a doua 
jumătate a anului 1848, au adunat informații cu privire la potențialul 
economic, demografic şi militar-strategic al acestora“. Au perceput, 
cu alte cuvinte, doar realitățile care i-au interesat. 

Acesta a ajuns la următoarea concluzie: “În starea actuală 
a lucrurilor, dacă războiul ar izbucni între Rusia şi Turcia, nu 
se poate aştepta de la aceste două principate nici cel mai mic 
ajutor; trebuie privite ca pierdute. Dacă, dimpotrivă, pacea 
este menținută, Europa are cel mai mare interes să dezvolte 
toți germenii regenerării României şi să constituie la nordul 
Dunării o puternică naționalitate”. 

Această sinteză, care, indiscutabil, a făcut parte din imaginea 
Franţei asupra valorii strategico-militare şi economice a spațiului 
românesc în disputa pe care a avut-o cu Imperiul țarist pentru 
controlul sud-estului european şi al strâmtorilor Bosfor şi Dardanele, a 
cântărit mult în ceea ce priveşte atitudinea şi comportamentul 
ei față de Moldova şi Muntenia, precum şi interesele vitale ale 
românilor în a doua jumătate a veacului al XIX-lea. 

În câmpul geopolitic, percepţia actorilor este direcţionată 
spre cunoaşterea punctelor sensibile sau tari ale opozanților din 
punct de vedere economic, politic sau militar”. Dacă un actor 
doreşte să se afle într-o poziție favorabilă în sistemul relațiilor 
internaționale şi să intervină într-un anume spaţiu de interes, el 
trebuie să cunoască — să aibă o percepţie adecvată — părțile 
slabe sau forțele competitorilor/partenerilor. 

Un calcul bazat pe informaţii eronate, pe percepții greşite, 
pe necunoaşterea intenţiilor celorlalți competitori dintr-un câmp 


BOO Neagu, D. Marinescu, R. Georgescu, Fapte din umbră, vol. I, Bucureşti, 
1975, pp. 239-248. 

50Jbidem, p. 247. 

5%Robert Kagan, op. cit., p. 25; Gerard Dussouy, op. cit., pp. 94-95. 

geopolitic poate să aibă pentru un actor consecinţe dramatice, 
care să-l conducă, uneori, la dispariția de pe harta politică a lumii”. 

Analistul militar american Nader Elhefnawy, cercetând 
rolul percepției şi al erorilor de percepție în conflictele militare 
postrăzboi rece, ajunge la concluzia că în ceea ce priveşte 
percepția spaţiului luptei armate au apărut „patru mituri ale 
puterii spațiale americane”. Primul dintre mituri se referă la 
credința că puterea spațială a SUA este predominantă şi că are 
capacitatea de a anihila puterea spațială a oricărui alt competitor. 
Dar acest lucru a fost evident doar pe baza analizei conflictelor 
care au avut loc după încheierea războiului rece. America s-a 
confruntat doar cu puteri militare de „mâna a doua”, cu o 
economie care nu se caracterizează prin revoluție tehnotronică 
sau cibernetică. 

Alte mituri se referă la faptul că alte state nu pot neutraliza 
puterea spațială americană sau că predominanţa puterii spațiale 
americane va elimina posibilitatea războaielor dintre actorii-state5%5. 

Este de reţinut faptul că actorii au tendinţa de a-şi analiza 
carenţele de potenţial pentru a ocupa o poziţie cât mai bună în 
ecuația de putere. In timpul războiului rece, această permanentă 
corecție a percepției asupra propriului potențial, dar mai ales 
asupra celui al adversarului, a condus şi la apariţia dilemei de 
securitate şi la declanşarea cursei înarmărilor între superputeris%. 
Analiştii fenomenului politico-militar contemporan susțin că 
încetarea războiului rece nu a pus capăt programelor de 
perfecţionare a “Triadei nucleare” a marilor puteri“. Şi că de 
fapt cursa înarmărilor a devenit mai sofisticată şi mai costisitoare. 


5% Adrian Miroiu, op. cit., pp. 82-83. 

504Nader Elhefnawy, Four Miths about Space Power, în Parameters, 
Volume XXXIII, no.1, Spring 2001, pp. 124-132. 

5%Ibidem. 

5% A se vedea, pe larg, Cursa modernă a înarmărilor. Dimensiuni şi implicaţii, 
coordonator dr. Nicolae Ecobescu, Bucureşti, 1980; Nicolae Ecobescu, Vasile Secăreș, 
De la controlul armamentelor la dezarmare, Bucureşti, 1985. 

*Florian Gârz, op. cit., pp. 69-74. 

Percepția, dar şi erorile de precepție în câmpul geopolitic 
contemporan deţin un loc important în structurarea câmpului 
geopolitic deoarece influenţează în mod decisiv comportamentul 
actorilor. Acest binom contribuie la formarea unei anumite 
stări de spirit şi, în cele din urmă, la cristalizarea conduitelor 
acestora în sistemul relațiilor internaționale. 

Prin percepție, actorul îşi formează o viziune funcţională 
a realităţii geopolitice care-i permite să dea sens acţiunilor sale, 
să înţeleagă realitatea prin propriul sistem de interese şi să o 
raporteze la propria capacitate de acţiune, şi prin aceasta să-şi 
adapteze şi să-şi definească locul în disputa pentru un spațiu 
sau altul. Robert Jervis arată că liderii politicii care sunt puşi în 
situația de a reacţiona la acelaşi stimul venit din mediul 
internațional o fac în moduri diferite pentru că au o reprezentare 
diferită a stimulului respectiv. Aceasta este influențată de 
mentalități, prejudecăţi şi stereotipuri“%. 

Din perspectiva teoriei geopolitice, percepția este un 
instrument de lucru, un aparat evaluator, o “grilă” de lectură a 
realității/fenomenului geopolitic, cu ajutorul căruia se obține o 
imagine mai mult sau mai puţin adecvată, în funcție de calitatea 
descriptorilor“%. Percepția, în această accepţiune, se apropie 
mai mult de ceea ce Denise Jodelet denumea reprezentarea ca 
formă de cunoaştere practică, ce leagă un subiect de un obiect". 
Subiectul, în acest caz, este analistul geopolitician, dar poate fi 
la fel de bine şi omul politic sau ziaristul ce se interesează de o 


“%Jervis, Robert, Perception and Misperception in International Politics, 


Princeton, N. J.: Princeton University Press, 1976, pp. 3-31. 

5%Frances Hellelbein, Marshall Goldsmith, and Richard Beckhard, eds, 
Leader Of The Future: New Visions, Strategies, and Practices for the Next Era. 
San Francisco: Jossey-Bass Publishers, 1996, p. 36, 226; 253-254; Bill Creech, 
The Five Pillars of TOM: How To Make Total Quality Management Work For You, 
New York: Truman Talley Books/Plume, 1994, pp. 320-326; Perry M. Smith, 
Taking Charge: A Practical Guide for Leaders, Washington, D. C.: National 
Defense University Press, 1986, pp. 56-58. 

510Denise Jodelet, op. cit., în loc. cit, p. 110. 

problemă/criză dintr-un spațiu geografic, iar obiectul “perceput” 
este realitatea geopolitică însăşi. 

Percepția, în analiza geopolitică, este întotdeauna reprezentarea 
a ceva — fie că este vorba de potențialul de putere sau raporturile 
care se stabilesc într-un spaţiu, între actori — şi aparține cuiva: 
analist politic, om politic sau chiar omul de pe stradă. În acest fel, 
ea se află cu obiectul ei într-un raport de “simbolizare” (îi ține 
locul) şi de interpretare (îi conferă semnificaţii)”!!. Pentru omul 
politic sau diplomatul angajat în disputa de interese în numele 
statului/actorului nonstatal, cultura politică şi strategică trebuie 
completată cu o solidă cunoaştere a rolului pe care îl joacă 
percepția în comportamentul actorilor, în câmpul geopolitic. 

Formă de cunoaştere, percepția, în teoria şi analiza geopolitică, 
se va concretiza într-un discurs, informație de presă sau în 
forma cea mai complexă, un scenariu, şi se va prezenta ca o formă 
de modelare a realității geopolitice, cu grade diferite de adecvare. 
Imaginea obținută de un ziarist, de exemplu, asupra crizei din 
Kosovo va fi aproape întotdeauna mai aproximativă decât cea 
pe care o construieşte analistul sau omul politic, deoarece informațiile 
(stimulii), de cele mai multe ori, diferă din punct de vedere calitativ. 

Pe de altă parte, întâlnim o percepție la nivelul opiniei 
publice, care se apropie foarte mult de ceea ce specialiştii în 
psihosociologie numesc cunoaşterea “naivă”, care nu trebuie 
respinsă ca falsă”. Aceasta este doar mediată şi filtrată în acord 
cu interesele pe care le au marii actori într-un spațiu sau altul. 
Cauzele conflictului, dar mai ales vinovatii în cazul crimelor şi 
acțiunilor teroriste săvârşite pe parcursul crizei bosniace, de 
exemplu, au fost percepute diferit în mediile de informare occidentale 
şi de la Moscova. Din acest punct de vedere nu poate exista o 
percepție care să fie identică pentru toți actorii câmpului geopolitic. 
Ca şi reprezentarea socială pentru individ/colectiv:!5, percepţia 


*"[bidem, p. 111. 
“Ibidem, p. 112. 
83 Jean-Claude Abric, op. cit., în loc. cit., p. 129. 

actorilor asupra câmpului geopolitic nu este un simplu reflex al 
realității, ci o reflectare a unei realități într-o organizare semnificantă. 

Această semnificaţie este determinată de context. În primul 
rând, de contextul discursiv-informativ, deoarece, în majoritatea cazurilor, 
analistul/omul de rând îşi formează o percepţie cu privire la un 
eveniment din câmpul geopolitic, făcând apel la o sumă de informații 
de presă sau la discursurile/relatările unor oameni politici. 

În aceste condiţii este necesară o analiză atentă a condiţiilor 
în care s-au produs informaţiile/discursurile/relatările, deoarece de 
cele mai multe ori ele sunt destinate unui auditoriu-țintă ce 
trebuie convins şi căruia trebuie să i se argumenteze ceva. Istoria 
consemnează o mulțime de exemple în acest sens". În dimineaţa 
zilei de 1 septembrie 1939, Hitler anunţa printr-o proclamaţie 
poporul german că “Statul polon a refuzat o lichidare paşnică 
a diferendelor, pe care am dorit-o, şi a făcut apel la arme. 
Germanii din Polonia sunt persecutați cu sângeroasă teroare 
şi alungați de la casele lor. O serie de violări ale frontierei, de 
nesuportat pentru o mare putere, dovedesc că Polonia nu mai 
este dispusă să respecte frontiera Reichului”. Toată presa 
scrisă şi vorbită din Germania a reluat această temă. 

Opinia publică germană n-avea de unde să cunoască 
faptul că incidentele de la granița polono-germană au fost 
fabricate de serviciile secrete ale celui de-al Treilea Reich. 
Percepția asupra aşa-ziselor incidente nu avea cum să fie 
corectă pentru cetăţeanul german de rând. Iată percepția diplomatului 
român Raoul Bossy despre evenimente: “/ septembrie. Izbucnirea 
războiului germano-polon. Fără declaraţie de război, Germania 
a atacat Polonia, bombardând Varşovia, Cracovia şi alte centre. 


51% Adrian Miroiu, op. cit., passim. 
i Apud Mircea Muşat, Ion Ardeleanu, România după Marea Unire, vol. II, 
Partea a Il-a, Bucureşti, 1988, p. 1516. 

Răcnetele lui Hitler se aud la radio. Mobilizare generală în 
Franţa şi Anglia". 

Interesante sunt percepțiile în “lagărul socialist” şi în 
lumea liberă asupra evenimentelor de la Budapesta, din toamna 
anului 1956. Biroul Politic al C.C. al P.M.R., din 24 octombrie 
1956, a hotărât să cenzureze “intreaga corespondenţă care vine 
din R.P.U. sau pleacă în R.P.U., reținându-se corespondența 
suspectă”. În aceste condiţii, presa de partid din România 
informa opinia publică despre “aventura contrarevoluționară a 
unor bande care au dezlănțuit un atac armat împotriva puterii 
populare din Ungaria”5!t. 

Conducerea partidului comunist din Iugoslavia avea o cu 
totul altă percepție asupra evenimentelor din Budapesta. Într-o scrisoare 
din ianuarie 1957, a C.C. al U.C.I., adresată C.C. al P.C.U.S., 
se arăta: “Considerăm că un mare număr de comunişti care îl 
sprijină pe Nagy se situează sincer pe pozițiile luptei pentru 
socialism, că între ei sunt şi oameni care şi-au închinat întreaga 
viață luptei pentru comunism. Acestor oameni, fie că au 
săvârşit chiar greşeli, trebuie să li se dea ajutor şi trebuie să li 
se dea posibilitatea de a lupta cinstit pe viitor pentru binele 
poporului lor, pentru cauza socialismului. Este uşor să-i lipeşti 
unui om eticheta de trădător revizionist, cirac conştient sau 
inconştient al reacţiunii”. 

Filtrarea informaţiilor prin prisma intereselor pe care actorii 
le au într-o zonă sau alta de criză face posibilă apariția distorsiunilor 
şi conjfuziilor în percepțiile geopolitice. Se realizează, în aceste 
condiții, posibilitatea ca actorii implicaţi într-o criză să poată 


5I*Raoul Bossy, Amintiri din viața diplomatică, vol. II, Humanitas, Bucureşti, 
1993, p. 150. 

5171956. Explozia. Percepţii române, iugoslave şi sovietice asupra evenimentelor 
din Polonia şi Ungaria, Ediţie întocmită de Mihai Lungu, Mihai Retegan, 
Editura Enciclopedică, Bucureşti, 1996, pp. 74-75. 

*15/bidem, p. 108. 

“Ibidem, p. 424. 

să-şi justifice acţiunile într-o situaţie anume față de partenerii 
lor, dar nu se realizează o cunoaştere a realității pentru că, în 
acest caz, însăşi percepţia are un grad foarte scăzut de adecvare 
în raport cu realitatea geopolitică. 

Dacă percepția joacă un rol important în dinamica 
fenomenului geopolitic contemporan, rolul ei nu este mai puţin 
important în teoria şi analiza geopolitică sau în cartografia 
geopolitică de propagandă, din perspectiva funcțiilor sale: de 
cunoaştere, de orientare, justificativă. 

Funcția de cunoaştere. Ca proces ce însoţeşte fenomenul/realitatea 
geopolitică, percepția este cea prin care actorii procesează informațiile 
şi realizează o imagine a câmpului geopolitic. Ca instrument/descriptor 
în analiza geopolitică, percepția permite specialistului/analistului să 
dobândească anumite cunoştinţe din realitatea geopolitică, să le 
integreze într-un sistem coerent de interpretare şi să evalueze poziția 
geopolitică a unui actor sau altul într-un spaţiu dat. Ea face 
posibilă înţelegerea stării generale dintr-un câmp geopolitic. 

Omul contemporan, observă Ernest Cassirer, “nu mai trăieşte 
într-un univers simbolic. Limbajul, mitul, arta şi religia sunt 
părți ale acestui univers. Ele sunt firele diferite care fes rețeaua 
simbolică, țesătura încâlcită a experienţei umane'*”. Cu ajutorul 
simbolurilor, analistul va “modela” realitatea geopolitică direct 
lizibilă în/sau încifrată din diverse raporturi lingvistice şi iconografice. 
Orice percepție este o formă de “viziune” a câmpului geopolitic, 
care-i permite analistului să confere un sens conduitelor actorilor şi 
să înţeleagă dinamica intereselor pe care aceştia le promovează 
într-un spaţiu sau altul. El trebuie să aibă capacitatea de a 
discerne între realitatea câmpului geopolitic şi “realitatea” 


a i g 
construită cu ajutorul media®”!. 


820 : ; A p 
Ernest Cassirer, Eseu despre om, o introducere în filosofia culturii umane, 


Bucureşti, 1994, p. 43. 
1Michael W. Ritz, An Essay on the Concept of Strategic Image, în 
www.comw.org/rma/fulltext/terrorism.html. 

Funcţia de orientare a conduitelor şi comportamentelor actorilor. 
Aşa cum s-a putut vedea din exemplele cu care s-a început analiza 
locului şi rolului percepției în geopolitică, comportamentul actorilor 
în câmpul geopolitic, fie că este vorba de o stare de criză sau 
chiar de război, este direcționat de imaginea pe care o au despre 
sine, în raport cu cea pe care şi-o fac despre opozanți/competitori. 

Imaginea, ca produs al percepţiei, devine un stimul care, 
corelat cu interesul, determină sensul acțiunii unui actor în 
câmp geopolitic. Din această perspectivă, percepția funcționează 
ca un sistem de predecodaj al realităţii geopolitice, deoarece 
determină un ansamblu de anticipări şi de aşteptări în ceea ce 
priveşte conduita actorilor. 

Funcția justificativă a percepţiei este mai puţin prezentă 
în teoria şi analiza geopolitică. O găsim cu precădere în cartografia 
geopolitică de propagandă. Ea permite actorilor statali/nonstatali 
să-şi explice/Justifice acțiunile din câmpul geopolitic, în relațiile 
cu partenerii/competitorii. 

În aceste cazuri, percepția generează şi facilitează comportamente 
competitive/coercitive în câmpul geopolitic. Percepția negativă 
cu privire la un alt actor din sistemul relațiilor internaționale 
justifică un comportament ostil adoptat în privința lui şi 
aceasta, uneori, în mod independent de comportamentul real al 
actorului perceput negativ. Marea Britanie, de exemplu, actor 
important al câmpului geopolitic european, a avut o percepție 
negativă asupra locului/rolului statului român în războiul cu 
Uniunea Sovietică, deşi în realitate România n-a fost o ţară 
agresoare, ci răspundea, în vara anului 1941, la agresiunea 
Uniunii Sovietice din iunie-iulie 1940, când aceasta invadase 
spațiul românesc şi a anexat Basarabia şi nordul BucovineiS?, 
Exemplele ar putea continua în cazul kurzilor sau chiar al 
palestinienilor, a căror luptă, timp de aproape jumătate de veac, 


52 A se vedea, pe larg, Constantin Hlihor, 22 iunie 1941 sau 28 iunie 19407, 
în "Revista istorică”, tom I, 1992, nr. 9-10, p. 1026 şi urm.; loan Scurtu, 
Constantin Hlihor, Complot împotriva României. 1939-1947, Bucureşti, 
1994, pp. 9-31; Adrian Miroiu, op. cit, passim. 

a fost percepută negativ de unii actori cu interese vitale în spațiul 
atât de frământat de crize şi convulsii, cum este Orientul Mijlociu. 

Cunoaşterea erorilor de percepţie în comportamentul pe 
care îl au actorii în câmpul geopolitic este la fel de importantă 
pentru analiza geopolitică”. Aprecierea greşită a intenţiilor pe 
care le are un actor în câmpul geopolitic, mai ales când ai o 
strategie de securitate bazată pe doctrina războiului preventiv, 
poate avea consecinţe dramatice pentru pacea şi securitatea 
unei regiuni. Un actor A poate să perceapă greşit politica de 
putere a actorului B, pornind de la aprecierea greşită a intenţiilor şi 
intereselor pe care acesta le are în câmpul geopolitic, şi să 
adopte acțiuni de tip preventiv. 

Acest fapt ar putea pune sub semnul întrebării întregul 
sistem normativ care există la un moment dat în mediul internațional. 
Intrebarea este dacă se poate elabora o metodologie şi dacă 
există instrumente de lucru adecvate, care să permită analistului să 
tragă concluzii ferme cu privire la intenţiile reale pe care un 
actor sau altul le are în raporturile cu alţi actori. Concluziile în 
acest sens nu sunt tocmai optimiste, dar nu trebuie absolutizat 
faptul că erorile de percepţie pot conduce la acţiuni şi 
comportamente de tip conflictual“?*. 


5%%Robert Jervis, War and Misperception. Journal of Interdisciplinary History, 


Vol. 18, nr. 4: pp. 675-700. 
5bidem. 

GEOSTRATEGIA ÎNTRE TEORIE ŞI PRACTICĂ 
IN CIMPUL GEOPOLITIC CONTEMPORAN 


6.1. GEOSTRATEGIA ŞI DISPUTA DE PARADIGME 


ore adesea, în discursuri şi analize politice, geostrategia 
şi geopolitica devin sinonime“, deşi au obiect de studiu 
diferit. Conceptul de geostrategie a fost lansat la jumătate 
secolului al XIX-lea de către generalul italian Giacomo 
Durando“””, apoi relansat la jumătatea secolului următor de 
amiralul Castex?” şi analistul american Colin S. Gray"?. 

Nu ne propunem să analizăm termenul în utilizarea pe 
care a avut-o inițial, esențialmente militară, în raport cu forţa 
sau cu ideea întrebuinţări forței. Gânditorii militari au dezvoltat 
în timp, anticipând în domeniul apărării şi securităţii reflexii 
asupra dinamicilor spaţiale şi asupra ştiinţei de a gândi spațiul, 
cu scopul de a putea încheia victoria, de a obține o decizie 
politică într-un spațiu afectat de conflicte. 


*Frangois Caron, Géopolitique et geostrategie, în "Geostrat&gique", nr. 58, 


februarie 1995, Revue trimestrielle fondée en 1979 par la Fondation pour lés 
Etudes de Defense Nationale, et continuce en 1995 par l'Institut de Strategie 
Comparee, Paris, pp. 32-33. 

5*Paul Kennedy, Naissance et declin des grandes puissances, Payot, 1992, p. 27. 

87 Ferruccio Botti, Le concept de geostrategie et son application à la nation 
italienne dans les theories du general Durando (1846), "Geostrat&gique", nr. 58, 
1995, pp. 124-125. 

828 Pierre M. Gallois, Géopolitique, les voies de la puissance, Plon, 1990, p. 317. 
5 Apud Martin Motte, Une définition de la géostratégie, în "Gsostrategique", 
nr. 58, 1995, p. 90. 

Geostrategia, ca şi geopolitica, include războiul, însă războiul 
în accepțiunea geopoliticii nu se reduce doar la dimensiunea 
militară. Paul Kennedy, în celebra lucrare Naşterea şi declinul 
marilor puteri, arătând că războiul e mai mult decât o confruntare 
militară, scria: "Nu există nici o îndoială că într-un război 
prelungit pentru hegemonie între marile puteri, victoria va fi 
intotdeauna de partea aceleia care posedă structurile de producție 
cele mai înfloritoare - sau cum spuneau căpitanii spanioli, de 
partea aceluia care deține ultimul escuedo"®”. 

Generalul Pierre Gallois crede că geostrategia este 
"studiul relaţiilor dintre conduita politică a unei mari puteri pe 
plan internațional şi cadrul geografic în care aceasta se 
exercită"! Potrivit dicționarului Larrousse — De la Defense et 
des Forces Armées,  geostrategia este disciplina care 
"analizează raporturile care există între politica de apărare 
promovată de un stat/grupuri de state în planul relaţiilor 
internaționale şi cadrul geografic"? 

În concepţia lui André Vigari€, geostrategia este "ansamblul 
comportamentelor de apărare raportate la cele mai vaste dimensiuni 
şi la cea mai mare varietate de mijloace de acţiune"S”. 

Se poate lesne observa că definițiile amintite şi altele care 
nu le-am prezentat au aceeaşi paradigmă: raporturile conflictuale 
dintre actori aplicate la spaţii. Această paradigmă este parte 
dintr-o alta care stă la baza definirii geopoliticii: raporturile de 
putere dintre actori aplicate pe spațiile asupra cărora aceştia îşi 
dispută interesele. Acest lucru explică de ce unii analişti militari 
ŞI civili vorbesc despre geopolitică şi geostrategie ca despre un 


59Paul Kennedy, op. cit., p. 27. 


551 Eléments de geostrategie et defense de la France, l'Institut d'Études de 
Securite, fevrier, 1995, p. 13. 

“Ibidem, p. 13. 

833 André Vigarié, Géostratégie des océans, Caen, Paradigme, 1990, p. 9. 

834 835 


cuplu * ' sau ca despre două discipline înrudite, sau chiar surori 
Gerard Dussouy crede că geopolitica are un pronunţat caracter 
anticipativ şi îşi propune să sesizeze schimbările posibile în 
ceea ce priveşte organizările politice la nivel global/regional, 
pe când geostrategia are un caracter „neutru” şi tehnic.5*€ 

Geopolitica ne poate indica, la un moment dat, care este 
poziția unui actor în structura sistemului internațional, iar 
geostrategia evidențiază calea şi metoda prin care actorul se 
poate menţine în poziţia dorităs“. Prin urmare, geopolitica 
oferă modelul teoretic prin care un actor îşi creionează politica 
de interese într-un spaţiu, iar geostrategia spune cu ce strategii 
poţi obține ceea ce actorul şi-a propus şi, mai ales, dacă acest 
lucru este posibil“. 

Geostrategia trebuie să analizeze raporturile conflictuale 
într-un alt fel de spaţiu decât cel clasic, în alți termeni decât cei 
la care se raportau Clausewitz, Mahan sau Foch, deoarece 
aceasta şi-a schimbat reperele date şi ecuaţia de acţiune. 

Chiar şi o sumară analiză a paradigmelor fundamentale ale 
geostrategiei arată că s-au produs rupturi epistemologice, metodologice, 
tehnologice şi polemologice în raport cu orizontul clasic al gândirii 
strategice?’ , deoarece s-au multiplicat spaţiile confruntării militare. 

Actorii vieții internaționale tind să transforme în câmpuri 
de luptă spaţiile interstelare, "spațiile" economice, informaţionale 
sau imagologice. În măsura în care războiul se va desfăşura 
preponderent în spațiul economic, informaţional şi imagologic, 
iar decizia se va obţine prin utilizarea acţiunilor nonmilitare, se 


834 
835 


Martin Motte, op. cit., în loc.cit., p. 118. 

Hervé Coutau - Begarie, op. cit., în loc. cit., p. 24. 
5*Gerard Dussouy, op. cit., pp. 34-35. 

5Ibidem, p. 35. 

55Herve& Coutau - Begarie, op. cit., în loc. cit., p. 19. 
5%Christian Daudel, op.cit., în loc. cit., p. 304. 

poate admite că geopolitica şi geostrategia se vor întrepătrunde 
până la identificare. 

Ultimul deceniu al secolului XX a fost, indiscutabil, cel 
mai bogat în evenimente şi evoluţii politice, economice, culturale 
şi a prefigurat schimbări de esenţă în viitoarea ordine mondială. 
Modelarea acestei ordini este un proces complex, de durată şi 
va fi, decisiv, influenţată de fenomenul globalizării“, 

Accelerarea proceselor şi transformărilor produse mai ales 
în sistemul relațiilor internaționale au surprins, în mare măsură, 
pe analişti şi oamenii politici. Multe din aceste prefaceri n-au 
putut fi anticipate şi prin urmare a fost pusă la îndoială capacitatea 
geopoliticii de a analiza configurațile de mâine ale planetei. 

Dificultăţile în analiza fenomenului politico-militar, economic, 
cultural sunt reale, dar ele nu ţin de esența metodei geopolitice, 
ci de necesitatea de a perfecționa instrumentele cu care se 
operează în decodarea realităţilor analizate. În fapt, însuşi 
fenomenul geopolitic contemporan nu mai seamănă cu cel din 
secolul XIX şi începutul secolului XX, când apar studiile 
clasice de geopolitică. 

Astăzi, politica unui stat sau a altui actor nonstatal nu mai 
poate fi gândită în termenii determinismului geografic rigid. 
Zbigniew Brzezinski apreciază că “din ce în ce mai mult, elitele 
conducătoare naţionale au ajuns să recunoască faptul că nu 
teritoriul, ci alți factori sunt cei mai importanţi în determinarea 
statutului internațional al unei ţări sau a gradului ei de 
influență internaţională. Îndrăzneala în sfera economică şi 


5%0 A se vedea, pe larg, International Order and the Future of World Politics, 
Edited by T.V. Paul and John A. Hall, Cambridge, University Press, 1999; 
George Bush and Brent Scowcroft, A World Transformed, New York, 1998; 
Between Sovereignty and Global Governance. The United Nations, the State 
and Civil Society, Edited by Albert J. Paolini, Anthony P. Janvis and 
Christian Rens-Smit, MacMillan Press LTD. 

traducerea ei în inovaţie tehnologică pot fi de asemenea un 
criteriu-cheie de putere”. 

Această situație nu este specifică geopoliticii, ci se întâlneşte 
şi la alte discipline ce studiază fenomenul politic contemporan. 
Eşecurile unor analişti în prognozarea evoluţiilor politice la 
nivel global sau regional se datorează gradului scăzut de 
predicție a fenomenelor sociale şi politice. Hubert Védrine 
referindu-se la acest aspect, afirma că “previziunea este o artă 
dificilă, mai ales când ea se aplică viitorului”. Alain Joxe 
chiar mergea mai departe şi afirma că pentru a cunoaşte evoluțiile 
viitoare dintr-un spaţiu sau altul trebuie „să pot enunța o 
geopolitică filozofică, presărându-mi viziunea, în treacăt, cu 
multe întrebări ale căror răspunsuri vor fi oferite de istorie”. 

Poltologul Sergiu Tămaş este de părere că fenomenele 
sociale sunt rezultatul “coabitării”** unor procese obiective cu 
acțiuni de natură subiectivă şi cu motivaţie diferită. Prin urmare, 
predicția în analiza socioumanismului nu poate fi asimilată 
analizelor din mecanică, chimie sau alte fenomene în care legile 
pot determina evoluţii cu un grad sporit de anticipare. În istorie 
acționează forțe cu şanse de reuşită în continuă schimbare datorită 
acțiunii umane. Astăzi, când interdependenţa şi globalizarea 
sunt fenomene omniprezente, predicția este, practic, imposibil 
de realizat”. 

Tot mai mult sunt luate în calcul explorarea tendinţelor 
de evoluție a diferitelor procese din viața internațională şi 
identificarea gradului de probabilitate pentru realizarea uneia 


sau alteia dintre evoluţii. Intelegerea corectă a fenomenului de 


%1 Zbigniew Brzezinski, Marea Tablă de Şah. Supremaţia americană şi 
imperativele sale geostrategice, Univers Enciclopedic, Bucureşti, 1999, p. 50. 
82 Hubert Vendrine, Le monde tournant du siecle, în “Politique Entrangere”, 
revue trimestrielle publiee par l’Institut Francais des Relations Internationales, 
1999, p. 814. 

5% Alain Joxe, Imperiul haosului, Editura Corint, București, 2003, p. 21. 
*Sergiu Tămaş, op. cit., p. 245. 
**nttp://muse.jhu.edu/journals/world_politics/toc/Awp50.2.html. 

globalizare este un atu pentru analist în procesul de identificare 
a căilor şi modalităţilor de satisfacere a intereselor geopolitice 
de către actorii vieţii internaționale. 

Se discută mult despre globalizare şi impactul acesteia în 
evoluția societății. Se constată că dincolo de analiza fenomenului 
nu există un concept, o definire a globalizării care să se bucure 
de o apreciere cvasiunanimă. La modul general, fenomenul 
globalizării poate fi perceput ca rezultatul unor interacțiuni de 
ordin economico-financiar, politico-diplomatic, mediatic şi 
informaţional, care depăşeşte toate frontierele geografice, toate 
limitele istorice şi toate caracteristicile sociologice, şi care 
tinde să înglobeze într-o singură entitate toate procesele. 
Deseori globalizarea este invocată cu referire la transformările 
semnificative petrecute în a doua jumătate a secolului XX, în 
domeniul comunicaţiilor, tehnologiei, capitalului şi producției. 
Alteori fenomenul este descris prin termeni şi noțiuni destul de 
vagi şi imprecise, de genul:"global village”, "one world”, 
“global civil society”, “world wonder”, “global culture”5* etc. 

Jean Marie Lustiger face, pe de-o parte, o netă distincție 
între fenomenul globalizării, care poate să se producă şi fără ca 
factorul subiectiv să-l conştientizeze, şi noțiunea de globalizare 
ca rezultat al procesului de decodare a realităţii şi a efortului de 
conceptualizare. Pe de altă parte, el face distincție între “lumea” 
globală şi simpla socializare a “lumii” constituită din state, 
deoarece “socializarea se produce întotdeauna sub adăpostul 
unui stat şi al unor reguli politice". 


“Charles W. Regley Jr., Eugene R. Witkopfs, World Politics. Trend and 
Transformation, gi edition, Boston, M.A. and London: Bedford/ St. Martin 's 
and Macmillan, 2001, p. 18. 

“Jean Marie Lustiger, Etigue et mondialisation, în “Politique Etrangere”, 
nr. 4/1999, Revue trimestrielle, publiée par l’Institut Français de Relations 
Internationales, p. 824. 

Globalizarea este un fenomen care se caracterizează prin 
încălcarea limitelor politice şi a frontierelor statelor şi are prin 
urmare un caracter politic, economic şi comercial. De fapt, fenomenul 
apare printr-o creştere exponențială a interacțiunilor economice, 
mass-media şi a fluxurilor financiare. 

Globalizarea va influenţa geopolitica secolului XXI pentru 
că actorii care îşi dispută interesele pe diferite spaţii, fie că sunt 
jucători strategici, fie simpli pivoţi geopolitici, percep diferit 
realitățile acestui fenomen şi, prin urmare, vor acționa diferit. 
Tările fost comuniste, spre exemplu, percep globalizarea cu rezerve 
pentru că o consideră o ameninţare la adresa suveranităţii naţionales“5. 

Sfârşitul secolului XX şi începutul secolului XXI au adus 
colaborări şi fuziuni tehnologice nemaiîntâlnite până acum, fie 
că au fost transatlantice (Daimler-Benz) sau intraeuropene 
(NASA-Aerospațiale). Acest fenomen arată clar că posesia 
națională slăbeşte, iar cea regională şi internațională creşte şi 
tinde să-i ia locul. Acest fapt produce o îngrijorare în rândul 
actorilor clasici“. De aceea globalizarea are nevoie de o 
“oficializare” şi o recunoaştere a legitimităţii ei, care ar presupune 
o schimbare esențială în structura instituțională internaţională 
ŞI în orientarea pieţei. 

Din această perspectivă, analiştii şi specialiştii în geopolitică 
se străduiesc să înţeleagă evoluțiile geopolitice globale şi să 
găsească geostrategia adecvată pentru a răspunde provocărilor 
globalizării. În acest punct, raportul dintre geopolitică şi 
geostrategie devine esenţial. Prin metode geopolitice se poate 
afla care sunt interesele unui actor într-un câmp geopolitic, iar 


5%Oana-Cristina Popa, Cooperarea şi securitatea regională în Europa de 
Sud-Est după 1989. 'Teză de doctorat, Universitatea “Babeş-Bolyai”, Cluj-Napoca, 
2001, p. 234. 

“Ibidem. 

prin metodele geostrategice se poate anticipa cum se va 
materializa interesul respectivului actor. 

Geostrategia se găseşte, la rândul ei, ca şi geopolitica 
într-o situație de loc de invidiat în ceea ce priveşte definirea şi 
identificarea paradigmelor şi metodelor de analiză“. Cel mai 
adesea ea este definită şi analizată din perspectiva determinismului 
geografic şi a rolului mediului înconjurător în desfăşurarea 
conflictelor militare. 

Acest fapt nu numai că nu conduce la o diferenţiere, ci 
chiar sporeşte confuzia şi o apropie (geostrategia), până la 
identificare, de geografia militară. Nu de puţine ori se suprapun, 
nejustificat, acțiunea/fenomenul geostrategic — calea şi mijlocul 
prin care un actor îşi materializează interesul într-un anume 
spaţiu geografic — cu teoria geostrategică — rezultat al observării, 
cercetării şi analizei comportamentului actorilor geopoliticii în 
acel spaţiu. 

Chiar şi numai aceste două considerente ne obligă la o 
separare, o delimitare clară între fenomenul geostrategic sau geostrategia 
operațională, care ține de practica/acțiunea statelor/alți actori în 
cadrul relațiilor internaționale, şi teoria geostrategică ca parte a 
teoriei generale a relaţiilor internaţionale“*!. 

Desigur că între cele două niveluri ale geostrategiei se 
stabilesc raporturi de ordonare — subordonare şi se influențează 
reciproc. Dezvoltarea unuia este condiţionată de progresele/regresele 
ce se stabilesc în celălalt nivel, aşa după cum reiese şi din 
schema următoare: 


559Martin Motte, op. cit., în loc. cit. 


851 Tbidem. 

I. CERCETARE FUNDAMENTALĂ 
- definirea comportamentului ideal al Taare 
unui actor în câmpul geopolitic geostrategică 


Analiza 
II. CERCETARE APLICATĂ geostrateg 


- definirea şi găsirea comportamentului 
- posibil al unui actor în câmpul geopolitic 


III. ACȚIUNEA unui actor în câmpul Sti ga d 


sua i , operaţională 
geopolitic unde interesul său este vital 


Confundarea fenomenului cu teoria a condus la apariția 
unor definiții ale geostrategiei care sunt esenţial diferite. Iată, 
spre exemplu, Pierre Celerier afirma, cu câteva decenii în 
urmă, că "geostrategia, sora mai mică a geopoliticii, formează 
cu ea un diptic omogen care oferă, astfel, politicianului şi 
militarului o aceeaşi metodă de studiu problemelor, conexe, în 
mod necesar, din lumea actuală căci iar Saul B. Cohen arăta că 
"regiunea geostrategică este expresia identității unei vaste regi uni 
din lume în termeni de situaţie, de mişcare, de orientare a 
comerțului şi de legături culturale şi ideologice (...). Regiunea 
geopolitică este o subdiviziune a acesteia. Ea exprimă unitatea 
de caracteristici geografice. Regiunea geostrategică trebuie să 
joace un rol strategic, iar regiunea geopolitică un rol tactic"? 

Hervé Coutau - Begarié consideră, la rândul său, geostrategia 
"ca încercare teoretică de a sesiza conducerea simultană a 


5pirre Celerier, Géopolitique et geostrategie, P.U.F., Paris, 1955, p. 61. 


5Saul B. Cohen, op. cit., în loc. cit. 

operațiilor din teatre până atunci separate"S*. Prin urmare, el 
este convins că "nu există realitate, substanță geostrategică”5* 
deoarece "ea nu este decât o raționalizare a reprezentărilor 
geopolitice". Andre Vigarie defineşte geostrategia ca fiind 
"ansamblul comportamentelor de apărare raportate la cele 
mai vaste dimensiuni şi la cea mai mare varietate de mijloace 
de acțiune"S*. 

Diferitele definiții şi modalităţi de a privi geostrategia 
scot în evidenţă şi un alt fapt, pozitiv de această dată, şi anume 
acela al preocupării analiştilor şi teoreticienilor de a găsi 
răspunsuri la fapte şi fenomene care se petrec astăzi în viaţa 
internațională şi care nu mai pot fi observate, analizate şi 
cercetate cu metode şi instrumente specifice disciplinelor 
clasice: polemologia, politologia, strategia etc. 

Aceste preocupări au condus la reabilitarea geopoliticii şi 
la dezvoltarea geostrategiei. Dacă în anii '70 doar câțiva 
specialişti se preocupau de analiza geostrategică, astăzi cuvântul a 
trecut în vocabularul curent“. De altfel, geopolitica şi geostrategia 
se află într-o dependenţă atât de strânsă, atât din punct de 
vedere al fenomenului cât şi al teoriei, încât înţelegerea uneia nu 
este posibilă fără să se facă apel la cealaltă. 


51Herve& Coutau-Begaric. op. cit., p. 672. 


5SIbidem. 

856 André Vigarie, Geostrategie des oceans, Caen, Paradigme, 1990, p. 9. 
857A se vedea, pe larg, John Agnew, Geopolitics-Revisoning World Politics, 
Routledge, London, 1998, p. 31; Gearoid Ó Tuathail, Problematizing Geopolitics: 
Survey, Statesmanship and Strategy, Transactions of the Institute of British 
Geographers, 19 (1994), 261; Colin S. Gray, Geography and Grand Strategy, 
Comparative Strategy, no. 10, October-December 1991, pp. 311-29; David Hansen, 
The Immutable Importance of Geography, Parameters, no. 27, Spring 1997, 
pp. 55-64; John Hillen and Michael P. Noonan, The Geopolitics of NATO 
Enlargement, Parameters, no. 28, Autumn 1998, pp. 21-34; Gerald Robbins, 
The Post-Soviet Heartland: Reconsidering Mackinder, în Global Affairs, 
no. 8, Fall 1993, pp. 95-108. 

Aşa se explică şi de ce unii autori pun semnul egal între 
geopolitică şi geostrategie“, deşi exprimă realități deosebite şi 
au, prin urmare, obiect de studiu diferit. Distincția este evidențiată, 
printre alții, şi de către contraamiralul francez Francois Caron 


sau de către reputatul analist şi om politic Zbigniew Brzezinski. 

În viziunea analistului militar francez, "geopolitica nu 
poate fi decât studiul factorilor generali a căror dimensiune 
este de natură să reflecteze, profund, într-un sens sau celălalt, 
proiectul politic: geostrategia analizează ansamblul datelor de 
orice fel, aparținând atât economiei, cât şi sociologiei, demografiei, 
dar şi domeniului militar, susceptibile şi a afecta strategia 
generală utilizată de un stat"? 

Zbigniew Brzezinski admite, ca şi Francois Caron, legătura 
strânsă dintre cele două discipline, însă consideră că geostrategia 
reprezintă "administrarea strategică a intereselor geopolitice". 
Această distincție are imensul merit al clarității şi simplităţii: 
geopolitica studiază interesele actorilor într-un spaţiu dat şi 
elaborează proiectul/scenariul, iar geostrategia indică căile şi 
mijloacele necesare pentru a le materializa. 

Teoria geostrategică se află într-o situație de pionierat în 
ceea ce priveşte epistemologia, metodologia şi chiar definirea 
obiectului de studiu. Până de curând se credea că geografia militară 
este suficientă pentru a studia importanța mediului geografic în 
confruntarea militară. Geografii au preferat mult timp în locul 
denumirii de geostrategie o denumire considerată mai academică — 
geografia războiului". 

Lucru uşor de explicat dacă avem în vedere faptul că 
însuşi cuvântul ca atare n-a avut o evoluție spectaculoasă în 
vocabularul şi dezbaterile teoreticienilor militari. Noțiunea de 


55Herve& Coutau-Begarié, op.cit., p. 631. 


’François Caron, Géopolitique et géostrategie, în "Géostrategique", nr. 58, 
februarie, 1995, pp. 32-33. 

Zbigniew Brzezinski, Marea tablă de şah. Supremaţia americană şi imperativele 
sale geostrategice, traducere de Aurelia Ionescu, Univers Enciclopedic, București, 
2000, p. 43. 
51Herve Coutau-Begarié, op. cit., p. 660. 

gcostrategie a fost introdusă de generalul italian Durando la 
Jumătatea secolului al XIX-lea, însă timp de un secol el a fost 
folosit sporadic, de foarte multe ori fără a fi explicat??? 

Frecvența cuvântului geostrategie creşte la sfârşitul anilor 
"70 mai ales în titlurile unor lucrări, fără ca acestea să aducă şi 
mult aşteptata clarificare conceptuală“*. În ciuda titlurilor date 
lucrărilor elaborate, mulți din autori se mulțumesc în analiză cu 
folosirea paradigmelor clasice ale geografiei militare. Reputatul 
analist american Zbigniew Brzezinski, în lucrarea "Marea tablă 
de şah. Supremaţia americană şi imperativele sale geostrategice", 
apărută la New York în anul 1997, se opreşte asupra definiției 
date geostrategiei în doar două locuri, deşi face o amplă analiză 
geostrategică pentru Eurasia5”. 

Un spaţiu relativ mare privind definirea şi identificarea 
obiectului, a metodelor de analiză specifice geostrategiei îl acordă 
Hervé Coutau-Begarie în lucrarea Traité de strategie, care este 
consacrată analizei fenomenului şi teoriei militare contemporane. 
Însă nici el nu depăşeşte determinismul geografic, deşi afirmă 
că "totdeauna, trebuie să te fereşti de tentaţia determinismului"’®. 

Singura deosebire pe care o găseşte în raport cu geografia 
militară, pentru geostrategie, constă în faptul că prima este 
"fundamental statică, căci era centrată pe terenul în sine şi 
atentă la permanenţe"““€, iar a doua "este esențial dinamică: 
importanța unei zone este mai puţin în funcție de caracteristicile ei 
proprii cât de locul ei în sistemul strategic global, deci 
totdeauna este supusă evoluţiei". Pornind de la asemenea 


5% A se vedea Pierre Celerier, op.cit., Saul B. Cohen, op. cit., Justo P. Briano, 
Geopolitica y geostrategia americana, Buenos Aires, 1966; Globery do Conto e 
Silva, Geopolitica e geostrategia, Rio de Janeiro, 1959; John G. Papageorge, 
"Maintaining the Geostrategic Advantage", Parametrs, 1977. 

863 Zbigniew Brzezinski, op. cit., pp. 12; 43. 

5“*Herve Coutau-Begarié, op. cit., p. 633 şi următoarele. 

5SIbidem, p. 665. 

S66 Tbidem, p. 673. 

80 Tbidem. 

considerente, analistul francez defineşte geostrategia ca fiind o 
"strategie a marilor spații"sS5, o "incercare teoretică de a 
sesiza conducerea simultană a operațiilor din teatre până 
atunci separate". 

Dacă se acceptă definirea fenomenului geostrategic drept 
ansamblul căilor şi mijloacelor prin care un actor îşi materializează 
interesul într-un câmp geopolitic, atunci totalitatea cunoştinţelor 
rezultate din studiul comportamentului actorilor, ca şi ansamblul 
metodelor şi instrumentelor cu care se efectuează observarea, 
cercetarea şi analiza fiecărui actor în parte, pot alcătui 
substanța unei discipline/teorii geostrategice. 

Geostrategia ca parte a teoriei militare, dar şi a teoriei 
relațiilor internaționale poate fi definită drept disciplina care 
studiază comportamentul actorilor ce-şi dispută/nesgociază interesele 
într-un câmp geopolitic. Câştigarea/pierderea supremației în 
spaţii geografice considerate "cheia" pentru controlul unor 
vaste regiuni/zone sau chiar a planetei în ansamblu este esenţa 
disputei geopolitice. Geostrategia defineşte şi pune în acţiune 
mijloacele prin care se câştigă controlul/supremaţia în acel spațiu. 

Obiectul de studiu al acestei discipline în curs de coagulare 
este, prin urmare, vag definit. Desigur că ar fi uşor să se afirme 
că geostrategia studiază comportamentul actorilor care-şi dispută 
interesele într-o regiune, la nivel global. Însă, dacă avem în 
vedere că acest comportament poate îmbrăca întreaga gamă de 
acțiuni de la negociere şi confruntare până la război, observăm 
că lucrul nu este uşor de cuantificat şi precizat. În aceste 
condiții cred că ar trebui să se facă apel la patrimoniul 
epistemic şi metodologic al altor discipline, cum ar fi: strategia, 
diplomația, teoria relațiilor internaţionale, polemologia etc. 

Obiectul de studiu al geostrategiei va trebui să includă 
studierea totalității căilor şi mijloacelor prin care un actor îşi 
afirmă/impune controlul într-un câmp geopolitic, de la cele 


86S Tbidem. 
86 Tbidem. 

specifice strategiei, diplomației şi constrângerii până la cele 
aparţinând strategiei militare. În măsura în care în geostrategia 
operațională vor fi identificate metode, căi şi mijloace de 
acțiune hibridate şi nu combinate este posibil să apară şi un 
domeniu distinct de studiu al geostrategiei. 

La nivelul la care se găseşte teoria geostrategică astăzi 
cred că Mattei Dogan şi Robert Pahre au perfectă dreptate când 
afirmă că "În primele stadii ale dezvoltării sale, o disciplină 
nouă nu este decât un agregat de specialităţi născute din alte 
discipline". Cum se explică această absenţă a dezvoltării 
teoretice în domeniul geostrategiei? Către sfârşitul războiului 
rece, confruntarea/disputa de interese se raporta cu precădere la 
forța militară. Amenințarea şi răspunsurile la ameninţare, represaliile 
şi contrarepresaliile, războiul limitat, echilibrul terorii, cursa 
înarmărilor, "brinkmanship"-ul erau nu numai noțiuni omniprezente în 
vocabularul mass-media şi al opiniei publice, ci şi realități stringente 
ale ordinii mondiale din timpul războiului rece. În asemenea 
condiţii, strategiile derivate sau având drept axă de referință 
strategia militară erau suficiente. 

În lumea anglo-saxonă, în anii '50-'60, a fost la modă 
marea strategie care avea drept scop să "coordoneze şi să conducă 
toate resursele unei națiuni sau a unei coaliții pentru a atinge 
obiectivul politic al unui război"”!. Deşi americanii nu vorbesc 
de marea strategie, ci de strategia națională, aceasta este 
importantă deoarece se face distincție între strategia națională 
de securitate şi strategia națională militară. Prima corespunde 
în fapt, cu ceea ce britanicii numesc marea strategie“. 


570Meattei Dogan, Robert Phare, Noile ştiinţe sociale. Interdependenţa disciplinelor, 


ediția a doua, Bucureşti, 1977, p. 80. 

87 Basil Liddel Hart, Histoire mondiale de la Strategie, Paris, Plon, 1963, p. 406; 
apud Hervé Coutau-Begarie, op.cit., p. 110. 

"Bruno Colson, La Strategie américaine et l’Europe, ISC-Economica, 
1997, pp. 111-112. 

Francezii au preferat conceptul de strategie generală ca 
"arta combinării tuturor mijloacelor de care dispune puterea 
politică pentru a-şi atinge scopurile urmărite"S5. Ideea unei 
strategii globale, totale, mari, generale etc. indica, în fond, 
nevoia de a pune de acord realitățile şi evoluţiile în ceea ce 
priveşte confruntarea în domeniul relațiilor internaționale cu 
teoria şi metodologia care trebuia să arate statelor calea eficientă 
pentru atingerea intereselor urmărite. Toate aceste strategii conțin 
elemente nemilitare pe care le găsim în conţinutul geostrategiei. 

Mutarea centrului de greutate al confruntării, în vutorul 
mai apropiat sau mai depărtat, de pe teatrul de operațiuni 
militare pe cel al operațiunilor altele decât războiul, va determina 
cu necesitate intensificarea efortului de cercetare, de studiere, 
şi de analiză a fenomenului geostrategic pentru a se obține 
clarificările atât de necesare teoriei geostrategice. 

Este imperios necesar ca în analiza geostrategică să se 
opereze cu metode şi instrumente bine definite. Altfel nu se vor 
putea afla/evalua tipurile de comportament ale actorilor în câmpul 
geopolitic şi nu se vor putea elabora scenarii geostrategice eficiente 
şi realiste care să evidențieze modul propriu de acţiune într-un 
asemenea câmp geopolitic. Este ştiut faptul că acţiunea geostrategică a 
unui actor într-o anumită regiune geopolitică este dată de 
intensitatea interesului, de capacitatea de a-l promova/impune, 
de viziunea pe care o aprobă/respinge privind ordinea mondială, 
dar mai depinde, cu siguranţă, şi de comportamentul celorlalți 
actori prezenţi în respectiva regiune geopolitică. 

Teoria geostrategică este cea care trebuie să dea răspuns 
la aceste probleme şi să ofere informaţiile necesare pentru a se 
elabora un scenariu geostrategic optim. Claritatea aparatului 
conceptual, precizia metodologică şi instrumentele eficiente 
pentru identificarea metodelor şi mijloacelor potrivite pentru o 
acțiune în câmp geopolitic înlătură prejudecățile în elaborarea 
scenariilor geostrategice. 


‘Hervé Coutau-Begarie, op. cit., p. 110. 

Totuşi, viziunile mecanicist-deterministe de tipul celor 
elaborate de Malford J. Mackinder sau de Alfred T. Mahan, 
care şi-au construit modelul de analiză pe baza unor postulate 
care nu pot fi demonstrate, n-au fost total abandonate de o serie 
de reputați analişti ai ordinii mondiale postrăzboi rece. 

Acest lucru se poate observa şi în valoroasa lucrare a lui 
Zbigniew Brzezinski — Marea Tablă de şah, apărută la New York 
în anul 1997 şi tradusă pentru publicul românesc în anul 2000. 
Plecând de la modelul geopolitic al lui Halford J. Mackinder — 
Heartland-ul — el afirmă că "Eurasia îşi păstrează importanța 
geopolitică ... şi este astfel tabla de şah pe care continuă să se 
dea bătălia pentru supremaţia mondială" $” 

Rămâne ca evoluțiile viitoarele, evoluții din ordinea mondială 
postrăzboi rece, să confirme postulatul analistului american. 
Cert este că cele ale predecesorilor săi au fost infirmate. Este suficient 
să ne gândim doar la faptul că URSS a stăpânit aproape un 
secol Heartland-ul mackinderian şi nu a ajuns să domine lumea, ci 
s-a prăbuşit! 

Functiile teoriei geostrategice sunt în mare măsură cele 
pe care le are orice ştiinţă socio-umană, dar cu unele particularități 
şi elemente proprii. Referindu-se la menirea teoriei în analiza 
fenomenului politic contemporan, Jean-Louis Seurin afirma că, 
chiar dacă nu întotdeauna aceasta are un "caracter predictiv, ea 
poate avea o putere organizatoare şi o valoare critică”5, 

Funcția de cunoaştere. Teoria geostrategică are menirea 
de a operaționaliza aparatul conceptual propriu şi de a defini 
metodele şi instrumentele specifice de analiză, de a "vedea" 
care dintre acestea i se potriveşte. Înarmat cu un asemenea 
"arsenal", specialistul sau analistul poate să cunoască realitatea 
dintr-un câmp geopolitic — principalii actori şi interesele ce-i 
animă, capacitatea de a le impune, mijloacele de a le materializa. 
Cunoştiinţele astfel dobândite nu vor avea astfel valoarea unor 


*"Zbigniew Brzezinski, op. cit., pp. 50-52. 


57 Apud Hervé Coutau-Bagari€, op. cit., p. 239. 

informaţii aleatorii sau empiric adunate şi vor permite analistului 
să evalueze corect şi oportun tipul de comportament al actorilor 
ce-şi dispută interesele într-o zonă/regiune geopolitică. 

Funcția de orientare a comportamentelor actorilor în 
câmpul geopolitic are la bază şi capacitatea analistului de a 
folosi aparatul conceptual şi metodologic pentru a elabora scenariile 
geostrategice adecvate realității din câmpul geopolitic vizat. 
Teoria geostrategică poate influența astfel însuşi modul de a 
acționa al unui actor prin calitatea analizelor geostrategice pe 
care specialiştii le elaborează. 

Funcţia predictiv-exploratorie. Teoria geostrategică dezvoltă 
cercetătorului/analistului capacitatea de a prefigura situații 
gcostrategice care nu există încă, dar care pot apărea într-un 
câmp geopolitic în funcţie de evoluțiile economice, politice şi 
militare din acel spațiu. 

În planul realităţii intemaţionale, fenomenul geostrategic/geostrategia 
operațională poate fi definită ca fund ansamblul căilor şi mijloacelor 
prin care un actor îşi impune interesul într-o anume zonă sau 
regiune geografică. Actualul sistem politic internațional rămâne, 
aşadar, încă dominat de state-naţiuni. Acestea, prin urmare, vor 
fi actorii nu numai cei mai vizibili în mediul internațional, dar 
şi cei legitimi să apere interesele marilor comunităţi umane”. 

Statele acționează, în principal, pentru a-şi promova/satisface 
interesele naționale în ciuda existenţei instituțiilor cu caracter 
integrator şi a intensificării procesului de globalizare. Prin urmare, 
actorii care se vor întâlni într-un anume spațiu geografic se vor găsi 
în situația de a avea interese commune, dar şi opuse sau chiar conflictuale. 

În funcţie de obiectivele geopolitice pe care le urmăresc 
în acel spaţiu, actorii îşi adaptează şi geostrategia operațională 
pentru a le atinge. Raporturile care se stabilesc în câmpul geopolitic 


576 Muhittin Attaman, Impact of Non-State Actors on World Politics: A Challenge to 
Nation- States, în Alternatives, Turkish Journal of International Relations, Volume 2, 
no. 1, Spring 2003, http:/Awww.altemativesjournal.net/volume2/number1/ataman?.htm. 

astăzi nu mai sunt predominant conflictual-militare deoarece 
lupta pentru dominație ar genera nesfârşite războaie şi nu ar fi 
moderată de nici o rațiune?”. Ar apărea şi posibilitatea haosului 
care ar afecta înseşi interesele actorului care caută hegemonia 
cu orice preţ, în acel spaţiu. Prin urmare, în actualele rivalități 
geopolitice vom găsi utilizate strategii şi tactici aparținând 
domeniului militar, dar şi cele specifice confruntărilor care 
astăzi, generic, sunt denumite altele decât războiul. 

Într-un câmp geopolitic, materializat de un spaţiu geografic 
sau de unul web, actorii pot să folosească una dintre strategiile 
pe care o cred potrivită atingerii scopurilor urmărite sau o 
combinaţie de strategii în funcție de caracteristicile şi particularitățile 
actorilor pe care îi întâlneşte, dar şi de sensibilitatea opiniei 
publice internaționale şi din propria ţară. 

STRATEGII ŞI ACŢIUNI SPECIFICE SPECTRULUI MILITAR. 
Unii analişti consideră că în lumea postrăzboi rece dominante 
sunt interesele economice şi presupun că satisfacerea acestora 
depinde de existenţa cooperării şi a prosperității în economia 
globală.5%% În concurenţa economică, raporturile conflictuale nu 
au drept consecinţă eliminarea fizică a unui actor ca în lupta 
armată. Creşterea economică şi acumularea de avuţie pentru 
actor nu înseamnă în mod automat şi sărăcirea altuia”. 

Nevoia de resurse economice considerate vitale şi accesul 
la zăcăminte petroliere conduce la relații de cooperare pentru a 
se face o redistribuire rațională şi corectă. Însă aceleaşi rațiuni 
pot conduce la relații conflictual-militare când resursele sunt 
rare sau un grup restrâns de actori le controlează şi nu doresc să 
le împartă corect cu alții. 


*'Thomas C. Schelling, Strategia conflictului, traducere de Elena Burlacu 
şi Ruxandra Toma, ed. Elena Burlacu, Bucureşti, 2000, p. 15. 

878 Peter Viggo Jakobsen, The Strategy of Coercitive Diplomacy Refining Existing 
Theory to Past-Cold War Realities, în vol. Strategic Coercion ..., p. 62. 
“Thomas C. Schelling, op. cit., p. 15. 

Cunoscutul teoretician al relațiilor internaționale, 
Kenneth Waltz, avertiza, într-un studiu publicat, în anul 1993, 
în revista "International Security”, că "adesea competiția economică 
este mai ascuţită decât cea militară şi dacă armele nucleare 
limitează marile puteri în a folosi forța ne putem aştepta ca 
între ele competiția economică şi tehnologică să devină mai 
intensă'5%. 

Istoria imediată arată că tocmai satisfacerea/nesatisfacerea 
intereselor economice au determinat, pe lângă alți factori politici, 
ideologici, militari, ca statele-naţiuni să poarte două războaie 
mondiale devastatoare. Chiar şi observarea sumară a mediului 
internațional actual relevă faptul că nu trebuie subestimaţi 
factorii care pot produce crize şi ameninţări în sistemul relațiilor 
internaționale: competiția marilor actori pentru controlul 
"pivoţilor geopolitici" de pe "marea tablă de şah"*!. Dintre aceştia 
pot fi amintiţi: tensiuni şi crize etnice, religioase, în diferite zone 
ale globului; rivalități istorice cu privire la frontiere sau regiuni 
geografice; proliferarea armelor de distrugere în masă în rândul 
actorilor cu pretenții de hegemoni regionali etc. Acest lucru 
ilustrează că sistemul relațiilor internaționale este alcătuit, astăzi, 
în proporţii variabile şi cu o dinamică extrem de schimbătoare, 
din actori care se găsesc în raporturi de cooperare, dar şi de 
opoziţie/conflict, că în el există atât dependențe, cât şi opoziții 
reciproce&*?. 

Câştigul/pierderea în disputa geopolitică într-o regiune 
nu mai pot fi judecate astăzi în viziunea clasică clausewitziană 
a războiului. Progresele realizate în tehnologia militară au 
subminat ideea de apărare în sens clasic. Puterea de distrugere 
a armelor de nimicire în masă a adus ideea de victorie la o 
absurditate. Aşa cum aprecia şi Neville Brown, "timp de mii de 


Waltz, Kenneth N., The Emerging Structure of International Politics, în 
International Security,, vol. 18, no. 2 , 2003, pp. 44-79. 

“51 Zbigniew Brzezinski, op. cit., pp. 59-69. 

*5Thomas C. Schelling, op. cit., p. 15. 

ani mai înainte (de 1945), puterea armelor de foc fusese o 
resursă atât de redusă, încât testul suprem al controlului 
general rezida în conservarea ei pentru aplicarea în momente 
şi locuri cruciale. Deodată, ea a părut să devină atât de abundentă, 
încât ar fi o nebunie să eliberezi chiar şi o mică părticică din 
cantitatea disponibilă". Acest lucru l-au înţeles repede marile 
puteri posesoare de arsenale nucleare impresionante, care au ajuns 
la concluzia că războaiele dintre ele nu mai sunt, astăzi, un 
mod fructuos şi dezirabil de a rezolva diferendele. 

Apare o stare în sistemul relațiilor internaționale pe care unii 
analişti au denumit-o "cultura conflictului violent"5%*. În această 
situație, pacea nu necesită armonie. Dezacordul şi conflictul 
sunt presupuse a fi părți ale condiției politice umane, atât în, 
cât şi între state, iar războiul este exclus ca instrument legitim 
al politicii, cu excepția scopurilor de apărare împotriva unui 
atac militar. 

Economistul Thomas C. Shelling demonstra, cu decenii 
în urmă, că a câştiga în relațiile internaționale "e un lucru 
diferit de a-ți învinge adversarul. Înseamnă a acumula un 
câştig în ceea ce priveşte propriul tău sistem de valori, iar 
aceasta se poate realiza prin negociere, prin compromis şi prin 
evitarea comportamentului reciproc dezavantajos". Dacă la 
masa negocierilor arta diplomației nu poate conduce la apariția 
compromisului în ceea ce priveşte satisfacerea obiectivelor 
geopolitice, atunci confruntarea militară este inevitabilă. 

Însă dacă există oricare altă posibilitate de a evita un 
război cu pierderi reciproce, dacă se poate constrânge, în acel 


“Neville Brown, The Future Global Challenge: A predictive study of world 
security. 1977-1990, 1977, p. 153; apud Barry Buzan, op.cit., nota 15, p. 295. 
84E gbert Jahn, Pierre Lemaitre, Ole Weaver, European Security: Problems 
of research on non-military aspects, în Copenhagen Papers, nr. 1, 1987, p. 55; 
apud Barry Buzan, op. cit., nota 49, p. 190. 

“Thomas C. Schelling, op. cit., p. 15. 

spațiu geografic de interes comun, adversarul/un actor doar 
prin ameninţarea cu războiul şi nu cu declanşarea lui, atunci 
posibilitatea compromisului este tot atât de spectaculoasă ca şi 
confruntarea armatăs*€. 

În consecință, geostrategia operaţională nu înseamnă 
numai aplicarea operativă a forţei într-un anume spaţiu. Istoria 
conflictelor şi crizelor din timpul, dar şi de după încheierea 
războiului rece arăta că victoria militară n-a condus întotdeauna 
la victoria politică. Războiul din Algeria este o ilustrare a 
acestui caz”. Victoriile militare obţinute de Franţa în faţa 
forţelor algeriene au fost urmate de o înfrângere politică a sa. 

În 2003, Coaliția americano-britanică a câştigat războiul 
din Irak şi Saddam Hussein a fost înlăturat de la Putere. 
Confruntările militare dintre forțele insurgente/teroriste şi 
forţele de menţinere a păcii din perioada postconflict arată că, 
în fapt, starea de război nu este eliminată. În multe cazuri, în 
crizele postrăzboi rece, sancțiunile economice şi presiunile 
diplomatice au fost mai eficiente decât intervenția directă. 
Naţiunile Unite au folosit mai întâi coerciția diplomatică în 
cazul Irakului, pe timpul crizei din Golful Persic (1991), şi în 
cel al Serbiei, pe timpul războiului din Bosnia-Hertegovina, 
şi doar în ultimă instanță au intervenit în forță, folosindu-se de 
bombardamente şi raiduri aeriene. 

Opinia publică a fost un puternic factor de inhibiție 
pentru folosirea forței militare în raporturile internaţionales*”. 
Logica războiului nu mai este acceptată astăzi uşor în 
societățile democratice, iar manipularea lor prin justificări de 
ordin geopolitic sau geostrategic este tot mai dificil de realizat. 
Claude Raffestin vede în acest fapt "vehicolul unei barbarii 


Sé Ibidem. 

8837Constantin Hlihor, Istoria secolului XX, ... p. 63. 

55 Puteri şi influențe, ...pp. 156-167. 

55 A se vedea, pe larg, Bertrand Russell, op. cit., pp. 199-217; Gustave Le Bon, 
Psihologie politică, Editura Antet, f.a., pp. 63-64. 

noi... Prezentat ca un joc pe mese mari sau de cărţi mari cu 
multe modele reduse, războiul a fost domesticit pentru ca 
societatea civilă să nu i se opună şi, chiar mai mult, pentru ca 
să adere la acesta şi să-l vadă ca pe un spectacol necesar". 

Noam Chomsky arată că, după declanşarea războiului contra 
terorismului, „Opinia publică mondială a încurajat puternic 
măsurile politico-diplomatice în defavoarea acțiunii militare. 
În Europa, susținerea acțiunii militare a variat între 8% în 
Grecia şi 29% în Franţa. Sprijinul popular a fost mai mic în 
America Latină, regiunea care cunoaşte cel mai bine intervenţiile 
americane: între 2% în Mexic şi 11% în Columbia şi Venezuela”. 

Analistul politic Emmanuel Todd are o opinie foarte dură 
la adresa politicii militare promovate de SUA în Orientul Mijlociu, 
susținând că „America anului 2000 — slăbită, neproductivă — nu 
mai este o țară tolerantă”. Aceste opinii au la bază concluziile 
rezultate din analiza modului cum au fost percepute evenimentele 
desfăşurate în lume de opinia publică şi mediile academice, dar 
şi o puternică încărcătură emoțională, ceea ce le pune sub semnul 
îndoielii atunci când vorbim de obiectivitate. 

Prin urmare, analiştii politici care elaborează scenarii 
gcostrategice pentru realizarea/impunerea obiectivelor geopolitice 
la nivel regional sau global trebuie să ţină seama, în primul rând, 
de condiţiile în care "jucătorii" geostrategici îşi dispută interesele 
şi să propună căi şi mijloace nu numai adecvate, dar nu trebuie 
să uite că acestea trebuie să fie şi acceptate de opinia publică, 
mai ales atunci când este vorba de un conflict asimetric, aşa 
cum a fost cel din Afghanistan sau Vietnam. 

Poltologul şi analistul Zbigniew Brzezinski, cercetând 
posibilele scenarii geostrategice pentru ca SUA să-şi atingă 


“Claude Raffestin, Géopolitique et histoire, Editions Payot Lausanne, 
1995, p. 308. 

5INoam Chomsky, op. cit., p. 189. 

5% Emmanuel Todd, op. cit., p. 155. 

5%Herve& Coutau-Begarie, o. „cit., p. 673. 


269 


obiectivele geopolitice la nivel global, ajunge la concluzia că 
"la dilemele cu care se confruntă conducătorii americani se 
adaugă, complicându-le, schimbările din aspectul situației 
mondiale însăşi: folosirea discretă a forţei este acum supusă 
mai multor constrângeri decât în trecut. Armele nucleare au 
redus dramatic utilitatea războiului ca instrument de politică 
sau chiar ca o amenințare. Crescând interdependența economică 
dintre națiuni, aceasta face ca exploatarea politică a şantajului 
economic să fie mai puţin constrângătoare. Aşa se face că 
manevrele, diplomaţia, construirea de coaliții, cooperarea, 
însăşi etalarea deliberată a propriilor avantaje politice au 
devenit ingrediente-chei ale exerciţiului reuşit de o putere 
geostrategică"* 

Directorul de programe al Institutului Australian de 
Politici Strategice, Peter Jennings, arată că de capacitatea SUA 
de a impune un model practic de rezolvare a problemelor care 
determină starea de sănătate a sistemului politic internațional 
depinde stabilitatea/instabilitatea lumii în următorii ani”. 
America începutului de secol XXI nu are rival pe scena politică 
modială, însă evoluţiile Chinei şi a UE tind să împingă lumea 
către o arhitectură multipolară în care rezolvarea conflictelor 
prin folosirea forței va fi tot mai puţin plauzibilă. 

În funcţie de intensitatea cu care actorii îşi dispută interesele 
într-un câmp geopolitic, de particularitățile şi caracteristicile 
politice, economice, psiho-culturale ale acelei zone, dar şi de 
evoluţiile la nivel global în sistemul relațiilor internaționale, 
geostrategia operațională se poate concretiza în strategii 
diferite, de la aplicarea operativă a forţei — strategia militară — 
până la exploatarea forței potenţiale — strategia descurajării. 
Fără să se pronunţe în mod categoric, Hervé Coutau-Begaric se 
întreabă: "seostrategia nu este legată de unificarea strategiilor?" 


5“Zbigniew Brzezinski, op.cit., p. 12. 
®5Peter Jennings, Geopolitics and World Worder, în 
http://ww.bca.com.au/content.asp?newsID=94470. 

În urma analizei mediului geopolitic actual, el dă un răspuns 
afirmativ pornind de la ideea că "industrializarea economiilor 
a antrenat dezvoltarea prodigioasă a comerțului internaţional, 
ceea ce a făcut ca blocada economică să devină o armă hotărâtoare". 

Acest fapt se reflectă şi în geostrategia celei mai mari 
puteri pe care istoria a cunoscut-o vreodată — SUA. Potrivit 
"Filld Manual 100-5", în dinamica relațiilor internaționale pot 
fi distinse trei stadii: pacea, conflictul şi războiul” şi în funcţie 
de acestea se aplică strategii diferite: 


$ Felul 


Lupte la scară 

generalizată: 
Război Luptă şi învinge Război - ofensiva 
- defensiva 
Atacuri şi raiduri 
Susținerea 
insurgenţelor 
Antiterorism 
Mentinerea păcii 


Prevederea 

războiului Operatii altele 
Conflict Înlăturarea decât războiul 

conflictelor 


Antidrog 
Susţinere civilă 
Operații altele je Asistenţă în afara 


Promovarea păcii DOREN ; 
P decât războiul | graniţelor 


Întărirea păcii 
Într-o regiune geopolitică de interes maxim, geostrategia 
operațională poate să facă apel la o gamă largă de metode şi 
mijloace în funcție de complexitatea situației, de specificul şi 
particularitățile câmpului geopolitic respectiv: strategii militare în 
zonele fierbinți şi strategii ale descurajării cu operaţii, altele 
decât războiul, la periferia acestor zone. 


5Herv& Coutau-Begarie, op. cit., p. 457. 

Gestionarea crizei din spaţiul fostei Iugoslavii este 
relevantă în acest sens. Strategiile militare aplicate în cazul 
Serbiei au fost însoțite de strategii economice, diplomatice şi 
mass-media care aveau ca ţintă periferia zonei fierbinți, dar nu 
depăşeau aria de interes a câmpului geopolitic — Balcanii. 

Geostrategia operațională încearcă, prin urmare, să integreze 
în variabile multiple strategii care, aplicate în mod singular, nu 
mai conduc cu necesitate la realizarea scopului urmărit. Acest lucru a 
fost sesizat cu mult timp înainte şi de Nicholas Spykman, care afirma 
Că "Astăzi, strategul trebuie să fie informat de toate elementele 
care afectează forța naţiunii, în ansamblul ei, căci războiul 
economic şi psihologic a adus întreaga naţiune în luptă"®”. 

Observaţia lui Spykman este valabilă mai ales astăzi, 
când globalizarea comunicaţiilor a făcut din mass-media un 
element foarte important în câmpul geopolitic şi când în 
rezolvarea situațiilor conflictuale accentul cade pe negocieri. 
Cuvinte ca: războiul mediatic/magologic, informare, dezinformare, 
manipulare au depăşit demult cabinetele specialiştilor şi au 
intrat în uzul opiniei publice. 

Analiza conflictelor şi a crizelor postrăzboi rece arată că 
lângă strategii militari apar tot mai des strategii de Relaţii Publice 
(P.R.)*?. Strategiile mass-media, alături de cele mai sofisticate 
strategii de negociere, tind să capete o importanță tot mai mare în 
geostrategiile operaționale aplicate unui câmp geopolitic. Strategiile 
de negociere tacită şi de comunicare între actorii-protagonişti ai 
războiului rece au făcut posibilă evitarea unei confruntări 
nucleare şi a unui război generalizat” între SUA şi URSS. 
Confruntarea s-a desfăşurat cu precădere în domeniul informaţiilor 


°S Ibidem, p. 678. 

5A se vedea, pe larg, John R. MacArthur, Second Front: Censorship and 
Propaganda in the Golf War, Berkeley, CA: University of CA Press, 1992; 
Hal D. Steward, A Public Relations Plan for the US Military in the Middle East, 
Public Relations Quarterly, Winter 1990-1991, p. 10. 

Thomas Schelling, op. cit., pp. 90-92. 

şi propagandei (strategii mass-media), iar în domeniul militar 
confruntarea s-a materializat în derularea unor așa-zise războaie 
prin procură. 

Analiştii şi specialiştii în geopolitică şi geostrategie 
consideră că şi în continuare strategiile nonmilitare vor 
predomina în scenariile geostrategice”! care se vor aplica de 
către marii actori în dinamica relaţiilor internaționale, pentru a 
menţine echilibrul în arhitectura de securitate la nivel regional 
sau global. Din această perspectivă, Z. Brzezinski crede că 
"obiectivul fundamental al politicii americane ar putea fi 
benefic şi vizionar: modelarea unei comunități mondiale cu 
adevărat cooperante, în conformitate cu tendinţele pe termen 
lung şi cu interesele fundamentale ale omenirii. Dar, în acelaşi 
timp, este imperios necesar ca să nu apară nici un concurent 
capabil să domine Eurasia şi astfel să concureze America"? 

Pentru a se putea realiza un obiectiv atât de complex şi 
dificil, dar şi atât de necesar, este obligatorie, în primul rând, 
schimbarea raportului dintre acţiunile clasice cu grad ridicat de 
violenţă, specifice strategiilor militare, şi cele nonviolente, în 
favoarea celor din urmă. Henry Kissinger avea dreptate când 
afirma că „cea mai mare provocare pentru abordarea americană 
(şi, în ultimul timp, vest-europeană) a intervenţiei militare umanitare 
este faptul că este prezentată ca o prescripţie universală 
aplicabilă în toate situaţiile, fără a se face referire la contextul 
istoric sau culturat'”?. Şi reputatul specialist în strategii de dezvoltare 
în afaceri şi economia mondială contemporană, Henry Mintzberg, 
este de părere că „managerii care folosesc doar o singură metodă a 


i să Ira ie ta 25904 
unei strategii, aplicând-o ca pe o religie, adesea eşuează”™ `. 


I Tbidem. 

Zbigniew Brzezinski, op.cit., p. 12. 

"Henry Kissinger, op. cit., p. 228. 

"H, Mintzberg, B. Ahlstrand, J. Lampel, The Strategy Process: Concepts, 

STRATEGII ECONOMICE. În confruntările de interese 
în câmpul geopolitic contemporan, strategiile economice tind 
să capete amploare şi să se diversifice ca instrument de presiune. 


Analistul militar şi geopoliticianul Paul Claval constata că 
„intre sfârşitul secolului al XIX-lea şi cel de-al doilea război 


mondial, oamenii politici au descoperit că nu mai era suficient, 
ca până deunăzi, să hrănească populaţia, să asigure securitatea 
statului lor, să crească puterea statului şi, în anumite circumstanțe, 
să extindă teritoriul. Au învăţat să ia în considerare nevoia de 
energie şi de materii prime a industriilor moderne şi necesitatea de 


a găsi piețe de desfacere, care au devenit esenţiale şi au 


A à A ERE E Snap „59905 
conferit noi motive formelor tradiționale ale imperialismului” ~. 


Există şi unele opinii potrivit cărora, de fapt, avantajele actorilor 
în disputa geopolitică apar nu din controlul spațiului-resursă şi 
al spațiului-piață, ci din capacitatea acestuia de a se integra în 
economia globală. Unul dintre aceşti analişti, Richard Rosecrance, 
afirmă că, încă după primul război mondial, lumea s-a împărțit în 
două entități distincte: pe de o parte „„Jumea territorial-politic-militară”” 
(military-political-ternitonial world), bazată pe principiul maximizării 
suveranității statului şi al câştigurilor prin aplicarea regulilor 
„jocului de sumă nulă”, iar pe de altă parte „lumea comercială” 


(trading world), bazată pe creşterea reciprocă a beneficiilor 


comerciale şi pe integrarea într-o piaţă liberă, globală”. 


Ofensiva comercială declanşată de marile companii chineze 
din domeniul industriei uşoare, dar şi al PC-urilor demonstrează 
că până şi cei mai îndoctrinați oameni politici din conducerea 
P. C. Chinez au înţeles că singurele companii de succes, astăzi, 


Paul Claval, op. cit., p. 86. 

Apud Ionel Nicu Sava, Globalizare şi regionalizare în Europa. Europa 
Centrală în procesul integrării europene, în vol. Geopolitica Uniunii Europene, 
Editura Universităţii Bucureşti, 2003, p. 113. 

sunt cele globale şi că trebuie să facă achiziţii de astfel de 
companii peste hotare." 

Astfel, gigantul chinez Lenovo a încercat să cumpere 
Divizia PC-uri de la IBM, iar o altă firmă din China a dorit să 
achiziționeze Corporaţia petrolieră UNOCAL, ceea ce a stârnit 
vii proteste în Congresul american. Companiile chineze sunt 
foarte active în domeniul resurselor energetice, fiind prezente 
în competiţia petrolului din zona Caspică şi Caucaziană”, dar 
şi în cel al industriei textile, punând în „pericol” afacerile unor 
giganţi din UE, SUA şi alți mari producători în domeniu. 

Cert este că oamenii politici şi diplomaţii au învăţat 
necesitatea de a integra în analiza lor latura economică atunci 
când îşi evaluează şansele în disputele geopolitice. Statele, pentru 
a putea exista, trebuie să beneficieze de resurse suficiente şi mai 
ales să aibă acces la acelea care lipsesc de pe teritoriul propriu. 
Trebuie, de asemenea, să dispună de pieţe de desfacere care să 
le permită să câştige devize indispensabile pentru a plăti importurile 
de mărfuri pe care nu le poate produce”?. 

În rivalităţile geopolitice contemporane, statele continuă 
să facă din accesul/restricția la resurse şi controlul pieţelor 
comerciale, financiare şi al rutelor energetice instrumente de 
luptă şi de purtare a noului tip de conflict apărut în societatea 
umană încă de la sfârşitul secolului trecut. 

Acestea sunt folosite mai ales în conflictele asimetrice, 
când un stat puternic A are suficiente mijloace şi metode de a 
crea ameninţări şi vulnerabilități unui stat B, care este mai slab. 
Istoria politică oferă nenumărate exemple când puterea militară 


%'Cătălin Baebu, Ofensiva economică chineză în „Cadran Politic”, Anul II, 
nr. 29, septembrie 2005, p. 52. 

“Ibidem, p. 53. 

"Ibidem. 

a fost folosită pentru a câştiga sau a menține predominanţa 
comercială într-o zonă sau alta”!9. 

Fostul secretar de stat al apărării, William Cohen, arăta, 
într-un interviu din primăvara anului 1999, că prosperitatea 
unei companii, cum ar fi, de exemplu, Microsoft, nu ar fi fost 
posibilă dacă "noi nu am fi puternici” şi că tocmai conflictele din 
Bosma sau Orientul Mijlociu au adus avantaje economice 
companiilor americane”!!. 

Unii din cei mai activi şi importanţi actori nonstatali — 
companiile transnaționale, au nevoie de un stat puternic din 
punct de vedere militar, pentru a le proteja investițiile şi capitalul 
plasat în diferite arii geografice, de multe ori în zone cu 
instabilitate politică”. Războiul rece a demonstrat că în confruntarea 
dintre superputeri a fost posibilă folosirea de strategii economice. 
SUA şi aliații ei puternic industrializați au exclus de pe lista 
cooperării economice URSS şi sateliții ei. A existat un strict 
embargo asupra vânzării de tehnologii avansate şi materii 
prime care puteau fi folosite în complexul militar industrial. 


Relaţia dintre capacitatea economică şi cea militară, în 


i oaia cae tale mA x913 
opinia lui Barry Buzan, este una specifică şi bineînțeleasă ~. 


Capacitatea armată a unui stat nu se bazează numai pe provizia 
de materii prime strategice-cheie, ci şi pe existența unei baze 
industriale capabilă să susțină forțele armate. lată de ce, în 
timpul războiului rece, unele state au acordat prioritate cercetării 


IW, Smith, The World's Wasted Wealth , Institute for Economic Democracy, 1994, p. 90. în 
http:/Axww.globalissues.org/Geopolitics/Empire/Economics.asp?/Resourcesand Trade%Yo 
E2%80%94PrimaryReasonsforW arandMilitaryExpansion. 

”11Karen Talbot, Backing up Globalization with Military Might, Covert Action Quarterty, 
Issue 68, Fall 1999, în http:/Awww/.globalissues.org/Geopolitics/Empire/Economics.asp 
”12Barbara Lochbihler, Militarism a Facilitator for Globalization, Women’s Intemational 
League for Peace and Freedom în http:/Avww.globalissues.org/Geopolitics/Empire/Economics.asp. 
"Barry Buzan, op. cit., p. 134. 

în domeniul militar şi investiţiile în acest sector le-au devansat, 


; ; : . -4-914 
uneori, pe cele din economia civilă `. 


Instrumentele şi strategiile economice în disputele şi 
rivalitățile geopolitice sunt de preferat pentru actorii mediului 
internațional contemporan, deoarece ele nu conduc decât în situații 
excepționale la pierderi de vieți omeneşti, iar înfrângerile nu au 
consecințele ce rezultă din purtarea unui conflict militar". 
Aceste considerente au determinat strategii militari să caute 
soluții şi să modernizeze scenariile de purtare a conflictelor 
prin adoptarea de noi metode şi tehnici „de luptă”. 

Dintre toate metodele, embargoul a fost cel mai des 
folosit atât în timpul, cât şi după încheierea războiului rece. 
Interesant este faptul că el a fost folosit nu numai în conflictele 
asimetrice, de tipul celor din Golf (1991) şi din spațiul fostei 
Iugoslavii (1992-1999), ci şi între superputeri. Moscova a intervenit 
în Afghanistan, în decembrie 19790, crezând că SUA se va 
rezuma doar la unele acțiuni de dezaprobare. Preşedintele american 
a luat o poziţie energică, a descris invazia drept cel mai serios 
pericol pentru pace din 1945 şi a oprit derularea unui contract 
de export de cereale către URSS". 

Stimularea cursei înarmărilor până la un punct în care 
cheltuielile militare pot să declanşeze declinul economic a fost 
folosită de administraţia Reagan în confruntarea cu Uniunea 
Sovietică. Reagan a refăcut pe parcursul unui deceniu sistemele 


AT idem, p. 191. 

?15Gabi Eşanu, Amenințări neconvenționale actuale, Fditura Detectiv, Bucureşti, 
2005, p. 56; Gl.(r) Simion Boncu, Securitatea europeană în schimbare. 
Provocări. Soluţii, Editura Militară, Bucureşti, 1996, pp. 210-212. 
"Vladimir Bukovsky, Jugement Moscou. Un Dissident dans les Archives du Kremlin, 
Robert Laffort, Paris, 1995, pp. 383-391 ; Håkan Wiberg, Iraq, the War, the Occupation 
and International Law, în http://64.233.183.104/search?q=cache:aISGc- 
203eMJ:www.worldtribunal.org/main/docs/address.doc+economical+war&hl=ro. 
’lMartin McCauley, Rusia, America şi Războiul Rece, Antet, București, 
1999, p. 95. 

de arme abandonate de administrația Carter, cum ar fi bombardierul 
B-1, şi a început amplasarea rachetelor MX, prima rachetă americană 
intercontinentală cu lansare de la sol. Tot preşedintele Reagan a 
hotărât amplasarea de către NATO a rachetelor cu rază medie 
în Europa şi angajarea SUA în realizarea programului S.D.l. 
Economia sovietică stagnantă şi neperformantă n-a putut răspunde 
la aceste provocări. 

Într-un moment în care Occidentul lansa revoluţia 
microcipurilor pentru supercalculatoare, economia sovietică 


aluneca în subdezvoltare tehnologică”!5. Acest fapt a fost sesizat 
şi de analistul Paul Kennedy, care arată că mărirea nivelului 
"cheltuielilor militare pentru a contracara puterea în curs de 
apariție a unui nivel n-ar face decât să mărească viteza cu 


care ar avea loc propriul declin economic"? Sovieticii n-au 
înțeles acest lucru şi economia lor a intrat într-un declin 
accelerat spre catastrofă. Cursa Moscovei pentru supremație s-a 
poticnit datorită incapacității lor economice de a răspunde 
programului S.D.I. sau, cum a mai fost cunoscut în epocă, 
"războiul stelelor”. 

La începutul anilor '80, Moscova simţea, pentru prima 
dată, că povara imperiului devenea prea apăsătoare pentru o economie 
centralizată şi ineficientă. La 8 iunie 1982, preşedintele SUA, 
Ronald Reagan, a surprins, în Camera Comunelor de la Londra, 
această situaţie din URSS: "Într-un sens ironic, Karl Marx a 
avut dreptate. Suntem astăzi martorii unei extraordinare crize 
revoluţionare, o criză în care cerinţele de ordin economic vin 
în contradictoriu direct cu acelea ale ordinii politice. Dar criza 
se întâmplă nu în Occidentul liber, nonmarxist, ci în casa 
marxism-leninismului, Uniunea Sovietică... Supercentralizat, 
cu puține sau total lipsit de stimulente, sistemul sovietic îşi 
iroseşte, an după an, cele mai bune resurse pentru a crea 


"B Henry Kissinger, Diplomaţia, Bucureşti, 1997, pp. 700-701; 712-713. 
Paul Kennedy, The Rise and Fall of the Great Powers, London, 1988, pp. XV-XVI. 

resurse de distrugere. Reducerea constantă a creşterii economice 
combinată cu creşterea producţiei militare pune la grea încercare 
poporul sovietic. Ceea ce vedem aici este o structură politică 


care nu mai corespunde bazei sale economice, o societate în 


care forțele de producţie sunt frânate de cele politice"."% 


Deşi tot mai mulți specialişti sunt de părere că este foarte 


greu să deosebeşti, în plan economic, un atac agresiv de unul 


; sies ADTA . : -921 
normal, specific economiei de piață, în raporturile dintre actori” 


preocuparea pentru a diversifica strategiile economice este tot 
mai evidentă. 

Sunt strategii care urmăresc destabilizarea statelor 
competitoare atât prin blocarea fluxurilor comerciale normale, 
cât şi prin pârghiile economico-financiare. Unele tări sunt 
specializate ca producători de materii prime — Australia, Liban, 
Zair etc. — şi ajung să depindă de vinderea produselor lor. Când 
fluxurile normale sunt întrerupte, pierderile actorului sunt 
considerabile şi vulnerabilitatea lui creşte simţitor. 

Riscul pentru asemenea ţări de a fi supuse unor presiuni 
economice creşte în proporție corespunzătoare. Dictatorul irakian 
Saddam Hussein a sesizat corect faptul că SUA putea să exercite 
asupra Irakului o puternică politică de forță prin instrumente 
financiare. A încercat să elimine această presiune prin cererea 
făcută ONU ca vînzarea de petrol pe piata occidentală, în 
cadrul programului „petrol contra hrană”, să se facă în euro şi 
nu în dolari”, în toamna anului 2000, când euro se aprecia pe 
piaţa financiară internațională în defavoarea monedei americane. 

Ulterior a încercat să schimbe rezerva de valută a Băncii 
Centrale Irakiene, aproximativ 10 miliarde de dolari în euro!” 
Acest lucru a determinat Administraţia SUA să schimbe strategiile 


“Henry Kissinger, op. cit., p. 694. 


°? Barry Buzan, op. cit., p. 138. 

?22Charles Recknagel, Zrak: Baghdad Moves To Euro, în 
http://www.rferl.org/features/2000/1 1/01 112000160846.asp. 

“William Clark, The Real Reasons for the Upcoming War With Iraq: A Macroeconomic 
and Geostrategic Analysis of the Unspoken Truth, în http://globalresearch.ca,/. 

nonmilitare folosite până atunci în confruntarea cu Bagdadul. 
Schimbările de strategie nu se puteau face brusc de către americani, 
deoarece au fost constrânşi de doi factori de care diplomația 
Washingtonului n-a putut să facă abstracţie în epoca modernă: 
opinia publică şi controlul democratic al puterii militare. 

Presiuni intolerabile pot apărea la actorii care au economii 
slabe şi atunci când sunt nevoiţi să recurgă la finanţări internaționale 
pentru a susține investițiile de modernizare sau chiar pentru a-şi 
hrăni populaţia. Unul dintre ideologii noii mişcări comuniste 
din Federaţia Rusă, Anatoli Lukianov, afirma la mijlocul deceniului 
zece al secolului trecut că „o fară care se bazează pe importul 
de mâncare şi-a pierdut independența”. 

Datoriile pot deveni insuportabile — aşa cum s-a întâmplat cu 
multe țări din lumea a treia în anii '70 şi "80% — şi guvernele se 
pot trezi că au de ales între plata datoriilor sau îndeplinirea 
condițiilor pentru obținerea de credite în dauna standardului de viaţă, 
aflat deja la limita supravieţuirii pentru milioane de oameni. 

Acest lucru a devenit vizibil, dacă este să-i dăm crezare 
aceluiaşi ideolog comunist, şi pentru un stat ca Federaţia Rusă. 
El deplângea faptul că Moscova, în perioada de tranziție spre 
economia de piaţă, a pierdut monopolul multor ramuri industriale 
în favoarea capitalului străin. A pierdut „până şi monopolul 
votcii care exista în Rusia de pe vremea lui Petru cel Mare — şi 
acel monopol furniza o treime din bugetul țării. 

Opinii asemănătoare a exprimat şi fostul candidat la 
preşedinţia statului Peru, în 1989, scriitorul Mario Vargas Llosa. 
Acesta a criticat modul cum s-a făcut privatizarea marilor 
întreprideri de stat din unele state latino-americane. „Privatizarea a 
fost folosită, aprecia acesta, pentru a aproviziona statele falite 
Cu resurse proaspete prin vinderea la preț de nimic a unor 
bunuri către rudele şi prietenii liderilor politic”? 


924 Apud Nathan Gardels, op. cit., p. 108. 

“Barry Buzan, op. cit., pp. 126-127. 

?26 Apud Nathan Gardels, op. cit., p. 109. 

%1Mario Vargas Llosa, Tortură fără inflație, în Nathan Gardels, op. cit., p. 63. 

Aceste idei corespund teoriilor absorbției surplusului din 
neomarxismul occidental, potrivit cărora corporațile multinaționale 
devin mijloace mai importante de transmisie, pentru expansiunea 
capitalismului internațional, decât statele. Acest fapt conduce 
la ideea că „politica externă globală corespunde intereselor şi 
perspectivelor corporațiilor internaționale [...] Corporaţiile 
multinaționale devin instrumentul pentru crearea şi consolidarea 
unei clase conducătoare internaţionale” 

Disputa şi rivalitățile geopolitice din această perspectivă 
pornesc de la ideea că, în mediul internațional globalizant, 
mijloacele economice, şi nu neapărat cele militare, sunt cele 
care garantează controlul, cum ar fi: accesul la valori bursiere 
de peste hotare; investiţiile directe private; controlul rezervelor 
valutare locale (fie prin FMI şi Banca Mondială, fie prin 
corporațiile multinaționale în ţările mai puţin dezvoltate); 
controlul resurselor minerale, al celor din agricultură, manufactură 
şi alte bunuri; şi, nu în ultimul rând, organizarea şi conducerea 
comerțului prin corporaţii străine. 

În acest mediu globalizant nu trebuie să mai percepem 
statul ca principal actor care foloseşte strategiile economice în 
disputa de interese într-un spațiu geografic sau altul. Firmele şi 
pieţele internaționale de capital sunt, uneori, mai influente ca 


: 29 a Jia adie sora ; ; : 
multe guverne naţionale” ? În primii ani ai ultimului deceniu al 


secolului XX, câştigul comercial pentru primele 10 corporaţii 


multinaționale era egal cu PNB al 87 de ţări”. 


In următorii ani, pârghule financiare vor fi folosite, cu 
precădere, în disputa pentru controlul politic al unor spaţii de 


”% James O'Connor, The Meaning of Economic Imperialism; apud Stefano Guzzini, 


op. cit., pp. 307-308. 

Susan Strange, Casino Capitalism, Basil Blakwell, London, 1986; apud 
Stefano Guzzini, op. cit., p. 337. 

0 Geopolitics and its Impact on International Business Decisions, în 
www.utas.edu.au/management/wps/wps_files/21_0lpap.pdf. 

interes”. Evoluţiile economice şi financiare din ultimii ani 
arată că predominanţa dolarului a creat pentru SUA un avantaj 
considerabil în rivalităţile geopolitice de pe piaţa de capital. În 2003, 
90% din tranzacţiile comerciale din lume s-au făcut prin dolar 
şi doar 32% prin noul concurent al dolarului, euro”?. 

Jonathan Kirshner atrăgea atenția, în urmă cu doar câţiva 
ani, că „Puterea monetară este unul dintre elementele-cheie ale 
puterii politice a unui stat. Este cel mai puternic şi eficient instrument 
pentru a face presiuni asupra altor state””5. Analizând natura 
dependenţelor din economia globală, identifică patru pârghii 
prin care, cu ajutorul unei monede puternice, se poate controla 
un spaţiu: manipularea regulilor de circulatie a banilor sau 
amenințarea cu sancțiuni; suspendarea/eliminarea unor privilegii 
comerciale; obținerea de avantaje prin cultivarea unor relații 
privilegiate şi cultivarea unor interese care să creeze dependență 
financiară”. 

Analistul politic francez Emmanuel Todd, referindu-se la 
posibilitatea folosirii strategiilor financiare pentru controlul 
politic, afirmă că „America importă şi consumă. Ca să-şi plătească 
importurile, ea prevalează procente monetare din lumea întreagă, 


dar într-o manieră absolut originală." 
STRATEGII POLITICE. Strategiile care acoperă spectrul 


politic sunt cele care folosesc metode şi mijloace pentru a se 
crea instabilitatea organizațională a statului devenit țintă în 
disputa geopolitică. Acestea pot acoperi o gamă foarte diversificată, 
de la presiuni asupra guvernului dintr-un stat oponent în câmp 
geopolitic pentru a urma unele politici până la favorizarea 


%1Benjamin J. Cohen, The Geopolitics of Currencies and the Future of the 
International System, în http/repositories.cdlib.org/gis/10. 

"Ibidem. 

Jonathan Kirshner, Currency and Coercion: The Political Economy of 
International Monetary Power, Princeton University Press, 1995, pp. 29-31. 

Ibidem, p. 34. 

Emmanuel Todd, op. cit., p. 112. 

secesionismului şi distrugerea structurii lui politice, astfel încât 


y g caca A š efaa Es saa 936 
să se producă slăbirea înaintea folosirii strategiilor militare * . 


Barry Buzan consideră că "ideea de stat, în mod special 
identitatea lui națională şi ideologia organizatoare, cât şi instituțiile 
care-l exprimă, constituie finta obişnuită a amenințărilor politice”. 
Amenințările la adresa identității naționale sunt cele mai des 
folosite astăzi. Ele implică încercări de a întări identitățile etno- 
culturale ale grupurilor din statele opozante/competitoare într-un 
câmp geopolitic. Criza politică şi etnică din Republica Moldova, 
privind rezolvarea cazului autoproclamatei „Republici Socialiste 


Sovietice Transnistrene”, este evidentă şi relevantă din acest 


937 
punct de vedere. 


Scopul folosirii unor asemenea tipuri de strategii ar varia 
de la sporirea dificultăților guvernului unui stat neprieten, aşa 
cum a făcut Africa de Sud cu Angola şi Mozambic, până la 
încurajarea secesionismului, aşa cum s-a întâmplat în Sudan şi 
Etiopia sau în unele cazuri din spațiul fostei Iugoslavii şi al 
fostei Uniuni Sovietice etc. 

Ca şi în cazul strategiilor economice, şi în folosirea metodelor 
şi mijloacelor încadrate în spectrul politic, şi care pot fi identificate 
în multe din crizele care au avut loc în Asia Centrală”% ŞI în 
alte părți ale globului, este foarte greu de stabilit o linie clară 
de demarcaţie între erodarea structurală a unui stat, care are la 
bază o ideologie organizantă nedorită/respinsă de majoritatea 
populaţiei, cum a fost cazul ideologiei comuniste sau al celei 
islamiste din Irak din perioada regimului de dictatură a lui 
Saddam Hussein, şi acțiunile desfăşurate din exterior, care pot 
fi calificate ca agresiuni la adresa sa. 

În primăvara anului 2005, în Uzbekistan s-au produs 


a ; : ; . 939 
grave tulburări sociale cu puternice accente islamiste. 


Barry Buzan, op. cit., p. 140. 

*"Tulian Chifu, Război diplomatic în Basarabia, Paideia, Bucureşti, 1997, passim. 
Constantin Buşe, Constantin Hlihor, op. cit., în loc. cit., p. 105. 

?3 Ziua”, 17 mai 2005. 

Autoritățile din acest stat au acuzat media occidentale că s-a 
pus la dispoziţia unor forţe străine care doresc să destabilizeze 
ţara.” Reacţia diferitor cancelarii diplomatice faţă de aceste 
evenimente s-a încadrat în logica rivalităților geopolitice şi 
geostrategice din Asia Centrală. 

De fapt, aceste strategii care țin de folosirea vectorului 
politic în materializarea intereselor geopolitice într-o zonă 
geografică sau alta nu sunt specifice doar secolului al XX-lea 
sau începutului de secol XXI. Atât în Principele, cât şi în 
Discursurile despre Titus Livius, Machiavelli arată că agresorii 
externi vor acorda sprijin minorităților locale în dauna majorității 
pentru a „slăbi chiar înăuntrul țării influenţa celor puternici" 

Sprijinul propagandistic acordat grupurilor politice cu 
convingeri similare "statului-vector” se îmbină uneori cu 
promovarea strategiilor de tip economic: sprijinirea logistică a 
unor entități etnice sau religioase, acordarea de fonduri şi crearea 
unor grupuri paramilitare care să lupte împotriva "statului-țintă”. 
Asemenea cazuri s-au petrecut în Orientul Mijlociu, dar şi în 


3 : . -942 . i ; . -943 
spațiul fostei Iugoslavii “ sau al fostei Uniuni Sovietice -. 


Nu putem să nu observăm că asemenea fenomene au apărut 
şi în rândul unor state puternice şi consolidate. Evoluțiile din 
aceste state nu se încadrează în paradigma care explică mişcările 
secesioniste din spațiul fostei Iugoslavii, Asia Centrală, Africa 
sau alte regiuni de criză. Tendința de independență se poate 
constata pentru unele regiuni din Canada (Quebec), Spania (Catalania), 


Italia (Padania)™“. Acest fapt conduce la concluzia că este 


Daniel Kimmage, Uzbekistan: Andijon and The 'Information War'în http://www.rferl. 
org/featuresarticle/2005/09/72487eaf-5e62-4db0-8d73-f48538d7b052.html 
Robert D. Kaplan, op. cit., p. 66. 

A se vedea Enver Hasani, Self-Determination, Territorial Integrity and 
International Stability: The Case of Yugoslavia, PfP Consortium, Study Group 
”Regional Stability in South East Europe, Vienna and Pristina, 2003, passim. 
BA se vedea, pe larg, Puteri şi influențe...passim. 

"Ilie Bădescu, Tratat de Geopolitică, vol. I, Editura Mica Valahie, București, 
2004, p. 121. 

foarte greu ca analistul geopolitician să găsească o linie sigură 
de demarcație între erodarea „naturală” a statului şi strategiile 
politice folosite de actorii care au interes să conducă la 
destabilizarea politică a respectivului stat. 

A doua jumătate a secolului XX a fost marcată de puternice 
procese economice, culturale şi în domeniul cunoaşterii, care 


au erodat imaginea clasică a statului-naţiune””. Caracterul teritorial 
al statului-naţiune slăbeşte în mod evident, iar pretenţiile la 
monopolul stăpânirii spațiului național nu mai sunt recunoscute. 
Neputinţa de a stăpânii „fluxurile” de informaţii, de capital, de 
populație în continuă creştere provoacă, pe alocuri, puseuri 
autarhice. 

Suveranitatea statal-națională suferă din pricina permanentei 
redefiniri a pertinenţei nivelului decizional. Principiul subsidiarității, 
apărut în dezbaterile dar şi în practica politică din spațiul UE, 
este relevant din acest punct de vedere”. Pe de altă parte, în 
ultima perioadă, funcţia de control economic al statului este 
puternic afectată de politica promovată de marile corporaţii 
transnaționale comerciale, financiare, dar şi de crima organizată. 
Se constată, în unele state, un pronunţat eşec în ceea ce priveşte 
achitarea promisiunilor sociale şi economice — loc de muncă, 
locuinţe mai bune, resurse educaționale mai bune, o sănătate 
mai bună etc. — ceea ce a provocat o criză a legitimităţii statului 
care nu poate fi pusă pe seama strategiilor geopolitice. 

Aceste exemple ne arată că nu putem identifica o „grilă” 
unică de „citire” şi apoi de interpretare a evenimentelor politice, 
pentru a se putea afirma tranşant că în regiunea X erodarea 
statului este rezultatul aplicării unei strategii externe, iar în 
regiunea Y ea este naturală. 

Analiza evenimentelor politico-militare apărute în Balcani, 
Africa sau alte zone de criză arată că de multe ori strategiile 


"vves Santamaria, Statul național istoria unui model, în vol. Națiuni şi 
naționalisme,...pp. 21-33. 
“Ibidem, p. 32. 

politice sunt combinate cu cele sociale pentru a se exploata 
nemulțumirile unor grupuri etno-religioase sau chiar profesionale 
şi a le antrena în acțiuni care să pună sub semnul întrebării 


stabilitatea statului supus atacului”. Profesorul britanic Philip 
M. Taylor de la Universitatea din Leeds, analizând campania 
împotriva terorismului, desfăşurată în Afghanistan de Coaliția 
condusă de SUA, ajunge la concluzia că geostrategia folosită a 
condus la „deschiderea a cinci/şase fronturi: dipolmatic, prin 
atragerea a cât mai multe state în lupta cu terorismul; financiar, 
prin înghețarea fondurilor financiare aparținând grupărilor 
teroriste şi blocarea accesului la alte resurse financiare; juridic, 
prin arestarea şi încarcerarea celor vinovaţi de acte teroriste; 
militar, prin deschiderea acțiunilor de luptă împotriva regimului 
taliban din Afghanistan; umanitar, prin acordarea de ajutoare 
materiale şi alimentare populaţiei din spaţiul acțiunilor militare, 
concomitent cu acţiunile militare”. 

Printre mijloacele şi căile nonmilitare, în confruntarea 
dintre actorii care îşi dispută interesele, tot mai des sunt aduse 
în discuţie cele ce țin de modificarea mediului natural. 
Literatura de specialitate încadrează aceste tehnici şi mijloace 
în aşa-zisul "război geofizic"/"seoclimatic”. 

Foarte puţine state au capacitatea de a controla singure 
evoluţiile climei sau ale scoarţei pământeşti”. Este foarte greu 
să fie identificate care dintre aceste evoluţii sunt naturale şi 
care sunt "dirijate". Multe din catastrofele naturale au fost 
atribuite unor mari actori” ai vieţii internaţionale însă lipsesc 
dovezile concludente în acest sens. 


“lie Bădescu, op. cit., p. 125. 

“Philip M. Taylor, Propaganda and the 'war' on Terror, in WWW. 
ics.leeds.ac.uk/papers/index.cfm?outfit=pmt. 

"A se vedea, pe larg, Liviu Aron Deac, Emil Streinu, Armele mileniului 3. 
Războiul geoclimatic, Editura Sophia, Bucureşti, 2000, pp. 159-173. 

Ibidem, p. 163. 

Unii analişti ai acestui tip de război nonconvențional cred 
că SUA au folosit metode specifice războiului geoclimatic în 
timpul operațiunilor din Vietnam şi Indochina. Conform unor 
informaţii date publicităţii, americanii au reuşit să scoată în 
afara circuitului agricol peste cincizeci la sută din suprafața 
cultivabilă a acestor ţări. Pentru a distruge căile de comunicații 
prin care trupele comuniste din sud erau aprovizionate de către 
Vietnamul de Nord, SUA au pulverizat 50.000 de containere cu 
iodură de argint, provocând inundaţii, iar drumurile devenind 
impracticabile.”" Specialiştii apreciază că, ştiindu-se structura 
şi compoziţia solului, conformaţia reliefului, se pot crea artificial 
alunecări de teren în zonele în care se doreşte destabilizarea din 
punct de vedere tectonic şi se pot activa vulcanii”. 

STRATEGII „,PR” Strategiile de imagine au câştigat şi 
ele tot mai mult teren în disputa dintre actorii prezenți în 
diferite zone de maxim interes. Conflictele care au apărut după 
încheierea războiului rece au trebuit să fie aplanate, în 
majoritatea cazurilor, prin intervenţie armată străină. Trimiterea 


de trupe în afara ţării este decizia factorilor politici, însă aceştia 


= E d e. ES . . „953 
nu pot să nu ţină cont de opinia publică din propria ţară -. 


Specialiştii militari apreciază că, astăzi, media a devenit o armă 
în războiul modern care nu ucide, dar poate contribui substanțial 


Ro ea ; . 954 
la câştigarea victoriei ~. 


Războiul din Golful Persic şi conflictele din spațiul fostei 


Iugoslavii au scos în prim-plan rolul imaginii ca mijloc de luptă”. 


"Ibidem. 

"Ibidem, pp. 164-165. 

David Rousseau, Deborah Lux, and Dan Miodownik, The Media and 
Military Intervention, în www.ssc.upenn.edu/-rousseau/media.htm. 

**Vezi Călin Hentea, Arme care nu ucid...p. 48. 

95 A se vedea , pe larg, Stephen Badsey, op. cit. pp. 117-169. Philip M. Taylor: War and 
the Media: Propaganda and Persuasion in the Gulf War., New York: St. Martin's 
Press, 1992, p.31; Media management and public relations is very professional, în 
http://www.globalissues.org/HumanRights/Media/Military.aspMediamana 
gementandpublicrelationsisveryprofessional. 

Coaliția antiirakiană a aruncat în luptă cele mai moderne 
mijloace şi tehnologii comunicaționale şi a obținut astfel nu 
numai o importantă victorie pe câmpul de luptă, ci şi în opinia 
publică internațională. John Mueller, analizând rolul media în 
„vizualizarea” primului război din Irak, ajunge la concluzia că 
acestea au contribuit în mod substanțial la creşterea suportului 
public al preşedintelui american pentru o intervenție militară şi alungarea 
prin forță a lui Saddam Hussein din Kuweit. Dacă în septembrie 
1990 suportul opiniei publice pentru intervenţie era de doar 


34%, în martie 1991 ajungea la fenomenala cotă de 89%. 
Artizanul campaniei media a fost asistentul secretarului 
de stat al apărării din SUA, Pete Williams, care a pus la punct atât 
strategia de relaţii publice pentru Just Cause, cât şi planul de acțiuni 
psihologice care s-au desfăşurat în cadrul războiului informațional. 
S-a reuşit, astfel, o foarte bună coordonare şi un control eficient 


al întregului câmp informațional şi mediatic”. Au fost acreditați 
pentru a transmite informaţii despre Desert Storm peste 1500 
de reporteri şi jurnalişti. Cifră impresionantă dacă ţinem cont 
că în cel de-al doilea război mondial, de exemplu, pentru 


debarcarea din Normandia au transmis informații doar 30 de 


reporteri de război”. 


Pool system-ul şi guide-lines-urile au fost aplicate masiv 
asupra tuturor jurnaliştilor acreditaţi, avizi să transmită lumii în 
direct scenele de luptă şi bobardamentele „chirurgicale” ale 
aliaților asupra Bagdadului. S-a asigurat astfel atât precenzura 
informațiilor date către public, cât şi restricționarea accesului 
reporterilor în „punctele fierbinți” ale războiului. Relaţiile dintre 
militari şi media nu s-au mai plasat doar pe axa contradicțiilor 


John Mueller, Policy and Opinion in the Gulf War, Chicago: University 


of Chicago Press, 1994, p. 70. 

*"Călin Hentea, op. cit., pp. 97-98. 

*5Charles W. Ricks, The Military-News Media Relationship: Thinking Forward, 
Carlisle, Pa.: US Army War College, Strategic Studies Institute, 1993, p. VI. 

de interse ca în timpul războiului din Vietnam.” Sunt posibile 
explicaţii şi răspunsuri la întrebarea de ce a putut fi anihilată 
atât de oportun şi eficient propaganda de război desfăşurată de 
regimul irakian care urmărea distrugerea suportului public 
american pentru campania din Golful Persic. 

Specialiştii şi analiştii media apreciază că, după prăbuşirea 
regimurilor comuniste din Europa şi URSS, Balcanii au devenit 
adevărate poligoane ale războiului imagologic. Reputatul reporter 
de război Martin Bell observa, pe bună dreptate, în cazul conflictelor 


din Balcani, că „ştirile apăreau acolo unde erau ziariştii”. În disputa 
de interese care a apărut între statele succesoare ale fostei Iugoslavii 
cel mai bine au înţeles acest lucru bosniacii şi albanezii kosovari. 
Aceştia au angajat o firmă de relații publice din SUA, Rudder Finn, 
pentru a obține o imagine favorabilă în opinia publică internațională. 
Campania declanşată de această firmă a condus la demonizarea 


sârbilor în media occidentale şi zdrobirea imagologică a lor cu 


: pa 1 
consecinţe politice pe termen lung’ Ă 


Dintre numeroasele cazuri promovate de Rudder Finn în 
media internaționale ne vom opri doar la imaginile transmise 
de televiziune şi fotografiile care au fost preluate de marile 
cotidiene, reprezentând controversata groapă comună de la Raceak. 
Aceste imagini au contribuit în mare măsură la formarea unui 
curent de dezaprobare în cadrul opiniei publice mondiale, care 
apoi s-a transformat într-un vector de presiune pentru guvernele 
occidentale şi astfel s-a cristalizat opțiunea militară a NATO în 
Iugoslavia. 

Ulterior s-a constatat că ceea ce a fost prezentat ca fiind 
un masacru al populaţiei civile albaneze, la Raceak, de către 
forţele de securitate sârbeşti a fost un cimitir în care au fost 


*9Margaret H. Belknap, The CNN Effect: Strategic Enabler or Operational 
Risk?, în “Parameters”, US Army War College Quarterly, Autumn 2002, 
Vol. XXXII, No. 3, pp. 105-106. 

Ibidem. 

%1 Călin Hentea, op. cit., pp. 122-123. 

îngropaţi militari ai UCK morti în luptă“. Trebuie menționat 


faptul că nici forțele militare sârbeşti n-au fost total surprinse 
de războiul informaţional practicat de Coaliția internațională şi 
a replicat, în câteva rânduri, destul de profesionist. În conflictul 
din Kosovo, spre deosebire de cel din Bosnia-Herţegovina, 
sârbii au practicat şi ei pool-system-ul, ca şi forţele militare 


americane în primul război din Golf. Au ţinut sub control sursa 


primară Şi au limitat accesul jurnaliştilor la acțiuni militare directe”. 


Expresia cea mai elocventă a rolului pe care îl joacă astăzi 
strategiile de imagine în disputa de interese este dată de modul 
cum beligeranţii, pe de o parte, şi ceilalți actori importanți din 
mediul internaţional, pe de altă parte, au folosit media pentru a-şi 
promova interesele, mai ales cele legate de geopolitica petrolului. 
În primul rând, forţele britanico-americane n-au mai deţinut 
supremaţia în ceea ce priveşte mediatizarea războiului. În al 
doilea rând, lumea arabă a avut propriul canal de televiziune 
prin care transmitea realitățile”, care de multe ori nu erau 


aceleaşi cu „realitățile transmise de canalele de televiziune 


l i A 964 A R ; R a 
americane sau britanice”. Și nu în ultimul rând, mass-media 


din unele țări europene şi-au urmat propriile interese naționale 
în ceea ce priveşte transmiterea ştirilor din teatrul de operațiuni 
militare. 

Pentru a obţine controlul asupra mass-media, factorii de 
decizie politico-militară de la Washington au luat hotărârea de 


a apela la formula jurnalistului angajat”. Corespondenţii de 
război din cele două tabere au fost de facto înrolați în teatrul de 
operațiuni militare. Potrivit acestor scheme, cei aproximativ 


%6? Piotr Bein, Psy-Ops and Depleted Uranium, în http:/Avww'stopnato.org,uk/du- 
watch/bein/psyops.htm. 

“Călin Hentea, op. cit., pp. 124-125. 

264Michel Chossudovsky, War Propaganda, înhttp/vww.globalresearchca/articlesiCHO30LA html. 
"6 Martin Bell, Newsmen wrestle with perils of 21st century war, în 
http://ics.leeds.ac.uk/papers/vp01 .cfm?outfit=pmt&regquesttimeout=500&fol 
der=193&paper=265. 

600 de jurnalişti aparținând la două sute de instituţii media au 
fost încadrați pe lângă unități militare luptătoare, în baze 
aeriene, pe navele de război. Aceştia au primit permisiunea de la 
comandamentele aliate să însoţească militarii, chiar până în linia 
întâi, pentru a transmite fără nici o cenzură. 

Rezultatul a fost pozitiv pentru coaliția americano-britanică, 
pentru că a obținut sporul de credibilitate pe care a contat încă 
de la începutul războiului. Nu trebuie omise nici „efectele 
perverse” produse de această inovaţie în materie de transmitere 
a războiului în „direct”. Avalanşa de imagini cutremurătoare pe 
micul ecran a condus la o suprasaturaţie pentru consumatorul 
de „ştiri tari”. Imaginea transmisă de acest tip de corespondent 
de război nu poate să fie decât locală şi parțială. Jurnalistul ia parte 
la o acțiune de luptă de ordin tactic şi, prin urmare, nu are posibilitatea 


de a transmite şi ansamblul strategic al războiului”. 

Aceste strategii pot să se constituie în nucleul principal al 
gcostrategiei folosite de mari actori care doresc să-şi impună 
interesul într-un spaţiu sau altul. Au avantajul de a nu consuma 
muniție care să ducă la eliminarea fizică a adversarului/competitorului 
din câmpul geopolitic şi oferă posibilitatea folosirii mijloacelor 
informatice şi cibernetice care pot conduce la obţinerea supremaţiei 
în spaţiul virtual. Câştigurile în spaţiul virtual vor putea să fie 


29.4 


„contabilizate” în geopolitica internetului sau geopolitica finanțelor. 


6.2. METODE ŞI TEHNICI DE ANALIZĂ GEOPOLITICĂ. 
ELABORAREA SCENARIILOR GEOSTRATEGICE 


Nevoia de a se apela la metodele şi tehnicile de analiză 
geopolitică şi geostrategică este dictată de însăşi transformările 
radicale care s-au petrecut în lume în ultimul timp, atât la nivel 


”*Călin Hentea, op. cit., pp. 160-161. 

regional cât şi global. Nu surprinde faptul că şi disciplinele „clasice” — 
geografia politică sau istoria, şi-au modernizat metodologia”. 

Analistul Paul Reuber constată că cercetarea relațiilor 
internaționale cu ajutorul geopoliticii şi al geostrategiei a 
condus la schimbarea unor imagini şi reprezentări pe care 
Occidentul, de exemplu, le avea despre Asia, Orient în general, 
şi chiar la demitizarea unor scheme mecaniciste de tipul celor 
promovate de geopoliticienii începutului de secol XX’®S. 

Din această perspectivă, studiile şi cercetările bazate pe metode 
şi tehnici de analiză caracteristice geopoliticii critice” pot să 
arate mecanismele prin care s-au creat aceste „imagini-reprezentări” 
şi cum ele pot să manipuleze opinia publică şi chiar, uneori, pe 
diplomaţi şi lideri politici în situaţii de crize şi conflicte”. 
Asemenea exemple întâlnim în propaganda geopolitică pe care 
o fac actorii implicați în disputele teritoriale, cum ar fi, de 
exemplu, cele din Balcani şi Asia Centrală, dar nu numai. 

Interesant este faptul că şi reprezentările asupra amenințărilor 
şi riscurilor la adresa securităţii ale unor analişti şi oameni 
politici de mare prestigiu pot să fie „virusate” de asemenea 
scheme cognitive mecanicist-deterministe. Analistul american 
Timoty W. Luke arată că imaginea amenințării la adresa 
securității SUA, concretizată de preşedintele George W. Bush 


în deja celebra expresie "an axis of evil ”, a fost calificată de 


Paul Reuber, Conflic Studies and Critical Geopolitics. Theoretical concepts and 
Recent Research in Political Geography, în „GeoJournal” no.50, 2000, 
Kluwer Academic Publishers, Netherlands, www.ru.nl/socgeo/n/onderw1js/ 
geogviolence/ReuberGeoJournal.pdf. 

“Ibidem. 

"9K-J. Dodds, J.D. Sidaway, Loccating Critical Geopolitics, in „Enviroment 
and Planning; Society and Space”, no.12, 1994, pp. 515-524. 

M Watts, Black gold, white heat: state violence, local resistance and the 
national question in Nigeria. In: Pile S. (ed.), Place and the Politics of Resistance, 
London, 1997, pp. 33—67. 

Franţa, la un moment dat, drept simplistă, fiind respinsă de un 
alt aliat al Washingtonului, Germania”. 

În stadiul actual al teoriei geopolitice şi geostrategice este 
dificil de precizat care sunt metodele şi tehnicile specifice 
acestor discipline. Hervé Coutau-Begarie afirmă că "nu este 
sigur că există metode, cu adevărat, geostrategice'"”” şi înclină 
să creadă că metodele geopolitice indicate de Saul B. Cohen ar 
fi apte şi pentru investigarea geostrategică, însă transpunerea 
lor în analiză specifică nu este evidentă. Analistul american a 
indicat şase metode: istorică, morfologică, funcțională, behavioristă, 
sistemică şi analiza de putere” „ însă asupra eficienţei folosirii 
lor, atât în analiza geopolitică cât şi în cea geostrategică, Herve 
Coutau-Begarie are unele rezerve. 

Este posibil ca aceste îndoieli să fie îndreptățite. Cele două 
discipline au obiect de studiu diferit şi, din această perspectivă, 
trebuie să aibă şi metode proprii, însă dacă avem în vedere că 
geopolitica şi geostrategia investighează aceeaşi realitate — 
raporturile care se stabilesc într-un spaţiu geografic între actorii 
care îşi dispută/negociază interesele la un moment dat — cred că 
paradigmele şi metodele utilizate pentru cunoaşterea realităților 
unui câmp geopolitic pot fi mixate în funcție de situația concretă. 

Dacă prin metodele geopolitice se pot descifra interesele 
pe care le au actorii într-o regiune sau alta a planetei, prin 
metodele geostrategice trebuie să aflăm cum şi prin ce mijloace 
îşi vor materializa aceştia interesele, cum vor putea să obțină 
supremaţia/controlul în respectiva zonă. 

Pentru studiul comportamentului actorilor în câmpul 
geopolitic, metoda caracteristică teoriei jocurilor cu sumă 
constantă sau cu sumă variabilă” oferă informaţii suficiente 


Timothy W. Luke, op. cit., în loc. cit. 


?7? Apud Hervé Coutau-Bagarié, op.cit., p. 684. 

°BSaul B. Cohen, Geography and Politics in a world divided, 2™ edition 
Random House, New York, 1973, p. 29. 

97 A se vedea, pe larg, Thomas C. Schelling, op.cit., pp. 97-177. 

pentru a indica analistului pe ce cale — violență/nonviolenţă şi 
cu ce mijloace — negocieri/forţă îşi va materializa respectivul 
actor interesul în acea zonă. 

La întrebarea de ce trebuie să cunoaştem comportamentul 
adversarilor într-un câmp geopolitic, Barry R. Schneider răspunde 
fără ezitare, parafrazându-l pe Sun Tzu, că numai aşa vom putea 
devansa intenţiile sale în acţiunile pe care le întreprinde şi vom 
reduce la maximum propriile pierderi” 

După ce a fost descifrat tipul de Dodo adoptat de 
actorul respectiv, se aplică metoda de analiză specifică disciplinei 
care studiază tipul de strategie adoptat de respectivul actor. 
Vom întâlni, prin urmare, metode specifice strategiei militare, 
diplomației, strategiilor mass-media, comunicării etc. Prin procedeul 
hibridării, identificat de Mattei Dogan şi Robert Pahre” 
cristalizarea obiectului şi metodelor specifice noilor discipline 
socio-umane, s-ar putea, într-un viitor nu prea îndepărtat, să se 
fundamenteze şi metodele proprii geostrategiei. 

Analiza istorică şi analiza de situație utilizate în teoria 
geopolitică pot fi folosite şi de geostrategie ca un stadiu preliminar 
de observare şi cercetare a câmpului geopolitic. Efortul de 
cercetare se va face, astfel, în funcție de natura şi intensitatea 
intereselor pe care le au actorii la un moment dat într-un spaţiu 
geografic, de locul pe care aceştia îl au într-o ecuaţie de putere, 
cât şi de percepția pe care ei o au asupra câmpului geopolitic. 

Indicatorii care vor da starea câmpului geopolitic şi care 
devin pentru analist descriptorii necesari pentru investigarea 
acestei stări sunt: potenţialul de putere al fiecărui actor; 
interesul şi percepţia/reprezentările acestuia asupra relaţiilor pe 
care le are cu ceilalți actori din câmpul geopolitic. 

Întrucât în câmpul geopolitic nu acţionează actori 
impersonali, ci în spatele lor se găsesc întotdeauna oameni, 


Aia Barry R. Schneider, Deterring International Rivals From. War and Escalation, în 
www.au.af.mil/au/awc/awcgate/ cpc-pubs/know_thy_enemy/schneider.pdf. 
Mattei Dogan, Robert Pahre, op.cit., pp. 79-95. 

indicatorilor/descriptorilor enumeraţi va trebui să li se asocieze 
şi analiza valorilor politice, morale, religioase, etice etc., care 
domină mentalul colectiv sau chiar individual dacă luăm în 
calcul liderii politici. Martin Wight atrăgea atenția asupra 
faptului că „Nu putem trata politica internațională în mod 
simplist, în termeni mecanici. [...] Oamenii posedă nu doar 
teritorii, materii prime şi arme, ci şi opinii şi convingeri." 
De un real interes este analiza încrederii pe care opinia 
publică din spaţiul „țintă” o are în instituţiile create în baza şi 
pe fundamentele acestor valori. Evoluţiile politice şi militare din 
perioada de sfârşit al războiului rece ne-au arătat că statele 
comuniste care s-au prăbuşit erau puternice din punct de vedere militar. 
Nu au putut să valorifice acest potențial militar în disputa 
geopolitică a războiului rece pentru că opinia publică nu mai 
avea încredere în instituțiile statului socialist. Pe acest element 
şi-a fundamentat Boris Elţin strategia de acțiune şi i-a eliminat 
pe puciştii ultraconservatori comunişti de la Moscova, care îl 
înlăturaseră de la conducerea statului sovietic pe Mihail Gorbaciov. 
Știința "pură", "obiectivă", în analiza relaţiilor internaționale, 
şi în egală măsură în geopolitică şi în geostrategie, este un mit. 
"Ştiinţa care renunță să se pronunţe cu privire la problemele 
vitale’ — sublinia Stanley H. Hoffman într-un interesant eseu 
despre teoria relaţiilor internaționale — duce la o pseudoștiință a 
comportamentului politic, care acceptă valorile stabilite de 
politicieni, întrucât ştiinţa empirică pură nu poate spune ce 
trebuie să facem şi în felul acesta îndeplineşte, în numele 
ştiinţei, o sarcină mecanică bazată pe premise trunchiate. 
Analiştii militari Kevin L. Falk şi Thomas M. Kane susțin, 
la rândul lor, că există o parte a cercetătorilor din teoria 
relaţiilor internaționale care cred că se pot aplica legi şi formule 
statistico-matematice pentru a descifra comportamentul actorilor, 


Martin Wight, op. cit., p. 89. 
”SStanley H. Hoffman, The Long Road to Theory, în "Caiet documentar”, 
vol. I, nr. 3/1981, p. 33. 

aşa cum „savanții găsesc răspunsuri la întrebările legate de 
comportamentul particolelor subatomice” 

Asemenea tendinţe apar când se fundamentează observarea 
şi cercetarea fenomenului politic internaţional pe premise false 
sau inadecvate. Cel mai adesea se porneşte de la credinţa că pot 
fi depistate legi şi principii ale acțiunii umane. Unii gânditori şi 
analişti militari au „descoperit”, de exemplu, legea raportului 
de forțe pentru a putea să prevadă în ce condiții poate să câştige 
o bătălie sau chiar războiul, deşi istoria militară infirmă 
asemenea aserțiuni. Marx şi Engels au „descoperit” legea 
succesiunii orânduirilor social-politice şi au previzionat, în 
mod „ştiințific”, victoria comunismului asupra capitalismului. 
Colapsul URSS şi al sateliților săi a infirmat „legitatea” care a 
fundamentat o doctrină politică şi o ideologie falimentare. 

Opinia profesorului şi analistului politic Grigore Georgiu 
este mai aproape de realitatea politică a zilelor noastre. El observă 
că eşecul teoriei politice marxiste a atras atenția cercetătorilor 
asupra importanţei pe care o are stabilirea corectă a premiselor 
cercetării în domeniul socialului. Acest lucru a făcut ca 
"Gândirea socială, însă, e azi mai prudentă ca oricând, după 
valul revoluțiilor din Est, când prognozele sale n-au anticipat 
amploarea fenomenului .*% 

Unii analişti cred că observarea şi analiza faptelor pot să 
ne ajute să depistăm cauzele care le generează”! dar este doar 
o altă premisă care poate conduce la concluzii inadecvate în 
cercetarea relaţiilor internaționale şi, implicit, în analiza 
geopolitică. Realitatea pe care analistul o va descrie în urma 


"Kevin L. Falk, Thomas M. Kane, The Maginot Mentalithy in International 
Relations Models, în “Parameters”, US Army War College Quarterly, Summer 1998, 
Vol. XXVIII, No. 2, pp. 80-92. 

“Grigore Georgiu, Identitate şi integrare. De la disjuncţie la conjuncție, 
Bucureşti, 2001, p. 40. 

“%IVezi studiul elaborat de Roni Linser, Predictive Power of Role-play 
Simulations in Political Science: Experience of an e-Learning tool, în 
users.tpg.com.au/adslfref/ rps_org/papers/eval PolSim.htm. 

observaţiilor făcute asupra faptelor şi proceselor nu va fi 
niciodată identică, o „copie” fidelă a reafității-ființare. 

Kenneth N. Waltz atrăgea atenția, în acest sens, că „ceea 
ce credem noi că este realitate este în fapt un construct teoretic 
elaborat şi reelaborat în decursul anilor". Informaţiile brute 
nu au nici un înțeles , sunt fără noimă, dacă nu le asociem unei 
teorii adecvate. „Când privim lumea internaţională, afirma 
acelaşi Kenneth N. Waltz, vedem un complex şi după câte se 
pare infinit şir de evenimente şi fapte”. 

Din această perspectivă, analistul se va lovi de un "zid" 
greu de penetrat: lipsă de precizie în măsurarea şi evaluarea 
faptelor, evenimentelor şi proceselor care "populează" la un 
moment dat câmpul geopolitic. De aceea este nevoie de 
existența unei teorii care să ofere paradigmele cu care să putem 
distinge între particular şi general, între esențial/relevant şi 
lipsit de importanță în dinamica evoluţiilor din mediul 
internațional/câmpul geopolitic. 

Pornind de la premisa profesorului Ion Conea potrivit 
căreia geopolitica este "o ştiinţă a zilei, adică a fenomenelor de 
această natură care se petrec <<astăzi>> şi că aceasta va fi 
mâine istorie, aşa cum istoria oricărei epoci din trecut a fost 
geopolitică pentru timpul şi în timpul când se petreceau faptele 
pe care noi le privim astăzi", două perspective de analiză a 
câmpului/realității geopolitice pot fi luate în calcul. Prima dintre 
ele este istorică şi are în vedere trecutul, care este în mod 
predominant empiric. Cea de-a doua este analiza de situație, legată 
de viitor şi care în mare măsură este normativă. Ambele 
perspective de cercetare a câmpului geopolitic sunt în măsură 
să scoată în evidenţă aspectele cele mai importante ale acestuia. 


*%2 Apud Kevin L. Falk, Thomas M. Kane, op. cit., în loc. cit., p. 86. 
“Ibidem, p. 88. 
%1on Conea, op.cit., în loc.cit., p. 34. 

Recurgerea la dimensiunea trecutului în analiza câmpului 
geopolitic este impusă de însăşi regularitățile şi ciclurile care 
intervin în evoluția umanităţii. Scopul acestui demers este, aşa 
cum sublinia şi Stanley H. Hoffman atunci când făcea raportul 
dintre cercetarea trecutului şi a prezentului în relațiile internaționale, 
nu de a transforma geopolitica în istorie, ci de a descoperi 
tendinţele dominante de-a lungul istoriei şi liniile de continuitate în 
câmpul geopolitic analizat, de a descifra cauzele care determină 
modificări în ceea ce priveşte locul şi rolul unui anumit indicator 
de stare a câmpului geopolitic. 

Să ne gândim, de exemplu, la locul şi rolul potențialului 
de putere care n-a jucat acelaşi rol în ansamblul relațiilor dintre 
actorii care şi-au disputat interesele într-un spațiu, pentru toate 
perioadele de evoluție a comunității internaționale. Studiul 
trecutului altor " constelații" diplomatice sau situaţii istorice ne 
va îngădui să facem deosebire între noile probleme ridicate de 
evenimentele contemporane şi problemele vechi care se repetă 
în evoluţia istoriei relaţiilor internaţionale”. 

Comparând rezultatele obținute în cercetarea trecutului 
într-un anume câmp geopolitic, folosind metodele specifice 
cercetării istorice pentru momente/timpi specifici stării sistemului 
relațiilor internaționale, se pot afla atât liniile de continuitate, 
cât şi de discontinuitate în comportamentul actorilor şi se pot 
determina cu o anumită probabilitate tendinţele ulterioare din 
respectivul câmp geopolitic. 

Analiza situației câmpului geopolitic din zona Balcanilor 
pentru o stare maximă de criză şi dezechilibru al sistemului 
relaţiilor internaţionale — primul şi cel de-al doilea război mondial”*”, 
relevă importanţa unei asemenea cercetări. Se observă că unii 


“Stanley H. Hoffman, op.cit., în loc.cit., pp. 33-34. 

**Martin Wight, op. cit., pp. 165-208. 

*%7 A se vedea bibliografia esenţială pentru primul şi cel de-al doilea război 
mondial în istoriografia ţărilor din zonă. 

actori dominanți ai vieții internaționale au fost prezenţi în zonă în 
ambele momente, aşa cum a fost cazul Germaniei şi al Marii Britanii. 

Acest fapt demonstrează că, în ceea ce priveşte interesul, 
există o linie de continuitate. Gradul de implicare al celor doi 
actori într-un moment şi altul este însă diferit, cu strategii şi 
metode diferite, ceea ce demonstrează că şi capacitatea acestora 
de a-şi manifesta/impune interesul în acest spaţiu a fost diferit. 
Se poate observa, prin urmare, şi o linie de discontinuitate. 

Analiza istorică a câmpului geopolitic pentru dimensiunea sa 
trecută poate să aducă în prim-plan şi o serie de generalizări 
care să constituie baza unor judecăţi inductive pentru analiza 
prezentului şi a perspectivelor de evoluție în acel câmp geopolitic. 
Acestea ar putea viza: baza şi tipul de relații dintre un actor 
mare/dominant şi unul mic/dominat**, dintre un actor clasic 
(stat național) şi unul nonstatal (bloc politico-militar sau 
organizație politică internațională); tipurile de reacție ale unui 
actor mic în situația în care spațiul său de suveranitate a devenit 
obiect de dispută/înțelegere între marii actori (imperiile, de exemplu); 
respectarea/nerespectarea de către marii actori a principiilor şi 
regulilor dreptului internațional atunci când îşi dispută interesele 
într-un spațiu geografic care, de regulă, este şi spațiul de 
suveranitate al unui actor mai mic sau al unui stat mare, dar 
decăzut din ecuaţia de putere, cum a fost în cazul Imperiului 
otoman în secolele XVIII-XIX. Însă trebuie să menţionăm 
faptul că acesta a fost, totuşi, un caz atipic pentru evoluția 
relațiilor internaţionale contemporane. 

Studiul trecutului pentru un câmp geopolitic va îngădui, 
pe de-o parte, să se facă deosebire între problemele actuale ridicate 
de comportamentul actorilor în relaţiile internaţionale şi cele vechi 
care se repetă, precum şi între cauzele care au generat tipul de 
comportament; să se afle particularitățile în promovarea aceluiaşi 
tip de interes şi să se distingă influenţa mediului geopolitic, care 


“Larry L. Watts, Incopatible Alliance; Neorealism and Small State Alliance 


Behavior in Wartime, Umea University, Sweden, pp. 32-48. 

este factorul cel mai dinamic al câmpului geopolitic şi care este 
influenţa sa asupra liniilor de continuitate/discontinuitate în evoluţia 
relațiilor dintre actori. 

Pe de altă parte, compararea unor situații concrete din 
câmpul geopolitic la momente diferite, dintre care cel puţin 
unul să aparțină trecutului, va permite o bună selectare a 
factorilor şi corelaţiilor care sunt într-adevăr importante pentru 
analiza unui actor sau altul. Se poate înlătura, astfel, şi primejdia 
de a se insista pe o schemă statică de variabile aflate în 
interrelații, fără a se indica importanţa lor relativă, sau de a lua 
în calcul cauzele exclusive şi tendinţele aleatoare drept constante. 

Metoda istorică în analiza unui câmp geopolitic este prin 
urmare importantă, deoarece permite o deschidere spre problematici 
mai complexe şi conduce totodată la o sinteză, la noi interogații, 
dar la fel de important este şi faptul că această analiză nu 
trebuie absolutilizată. Bert F. Hoselitz atrăgea atenția că, în 
studiul relaţiilor internaționale, "aplicarea metodei comparative 
la materialul istoric nu este posibilă dacă este limitată la o 
simplă comparaţie a şirurilor de evenimente, întrucât acestea sunt, 
în esenţă, unice în ceea ce priveşte caracterul lor'"*. Prin urmare, 
este nevoie de utilizarea unor variabile care să fie supuse unui 
tratament general, pentru a se extrage din analiză, aşa cum am 
precizat anterior, liniile de continuitate şi de discontinuitate din 
câmpul geopolitic. 

Datele obţinute prin analiza istorică a câmpului geopolitic 
sunt utilizate în analiza de situaţie. Aceasta este, în principal, 
folosită de sociologie, antropologie şi psihologia socială, însă 
este adecvată şi pentru investigarea fenomenului geopolitic contemporan. 
Analiza de situaţie, aşa cum a definit-o Boghart Korany, porneşte 
de la ideea că "acțiunile sau comportamentul unui actor sunt 


Bert F. Hoselitz, On comparative History, în "World Politics", nr. 2/1997; 
apud "Caiet documentar”, vol. I, nr. 3, 1981, p. 38. 

influențate de situaţia în care se află acel actor". Kurt Lewin 
află situația printr-o ecuație matematică: C = F (A, E), în care 
comportamentul (C) este o funcție (F) ce defineşte interacțiunea 
dintre actorul (A) şi mediul înconjurător (E). 

În această ecuaţie, actorul şi mediul înconjurător sunt 
considerate ca două serii de variabile reciproc dependente. 
Ecuația lui Kurt Lewin, aplicată la câmpul geopolitic, capătă 
următoarea formulă: C = F (A, I, P), în care comportamentul 
(C) este tot o funcţie (F), iar interacțiunea dintre actorul (A) şi 
mediul geopolitic este mediată de interes (I), şi mai ales de 
potențialul de putere (P) care permite sau nu actorului (A) să-şi 
manifeste interesul (1) în acel spaţiu”!. 

Analiza de situație, în acest caz, pune accentul pe factorii 
interdependenți pe care îi percepe un actor în disputa de 
interese cu un alt actor, într-un anume spațiu. Percepția pe care 
acesta o are în câmpul geopolitic asupra interesului pe care 
ceilalți actori îi au în acelaşi spaţiu, ca şi asupra potenţialului 
lor de putere devine o variabilă importantă care determină 
comportamentul acelui actor. 

O altă componentă a acestei variabile, care poate influenţa 
situația din câmpul geopolitic, este percepția asupra sistemului 
de norme, principii şi valori care reglementează funcționarea 
sistemului relațiilor internaționale. Acestea se pot regăsi într-un 
registru foarte larg, de la dreptul internațional public până la 
filosofia relațiilor internaționale. 

Etapele analizei de situaţie. Cercetarea fenomenului/realității 
geopolitice presupune parcurgerea mai multor etape distincte şi 


0 Apud Chadwick F. Alger, A design for International Relations Research: 
Scope, Theory, Methodes and Relevence, în "Caiet documentar", vol. I, nr. 3, 
1981, p. 56. 

1A se vedea, pe larg, Edward E. Acar, Les donnes evenimentielles. Origines et 
perspectives d^une methode scientifique en relations internationales, în 
"Etudes internationales", vol. V, nr.1, 974, Quebec. 

utilizarea unor metode diferite. O etapă extrem de importantă 
în economia cercetării şi analizei este colectarea de date. 

Cantitatea, dar mai ales calitatea informaţiilor vor determina 
decisiv eficienţa analizei câmpului geopolitic. Analistul francez 
Francois Thual consideră că informațiile care ne pot conduce 
către o bună analiză sunt cele obținute de către serviciile de 
informaţii (spionaj). Acestea „sunt adevăratele depozitare cu intenţiile 
statului şi a grupurilor de interes”? 

Colectarea de date presupune nu numai un volum de 
muncă ridicat, dar şi folosirea unor metode şi tehnici aparținând 
unor discipline diferite, de la statistică şi sociologie la geografie, 
economie, strategie sau istorie. Holsti, Horth şi Brody, în 
studiul lor cu privire la percepție şi acțiune în criza din 1914, 
au relevat cantitatea considerabilă de timp şi resurse necesare 
pentru colectarea datelor din corespondența diplomatică aparținând 
actorilor implicaţi într-o dispută geopolitică. Calculatorul şi tot 
mai larga sa folosire în universități şi centre pentru studierea 
relațiilor internaționale elimină o serie din inconvenientele şi 
greutăţile întâmpinate altădată. 

Totuşi, o serie de dificultăţi în strângerea de date n-au putut 
fi depăşite, mai ales în ceea ce priveşte accesul la informaţiile 
care nu sunt destinate opiniei publice prin mass-media, dar sunt 
extrem de relevante pentru comportamentul sau interesul unui 
actor într-un anume spațiu geografic. 

Uneori, accesul la asemenea date este posibil peste foarte 
mulți ani şi nu mai prezintă interes pentru analiza de situaţie, ci 
doar pentru analiza istorică. F. Thual arată că toate statele, 
indiferent de mărime, au pe lângă servicii secrete şi instituții de 
contraspionaj, pentru a împiedica un competitor din câmpul 
geopolitic să ajungă la informaţii top secre” 

O altă dificultate este cea a surselor. Modul cum este 
reflectat un eveniment petrecut într-un câmp geopolitic nu este 


”Frangois Thual, Apprendre à déchiffrer l'actualité, în www.dachary.org/obses/'geopo.html. 
99374,- 
Ibidem. 

acelaşi pentru toate mijloacele de informare deoarece intervin 
mai mulți factori obiectivi, dar mai ales subiectivi, care 
deteriorează calitatea informaţiei. 

Acest lucru este evident dacă se analizează reflectarea 
crizei din Kosovo în mediile de informare sârbe şi albaneze. 
Saul Friendlander şi Raymond Cohen, într-un studiu publicat 
cu mai bine de două decenii în urmă”, atrăgeau atenția că, cel 
mai adesea, interesul actorului implicat într-un eveniment este 
cel care determină "erorile" de conţinut cu privire la acest eveniment. 
Ei explică acest lucru cu criza germano-polonă din august — 
septembrie 1939, când guvernul german a avut interesul să 
convingă opinia publică internațională că nu el este vinovat de 
sporirea tensiunii care a dus în cele din urmă la război. 

Dacă adăugăm la cele doar câteva din dificultățile 
enumerate încă multe altele legate de tehnicile de analiză şi 
inventariere a datelor şi evenimentelor care au avut loc sau se 
petrec într-un câmp geopolitic, ajungem la concluzia că această 
etapă nu mai este la îndemâna nici măcar a unei echipe de 
cercetare, dar a unui singur analist. 

În ţările cu tradiţie în analiza relaţiilor internaţionale 
există centre specializate în culegerea şi prelucrarea informaţiilor, 
în care sunt utilizate nu numai metodele cele mai adecvate, dar 
ŞI o tehnologie care include computere din cele mai performante. 

Datele şi informaţiile colectate pentru analiza câmpului 
geopolitic trebuie să vizeze”: 

a) spațiul geografic/web circumscris câmpului geopolitic; 
datele şi informaţiile culese trebuie să fie suficiente ca prin 
analiză să se poată răspunde la următoarele întrebări: 


”Saul Frienmdlander, Raymond Cohen, Reflexion sur les tendences actuelles de 
la recherche en relations internationales, în "Revue internationale des 
Sciences Sociales", vol. XXVI, nr. 1, 1974, pp. 155-159. 

* A se vedea Analyse géopolitique: une méthode, în http://hypo.ge-dip.etat- 
ge.ch/www/clotexte/html/analyse.geopolitique.html. 

ce tip de teritoriu este (un stat sau o parte a sa, o 
regiune/ansamblu de state, teritoriu internațional etc.); 
poziția geografică , vecinii şi spaţiile adiacente; 

care este configurarea din punct de vedere al suveranității 

politice, economice şi spirituale (independent, enclavă 

autonomă etc.); 

care este mărimea acestui spaţiu; 

caracteristicile geografice (climă, relief, vegetație, 

hidrografie etc.); 

populația (mărime şi nivel de instruire, grad de ocupare 

şi structură socio-profesională, religia dominantă şi 

nivelul de toleranță faţă de activitatea de prozelitism 
desfăşurată de alte instituţii religioase); 

+ care sunt resursele disponibile/în exploatare şi cele 
potenţiale (energetice, de hrană şi apă, minereuri pentru 
industria de înaltă performanță); 

+ nivelul infrastructurii (gradul de modernizare, lungimea 
şi densitatea căilor rutiere, maritime, numărul şi mărimea 
porturilor, aeroporturilor şi densitatea legăturilor cu lumea 
externă, gradul de acces la comunicațiile de tip web etc.); 

+ structura economiei naţionale pe orizontală şi verticală 
(raportul dintre capitalul autohton şi cel intra/transnațional, 
viteza cu care circulă capitalul pe piaţa autohtonă, 
gradul de securitate al capitalului în economia teritoriului 
respectiv etc.). 

b) actorii şi comportamentul “ acestora în spațiul analizat: 

+  cetip de actori sunt angajaţi în rivalităţile geopolitice 
(state, nonstatali — organizaţii politico-militare, instituţii 
financiare internaţionale etc.); 

4 în ce fel de alianțe sunt antrenați (de conjuctură, de 
lungă durată, mutuale şi pe ce baze sunt construite etc.); 


FE 


ms 


996 
l 


A se vedea Bruno de Almeida Ferrari, Some Considerations about The 
Methods and The Nature of Political Geography and Geopolitics în http// 
www.ciari.org/investigationcao/Politicalgeo_geopolitics.pdf. 

+ care este tipul de matrice identitară şi pe ce valori 
este construită (mentalitățile şi prejudecățile dominante, 
imaginea „străinului” şi atitudinea faţă de acesta, gradul 
de solidaritate în colectivitățile umane, natura raporturilor 
dintre majoritari şi minoritari, gradul de toleranță 
reciprocă etc.); 

+ poziția fiecărui actor în strucura relaţiilor din câmpul 
geopolitic (se va determina poziția pe axa „centru-periferie” 
şi pe axa „conflict-cooperare” etc.); 

+ ce modalităţi şi mijloace preferă să folosească pentru 
a-şi promova/impune interesele (hardpower sau softpower, 
negocieri, foloseşte forța etc.); 

c) potențialul de putere al actorilor implicaţi în câmpul 

geopolitic respectiv: 
resursele materiale (financiare, comerciale, de producție, 
mărimea şi nivelul de dotare al forţelor armate, arsenalul 
militar — clasic şi de distrugere în masă etc.); 

+ de cunoaştere (nivelul cercetării ştiinţifice şi domeniile 
prioritare, gradul de aplicare în practică a cercetării 
fundamentale etc.); 

+ prestigiul diplomatic şi „capitalul de simpatie” pe 
care îl are actorul în mediul internațional (imaginea 
liderilor politici, gradul de apreciere a regimului 
politic în viaţa internațională etc.); 

+ gradul de acceptare/respingere de către majoritatea 
populației a intereselor promovate de conducerea legitimă 
a actorului respectiv (nivelul patriotismului sau de 
acceptare a culturii de organizație promovată de 
actorii nonstatali); 

d) percepția actorilor asupra câmpului geopolitic: 

+ care este reprezentarea unui actor despre puterea 
competitorului/partenerului; 

+ cum îşi „„vede”propria putere; 

cum se percepe comportamentul actorilor - adversari/parteneri 
(îl inspiră un sentiment de teamă, insecuritate sau securitate); 
care sunt reprezentările actorilor despre principalele 
amenințări care îi pun în pericol realizarea intereselor 
pe care le are în acel câmp geopolitic; 

+ cum îşi evaluează şansele de câştig/pierdere în rivalitatea 
de interese care ia naştere în acel spaţiu (perceperea 
riscurilor de securitate, financiare, comerciale, identitare, 
de prestigiu etc.); 

+ reprezentarea pe care o are asupra intereselor celorlalți 
actori din câmpul geopolitic analizat (perceperea unor 
interese 1dentice/apropiate sau concurente, perceperea 
unor interese care pun în pericol propriile interese 
sau ajută la satisfacerea lor etc.); 

e) ansamblul de norme şi principii care reglementează 

comportamentul actorilor în sistemul relațiilor internaționale: 

4 în ce măsură actorii îşi adecvează comportamentul la 
normele dreptului internațional public; 

+ dacă actorii respectă sau nu hotărârile organizațiilor 
internaționale cu vocaţie şi legitimitate universală; 

f) modul cum au fost soluționate/sestionate anterior crizele 
din acel câmp geopolitic; trebuie avute în vedere doar acele 
evenimente care pot să aibă relevanță pentru studierea unei crize. 

Toate aceste informaţii trebuie să aibă un grad ridicat de 
concreteţe, acuratețe şi înalt grad de adecvare la realitate. 
Fiecare din domeniile şi subdomenuile menţionate pentru culegerea 
de informaţii trebuie raportate la criterii specifice de analiză. 
De exemplu, atunci când vom dori să cunoaştem ce tipuri de 
actori îşi dispută rivalitățile într-un spațiu, va trebui să avem 
criterii care să îi împartă după mărime (mici, medii, mari 
puteri, superputeri etc.), după natura relațiilor şi interacțiunilor, 
(politice — state, organizaţii politice regionale, globale; economice — 
organizaţii şi instituții financiare, comerciale; culturale etc.). 

A doua etapă o constituie cunoaşterea spațiului geografic 
circumscris câmpului geopolitic sub toate aspectele”. Acele 
elemente de potenţialitate ar putea să atragă interesul actorilor 
mai apropiați sau mai îndepărtați de spaţiul respectiv. Analiza 
trebuie să vizeze ansamblul de caracteristici ale spațiului care se 
regăsesc în materializarea interesului economic, politic, militar 
sau chiar ideologic. 

Valoarea geopolitică a unui spațiu va fi dată de caracteristica 
sa dominantă. Spaţiul geografic în centrul căruia se găseşte 
bazinul Mării Caspice nu are aceeaşi valoare ca cel circumscris 
Mării Mediterane. Deosebirea este dată de caracteristica dominantă 
pentru cele două spaţii luate în discuţie. În primul caz, 
dominanta este economică, zona Mării Caspice fiind dintre cele 
mai bogate în resurse energetice. În cel de-al doilea, dominanta 
este strategică, datorită drumului comercial care leagă două 
zone complementar economice, Europa şi Asia. 

Metodele de analiză pentru această etapă sunt variate şi 
pot fi împrumutate, de la caz la caz, din geografie, economic, 
statistică sau sociologie, în funcție de setul de caracteristici în 
lucru şi de interesul pentru spațiul respectiv: economic, politic, 
militar, strategic, ideologic. Produsele rezultate din analiza spaţiului 
geografic circumscris unui câmp geopolitic pot lua forma unor 
documentare, produse cartografice şi set de date statistice, 
materiale iconografice echipate cu informaţiile adecvate. 

Identificarea şi observarea comportamentului actorilor 
în câmpul geopolitic analizat este o etapă obligatorie în analiza 
geopolitică, dar şi dificilă. În primul rând, datorită creşterii şi 
mai ales diversificării tipului de actori implicați într-un câmp 
geopolitic. Analiza geopolitică clasică a fost centrată, cu 
precădere, pe un singur tip de actor — statul. 

Astăzi, când procesul de globalizare se afirmă tot mai intens, 
ca şi interdependenţa economico-tehnologică, rolul actorilor nonstatali 
este tot mai mare. Aceşti actori vor fi implicaţi, în viitor, în 


Ibidem. 

exploatarea resurselor marine, de exemplu, la fel de mult ca şi 
statele. Edificator în acest sens este raportul dintre volumul 
investițiilor plasate în zona Mării Caspice de statele interesate şi 
companiile multi sau transnaționale. Importanţa acestor schimbări 
în natură şi mai ales în comportamentul actorilor n-a fost 
îndeajuns de bine studiată şi analizată în teoria geopolitică. 

În al doilea rând, o dificultate deloc de neglijat în a 
identifica actorii dintr-un câmp geopolitic este şi aceea legată 
de prezenţa, uneori "acoperită", a acestora. Este foarte important 
pentru analist să descopere ce actor se află în spatele altui actor 
care se manifestă foarte activ într-un câmp geopolitic. Reuşita 
acestui lucru pune din nou în discuţie calitatea surselor de 
informaţii cu care operatorul lucrează. Unele cercetări şi tehnici 
utilizate în studierea relațiilor internaţionale au permis rezolvarea 
parțială a dificultăților legate de stabilirea surselor ce urmează 
să fie utilizate prin apariţia unor bănci de date. Sunt foarte 
cunoscute cele de pe lângă universitățile din Michigan, 
Carolina de Nord, sau diferite institute pentru studierea relațiilor 
internaționale din Europa sau Asia. 

Determinarea intereselor pe care actorii le au în câmpul 
geopolitic analizat reprezintă punctul de plecare în descifrarea 
tendinţelor de mişcare şi acțiune ale acestora. Cunoaşterea 
mobilurilor care fac mai mult sau mai puţin activă prezenţa 
unui actor într-un spațiu este foarte importantă, dar în egală 
măsură şi foarte dificilă. În timp ce unele state îşi afirmă 
deschis interesele de securitate, economice, politice, de mediu, 
ideologice etc. în programe şi documente oficiale, altele nu o fac. 

În această direcţie este necesară intervenţia analistului 
care trebuie să sesizeze diferența dintre nivelul afirmațiilor în 
ceea ce priveşte obiectivele/scopurile urmărite, la un moment 
dat, de un actor în câmpul geopolitic şi comportamentul 
acestuia în viaţa internațională. 

O posibilă metodă de determinare a intereselor actorilor 
în câmpul geopolitic este analiza comparativă. Se identifică 

dominantele spaţiului geografic din punct de vedere economic, 
cum ar fi, de exemplu, resursele naturale, strategice, politice, 
spirituale, militare etc. Se execută o scară de priorități pentru 
fiecare actor al câmpului geopolitic, în ceea ce priveşte nevoile 
sale în: asigurarea unei bune funcționări a economiei; realizarea 
condițiilor interne şi externe pentru eliminarea factorilor de risc 
în domeniul apărării; promovarea valorilor politice, morale, 
religioase, pe care le crede fundamentale pentru funcționarea 
societății; impunerea unui sistem de principii şi norme ale 
dreptului internațional public şi umanitar, care să conducă la 
stabilitatea sistemului relațiilor internaționale. 

Raportul dintre dominantele spațiului geografic care alcătuiesc 
substanța câmpului geopolitic şi prioritățile din nevoile funcționale 
ale unui actor face posibilă descifrarea, cu un anumit grad de 
probabilitate, a intereselor acestuia în acel câmp. Determinarea 
stabilității şi intensității intereselor afirmate/dezirabile ale actorilor 
în câmpul geopolitic prezintă, de asemenea, importanță în 
anticiparea comportamentului unui actor în spațiul de analiză. 
Acest lucru este posibil prin metoda observării. Dacă un actor, 
de exemplu, acţionează cu fermitate pentru rezolvarea unei 
probleme despre a cărei realizare ceilalți actori au alte poziții 
sau arta negocierilor şi a compromisului nu dă rezultate, este de 
presupus că avem de-a face cu un interes vital pentru acel actor. 
Comportamentul lui în acel câmp va fi unul de forță, în consecință. 
Analiza comportamentului conflictual se va face prin apelul la 
metodele strategiei militare atât cele cantitative, cât şi cele 
calitative. Întrebarea care se pune pentru un analist este până la 
ce punct va merge cu intransigenţa actorul cu un interes vital în 
câmpul geopolitic analizat? Un posibil răspuns se poate afla în 
analiza potențialului de putere, în studierea politicilor şi 
strategiilor de securitate. 

Metodele şi tehnicile de determinare a potențialului de 
putere sunt foarte diversificate şi nu există un consens în rândul 

specialiştilor în ceea ce priveşte indicatorii de bază sau esențiali 
în măsurarea lui”. O serie de indicatori cantitativi — teritoriul, 
resursele umane, economice etc. — pot fi utilizați în metoda 
"Curbelor lui Gini", cu ajutorul căreia se încearcă măsurarea 
inegalităților de putere dintre diferite state. Potenţialul de 
putere este, în final, însumarea dată de potențialul militar, 
economic, tehnico-ştiințific şi voinţa naţională. Indicatorii calitativi 
sunt într-adevăr foarte greu de măsurat, dar sunt totodată tot 
mai importanți în dimensionarea potenţialului de putere. 
Capacitatea de a organiza şi conduce eficient societatea, nivelul 
de cultură şi civilizație, ideologia şi educația sunt indicatori 
care influențează dimensiunea "nevăzută" a potențialului de putere. 

Un alt răspuns posibil la întrebarea enunțată poate fi aflat 
dacă se "descifrează” corect percepția pe care o au actorii 
asupra intensității şi tipului de interes pe care opozanţii/partenerii 
în câmpul geopolitic îl au, dar mai ales asupra dimensiunii 
potențialului de putere. Un actor A poate să aibă o percepţie 
adecvată/inadecvată asupra celorlalți actori din câmpul geopolitic — 
B, C ... n. Aceasta poate să conducă, în genere, la trei situaţii: 
1) P(A) > P' (B+C+...n); 2) P*(A) = P*(B+C+...n); 3) P(A) < 
P'(B+C+...n). Comportamentul în aceste trei tipuri de reacţii 
este diferit. În primul caz, actorul A este în poziţia de actor 
dominant al câmpului geopolitic şi se va comporta cu fermitate 
ŞI intransigenţă pentru a-şi impune şi a-şi valorifica supremația. 
Tehnicile vor fi variate şi adaptabile realității câmpului geopolitic, 
de la influenţa politico-diplomatică la instrumentele de presiune 


“Barry Buzan, Charles Jones and Richard Little, The Logic of Ararchy. 


Neorealism to Structural Realism, Columbia University Press, New York, 
1993, pp. 67-151; Marcos Kaplan, La structure du pouvoire dans relations 
internationales, în "Caiet documentar", vol. I, nr. 3, 1981, pp. 203-219. 
Marcos Kaplan, op.cit., în loc.cit., p. 208. 

"P = percepţia actorului. 

economică (embargou, sistarea ajutoarelor sau a investițiilor etc.) 
sau militară (demonstraţii de forță sau intervenție militară directă). 

În cea de-a treia situaţie, şansele actorului A de a-şi materializa 
interesele în câmpul geopolitic sunt minime. Dacă percepţia lui 
A asupra propriului potențial de putere ca şi asupra opozanților/partenenilor 
este corectă, el va căuta să-şi multiplice potențialul printr-un 
sistem de alianţe bi sau multilaterale. Teoria alianțelor, şi mai 
ales operaționalizarea instrumentelor de analiză în acest domeniu, 
este încă la început, însă se apreciază că, în situația evocată, 
actorul A se va "alinia" cu actorul cel mai puternic pentru a-şi 
putea impune/apăra interesul în câmpul geopolitic dat!%%. 

În situaţia în care A, în urma evaluărilor, ajunge la 
concluzia că potențialul său este egal cu cel al competitorilor 
din câmpul geopolitic, el va fi dispus la negocierea propriilor 
interese pentru a asigura stabilitatea sistemului de relaţii care se 
creează în acel câmp. 

Demonstraţiile de forță diverse sunt evitate cu grijă. 
Cazul este tipic pentru ecuația bipolarismului din timpul 
războiului rece de pe continentul european. Multipolaritatea în 
ecuația de putere face ca echilibrul să se realizeze extrem de 
greu, situațiile de egalitate perfectă a potențialului de putere să 
fie cel mai adesea ipotetice. De aici şi una din explicaţiile 
pentru stările de criză şi conflicte care au loc astăzi în diferite 
spaţii geografice. 

Prognozarea acţiunilor actorilor în câmpul geopolitic este 
o etapă decisivă în analiza de situație. Cercetând comportamentul 
actorilor în sistemul relațiilor internaționale, Mc. Clelland a 
ajuns la concluzia că acesta poate fi de două feluri: tranzacțional 
şi interacțional. Thomas Schelling apreciază că actorii pot 
ajunge şi la conflicte de interese care nu sunt neapărat militare. 
Arta compromisului poate conduce pe actorii cu interese 
opuse/conflictuale la concluzia că prin negociere câştigurile 


'%%Barry Buzan, Charles Jones and Richard Little, op.cit., pp. 30-31. 

sunt mai mari decât pierderile provocate de război. Dacă în 
final războiul a devenit inevitabil, nu mai rămâne decât 
conflictul militar'"!. 

Tranzacţiile internaționale cuprind fluxurile schimbului 
comercial, turismul, volumul curierului poştal etc. între actorii 
internaționali, precum şi compromisul realizat în negocierea 
unor interese economice, strategice, de mediu etc. pe diferite spații. 
Interacțiunile vizează vizitele la nivel înalt, declaraţiile politice, 
acuzaţiile şi atacurile, starea de criză/război între doi sau mai 
mulţi actori. În câmp geopolitic, comportamentul actorilor este 
cu preponderență de tip interacțional şi conflictual, de cele mai 
multe ori manifest. Prin urmare, acesta va fi observabil sub 
forma unor acte politice, diplomatice sau militare. Pentru cunoașterea 
comportamentului unui actor în câmp geopolitic se poate folosi 
cercetarea empirică statistică sau dinamică, dar şi teoria jocurilor 
cu sumă nulă sau variabilă!%?. 

Observarea comportamentului actorilor în câmpul geopolitic 
se execută prin metodele şi mijloacele specifice unui asemenea 
mod de cercetare, fie că se apelează la cele aparținând domeniului 
sociologiei, fie că se utilizează cele cu care se operează în 
analiza relaţiilor internaționale sau cele specifice analizei crizei 
şi războiului. Rezultatele obținute sunt stocate în bănci de date, 
pe câmpuri geopolitice/zone geografice şi pe categorii de actori 
implicați în câmpul geopolitic. 

Diagnoza şi prognoza efectuată prin metodele şi mijloacele 
specifice unui asemenea tip de cunoaştere oferă informaţiile 
necesare analistului pentru a anticipa tipul de comportament pe 
care actorii îl vor adopta în câmpul geopolitic. În funcţie de 
intensitatea interesului şi a locului pe care îl ocupă în ecuația 
de putere, actorul îşi elaborează scenarii geostrategice pentru 


diferite spaţii de interes. În funcţie de situaţia întâlnită în 


1001 Constantin Hlihor, op.cit., p. 15. 
100 Thomas Schelling, op.cit., p. 112. 

câmpul geopolitic respectiv, dar şi de interesele sale, actorul va 
opta pentru acțiunea politică/mulitară. 

ELABORAREA ȘI CONSTRUIREA SCENARIILOR GEOPOLITICE, 
Din cele mai vechi timpuri, oamenii, atunci când au dorit să 
întreprindă ceva, în primul rând şi-au imaginat deznodământul 
acțiunilor ce urmau să le desfăşoare. De cele mai multe ori intervenea 
câte ceva care schimba cursul evenimentelor'%5. Au început să 
caute soluții, mai întâi la nivel empiric, apoi au dezvoltat teorii, 
metodologii şi instrumente în acord cu dezvoltarea cunoaşterii 
umane pentru a mări şansele de reuşită a acţiunii întreprinse. 

Profesorii Paul Erickson şi Clark Miller, de la Universitatea 
Wisconsin — Madison din Statele Unite, apreciază că în 
timpurile moderne oamenii politici doresc să arate opiniei publice, 
alegătorilor în ultimă instanță, că deciziile pe care le iau au la 
bază expertiză de ordin ştiinţific. Politicile pe care ni le propun 
a fi urmate, de la cele de ordin economic până la cele din 
domeniul afacerilor externe, sunt rezultatul unor analize şi modelări 
pe baze ştiinţifice. În aceste condiţii, expertiza pentru decizia 
politică, bazată pe diferite forme de analiză şi modelare, a 
căpătat importanţă şi prestigiu . 

La începutul deceniului opt al secolului trecut, după primul 
şoc petrolier, Compania Shell International, constatând că 
metoda clasică de analiză a evoluţiilor imprevizibile de pe piaţa 
energetică nu mai este adecvată împrejurărilor generate de 
criza petrolieră!%, a trecut la un nou mod de cercetare şi 
analiză: scenariul. A fost aplicarea pe scară largă a cercetărilor 


1008Kees van der Heijden, Scenarios, Strategies and the Strategy Process, în 


http:/Axwww .brary.nijenrode.nl/lbrary/publications/nizrep/ 1997-01/1997-01.html//Heading]. 
1%04Paul Erickson, Clark Miller, New Forms of Knowledge, in Global Environmental 
Assessments, în http://www/.sts.wisc.edu/events/erickson_bb_2004.rtf. 
'%5Tom Leney, Mike Coles, Philipp Grollman, Raivo Vilu, Trousse d'outil pour 
la construction de scenarios, Cedefop Dossier series; 10, Luxembourg, 2004, p. 11. 

efectuate încă de la începutul anilor'50 de celebrul Herman Kahn 
de la RAND Corporation. 

Acesta a plecat de la analiza şi înţelegerea rolului pe care 
îl are factorul neprevăzut în planificarea luptei. A observat că, 
de cele mai multe ori, strategul militar trebuie să planifice 
desfăşurarea luptei şi neprevăzutul. Ulterior, a înființat un institut 
de cercetări ştiinţifice în care deviza era”?hinkine the unthinkable”, 

Studiile şi metoda sa au cucerit nu numai medule de 
afaceri, dar şi cercetarea științifică din cele mai diverse domenii. 
Într-un articol publicat în „San Francisco Chronicle” la începutul 
lunii septembrie 2005, Eamon Kelly, analizând surpriza asupra 
autorităților americane privind intensitatea cu care s-a manifestat 
uraganul Katrina, concluziona că şi o putere globală, precum 
SUA, trebuie să înveţe că formula „thinking the unthinkable” 
trebuie aplicată nu numai în domeniul economic sau al apărării 
şi securității". 

Creşterea în complexitate a vieţii internaționale va determina 
şi creşterea gradului de incertitudine pentru actorii care acţionează 
în mediul internațional. Din acest punct de vedere, preocuparea 
pentru găsirea de soluţii de a se micşora, cât mai mult posibil, 
zona de incertitudine a crescut în toate domeniile de activitate 
ŞI, implicit, în domeniul geopoliticii şi geostrategici. 

Scenariul, alături de alte instrumente, poate constitui o 
cale de a mări şansele de reuşită pentru un actor antrenat într-o 
rivalitate geopolitică dintr-un spaţiu geografic/virtual. El poate 
oferi şi un mod creativ de a rezolva o situație ce poate părea 
fără soluţii la un moment dat. Scenariul poate, de asemenea, să 
fie şi un mod de a ne educa şi instrui, de a acţiona folosind şi 
spiritul intuitiv, imaginaţia. 


1006 John S.Ratcliffe, Scenario Biulding: A Suitable Mthod for Strategic Construction 
Industry Planning, în www .buildnet.co.za/cdeproc/docs/1st/ratcliffe_js.pdf. 

1% Ramon Kelly, US Must Learn to Think the Unthinkable. Storm Damage Shouldn’t 
Have Been a Surprise, în http:/Axww.gbn.com/ArticleDisplayServlet.srv?aid=32142. 

La întrebarea ce este un scenariu, răspunsurile au fost 
variate şi diversificate în funcţie de specializarea şi domeniul 
de cercetare în care şi-a desfăşurat activitatea un autor sau altul. 
Unii au afirmat că scenariul este „o poveste despre ce-ar trebui 
să fie o proiecţie a acțiunii umane”"%%5. Alţii cred că poate fi „o unealtă 
cu care să ne eficientizăm în viitor acțiunile”. Michael Priestley, 
de la IBM Toronto Lab, defineşte scenariul ca pe o cale de a 
ajunge la un rezultat!0!0. 

În lucrarea Competitive Advantage, M. Porter defineşte 
scenariul drept „o reprezentare coerentă a ceea ce ar putea 
deveni în viitor”!!!. Profesorul David Stout, de la Centrul 
britanic Foresight, afirmă tranşant că scenariul este un viitor 
imaginat şi nicidecum o prevedere a sa'%!?. Unul dintre pionerii 
care au militat pentru introducerea scenariului în sistemul de 
decizie, Arie P. de Geus, afirma în „Harvard Business Review "că 
acestea „sunt mai degrabă produse ale artei decât analize 
ştiinţifice”, însă extrem de utile pentru cei care acţionează în 
mediul cu un ridicat nivel de incertitudine. 

Aceste definiții ca şi altele au ceva în comun — nevoia de 
a evalua şansele de câştig/pierdere, riscurile pe care trebuie să 
şi le asume un actor atunci când întreprinde o acţiune. 
Previziunea este activitatea prin care se imaginează un 
eveniment viitor, probabilitatea ca el să se „întâmple”. A prevedea 


'%%Eva Wollenburg, David Edmunds, Louise Buck, Anticipating Change: 


Scenarios as Tool for Adaptive Forest Management. A Guide. Center for 
International for Forestry Research, Bogor, Indonesia, 2000, p. 2. 

'%%Diana Scearce, Katherine Fulton, What If? The Art of Scenarios, Global 
Business Network, 2004, p. 11. 

'010Michael Priestley, Scenario-Based and Model-Driven Information, în 
xml.coverpages.org/Priestley ACMSIGDOC-2003-DITA.pdf. 

1011 Apud Tom Leney, Mike Coles, Philipp Grollman, Raivo Vilu, op. cit., p. 21. 
David Stout, The use of Scenarios in Foresight, în 
http://www.foresight.gov.uk/Previous_Rounds/Foresight_ 1994 _1999/Gen 
eral_ Publications/The%20Use%200f%20Scenarios%20In%20Foresight. 
1I3 Arie P. de Geus, Planning as Learning, în „Harvard Business Review, 
March-April, 1988; apud Diana Scearce, Katherine Fulton, op. cit., p. 38. 

înseamnă a decide ceea ce se va întâmpla, însă oamenii nu pot 
fi stăpânii evenimentelor în momentul luării deciziei'01?. 

Scenariul nu este o simplă activitate de prognoză sau de 
planificare a unei activități pentru că el nu ne oferă doar o 
singură imagine care să întruchipeze „viitorul”, ci propune să 
„scrutăm” mai multe „viitoruri” şi să optăm pentru una dintre 
posibilele evoluţii care, la rândul ei, poate să sufere corecţii 
dacă situația o impune!9!5 „ Fiecare din aceste evoluţii către un „viitor” 
poate să ceară o anumită strategie, anumite mijloace şi resurse. 

Scenariul se constituie într-un instrument util atunci 
când'01*: cei care iau decizii se confruntă cu o diversitate mare 
de păreri; nu se întrevăd prea multe oportunități de realizare a 
scopurilor propuse; nu există o viziune/politică pe termen lung 
sau foarte lung; se simte nevoia unui „limbaj” comun şi a unui 
consens de acțiune; organizația este deschisă spre inovare şi 
schimbare; sunt suficiente resurse pentru a atinge scopurile 
urmărite etc. 

Unul dintre cei mai cunoscuţi specialişti în elaborarea 
scenariilor, Ged Davis, care a şi lucrat la Shell International, în 
anii '70, alături de cel ce avea să devină pentru această companie 
părintele scenariilor, Pierre Wack'"!7, remarca faptul că scenariul 
a devenit un instrument util de lucru pentru situaţia în care decizia 
trebuie luată în momente de mare incertitudine. Observă reputatul 
specialist că această practică nu a cucerit încă pe toată lumea şi 
nu este cazul să spunem că este o metodă cu un grad mare de 
generalizare. Există o lungă listă de organizaţii care resping 
asemenea instrumente de lucru, zicând „nu funcționează/nu 
merge în cazul nostru” S. 


1014Constantin Opran, (ed), Managementul proiectelor, Editura Comunicare.ro, p. 27. 
'0!5Sellamna Nour, Scenarios and Strategies — Key Concepts, în http/Aarwwv.iera-edu.org. 
016 Tbidem; Diana Scearce, Katherine Fulton, op. cit., p.23. 

1017Peter Leyden, Scenarios Come to Davos, An Interview with Ged Davis, în 
http://64.233.161.104/search?q=cache:aF3bSJbtmNoJ:www.weforum.org/p 
df/CSI/GBN_Davis_interview.pdf+building+geopolitics+scenarios&hl=ro. 
OlT idem. 

Un bun scenariu va fi întotdeauna provocator şi va lua 
prin surprindere pe cel care l-a comandat. Un modest/mediocru 
scenariu îi va confirma întotdeauna aşteptările, îi va întări 
concepții şi idei foarte cunoscute, perpetuând prejudecăţi şi 
stereotipuri din activitatea umană, indiferent de domeniul în 
care se acţionează. 

Având în vedere că scenariile şi-au dovedit utilitatea şi 
eficienţa, în ultimii ani, în varii domenii de activitate, ele pot fi 
instrumente utile şi pentru analiza geopolitică şi geostrategică'%!%, 
atât pentru oamenii politici care trebuie să ia decizii foarte 
rapid într-o lume cu o dinamică tot mai accelerată, cât şi pentru 
cei care pun în aplicare deciziile politice, geopolitice, geostrategice 
sau de altă natură. Se va putea acţiona confruntând incertitudinea, 
nu eschivându-se de incertitudini 0. 

Activitatea de construire a unui scenariu este una care s-ar 
putea încadra în ceea ce specialiştii numesc activitate practică, 
însă ea este o activitate intelectuală şi trebuie să se bazeze pe o 
foarte bună cunoaştere a realității, pe metode şi instrumente de 
analiză adecvate domeniului de cercetare ales, pe o sinergie 
superioară în cadrul grupului de elaborare, în aşa fel încât să se 
realizeze cu uşurinţă brainstorming-ul. 

Construirea unul scenariu presupune mai multe etape de parcurs. 
Numărul acestora diferă de la un autor la altul. Sellamna Nour 
identifică şase etape:'%?1 definirea problemei; stabilirea priorităţilor 
în ceea ce priveşte forțele motrice; discutarea trendurilor posibile 
de evoluție; vizualizarea/creionarea scenariului; redactarea conținutului 
acestuia şi formularea principalelor linii de evoluţii. 

În opinia lui John S. Ratcliffe, specialist în elaborarea 
scenariilor la Institutul Tehnologiei de la Doublin, elaborarea 
unui bun scenariu presupune parcurgerea a cel puţin şapte 


1019Gerard Dussouy, op. cit., capitolul Les trois scenarios du future, pp. 275-393; 
Geopolitics: The next Wave, în “The Challenge!” Forum www.chforum.org. 
'%%Tom Leney, Mike Coles, Philipp Grollman, Raivo Vilu, op. cit., p. 12. 
19%1Sellamna Nour, op. cit., în loc. cit. 

1022 - : . . ; E 
asemenea etape: °” identificarea şi analiza temei de analiză; 


aprecierea factorului-cheie în decizie; stabilirea fortelor motrice; 
ierarhizarea; proiectări alternative ale soluţiilor; dezvoltarea 
scenariului şi cea de-a şaptea treaptă, interpretarea scenariului. 

John S. Ratcliffe susține că respectarea şi parcurgerea 
acestor etape nu conduce automat şi la elaborarea unui scenariu 
de succes. El atrage, de asemenea, atenția asupra selectării 
riguroase a specialiştilor care trebuie cooptați în echipa de bază 
atunci când situația o cere. Diversitatea de opinii este obligatorie 
şi ideal ar fi ca însăşi scrierea scenariului să nu fie lăsată pe 
seama unui singur om sau a unei echipe reduse. 

Pentru elaborarea unui bun scenariu, profesorul David Stout 
crede şi el că sunt necesare de parcurs şapte etape'%%: revizuirea 
situației deschise; identificarea trendurilor economice, sociale 
politice şi tehnologice, care ar putea influenţa orizontul de 
aşteptare al scenariului; identificarea pentru grupul de lucru a 
problemei esențiale — Big Idea ; construirea scenariului; revizuirea 
unor trenduri de evoluţie pe măsură ce se descoperă ameninţări 
noi şi apariția de riscuri suplimentare; alegerea variantei de 
acțiune; evaluarea. 

Scenariile sunt deci şi pentru David Stout excelente 
instrumente de lucru doar atunci când oferă o diversitate de 
soluţii care „să graviteze în jurul forței care determină schimbarea 
într-un câmp acțtionaP’ 

O întrebare la care specialiştii în teoria şi practica 
scenariilor n-au dat un răspuns exact şi unanim acceptat este 
cea legată de orizontul de timp pentru care ele se elaborează şi 
în cât timp trebuie realizate pentru a fi cu adevărat instrumente 
utile în luarea deciziilor. 


1%2John S.Ratcliffe, op. cit., în loc. cit. 
'%3David Stout, op. cit., în loc. cit. 
1024/bidem. 

Majoritatea specialiştilor apreciază că scenariul trebuie să 
cuprindă în analiză o perioadă de cel puţin 10 ani”. Sunt şi 
opinii în care plaja de analiză merge de la minim cinci ani până 
la o jumătate de secol'%€. Perioada optimă este greu de definit, 
însă cei care prevăd un orizont de timp între cinci şi zece ani 
sunt mai aproape de realitatea zilelor noastre. Cu un secol în 
urmă, lucrurile evoluau destul de încet în toate domeniile. 
Viteza cu care acestea se petrec astăzi, de la domeniul cunoaşterii 
fundamentale la cel al praxis-ului uman, este de neimaginat 
pentru înaintaşii noştri. Fie şi numai din această perspectivă, a 
elabora un scenariu pentru următorii 50 de ani, cu pretenția de 
a fi un util instrument de cunoaştere, incumbă şi acceptarea 
unei mari doze de hazard, dar poate aici stă tot „farmecul” său. 

Și în ceea ce priveşte timpul necesar întocmirii unui 
scenariu, lucrurile nu sunt mai clare'%7. Se apreciază că de la 
primirea comenzii pentru elaborarea unui scenariu de către o 
echipă bine alcătuită din punct de vedere al specializării 
membrilor săi şi cu o oarecare experienţă şi până la predarea sa 
beneficiarului, perioada de timp nu trebuie să fie mai mică de 
câteva luni şi nu mai mare de un an de zile!%%. 

Această succintă incursiune în teoria şi practica scenariilor ne 
arată că acestea îmbracă o gamă largă şi diversificată de aspecte, 
că scopul pentru care sunt elaborate este la fel de diversificat şi 
că este foarte greu de realizat o clasificare a lor'%7. Unul dintre 
cunoscuţii specialişti în teoria scenariilor, I. J. Shooneboom, 
arată că pot fi clasificate în două tipuri: proiective şi prospective!%0. 


'%5Ţbidem. 

1%6Sellamna Nour, op. cit., în loc. cit. 

1%Diana Scearce, Katherine Fulton, op. cit., p. 64. 

19%%Ibidem. 

102K alev Sepp, Olavi Hiiemäe, Land Use and Land-use Scenario, Estonian 
Agricultural University, 2004, p. 35. 

10307 J, Shooneboom, Overview and state of the art of scenario studies in J. F. Th. 

Nu ne propunem o analiză a scenariilor din acest punct de 
vedere, însă o clasificare cât mai completă presupune identificarea 
tuturor criteriilor/referențalilor posibili. 

După natura activității în care este implicat un actor şi 
mediul în care este obligat să acţioneze, scenariile pot fi: 
economico-financiare, socio-umane, politico-militare etc. Aceste 
domenii mari pot fi divizate în subdomenii. De exemplu, 
domeniul economico-financiar poate să includă scenarii privind 
consumul şi accesul la surse de energie, dar şi un scenariu 
privind bursa şi riscurile de investiții pentru un actor într-o 
regiune sau chiar piață națională. 

După amploarea spațiului în care îşi desfăşoară activitatea 
actorii, scenariile pot fi construite pentru evaluarea unor evoluţii 
globale, regionale, zonale sau chiar pentru cunoaşterea evoluţiilor 
dintr-o ramură industrială, cum ar fi industria automobilului 
sau a componentelor cibernetice!%!. 

Scenariile geopolitice au un caracter integrat, de mare 
generalitate şi sunt interdisciplinare pentru că însăşi această 
disciplină poartă amprenta acestor caracteristici. Scenariile, 
spre deosebire de analizele geopolitice, nu focalizează cercetarea 
asupra rivalităților care sunt în curs de desfăşurare într-un câmp 
geopolitic, ci oferă variante posibile de evoluţii ale acestor 
confruntări pe termen mediu şi lung/%%. 

În funcţie de natura interesului pe care un actor îl are într-un 
câmp geopolitic, de strategiile pe care acesta le poate adopta 
pentru a-şi atinge scopurile, dar şi de orizontul de timp în care 
doreşte să-şi satisfacă interesele, scenariile geopolitice pot să 
capete forme şi caracteristici diferite. Din acest punct de vedere, 
o clasificare care să fie unanim acceptată de specialişti este 


Schoute et al. (eds.), Scenario Studies for the Rural Environment, Kluwer 
Academic Publishers, 1995, pp. 15-24. 

'%1John S.Ratcliffe, op. cit., passim. 

1%2Joop de Vries (eds), Geopolitics: The next Wave, în “The Challenge!” 


Forum; www.chforum.org. 

greu de realizat. Este şi unul dintre motivele pentru care 
tehnicile şi metodele de lucru folosite în realizarea unui 
asemenea scenariu diferă de la o instituție de cercetate şi 
analiză la alta şi, uneori, chiar de la un specialist la altul. 

Această clasificare a scenariilor geopolitice, care pot fi întâlnite 
în analiza politicilor adoptate de actorii mediului internațional 
contemporan, nu trebuie confundată cu cea folosită în scop 
didactic şi de instruire a experților sau analiştilor din diferite 
domenii de activitate. lată, de exemplu, în învățământul militar 
superior, în activitatea de instruire a cadrelor de comandă şi 
stat major pentru conducerea strategică poate fi folosită şi 
metoda scenariului”. Aceste scenarii au o cu totul altă 
clasificare deoarece şi scopul lor este diferit. Diana Scearce şi 
Katherine Fulton arată că, în principal, scenariile sunt folosite 
în educarea şi instruirea celor care conduc diferite instituții şi 
organizații pentru a le schimba mentalitatea pe care o au în 
operarea cu reprezentările despre viitor, ceea ce cele două 
specialiste numesc „Mental Map”1%*. 

De menționat faptul că în literatura de specialitate există 
variate metode şi căi specifice de construire a scenariilor". 
Realizarea acestora nu este la îndemâna unui om oricât de bun 
specialist ar fi, ci presupune lucrul într-o echipă cu un pronunţat 
caracter interdisciplinar. Aceasta poate să fie alcătuită, în opinia 
reputatului specialist în teoria şi practica scenariilor, Ged Davis, 
din 50-60 de persoane!'%€, cu specializări în domeniul politicii 
şi diplomaţiei internaționale, economişti, strategi şi teoreticieni 


1033A se vedea The use of Scenarios in Long Term Defence Planning, 2002, în 
“Plausible Futures Newsletter”, http:/Axrww.plausiblefutures.com/cparticle55074-6691 html. 
19+Diana Scearce, Katherine Fulton, op. cit., p. 34. 

SW R, Huss, A Move Toward scenario analysis, în „International Journal of 
Forecasting, no. 4, 1988, pp. 377-388. 

1036Peter Leyden, A  GBN Conversation with Ged Davis, în 
http://66.249.93.104/search?q=cache:aF3bSJbtmNoJ:www.weforum.org/pd 
f/CSI/GBN_Davis_interview.pdf+building+geopolitics+scenarios&hl=ro. 

militari, sociologi şi specialişti în psihologie socială, antropologie, 
mass-media etc. 

Scenariile geopolitice pot să aibă caracter explorativ când 
actorul care comandă un asemenea produs este interesat doar 
de cunoaşterea evoluţiilor posibile într-un spațiu geografic/virtual. 
Poate îmbraca şi o formă operațională dacă actorul are intenția 
să intre în competiţie geopolitică într-un spațiu unde doreşte 
sau este obligat să acţioneze de împrejurări obiective!%. 

Procesul de elaborare a scenariilor geopolitice este de 
durată şi cuprinde mai multe faze/etape, în funcție de natura lor. 
Numărul acestora diferă de la un autor la altul şi variază între 
patru” şi şapte!%” etape. Procesul poate să înceapă doar în 
momentul în care echipa a reuşit să înțeleagă cerinţele puse de 
cel ce comandă scenariul, ** are conturat un plan de acţiune 
(clear road map)!" şi dispune de resursele necesare. 

Prima fază a elaborării scenariului începe cu operaționalizarea 
cererii formulate de cel ce a făcut comanda şi cu evaluarea 
mediului politic internațional. Echipa trebuie să înțeleagă foarte 
clar natura interesului urmărit de actorul pentru care se 
elaborează scenariul. Trebuie să poată formula răspunsuri pertinente 
la întrebări de genul!%: Care este interesul fundamental pe care 
actorul respectiv îl are în acel câmp geopolitic? Este acest 


1%'Joop de Vries (eds), op. cit., în loc. cit; The use of Scenarios in Long 
Term Defence Planning 2002-11-11, în “Plausible Futures Newsletter”; 
http://www.plausiblefutures.com/cparticle55074-6691.html. 

'%%Diana Scearce, Katherine Fulton, op. cit., p. 34. 

W R, Huss, op. cit., p. 381. 

10E va Wollenburg, David Edmunds, Louise Buck, op. cit., p. 3. 

'%1John S. Ratcliffe, op. cit., în loc. cit. 

1042 A se vedea şi cum acţionează o echipă care construieşte un scenariu economic în 
această fază la Juergen H. Daum, How Scenario Planning Can Significantly Reduce 
Strategic Riscs and Boost Value in the Innovation Chain, „New Economy Analyst 
Report”, September 08, 2001, http://rww.juergendaum.com/news/09_08_2001.htm. 

interes formulat în termeni publici? Dacă nu, atunci care sunt scopurile 
formulate în termenii intereselor ce au fost comunicate opiniei 
publice? Este actorul respectiv, la momentul proiectării sceariului 
geopolitic, capabil să influenţeze sensul evoluţiilor în câmpul geopolitic? 

Se identifică tipul de ameninţări care sunt în respectivul 
câmp geopolitic şi natura riscurilor pe care actorul trebuie să le 
înfrunte, dar şi stereotipurile, prejudecățile ce pot fi identificate 
în discursul şi în modul de a acţiona al liderilor de decizie de la 
nivelul conducerii strategice al actorului care a comandat scenariul. 
Este tentat să folosească metode aparținând hard/softpower? 

Se creionează orizontul de timp pentru care se va proiecta 
scenariul geopolitic. Acesta depide de o serie de factori atât de 
natură obiectivă, cât şi subiectivă. 

Explorarea este o fază care presupune nu numai o foarte 
bună cunoaştere a câmpului geopolitic supus analizei, ci şi 
folosirea din plin a imaginației şi a intuiției, concomitent cu 
utilizarea instrumentelor şi tehnicilor ştiinţifice de analiză!%*. 

Activitatea în acest moment este focalizată pe identificarea 
factorilor care sunt cruciali pentru evoluţiile ulterioare în acel 
câmp geopolitic. Ei pot influența sau schimba decisiv caracteristicile 
inițiale ale regiunii/zonei supuse analizei. Prin urmare, pot determina 
fizionomia rivalitătilor geopolitice, comportamentul actorilor în 
acel spațiu şi politicile adoptate de actori pentru a-şi atinge 
scopurile urmărite. În literatura de specialitate, aceşti factori 
apar sub denumirea de „forţe motrice” (driving forces) sau 
factori cauzali. În majoritatea lucrărilor de specialitate, forţele 
motrice sunt clasificate în: predeterminate şi incerte. 

Forţele motrice predeterminate sunt acele elemente care 
sunt anticipate prin prognoză şi cu un grad de realizare destul 
de ridicat, cum ar fi: ritmurile de creştere economică, rata şomajului, 
dinamica fluxurilor comerciale şi de capital, creşterea/scăderea 
demografică 1% etc. Acestea sunt, în general, uşor identificabile 


'9%43David Stout, op. cit., în loc. cit. 
19Diana Scearce, Katherine Fulton, op. cit., p. 27. 

în domeniul economic, demografic, social, tehnologic, militar etc. 
In domeniul economic, factorii cruciali pot fi sesizaţi din analiza: 


+ 


E 7 F 


resurselor naturale, în special ale celor legate de apă, 
hrană şi energie; 

indicatorilor de dezvoltare economică la nivel macro 
şi microeconomic; 

vitezei de circulație şi a securității capitalului financiar; 
legăturilor economice şi a partenerilor tradiționali în 
comerțul internațional; 

dezvoltării economice de la o etapă la alta şi identificarea 
cauzelor care au provocat regresul economic/creşterea 


. -104 
economică!” , 


În domeniul demo-social, fortele motrice pot fi identificate 
prin analiza: 


+ 
+ 


+ 
+ 


dinamicii demografice; 

schimbărilor din structura socială (raportul dintre sexe, 
raportul dintre populația activă economic şi pensionari, 
ce rol va juca tineretul în următorii zece ani etc.); 
creşterii/scăderii cheltuielilor publice; 

bunăstării sociale etc. 


Rivalităţile geopolitice contemporane şi-au schimbat 
fizionomia prin mutarea centrului de greutate de pe „teatrul 
confruntării militare” pe cel al „confruntărilor imagologice şi 
simbolice”, însă acest fapt nu conduce şi la ignorarea în analize 
a elementului de putere militară. Prin urmare, identificarea 
„forţelor motrice” şi în acest domeniu este obligatorie pentru 
construirea unui bun scenariu. Acest fapt presupune analiza 
factorilor cantitativi şi calitativi din potențialul militar (schimbările 
prognozate în structura forțelor armate, în dotarea şi instruirea lor, 
posibilele inovaţii în tehnologia militară şi în sistemul armamentelor). 

Identificarea „forțelor motrice” incerte presupune analiza 
factorilor care conduc la schimbările majore în opinia publică, 


S John S.Ratcliffe, op. cit., în loc. cit. 

A Da . a rută 104 
în reprezentările sociale asupra realităţilor politice!“ sau la 


modificarea esenţială a imaginii unor actori clasici (statele) şi 
nonclasici. Importante sunt şi cunoaşterea modificărilor în ceea 
ce priveşte gradul de încredere al populației, din câmpul 
geopolitic respectiv, în instituțiile politice şi publice, şansele ca 
puterea politică să se schimbe prin pârghii legale sau prin 
violență, cum ar fi, de exemplu, revoluțiile, ce personalități 
politice, religioase, militare, academice au imagine cu „priză” 
în opinia publică etc. Este important de cunoscut şi schimbările 
produse în mentalul colectiv, în ceea ce priveşte matricea 
identitară şi imaginea „Străinului” etc. 

A treia fază în construirea unui scenariu-sinteză presupune 
analiza forțelor motrice identificate şi ierarhizarea lor în funcție 
de şansele ca ele să apară şi să modifice esenţial fizionomia 
câmpului geopolitic în diferite intervale de timp ale perioadei 
analizate. Aprecierea se va face pe o scală/matrice în care se va 
merge de la cele cu cel mai mare grad de realizare (cum ar fi 
cele din domeniul statisticii demografice), până la cele cu şanse 


; . MIRS : 1047 
„0” de realizare (cum ar fi cele din domeniul opiniei publice) ~. 


În această fază se identifică amenințările de orice natură 
din câmpul geopolitic, care ar putea să pericliteze interesele actorului 
în acel spaţiu. Evaluarea raportului dintre şansa de a reuşi materializarea 
interesului şi eşec ne dă şi gradul de risc pe care actorul trebuie 
să îl ia în calcul atunci când ia decizia de a fi sau a nu fi prezent 
în câmpul geopolitic respectiv. Analiza multivectorială a „forţelor 
motrice” predictibile şi incerte conduce la ierarhizarea factorilor 
care pot modifica esențial fizionomia rivalităților geopolitice. 
Sunt autori care consideră că, în această fază, munca de realizare 
a scenariului nu trebuie să se bazeze numai pe raționament 
ştiinţific, ci şi pe intuiții, credinţe care nu sunt neapărat rezultatul 


19%*Diana Scearce, Katherine Fulton, op. cit., p. 28. 
'9Ibidem, p. 29. 

cunoaşterii ştiinţifice. Pot să aibă rădăcini în cultura populară, 


104 : 3 . Ce 
048 Următoarea fază presupune construirea scenariului, 


religie 
adică anticiparea acelor posibile trenduri de evoluții geopolitice 
într-un spațiu. Rezultatul se va concretiza în acele „multiple” 
viitoruri. Numărul scenariilor construite pentru a „desena” 
posibilele evoluții din spațiul analizat diferă de la un autor la 
altul. Sunt păreri că este relevant pentru decizia de a acționa să fie 
construite 2-3 scenarii!?®, dar cele mai multe converg către o 
cifră care se încadrează între 5 şi 10 asemenea produse ®®™. 

Nu numărul este foarte important, deşi nu trebuie neglijat, 
ci modul de a prezenta imaginea rivalităților geopolitice, de la 
cea total pozitivă şi dezirabilă pentru actorul care doreşte să 
acționeze în câmpul geopolitic, la cea total negativă şi de nedorit. 
Ele trebuie să se încadreze pe o axă a valorizării de la catastrofic la 
optim, şi pe o alta, de la credibil la necredibil. 

Discuţiile care au loc în acest moment în cadrul echipei 
de realizare a scenariilor trebuie să nu fie grevate de comportamente 
care să conducă la alegerea variantelor care se încadrează fie pe 
ceca ce este la modă, fie pe ceea ce ar fi pe placul celor care au 
comandat scenariile. Specialiştii L. Fahey şi P. Randall apreciază 
că această dezbatere trebuie să fie guvernată de următoarele 
tipuri de conflictualitate de idei în ceea ce priveşte dezvoltarea 


= E R . -4.1051 
evoluţiilor viitoare în construirea scenariilor aie prezent versus 


'%5Paul Erickson, Clark Miller, op. cit., în loc. cit. 

'9%Garry D Peterson, Scenario Planning: Atool for Conservation in an 
Uncertain World, în „„Conservation Biology”, Volume 17, No.2, April 2003, p. 361. 
1%0John S.Ratcliffe, op. cit., în loc. cit., Diana Scearce, Katherine Fulton, 
op. cit., p. 39.; Paul Erickson, Clark Miller, op. cit., în loc. cit., W.R. Huss, 
op. cit., în loc. cit., p. 384. 

s Apud John S.Ratcliffe, op. cit., în loc. cit. 

viitor; final aşteptat contra final imprevizibil; științific contra 
imaginativ; intelectual-rațional versus emoţional; probabilitate 
versus posibilitate; constrângere versus dialog; cantitativ contra 
calitativ; optimism contra scepticism etc. 

Scrierea şi codificarea scenariilor este faza în care acestea 
capătă conţinut şi expresie grafică. Scenariile astfel pregătite 
pot să se constituie în utile instrumente de cercetare şi analiză 
a şanselor de reuşită, dar şi de evaluare a riscurilor pe care un 
actor şi le asumă în momentul în care ia decizia de a se implica 
în rivalitățile geopolitice dintr-un spaţiu. 

Este posibil ca disputele pe marginea definirii geopoliticii 
instrumentele şi metodele necesare unei analize riguroase a 
mediului internațional să nu dispară curând. 

Sunt totodată convins şi de faptul că organizaţiile şi 
instituțiile de PR, de propagandă de toate felurile nu vor 
renunța să mai facă din teoria şi analiza geopolitică un vector 
de transport “la țintă” al mesajelor subliminale în scop de 
manipulare şi persuadare a opiniei publice în legătură cu 
evenimente şi fapte care vor avea loc în mediul internațional. 
Acest fapt va întreține, în continuare, confuzia în ceea ce 
priveşte locul şi rolul ei în rândul disciplinelor care analizează 
relațiile internaţionale contemporane. 

Cred însă cu tărie că multiplicarea studiilor teoretice, 
dezbaterile ştiinţifice care să conducă la clarificări conceptuale 
şi la limpezirea raporturilor dintre geopolitică şi geostrategie, 
geopolitică şi geografia politică, geopolitică şi propagandă sau 
alte tehnici de manipulare şi dezinformare folosite astăzi în 
“războiul global media” vor face ca linia ce separă analizele 
geopolitice de propaganda geopolitică să fie tot mai conturată 
şi “vizibilă” şi pentru opinia publică, nu numai pentru specialişti. 

Sper ca invitația şi provocarea lansată prin acest studiu 
tuturor celor care se ocupă de geopolitică şi de geostrategie sub 
toate aspectele să aibă ecou în lumea academică şi cea a analiştilor 
din domeniul relațiilor internaţionale. Este necesară o discuţie teoretică 
serioasă asupra tehnicilor, metodelor şi instrumentelor de analiză 
folosite de geopolitică şi geostrategie pentru cunoaşterea mediului 
internațional. Sunt puţine şi, uneori, marginale asemenea dezbateri, 
deşi nivelul şi intensitatea controverselor şi disputelor pe marginea 
geopoliticii sunt ridicate. Globalizarea, de care se vorbeşte atât de mult 
în ultimii ani, a transformat profund mediul internațional, încât 
cunoaşterea sa nu se mai poate face decât printr-o analiză interdiscrplinară. 
Geopolitica şi geostrategia nu pot lipsi din corpusul acestor discipline. 

Prezentul studiu asupra geopoliticii şi geostrategiei este 
inspirat de conceptul de paradigmă propus de Thomas Khun la 
începutul deceniului opt al secolului XX, şi este utilizat cu 
măiestrie de Stefano Guzzini în analiza realismului şi a variantei 
sale moderne, neorealismul, în teoria şi practica relațiilor internaționale. 

Paradigmele, consideră Guzzini, se referă la ceea ce face 
comunitatea științifică, adică deopotrivă la dezbaterile interne 
din cadrul unei ştiinţe şi la relaţiile externe ale acesteia cu mediul 
său social şi politic. Paradigmele guvernează cercetarea, sugerând 
concluzii, metode şi posibile soluţii, preferabile faţă de altele. 
Stabilind criteriile pentru o cercetare științifică (standardele), paradigemele 
definesc, de asemenea, şi comunitatea competentă de cercetători. 

Dacă analizăm comunitatea de cercetare din domeniul 
geopoliticii de după cel de-al doilea război mondial, evoluția 
geopoliticii prezintă două aspecte esenţiale: o linie de continuitate şi 
una de discontinuitate în modul de înțelegere şi analiză a mediului 
internațional contemporan. 

În primul caz s-a păstrat paradigma clasică de analiză, 
dar s-a perfecţionat modelul explicativ. Exemplul cel mai 
elocvent îl constituie studiile lui Colin S. Gray care a păstrat formula 
explicativă a înaintaşilor, dar a deplasat-o de la stăpânirea unui 
anume spaţiu terestru la controlul spaţiului cosmic. În acest mod 
au procedat şi alți doi geopoliticieni în vogă, Z. Brzezinski şi 
Alexandr Dugin. 

În cel de-al doilea caz s-a rupt definitiv tradiţia care plasa 
geopolitica într-o situaţie specială. O ştiinţă care suferea endemic 
de identitate şi incapabilă să se definească printr-o metodologie 
specifică sau printr-un obiect de studiu unic. Paradigmele supuse 
dezbaterii publice în această lucrare încearcă să propună o soluție 
de depăşire a acestui impas şi să dezvolte linia geopoliticii critice 
care se impune tot mai mult după încheierea războiului rece. 

Lucrarea pledează, în egală măsură, pentru elaborarea unei 
metodologii proprii de analiză pentru cele două discipline: 
geopolitica şi geostrategia. 


329 


